
FORORD. 


JN  aar  jeg,  uanseet  ofte  større  Lyst  til  at  beskjæftige 
mig  med  mere  aktuelle,  tildels  personlige  Emner,  har  paa- 
taget mig  en  Udgivelse  af  Fru  Andræs  politiske  Dag- 
bøger, skyldes  dette  ikke  blot,  at  jeg  er  den,  der  med 
Benyttelse  af  Andræs  Efterladenskab  af  Breve  og  origi- 
nale Aktstykker  fortrinsvis  er  istand  til  at  ledsage  dem 
med  de  oplysende  Kommentarer,  som  deres  korte  Frem- 
stillingsmaade  ofte  gjør  ønskelig,  men  ligesaa  meget,  at 
ved  Henvendelse  til  en  i  Memoirers  Udgivelse  saa  kyn- 
dig Forfatter  som  Oberst  Rist  modtog  jeg  fra  ham  en 
meget  varm  Udtalelse  om  den  Interesse,  hvormed  han 
havde  læst  dem  —  «jeg  har  lige  fra  igaar  Aftes  til  ud  paa 
Natten  og  atter  i  Dag  fordybet  mig  i  Dagbøgerne,  og  de 
har  interesseret  mig  i  den  Grad,  at  jeg  beder  Dem  om  at 
laane  mig  hele  Resten  til  Gjennemlæsning  nu  »  —  med  dertil 
knyttet  Opfordring:  »Sikkert  er  det,  at  Udgivelsen  af  disse 
Dagbøger  bør  og  skal  finde  Sted?-.  Denne  Opfordring  har 
jeg   ment   personlig  at    burde    efterkomme    ved    herved    at 

forelægge  et  iste  Bind,  omfattende  Tiden  fra  « Tilblivelsen 
af  Fæilesforfatningen  af  2.  Oktbr.  1855  i  Foraaret  1855 > 
til  «den  første  Sammentræden  af  Oktoberforfatningens  Rigs- 
raad  d,  iste  Marts   i856». 

Dagbøgerne  ere  gjengivne  nøiagtigt  efter  Originalen, 
ogsaa  saaledes,  at  hvor  der  —  iøvrigt  mærkelig  und- 
tagelsesvis —  foreligger  Unøjagtigheder,  ogsaa  disse  ere 
medtagne,  og  en  Berigtigelse  hidsat,  være  sig  ved  Brug  at 
kritiske  Klammer  i  selve  Texten  (til  Ex.  S.  141)  eller  i  en 
Fodnote  (til  Ex.  S.  48);  udeladt  er  kun  nogle  Fru  Andræ 
mere  personligt  vedrørende  Smaabemærkninger  om  mod- 
tagne eller  aflagte  Besøg  hos  nærstaaende  Slægtninge. 
En  ligefrem  bogstavret  Udgivelse  har  derimod  ikke  kunnet 
finde  Sted;  dertil  er  der,  henseet  til  at  Optegnelserne, 
som  af  P'ru  Andræ  bemærket,  ere  skrevne  sent  om 
Aftenen,  naar  større  Lyst  til  at  gaa  til  Hvile  end  til  at 
skrive^),  altfor  ofte  «Feilskrift»  og  Forkortelser  af  Navne, 
ofte  kun  betegnede  med  et  Begyndelsesbogstav,  ligesom 
ogsaa  Uensartethed  i  Retskrivningen,  baade  i  Brugen  af 
stumme  Vokaler  og  afvexlende  «c»  eller  «k»,  «ai»  eller  «æ» 
i  Ord  af  fremmed  Oprindelse;  ogsaa  Afbrydelser  til  Over- 
skuelighed af  Stoffet  med  nye  Linier  samt  Udhævelsen  af 
i  Sammenhængen  betydningsfulde  Ord  og  Navne  skyldes 
for  største  Delen  mig. 

Som  det  af  Indholdet  sees,  er  Udgivelsen  ledsaget 
ikke    blot   af  en   Række   forklarende   Smaabemærkninger  i 


')  Omst.  S.  23,  jfr.  Biogr.  om  Andræ  vol.  I,  »Tillæg*,  S.  295. 

Noter  under  Texten,  men  yderligere  med  en  Række  «Til- 
lægs  af  saare  forskjelligartet  Indhold  —  « Tillægs,  der 
for  den  overveiende  Deel  skyldes  Andræs  Efterladenskab 
af  Breve  og  originale  Aktstykker,  men  stundom  ogsaa 
Datidens  politiske  Litteratur,  særlig  af  Andræs  Svoger 
H.  E.  Schack,  til  Begrundelse  af  et  eller  andet  kort  Ud- 
sagn eller  en  skarp  Dom  om  Tidens  politiske  Personlig- 
heder. 

Maaske  man  vil  formene,  at  vel  meget  er  medtaget  i 
disse  « Tillæg*,  men  jeg  har  ei  kunnet  finde  mit  Arbeide 
fyldestgjort  efter  eget  Ønske,  med  mindre  jeg,  ialtfald  af 
Andræs  Papirer,  medtog  Alt,  hvad  der  kunde  fremme  For- 
staaelsen  af  Dagbøgernes  jevnlig  saa  kortfattede  Bemærk- 
ninger, og  tør  herved  vel  ogsaa  betænke  det  kjendte  Ord: 
«Wer  vieles  bringt,  wird  manchem  etwas  bringen ».  Netop 
dette  Ønske  at  kommentere  Dagbøgerne  saa  omfattende  som 
skeet  i  det  foreliggende  Bind  lader  mig  imidlertid  betvivle, 
om  Aar  og  Helbred  vil  tillade  mig  at  udgive  følgende 
Afsnit  af  dem  paa  lignende  Maade;  Studiet  af  Breve  og 
Aktstykker  med  deres  saare  utydelige  Skrift  eller  forelig- 
gende i  stærkt  rettede  Udkast  er  jo  destoværre  istand  til 
at  tage  paa  Øine,  der  længst  føle  Alderens  Brøst;  en  For- 
udfølelse heraf  har  ladet  mig  begaa  et  lille  Brud  paa  Kro- 
nologien, idet  blandt  « Tillæg »  til  dette  iste  Bind  er  med- 
taget en  Anekdote  om  ^PVederik  VII  som  Regnemester », 
skjøndt  dette  Vidnesbyrd  om  Kongens  muntre  Stemning  ved 
Taflerne  først  hidrører  fra  Mai   1858. 

Endnu  blot:  At  alle  i  det  foreliggende  Bind,  være  sig 
heelt  eller  deelvis  benyttede  Breve  og  Aktstykker  ere,  med 

Undtagelse  af  Breve  fra   Andræ    til  hans   Hustru,    afgivne 
til  Rigsarkivet. 

Ogsaa  dennesinde  er  der  fra  forskjellig  Side  godheds- 
fuldt  ydet  mig  Bistand,  for  hvilken  jeg  herved  bringer  min 
erkjendtlige  Tak. 

BIDRAG  TIL  CHARAKTERISTIK 
AF  FRU  ANDRÆ. 


Bidrag  til  C  karakteristik  af  Fru  Andræ. 


JYledens  Fru  Andræ  kun  nærede  mindre  Interesse 
for  hvad  der  nærmest  henregnes  til  kvindelig  Syssel, 
være  sig  i  Retning  af  Haandarbeide ,  Tilsyn  med  Hus- 
førelse etc,  og  Selskabelighed  i  Hjemmet  ud  over  de 
faa  af  Andræs  politiske  og  militære  Venner,  der  hørte  til 
de  faste,  ugentlige  Gæster,  ogsaa  nærmest  var  hende  til 
Byrde,  følte  hun  i  Modsætning  hertil  en  levende  Glæde 
ved  Læsning  af  væsentlig  æsthetisk  og  historisk  Art.  Og 
med  den  sproglige  Uddannelse,  Fru  Andræ  havde  mod- 
taget i  et  Pensionat  hos  en  da  anseet  Institutbestyrerinde, 
Jfr.  Zeuthen,  gjorde  det  intet  Skaar  i  Nydelsen  af  det 
Læste,  om  Sproget  var  Dansk,  Fransk  eller  Engelsk; 
Byron  og  Walter  Scott  og  blandt  Historikere  Macaulay 
hørte  til  den  fortrinsvis  yndede  Læsning,  —  «Macaulay's 
History  of  England »,  lyder  en  Optegnelse  (Febr.  1856), 
«har  jeg  hjemme  i  denne  Tid;  den  er  meget  interessant*. 
Og  blandt  franske  Forfattere  mindes  jeg  særlig  hendes  Be- 
undring af  George  Sands  Noveller,  og  hvorledes  hun  ikke 
mindre  end  Andræ  fordybede  sig  i  Thiers  og  Vaulabelle 
og  priste  en  formentlig   nu  mindre  kjendt  Forfatter,  Louis 

Vitet,  hvis  historiske  Dramaer  fra  Religionskampene  i  Frank- 
rig, les  Etats  de  Blots,  les  Barricades  og  flere,  hørte  til 
det  Ypperste,  hun  havde  læst  af  den  Art. 

Med  denne  daglige  Sysselsættelse  forenede  sig  fra 
Andræs  Indtræden  i  det  politiske  Liv  en  fremtrædende 
Interesse  for  vore  politiske  Forhold,  ikke  blot  for  de  paa- 
gjældende  Personligheder,  men  for  Begivenheder  og  Sager. 
Under  Andræs  Gjerning  som  Formand  i  Folkethinget  og 
senere  som  Minister  var  Fru  Andræ  da  ogsaa  en  stadig 
Tilhører  ved  Rigsdagens  og  Rigsraadets  Forhandlinger,  og 
var  hun  forhindret  fra  selv  at  være  tilstede,  beredte  det 
hende  en  sand  Nydelse  at  høre,  hvad  Andræ  livfuldt  fortalte 
om  det  i  Møderne  Passerede.  Hvor  ofte  har  ikke  de  smaa 
Sønner,  naar  deres  Fader  kom  hjem  fra  Gjerningen  i  Folke- 
thinget, hørt  ham,  saa  at  sige  uafbrudt  fra  han  satte  sig 
ved  Middagsbordet  og  til  han  reiste  sig,  fortælle  om  Sager 
og  Forhandlinger  i  Thinget,  seet  deres  Moder  med  største 
Opmærksomhed  lytte  til,  medens  de  Smaa  sad  uforstaaende 
og  kjedede  sig  ved  ikke  at  faae  Leilighed  til  at  komme 
frem  med  de  smaa  Oplevelser  fra  Skole  og  mellem  Kamme- 
rater, som  det  kunde  more  dem  at  fortælle  og  høre  For- 
ældrenes Mening  om. 

Ved  Siden  af  denne  vanlige  Sysselsættelse  var  der  dog 
særlig  i  senere  Aar  en  Sag,  der  som  et  uafviseligt  Ret- 
færdighedskrav  for  Kvindens  Vedkommende  optog  Fru 
Andræs  inderste  Sind:  Kvindesagen,  m.  a.  Ord  Kvindens 
Ligestillelse  med  Manden  i  forskjellig  Retning.  Ikke  mindst 
følte  Fru  Andræ  sig  paa  Kjønnets  Vegne  indigneret  over 
det  for  Kvinden  Nedværdigende  ved  Løftet  i  det  da  gjæl- 
dende  Vielsesritual  om  at  «være  deres  egne  Mænd  under- 
danige i  alleTing».  Denne  Hustruens  Underordnelse,  «lige- 
som  Menigheden  er  Kristo  underdanig »,  forekom  med  Rette 

Fru  Andræ  ikke  blot  forargelig,  men  henseet  til  «den 
store  Masse  af  lavere  stillede  Mænd  med  instinktmæssige 
og  nedarvede  Lyster  til  Tyranni »  ligefrem  skadelig;  og  da 
der  —  saavidt  vides  i  Slutningen  af  70erne  —  var  kommet  en 
Bevægelse  i  Gang  mellem  Kvinderne  om  at  faae  Ritualet 
i  saa  Henseende  underkastet  en  Revision,  rettede  Fru 
Andræ  sin  Bestræbelse  paa  at  faae  Vielsesformularen  afløst 
af  en  anden,  i  hvilken  der  blot  indskærpedes  gjensidig 
Kjærlighed  og  Endrægtighed  under  alle  Livets  Omskiftelser, 
uden  Tale  om  et  Over-  eller  Underordnelsesforhold  mel- 
lem Ægtefæller.  Til  dette  Øiemed  optraadte  Fru  Andræ 
i  Foraaret  1879  imod  et  Forslag  til  et  ændret  Vielsesritual, 
som  var  sendt  « Dansk  Kvindesamfund »  til  Underskrift,  og 
henvendte  sig  særlig  til  en  ældre  Veninde,  Fru  Casse, 
den  tidligere  Justitsminister  Casse's  Hustru,  som  skjøndt 
ikke  mindre  sympathiserende  for  Kvindesagen  dog  i  denne 
Retning  havde  udtalt  sig  til  Gunst  for  en  Ændring  i  Ritualet, 
der  langtfra  forekom  Fru  Andræ  fyldestgjørende. 

«Den  II.  April  1879. 
«Kjære  Fru  Casse. 
Jeg  troede,  De  interesserede  Dem  for  et  Vielsesritual  saa- 
ledes  omtrent  som  det  Mynster  har  forfattet  til  Brug  ved 
borgerlig  Vielse,  eller  saaledes  som  A.  C.  Larsen  antyder  at 
ønske  det  i  hans  «Breve  om  kirkelig  Vielse»  ^),  som  jeg  sendte 
Dem.  Døm  derfor  om  min  Forbauselse,  da  jeg  seer  Dem,  den 
dygtige,  frisindede  Fru  Casse,  udtrykke  skriftlig  og  oflfentlig 
som  sit,  og  som  hun  haaber,  Kvindens  Ønske,  «at  det  maa 
være  nok  med  at  det  siges  een  Gang,  at  Hustruen  skal 
være  sin  Mand  underdanig*. 


')  Bibliothekar  A.  C.  Larsen,  der  under  Navnet   «Theodorus»   i    1877 
udgav  »En  Brevvexling  i  Anledning  af  den  kirkelige  Vielse*. 

Hvad  er  Forskjellen  mellem  at  det  siges  een  eller  ti 
Gange?  I  Loven  har  man  jo  dog  ogsaa  kun  een  Gang  sagt: 
«Du  skal  ikke  ihjelslaae,  Du  skal  ikke  stjæle »,  og  det  gjælder 
endda. 

Mig  forekommer  det,  at  naar  Kvinderne  ville  ansøge  om 
en  Forandring  i  Ritualet,  bør  de  ubetinget  fordre  enhver  Sæt- 
ning om  Underdanighed  udelukket. 

Jeg  troer,  at  det  nuværende  Ritual  i  de  senere  Aar  saa 
almindelig  er  anseet  for  anstødeligt,  forargeligt  og  smagløst, 
at  det  om  lidt  kortere  eller  længere  Tid  vil  blive  forandret. 
Men  bliver  det  nu  efter  Kvindernes  Ansøgning  saaledes  for- 
andret, at  det,  at  Hustruen  skal  være  sin  Mand  underdanig, 
stadig  bibeholdes,  saa  vil  det  maaske  leve  i  loo  Aar  til.  Kvin- 
den har  jo  saa  selv  ansøgt  om  at  være  Slave  og  har  derved 
fraskrevet  sig  Ret  til  at  klage. 

Det  er  underhgt,  at  jeg,  der  ellers  er  saa  indolent  [d.  e. 
tilbageholdende,  sky  for  at  træde  frem],  med  saadan  Iver  strax 
har  grebet  Pennen;  men  jeg  troede  saa  vist,  kjære  Fru  Gasse, 
at  De  ligesom  jeg  havde  følt  den  kvindelige  Værdighed  saaret 
ved  denne  Lydigheds  og  Underdanighedstalen;  at  De,  ligesom 
jeg  følte,  at  var  der  et  Forhold,  hvor  der  skulde  være  Lige- 
berettigelse, da  var  det  i  Ægteskabet.  Jeg  troer  tilmed,  at 
Udelukkelsen  af  Underdanighedsbudet  saalangt  fra  at  for- 
mindske den  større  Bøielighed  og  Føielighed,  som  findes  i 
den  kvindelige  Natur,   tvertimod  vil  stærkere  udvikle  den. 

Al  frivillig  Hengivenhed  og  Opoffrelse  er  kjær,  den  tvungne 
skammer  man  sig  over. 

Deres  osv. » 

I  sin  Tak  for  Brevet  forsikrer  vel  Fru  C  as  se,  at  hun 
ikke  er  blind  for  det  Ufuldkomne  i  det  Forslag  til  et  n)4 
Vielsesritual,  som  var  sendt  Kvindesamfundet  til  Under- 
skrift, men  mener  at  maatte  «bøie  sig  for  Nødvendigheden 
og    tænker,    at   Noget    er    bedre    end    Intet ».      Fremdeles 

maatte    dog    Fru    An  dræ    tage    Afstand    fra   hendes    Ræ- 
sonnements : 

[April  1879]. 
«Kjære  Fru  Casse. 

Tak  for  Deres  Brev.  Et  Par  Bemærkninger  vilde  jeg 
gjerne  søge  at  imødegaae. 

De  siger:  «Jeg  er  ikke  blind  for  det  Ufuldkomne  i  det 
nye  Forslag,  men  jeg  bøier  mig  for  Nødvendigheden  og  tæn- 
ker, at  Noget  er  bedre  end  Intet », 

Men  hvad  er  Noget?  Vi  kan  jo  dog  ikke  mene,  at  der 
er  Noget  vundet  ved  at  en  Gjentagelse  af  Underdanigheds- 
budet  undgaaes,  det  er  i  det  Høieste  en  Stilrettelse.  De 
siger:  «Den  Opgave  at  forandre  Ritualet  vil  aldrig  blive  givet 
Kvinderne,  og  Mændene  ville  jo  altid  holde  paa  Skriftens 
Ord,  det  vil  sige  paa  dem,  som  tale  til  deres  Fordeel,  derfor 
have  de  naturligviis  udsøgt  disse  af  Bibelen«. 

Directe  ville  Kvinderne  vel  endnu  ikke  kunne  forandre 
Ritualet,  men  indirecte  kan  ogsaa  virkes.  Og  hvad  Mændene 
angaaer,  da  er  jo  allerede  det  store,  første  Skridt  gjort,  og 
det  af  den  Mand,  som  almindelig  regnes  for  den  meest  frem- 
ragende yngre  Theolog  [fornævnte  A,  C.  Larsen].  Han  har 
følt  og  udtalt  sig  for  den  kvindelige  Værdighed,  og  skammet 
sig  over  den  mandlige  Forfængelighed  og  Egoisme.  Husk  hans 
Ord  i  hans  sidste  Brev  om  den  Skamrødme,  han  syntes  var 
berettiget  paa  den  unge  Bruds  Kinder  ved  Yttringen  om  Ly- 
dighed og  Underdanighed  ligeoverfor  hendes  Herre. 

«At  den  Stærkeres  Ret  altid  vil  gjøre  sig  gjældende», 
og  at  der  « findes  endeel  Kvinder,  som  lydig  bøie  Nakken 
under  Aaget»,  er  en  Selvfølge;  det  vil  altid  være  saaledes. 
Men  man  vil  jo  ikke  røre  ved  personlige  Forhold,  man  vil 
kun  ikke  længer  som  Kvinde  høre  til  Parias.  Man  vil  være 
lige  for  Loven.  Det  er  det  Hele,  Store,  man  vil  gjøre 
Noget  for,  og  som  man  maa  vogte  sig  for  at  bringe  ind  paa 
et  galt  Spor;  det  Personlige  er  ligegyldigt.    De  siger:    « Skulde 

Ritualet  forelægges  yngre  Mænd  til  Overveielse,  vilde  jeg  med 
megen  Kraft  have  modsat  mig  Underdanighedsbudet,  men  da 
det  er  gamle  Præster,  Provster  og  Biskopper,  som  ville  holde 
paa  det  som  paa  en  Salighedssag,  har  jeg  sagt,  Lidet  er 
bedre  end  Intet ». 

Det  er  nu,  hvad  jeg  aldeles  ikke  kan  holde  med  Dem  i. 

For  en  Snes  Aar  siden  ankede  Kvinder  og  Forældre  over, 
at  Pigebørn  ikke  gik  i  lige  Arv  med  Drenge.  Imidlertid 
sagde  de  ikke,  « Lidet  er  bedre  end  Intet ».  De  følte,  der 
burde  være  Ligeberettigelse,  og  det  varede  ikke  længe,  saa 
følte  Mændene  det  Samme,  og  ved  deres  Bistand  blev  der  en 
ligelig  Fordeling. 

Med  Hensyn  til  Kvindens  Myndighed  skete  noget  lig- 
nende. Den  ugifte  Kvinde  var  tidligere  hele  sit  Liv  umyn- 
dig. Man  sagde  da  ikke:  «Lad  os  blive  myndige  hdt  senere, 
lidt  anderledes  end  Mændene«.  Nei,  man  følte,  at  det  Ret- 
færdige var,  at  de  bleve  det  som  disse,  og  ikke  længe  efter 
blev  ogsaa  dette  sat  igjennem»^). 

Neppe  behøver  det  at  siges,  at  den  lille  Menings- 
udvexling  ikke  medførte  mindste  Skaar  i  det  kordiale  For- 
hold mellem  de  tvende  for  Kvindesagen  varmt  sympathi- 
serende  Damer.  Tvertimod,  i  sin  Tak  for  Fru  Andræs 
varme  Optræden  svarer  Fru  C  as  se  tilbage: 

cDen   15.  April   1879. 

«Kjære  Fru  Andræ!  Jeg  takker  Dem  ret  meget  for  Deres 
Brev,  som  jeg  har  læst  med  stor  Fornøielse,  og  jeg  maa  til- 
staae  det.  De  har  virkelig  beseiret  mig.  Vel  er  jeg  over- 
bevist om,  at  jeg  ikke  kommer  til  at  opleve  en  Forandring 
i  Ritualet,  saaledes  som  De  tænker  Dem  det,  og  som  Kvinderne 


')  Slutningen  af  Fru  Andræs  Brev,  der  er  gjengivet  efter  en  af  hende 
tagen  Gjenpart,  er  ikke  i  min  Besiddelse. 

kunne  gjøre  Fordring  paa,  men  saa  har  j  e  g  dog  i  det 
mindste  ikke  selv  bidraget  til  at  fremkalde  et  Udtryk  i 
Ritualet,  som  er  saa  nedværdigende  for  Kvinderne  som 
Underdanighedsbudet. 

Jeg  vil  ikke  indsende  den  Ansøgning,  jeg  sendte  Dem, 
men  kan  sige,  at  jeg  ikke  vil  underskrive  den,  fordi  jeg  ikke 
bifalder  Pastor  Brandts  Forslag.  Der  vil  naturligviis  ikke  frem- 
komme noget  Ritual,  som  vi  ville  kunne  bifalde,  det  vil  først 
de  kommende  Slægter  bevirke;  vi  maa  nøies  med  at  udstrø 
Frøet,  men  det  er  jo  Betingelsen  for  at  der  kan  komme  Frugt, 
saa  vores  Gjerning  er  ikke  unyttig.  Jeg  sender  Dem  indlagt 
Fru  Roeds  Brev  til  mig;  jeg  vil  nu  fortælle  hende,  at  hun 
ikke  kan  gjøre  Regning  paa  Deres  Underskrift,  og  jeg  vil 
gjøre  hende  bekjendt  med  Deres  Yttringer  desangaaende. 

Jeg  haaber,  at  disse  Linier  vil  vise  Dem,  kjære  Fru 
Andræ,  at  vi  forstaae  hinanden,  og  idet  jeg  beder  Dem  mod- 
tage Bevidnelsen  om  min  allerhøieste  Høiagtelse,   er  jeg 

Deres 

Severine    Casse». 

At  Fru  Andræ  ved  Siden  af  den  varme  Interesse  for 
Sagen  var  i  Besiddelse  af  en  logisk  og  kritisk  Sands,  større 
end  formentlig  i  Reglen  hos  Kvinder,  tør  fremgaa  af  de 
hidsatte  Smaabreve. 

Faa  Aar  senere  blev  der  Anledning  for  Fru  Andræ 
til  at  fortsætte  sine  Bestræbelser  i  Retning  af  den  ønskede 
Reform,  og  dennesinde  traadte  hun  frem  for  Offentlig- 
heden ved,  omend  anonym,  at  sende  det  af  Fru  Elfride 
Fibiger  redigerede  »Tidsskrift  for  Kvinder»  (Nr.  3,  10.  Febr. 
1882)  nedenstaaende  Artikel: 

«0m    Vielsesritualet. 

Længe  før  noget  af  vore  Blade  havde  behandlet  eller 
nogen  Mand  offentlig  havde  omtalt  Spørgsmaalet  om  Kvindens 

undertrykte  Stilling  i  Samfundet  og  i  Lovene  om  Ægteskabet, 
havde  mange  Kvinder  følt  denne  Underkuelse  og  skammet  sig 
over  den,  saa  meget,  at  de  endogsaa  gik  til  den  Yderlighed 
at  benægte  den,  naar  den  leilighedsvis  bragtes  paa  Bane  af 
de  enkelte  Kvinder,  som  havde  Mod  til  at  udtale  deres  Over- 
bevisning derom. 

Ligesom  der  for  Negerslavernes  Frigjørelse  behøvedes  et 
saa  stærkt  Middel^)  som  en  blodig  Krig,  saaJedes  maatte  der  i 
denne  Sag,  blot  for  at  Kvinden  skulde  fatte  lidt  Haab  og 
Mod,  en  Banebryder  til  som  Stuart  Mi  11. 

Hans  Udtalelser  i  « Thi  subjeciion  of  womeif*  bleve,  da 
de  fremkom,  saavidt  muligt  tiede  ihjel  herhjemme,  hvilket  var 
saa  meget  lettere,  som  der  da  ikke  var  nogen  kvindelig  Læse- 
forening, hvor  Opmærksomheden  kunde  henledes  paa  Skriftet, 
og  fremmede  Blade,  som  omtalte  det,  meget  sjeldent  holdles 
i  Familier.  Den  danske  Kvinde  maa  derfor  være  Dr.  G. 
Brandes  taknemmelig,  som  ikke  alene  oversatte  det,  men 
gjorde  dets  Ord  til  sine. 

Vi  skulle  dog  ikke  idag  komme  ind  paa  dette  store 
Sporgsmaal  i  dets  Almindelighed,  men  ønske  blot  at  sige  et  Par 
Ord  om  Vielsesritualet,  hvor  en  Reform  synes  paatrængende 
nødvendig  for  Kvindens  Værdigheds  Skyld.  Foretages  ikke  en 
saadan  Reform  i  en  nær  Fremtid,  ville  sikkerlig  flere  og  flere 
Kvinder  forsone  sig  med  Tanken  om  borgerligt  Ægteskab, 
ved  hvilket  de  undgaa  Ritualet  og  istedetfor  vies  efter  en 
virkelig  smuk  Formular,  der  i  det  væsentlige  skal  være  for- 
fattet af  Biskop  Mynster^).     Det  synes  imidlertid  ikke  heldigt. 


')  Saaledes  er  Sætningen  rettet  af  Fru  Andræ  selv  i  hendes  Exem- 
plar  af  Artiklen. 

^)  »Ægteskabets  Betydning  indskærpes  her  saaledes:  «Det 
Løfte,  De  her  skulle  give  hinanden,  indeholder  et  uigjenkalde- 
ligt  Tilsagn  om  Kjærlighed,  Troskab,  gjensidig  Hjælp  og  Bistand 
igjennem  hele  Livet,   i  alle  dets  Forhold,    under  alle  Omskift- 

om  det  skulde  blive  nødvendigt  at  melde  sig  ud  af  Folke- 
kirken og  give  Afkald  paa  den  i  mange  andre  Henseender 
smukke  og  høitidelige  Vielse,  Langt  bedre  vilde  det  sikkerlig 
være,  om  et  nyt  Ritual  indførtes,  der  var  befriet  for  det  nu- 
værendes Pletter.  Og  at  det  har  saadanne,  maa  vist  Enhver, 
der  tænker  over  Sagen,  indrømme.  Vi  skulle  ikke  trætte  vore 
Læsere  med  at  citere  hele  Ritualet  eller  fremhæve  alle  dets 
Skrøbeligheder,  men  nøies  med  at  anføre  det  Sted,  som  særlig 
forekommer  os  forargeligt  og  som  for  sig  alene  er  tilstrække- 
ligt til  at  gjore  en  Forandring  ønskelig.  Det  lyder  saaledes; 
«I  Kvinder,  værer  Eders  egne  Mænd  underdanige  som  Herren; 
thi  Manden  er  Kvindens  Hoved,  og  han  er  sit  Legems  Salig- 
gjører.  Men  ligesom  Menigheden  er  Kristo  underdanig,  saa- 
ledes skulle  og  Kvinderne  være  deres  egne  Mænd  underdanige 
i  alle  Ting». 

Her  stilles  Manden  og  Kvinden  i  et  saadant  Over-  og 
Underordnelsesforhold  til  hinanden,  at  det,  naar  man  lægger 
Mærke    til    Ordene    og    forstaar   dem,    som    de    i    Ritualet    ere 


ninger;  dertil  forpligte  De  Dem  i  denne  Stund  og  kalde  Øvrig- 
heden til  Vidne  derpaa.  Agtelse  for  dette  Løftes  Hellighed 
er  Betingelsen  for  Familiernes  Lykke  og  Grundvolden  for  den 
sædelige  Orden ;  Overtrædelsen  deraf  vil  undergrave  Deres  Livs 
Fred  og  Deres  Samvittigheds  Ro,  om  den  end  ikke  altid  med- 
fører Ansvar  efter  den  borgerlige  Lov.  I  det  Haab  og  den 
Forudsætning,  at  De  begge  vel  have  overveiet  dette,  og  ere 
komne  hid  med  det  faste  Forsæt  at  holde  det  Løfte,  De  af- 
lægge, og  at  leve  med  hinanden  som  det  sømmer  sig  rette 
Ægtefolk,  i  Kjærlighed,  Endrægtighed  og  Ærbarhed,  tilsiger 
Øvrigheden  Dem  i  Statens  Navn  alle  de  Rettigheder,  der  følge 
med  et  lovligt  Ægteskab,  men  paalægger  Dem  tillige  alle  de 
Forpligtelser,  som  Ægtefolk  have  mod  hinanden  indbyrdes  og 
mod  Andre,  og  indskjærper  Dem  alvorligen  Opfyldelsen  af 
disse  Forpligtelser*. 

mente,  nemlig  ikke  som  Ord  udtalte  i  en  ganske  anden,  længst 
forsvunden  Tidsalder  og  under  ganske  andre  Forhold,  men 
som  Ord,  der  skulle  følges  af  alle  de  Brudepar,  til  hvilke  de 
rettes,  —  utvivlsomt  maa  saare  enhver  Kvinde  og  frastøde 
enhver  veltænkende  Mand.  Man  indvende  ikke :  det  er  Ord 
af  Bibelen  (Apostlen  Pauli  Brev  til  de  Efeser  V  Kap.,  22 — 24); 
thi  Enhver  vil  sikkerlig  indrømme,  at  det  er  ikke  alle  Ord  i 
Bibelen,  der  passende  kunne  siges  ved  en  Brudevielse.  Eller 
mener  man,  at  man  uden  Forargelse  kunde  henvende  til  Bruden 
f.  Ex.  Ordene  i  iste  Mose-Bog  XVI  Kap.,  2 — 3:  «Sara  sagde 
til  Abraham:  Se,  Kjære,  Herren  har  nægtet  mig  Børn,  gaa  du 
derfor  til  min  Tjenestepige,  maaske  jeg  kan  faae  Bod  ved 
hende,  og  Abraham  laante  Sara  Øren.  Da  tog  Abrahams 
Hustru,  Sara,  sin  ægyptiske  Tjenestepige  Hagar  og  gav  hende 
til  sin  Mand  Abraham  som  Hustru*  ?  Eller  til  Brudgommen 
rimeligt  kunde  anføre  Pauli  Brev  til  de  Korinthier  VII  Kap., 
32 — 33:  «Den  Ugifte  bekymrer  sig  om,  hvad  der  angaar 
Herren,  hvorledes  han  kan  behage  Herren;  men  den  Gifte 
bekymrer  sig  om,  hvad  der  angaar  Verden,  hvorledes  han  kan 
behage  sin  Hustru«?  Nej,  Valget  af  hvad  Vielsesritualet  inde- 
holder, er  foretaget  af  Mennesker  og  bør  derfor  forandres  af 
disse,  naar  det  findes,  at  det  ikke  længere  passer  eller  aldrig 
har  passet. 

Og  det  er  ikke  blot  forargeligt,  det  er  skadeligt,  at 
Ritualet  fremhæver  Hustruens  Underdanighed  lige  overfor 
hendes  Ægtefælle,  og  endog  sammenstiller  hendes  Forhold  til 
ham  med  Kristi  Forhold  til  Menigheden.  Blandt  de  dannede 
og  blandt  de  rettænkende  i  alle  Klasser  gjør  det  vel  ikke 
nogen  Skade.  De  vide  godt,  at  skal  Ægteskabet  blive  lykke- 
ligt og  til  Velsignelse,  saa  maa  der  ikke  være  Spørgsmaal  om 
Underdanighed  i  alle  Ting  af  den  ene  Ægtefælle  mod  den 
anden,  men  tværtimod  om  Lighed  i  det  væsentlige,  om  at 
gaa  Side  om  Side  Livets  lange  Vandring,  hvad  der  naturligvis 
ikke    udelukker,    at    Manden    kan    raade    mest    i    en    Retning, 

Hustruen  i  en  anden,  Manden  i  de  ydre  Forhold,  Hustruen  i 
Hjemmet.  Men  den  store  Masse  af  lavere  stillede  Mænd,  der 
have  instinktmæssige  og  nedarvede  Lyster  til  Tyranni,  ville 
tro  at  vinde  en  guddommelig  Bekræftelse  paa  deres  ubetingede 
Enevælde  i  det  Ritual,  der  indvier  deres  Ægteskab.  Det  er 
derfor  ikke  blot  af  Hensyn  til  det  i  og  for  sig  stødende,  men 
ogsaa  af  Hensyn  til  det  ligefrem  skadelige  i  det  nuværende 
Ritual,  at  vi  ønske  det  afløst  af  et  andet,  i  hvilket  der  — 
ligesom  i  den  korte  Tale  ved  Indgaaelsen  af  det  borgerlige 
Ægteskab  —  indskærpes  gjensidig  Kjærlighed  og  Endrægtighed 
under  alle  Livets  Omskiftelser,  uden  at  der  tales  om  et  Over- 
eller Underordnelsesforhold,  der,  hvor  det  findes,  netop  vil 
hindre,  at  Ægteskabet  bliver,  hvad  det  bør  være. 

Hvor  træffende  siger  ikke  den  bekjendte  religionsfilosofiske 
Forfatter,  der  skriver  under  Pseudonymet  «Theodorus»,  i  sit 
Skrift  «En  Brevvexling  i  Anledning  af  den  kirkelige  Vielse », 
et  Skrift,  vi  varmt  ville  anbefale  alle  dette  Blads  Læsere  at 
gjøre  sig  bekjendt  med,  og  som  vi  have  benyttet  i  det  fore- 
gaaende:  «Jeg  begriber  ikke,  at  ikke  enhver  ung  Piges  Hjærte 
betages  af  Forargelse  over,  at  hun  for  Guds  Alter  højtidelig 
skal  beskikkes  til  Trælkvinde.  En  saadan  Uvilje  vilde  i  mine 
Øjne  være  det  forstaaeligste  af  alt.  Hun  er  ikke  i  Strid  med 
noget  helligt,  men  i  Pagt  med  det  ædleste  i  sin  Natur,  naar 
hun  vil  være  mere  end  en  Tjenestepige,  naar  hun  forlanger, 
at  Ægteskabet  skal  æres  og  agtes  som  en  fri  Overenskomst 
mellem  frie,  jævnbyrdige  Mennesker*. 

Først  efter  mange  Aars  Forløb  og  kun  i  ringe  Grad 
opnaaede  Fru  Andræ  at  se  sine  Bestræbelser  bære  Frugt. 
I  det  formentlig  nugjældende  Ritual  ved  Brudevielse  af 
22.  Marts  1897  («Brudevielse  i  forordnet  Alterbog  for  Dan- 
mark x,  Kbhavn.  1901,  S.  460)  er  der  vel  ingen  stærk  Frem- 
hævelse   af  Kvindens    Underordning   under    Manden ,    men 

det  hedder  dog  i  Ritualet  .  .  .  «0g  Apostlen  Peter  skriver: 
I  Kvinder!  værer  eders  Ægtemænd  underdanige,  paa  det 
og»,  o.  s.  v.^). 

Til  Fru  Andræs  Bestræbelser  i  Retning  af  Kvindesagen 
hører  ogsaa  hendes  Virken  for  Kvinders  Adgang  til  lige  med 
Mænd  at  kunne  underkaste  sig  Studenterexamen.  Oftere 
mindes  jeg  hende  ved  Torsdags  -  Sammenkomsterne  med 
Hall  og  Krieger  foreholde  dem  det  Uretfærdige  i ,  at 
Kvinder  vare  udelukkede  fra  at  kunne  erhverve  akademisk 
Borgerret  ved  Universitetet  og  derved  fra  at  dyrke  et  Fag- 
studium, for  hvilket  de  følte  Kald  og  Interesse.  Længe 
lød  dog  Fru  Andræs  Røst  forgæves,  og  det  gik  hende  som 
naar  hun  berørte  Reformer  i  det  lærde  Skolevæsen,  eller  til 
Ex.  en  Torsdag  (Juli  1857),  da  Samtalen  faldt  paa  de  for- 
skjellige  Professorer,  der  examinerede  saa  slet  og  bedømte 
Examinandernes  Svar  endnu  slettere,  'iog  jeg»,  fortsætter 
Optegnelsen,  «som  altid  synes,  at  der  maa  gjøres  en  lille 
Smule  for  at  raade  Bod  paa  Forkeertheder,  som  Alle  ind- 
rømme, spurgte,  om  de  da  ikke  fik  en  Reprimande,  eller 
om   ikke   En   eller  Anden  i   Ministeriet  blev  tilforordnet  at 


^)  Ovennævnte  « Alterbog*,  S.  463,  jfr.  Bekendtgjørelse  af 
24.  Marts  1897  ang.  «allerh.  Autorisation  af  en  revideret  Liturgi 
for  Brudevielse ».  —  I  « Forslag  til  Ritualer,  udarbeidet  af  den 
danske  Folkekirkes  Biskopper»,  Kbhavn.  1910,  bemærkes  S.  10, 
«at  der  ofte  har  været  klaget  over  den  stærke  Fremhævelse  af 
Kvindens  Underordning  under  Manden*,  og  i  et  hidsat  Forslag 
til  Ændring  af  Vielsesritualet  (1.  c,  S.  17)  er  Formaningen 
herom  da  ei  heller  optaget.  løvrigt  henvises  med  Hensyn  til 
Autorisationen  af  og  den  valgfri  Brug  af  det  foreslaaede  nye 
Brudevielsesritual  til  Bekendtgjør.  af  26.  Juli  1912  «ang.  Auto- 
risation af  nye  Ritualer  for  Daab,  Nadvere  og  Brudevielse*. 

overvære  Examen,  men  som  sædvanlig  af  den  gode  Hall 
fik  kun  det  Svar,  at  det  kunde  ikke  nytte,  der  var  virke- 
lig ikke  Noget  at  gjøre  for  Øieblikket,  man  maatte  see 
Tiden  an». 

F'ørst  i  1875  under  Fischer  som  Kultusminister  op- 
naaede  Fru  Andræ  at  se  sine  Bestræbelser  bære  Frugt, 
idet  kgl.  Anordning  af  25.  Juni  1875  gav  Kvinder  Adgang 
til  at  erhverve  akademisk  Borgerret  ved  Kjøbenhavns  Uni- 
versitet («Aarbog  for  Kjøbenhavns  Universitet*  m.  m., 
1873  —  75,  S.  19),  og  i  Forening  med  for  Kvindesagen 
lige  sympathiserende  Damer  havde  Fru  Andræ  da  den 
Glæde  økonomisk  at  bistaa  den  første  kvindelige  Læge 
ved  Erhvervelsen  af  denne  Borgerret. 

Lad  mig  afslutte  dette  lille  Bidrag  til  Charakteristik  af 
Fru  Andræ  ved  at  hidsætte  de  smukke  og  sande  Ord, 
hvormed  en  Nærstaaende,  Frk.  Annette  Vedel,  mindes 
hende  kort  efter  hendes  Død  i  Marts  1898  i  en  lille 
Nekrolog  i  « Kvinden  og  Samfundet* : 

Hansine  Pouline  Schack,  født  den  5te  April  18 17  i  Senge- 
løse Præstegaard,  var  den  næstyngste  af  sex  Sødskende  og 
blev  opkaldt  efter  sin  Stamfader,  den  berømte  Hans  Egede, 
og  hans  ligeledes  berømte  Søn,  Poul  Egede. ^)  Hendes  yngste 
Broder  var  »Fantasternes*  Forfatter,  Hans  Egede  Schack.  Hun 
bevarede  stedse  en  dyb  og  taknemlig  Erindring  om  dette 
Hjem,  hvor  hun  tilbragte  sine  Barndomsaar  og  de  længsels- 
fuldt imødesete  Ferier,  efterat  hun  sammen  med  sin  noget 
ældre  Søster,  Marie  (senere  Fru  Rovsing),  var  bleven  sat  i 
Pension    i    Kjøbenhavn     hos    den    ansete    Institutbestyrerinde 


')  Til  Oplysning  om  Slægtskabet  er  hidsat  en  lille  Stamtavle  i  Vol.  I 
af  Biografien  om  Andræ,  S.  4. 

Jomfru  Zeuthen,  hvor  hun  forblev,  indtil  hendes  Fader  ud- 
nævntes til  Sognepræst  ved  Frelsers  Kirke  paa  Christianshavn. 

1842  ægtede  hun  Kapitain  Carl  Georg  An  dræ,  hendes 
Næstsødskendebarn,  hvis  mange  Interesser  hun  fuldtud  delte, 
særlig  de  historiske  og  poUtiske.  Saaledes  var  hun  f.  Ex., 
medens  Andræ  fra  1849 — 52  var  Folkethingets  iste  Formand, 
og  senere  under  hans  Ministertid  en  stadig  Tilhører  ved 
Rigsdagsforhandlingerne.  I  hendes  Hjem,  hvor  Hall  og 
Krieger  i  en  Aarrække  hver  Uge  mødtes,  for  sammen  med 
hendes  Mand  at  drøfte  alle  vigtige  Begivenheder  i  det  offent- 
lige Liv  og  lade  de  forskelligste  Anskuelser  komme  til  Orde, 
var  det  helt  naturligt,  at  denne  Interesse  stadig  holdtes  i  Live, 
og  de  nøjagtige  og  værdifulde  Dagbogsoptegnelser  fra  denne 
Tid,  som  hun  har  efterladt,  bære  Vidne  om  den  Forstaaelse, 
hvormed  hun  overværede  disse  Samtaler. 

Hendes  inderste,  varmeste  og  aldrig  svækkede  Interesse 
dreiede  sig  dog  imidlertid  om  Kvindens  Stilling  i  Samfundet 
og  da  især  den  gifte  Kvindes.  Hun  arbeidede  ufortrødent, 
omend,  i  Overensstemmelse  med  sin  Natur,  i  al  Stilhed,  for 
alle  Reformer,  der  gik  i  den  Retning,  og  det  var  derfor  ogsaa 
hende,  der  pecuniært  bidrog  til,  at  Bajers  Bog  «0m  Ægte- 
fællers formueretlige  Ligestillelse»  kom  frem,  skønt  hun  af- 
værgede, at  den  blev  dediceret  til  hende,  saaledes  som  For- 
fatteren ønskede^).     Hendes    fine  Skyhed  og  fornemme  Reser- 


*)  Saaledes  som   den    ønskede  Dedikation    blev    forelagt    Fru  Andræ 
lød  den : 

«Nordens    Kvinder 
i   almindelighed 

og 

i   særdeleshed 

Fru  H.  P.  Andræ,  f.  Schack 

med  taknæmmelighed  og  højagtelse 

tilegnet 

af 
Forfatteren!, 

verthed  gjorde,  at  hun  altid  holdt  sig  tilbage  og  kun  virkede 
i  det  skjulte,  idet  hun  lod  sin  mere  udadvendte  og  aktive 
Søster,  Marie  Rovsing,  være  hendes  Talsmand  for  Offentlig- 
heden, Hun  hilste  med  den  største  Glæde  G.  Brandes 
Oversættelse  af  Stuart  Mill:  «The  subjection  of  women»  lige- 
som A.  C.  Larsens:  «En  Brevvexling  i  Anledning  af  den 
kirkelige  Vielse  >;  thi  det  forældede  Vielsesritual,  mod  hvilket 
hun  endog  selv  —  naturligvis  anonymt  —  skrev  en  Artikel  i 
Elfride  Fibigers  « Tidsskrift  for  Kvinder »,  Februar  1882, 
stod  for  hende  som  en  af  de  vægtigste  Grunde  til  Kvindens 
—  især  den  udannedes  —  stumme  Underkastelse  for  Mandens 
utallige  Magtmisbrug.  Hendes  Opfattelse  var,  efterat  den  lille 
Lov  af  7.  Aug.  1880  om  Kvindens  Selverhverv  var  gaaet 
igennem ,  varmt  anbefalet  af  hendes  Ægtefælle  ^) ,  at  naar 
Kvinden  først  uddannedes  til  selvstændigt  Erhverv  og  til  at 
staa  paa  egne  Ben,  vilde  hun  mindre  tankeløst  indgaa  ægte- 
skabelig Forbindelse,  og  hvis  hun  indlod  sig  derpaa,  da  vilde 
hun  staa  ganske  anderledes  fri  overfor  Manden  og  paa  lige 
Fod  med  ham.     Det  Mindelegat  paa  20,000  Kr. ,    som   hendes 


men  blev  efter  Fru  Andræs  Anmodning    ændret   til  at   lyde    blot   som    den 
foreligger:    « Nordens  Kvinder  tilegnet  af  Forfatteren*. 

I  øvrigt  havde  Fru  Andræs  ældste  Søn  alt  Aar  forinden  til  sin 
Moders  Glæde  skrevet  tvende  Artikler  om  »Kvindens  formueretlige 
Stilling  i  Ægteskabet,  lidt  populær  Jus  ved  L.  R.,  cand.  jur.»  (Tidsskriftet 
«Theori  og  Praxis>,  udg.  af  Paril  Burmeister,  Kbhvn.  1870,  S.  I  — 13  og 
S.   122—44). 

^)  I  saa  Henseende  henvises  til  Andræs  Foredrag  i  Landsthinget, 
fremhævende  bl.  A.  «den  moralske  Virknings,  det  har,  at  en  vis  Hand- 
ling [Mandens  at  ville  berøve  Hustruen  den  frie  Raadighed  over  hvad 
hun  har  erhvervet  ved  selvstændig  Virksomhed]  er  stemplet  som  lov- 
lig eller  ulovlig.  «Det  er  jo  aldeles  tydeligt,  at  mangen  en  Mand  vil 
skræmmes  tilbage,  naar  han  veed,  at  det,  han  er  ifærd  med  at  gjøre,  er 
stemplet  af  Lovgivningen  som  ulovligt,  der  [medens  han]  ellers  maaske, 
naar  han  har  Lovens  Beskyttelse,  vil  berolige  sin  Samvittighed  med  at 
sige:  Saaledes  handler  jeg,  thi  det  er  lovligt  at  handle  paa  denne  Maade* 
(Forhandl,  paa  Landsth.   1879 — 80,  Sp.   1158). 

to  Sønner  saa  smukt  og  pietetsfuldt  have  oprettet  i  hendes 
Navn,  er  derfor  netop  bestemt  «///  Hjælp  til  danske  Kvinders 
Uddannelse  til  selvstændigt  Erhvervy>^). 

Selv  efterat  hun  i  1892  ramtes  af  et  apoplektisk  Anfald, 
vedblev  hendes  Tanker  at  sysle  med  hendes  Yndlingsinteresser, 
og  netop  under  det  lange,  smukke  og  fredelige  Sygeleie  var 
det  ligesom  om  alt  det,  som  hidtil  havde  været  bundet  og  til- 
sløret i  hendes  Væsen,  frigjorde  sig  og  traadte  frem  i  en  bred, 
varm  Velvillie,  der  kastede  som  et  Solskin  over  Sygeværelset 
i  alle  de  lange  Aar,  indtil  hun  den  17.  Marts  1898  glad  og 
stille,  baaren  af  lyse  Drømme,  gled  ind  i  Døden. 

Annette   Vedeh . 

Ja  i  Sandhed  —  mindes  begge  Sønner  taknemmelige 
—  et  «smukt  og  fredeligt  Sygeleie»,  som  om  et  naadigt 
Forsyn,  Naturen,  havde  villet  bøde  paa  hvad  Fru  Andræ, 
uden  i  en  første  Aarrække  af  sit  Ægteskab  at  have  en 
kjær  Veninde  at  slutte  sig  til,  nok  kan  have  følt  af 
lidt  ensomme,  mindre  lyse  Stunder.  Thi  som  om  Fru 
Andræ,  fri  for  Smerter  under  sit  lange  Sygeleie,  end  ikke 
var  sig  bevidst  at  være  fængslet  dertil,  færdedes  hun  i 
Tanken  ude  i  det  Frie,  holdt  af  at  fortælle  den  Besøgende, 
hvorledes  hun  lige  kom  op  fra  Haven  og  dér  netop  havde 
mødt  den  eller  den,  som  kom  paa  Tale-,  kunde  fremdeles 
smile  og  le  ad  en  lille  Anekdote,  til  Ex.  den  om  hendes 
yngste  Søn  Victor,  der  i  Egenskab  af  Volontær  i  Uden- 
rigsministeriet skulde  fuldkommengjøre  sig  i  Fransk  ved 
Ophold  hos  en  Lausanne-Familie  og  ved  Maaltiderne  der- 
for sad  ved  Siden  af  Husets  Frue;  en  Middag  hørte  han 
da  denne    udtale  sin   Uro  over  Sønnernes  Udebliven,   men 


^)  Udhævelsen  saaledes  som  den  foreligger  i  Nekrologen.     løvrigt  er 
det  nævnte  Legat  i  Aaret   1903  af  Sønnerne  forøget  til  30,000  Kr. 

ved  kort  efter  at  see  dem  komme  anstigende  glad  udbryde: 
<i.Ah,  voila  mes  fils  ■»,  hvortil  den  franskkyndige  Victor  for- 
bindtlig istemmer:  <i.Desja\^  (Déja),  men  indigneret  afbry- 
des af  Værtinden :  « Oh  non  Monsieur,  mes  fils  ne  sont 
pas  des  chats !•>•>  Hvor  ubetydelig  end  den  lille  Anekdote, 
kunde  den  stedse  aflokke  Fru  Andræ  Smil,  om  end  for- 
talt for  tyvende  Gang.  Som  om  unge  Dages  Erindringer 
voxede  frem  under  det  rolige  Sygeleie  kunde  Fru  Andræ 
ogsaa  selv  fortælle  smaa  Oplevelser  fra  Opholdet  i  Jomfru 
Zeuthens  Pensionat  og  med  en  mærkelig  Hukommelse  citere 
lange  Stykker  af,  hvad  hun  dér  havde  lært  udenad,  til  Ex. 
af  La  Fontaine's  Fabler: 

Maitre  corbeau,  sur  U7i  arbrc  perché, 

Tenait  en  son  bec  un  frotnage, 
Maitre  renard,  par  Vodeur  alléché, 

Lui  tint  a  peu  pres  ce  langage: 


Til  det  fredelige  Sygeleie  i  mere  end  5  Aar  bidrog 
ikke  lidet,  at  Fru  Andræ  i  tvende  Kvinder  —  « Søster 
Jane»  særlig  at  mindes  —  havde  omhyggelige  Sygepleier- 
sker,  der  i  de  mange  Timer,  hvor  de  sad  ene  med  Fru 
Andræ,  fortræffelig  forstod  at  bevare  Ro  i  Sindet  ved  at 
føre  Talen  hen  paa  forhaabningsfulde,  religiøse  Emner.  Jeg 
mindes,  at  « Søster  Jane»  en  Dag  spurgte  min  Moder  om, 
hvilken  af  Herrens  Forjættelser  hun  syntes  var  smukkest, 
og  at  Fru  Andræ  svarede:  «Ja  det  maa  vel  være  den:  «I 
min  Faders  Hus  ere  mange  Boliger,  jeg  gaaer  bort  at  be- 
rede Eder  Sted»,  for  det  er  dog  saa  godt  at  vide,  at  der 
er  beredt  Sted  for  os».  Og  naar  stundom  urolige  Stunder 
kunde  indfinde  sig,  formaaede  Søstrene  virksomt  at  kalde 
Hvile  tilbage  ved  at  recitere  smukke,  stemningsfulde  Salmer. 

Af  alle  Salmer  og  Vers  var  der  da  ingen,  som  selv  i  de 
uroligste  Øieblikke  bragte  Hvile  tilbage  som  den,  der 
begynder : 

<0  Herre,  kommer  Sorgens  Stund  hernede, 
Lær  mig  i  Tro  at  haabe  fromt  og  bede; 
Eet  Ord  af  dig  min  Trængsel,  mit  Elende 
Til  Fryd  kan  vende. 

Har  Jorden  ei  den  Urt,  som  kan  mig  kvæge, 
Har  Verden  ei  den  Haand,  som  kan  mig  læge, 
Paa  dig,  o  Herre,  jeg  i  Nøden  haaber, 
Til  dig  jeg  raaber»^). 

Ogsaa  selv  kunde  jeg  i  slige  Stunder  bidrage  til  at 
kalde  Ro  tilbage  ved  fra  et  nærliggende  Værelse  at  lade 
min  Moder  høre  de  smaa  Schubert'ske  Melodier,  som  i  de 
raske  Aar  frydede  saa  meget.  Og  «Fru  Andræ  spurgte 
Søster  Jane:  « Er  det  ikke  smukt  ?»  « Jo,  overordentlig  smukt*. 
«Ja,  men  De  kan  dog  ikke  føle  det  som  jeg,  for  jeg  føler 
det  her»,  sagde  Fru  Andræ  og  pegede  paa  Hjertet»*). 

Af  al  Kunst  var  der  ingen,  der  tilnærmelsesvis  glædede 
Fru  Andræ  som  Musik,  og  taknemlig  føler  hendes  Søn  i 
Arv  fra  sin  Moder  at  have  modtaget  den  samme  dybe 
Glæde  ved  Tonernes  betagende  Magt. 


^)  Psalmebog  til  Kirke-  og  Huus-Andagt  (Kbhavn.  1859),  No.  478. 
')  Optegnelser  fra  Fru  Andræs  Sygdomsaar  af  en  hende  nærstaaende 
Veninde,  Frøken  Meta  Rist. 


FØRSTE  AFSNIT. 


FRA  TILBLIVELSEN  AF  FÆLLESFORFAT- 

NINGEN  AF  2.  OKTBR.  1855  I  FORAARET 

1855  TIL  DENS  GODKJENDELSE  AF  DET 

KONGEVALGTE  RIGSRAAD  I  JULI 

SAMME  AAR. 


I. 

Fra   Tilblivelsen  af  Fælle sforfatninge7i  af  2.  Oktbr.  18^5  i 

Foraaret   i8j_$    til   dens    Godkjendelse    af  det   kongevalgte 

Ri^sraad  i  Juli  samme  Aar. 


«Il!,fterfølgende  Optegnelser  ere  skrevne  om  Aftenen 
Kl.  II  — 12,  naar  jeg  havde  mere  Lyst  til  at  gaae  i  min 
Seng  end  til  at  skrive.  Jeg  har  den  ene  Aften  aldrig 
gjennemlæst,  hvad  jeg  skrev  den  anden,  og  de  ere  der- 
for naturligviis  fulde  af  Gjentagelser  og  Feilskrift;  men 
da  de  ere  bestemte  for  mig  alene,  have  de  en  skaan- 
som  Dommer. 


Fælles  for  fatningen  begynder  nu  at  interessere  for 
Alvor;  flere  store  Møder  ere  allerede  afholdte,  og  her  i 
Huset  holdes  de  smaa.  I  Ministerconferencen  kom  det  paa 
Bane,  at  der  nu  maatte  vælges  en  Comité  for  nærmere  at 
udarbeide  den.  Dertil  blev  nævnt  Bang,  Andræ,  Scheele^) 
og  Hall;  Scheele  refuserede  og  Andræ,  som  syntes, 
det  var  for  tydeligt  at  vise  de  Andre,  de  ikke  betydede 
Noget,  foreslog,  at  der  slet  ikke  skulde  nedsættes  noget 
Udvalg,  men  at  det  Hele  skulde  overdrages  Premierministeren. 
Dette  gik  igjennem.  Dette  blev  afgjort  om  Løverdagen 
[14de    April],    som    Bangs    Datter    skulde    confirmeres    om 


^)  Fru  Andræ  skriver  stedse  4 Scheel  r,    og   saaledes   kaldte  og   skrev 
Scheele  sig  ogsaa  dengang,    men  føiede  faa  Aar  senere  et   <e»   til  Navnet. 

Søndagen;  Bang  sagde  derfor,  at  han  ikke  kunde  begynde 
paa  noget  Udkast  før  Mandag.  Da  vi  imidlertid  den  næste 
Dag  (Søndag)  sidder  ved  Thebordet,  faaer  Andræ  et  Brev 
fra  Bang,  hvori  denne  siger,  at  han  ifølge  sin  Natur  ikke 
har  kunnet  opsætte  det  ham  paalagte  Arbeide  til  efter 
Confirmationen,  men  strax  har  paabegyndt  det  og  nu 
sender  det  til  sin  Collega  og  Hjælper  for  at  høre  hans 
Raad^).  Andræ  læste  det  strax  igjennem.  Af  et  Hast- 
værksarbejde var  det  meget  upaaklageligt,  men  der  var 
dog  en  saa  stor  Deel,  der  maatte  forandres  baade  i  Indhold 
og  Form,  at  Andræ  syntes,  det  var  bedst,  de  kom  sammen 
og  i  Fællesskab  redigerede  det.  Bang  kom  da  om  Tirs- 
dagen op  i  Andræs  Ministerium,  og  dér  foreslog  Andræ, 
at  Bang  skulde  skrive,  og  han  dictere  efter  Bangs  Udkast 
med  de  Forandringer,  som  forekom  ham  nødvendige. 
Bang  mukkede  en  Deel  over  de  mange  Forandringer  og 
sagde,  at  Andræ  saamænd  gjerne  kunde  lægge  hans  Papir 
bort,  da  det  dog  ikke  blev  brugt,  —  naturligviis  i  det  aller- 
bedste Humeur,  begge  to,  især  Andræ,  som  hvert  Minut 
kom  til  at  synge:  «Det  er  et  Mesterstykke,  det  kan  jeg 
sige  Dem;   det  gjør  en  Fandens  Lykke«,  etc.  etc,  — 

Hall  kommer,  deels  her  deels  i  Ministeriet,  hvor  han 
og  Andræ  saa  blive  enige;  de  sige  tidt,  at  saalænge  de 
ere  rigtig  enige^  kunne  de  sætte  igennem,  hvad  de  ville. 

15.  Mai  [1855].  Nu  da  Udkastet  er  ganske  færdigt 
fra  Andræs  Haand,  er  her  idag  en  lille  Comité,  bestaaende 
af  Hall  og  Egede  [Andræs  Svoger,  Hans  Egede  Schack], 
som  skulle  høre  det,  inden  det  kommer  for  i  Minister- 
conference.     I  det  Hele  vinder  det  Bifald;   det  er  ubetyde- 


*)    Nærmere  i  »Tillæg  >. 

lige  Anker,  der  gjøres  fra  begge  Personer.  Imorgen  gaaer 
Andræ  op  hos  Scheele  og  læser  det  for  ham. 

17.  [Mai].  Ogsaa  fra  Scheeles  Side  gaaer  det  for- 
træffeligt; da  han  har  hørt  det,  siger  han:  «Ja,  dette  Ud- 
kast er  ganske  vist  ikke  i  alle  Henseender  efter  mit  Ønske ; 
men  naar  der  ikke  er  væsentligere  Anker,  mener  jeg,  det 
er  den  Enkeltes  Pligt  at  underkaste  sig».  Bang  raabte 
nu  paa,  at  der  var  saameget  fortræffeligt  deri,  at  det  kunde 
man  godt. 

20.  [Mai].  2  Ministerconferencer  har  nu  fundet  Sted, 
i  hvilke  Fællesforfatningen  er  blevet  forelagt.  Raasløff, 
Simony,  Liittichau,  som  ere  politisk  ganske  udygtige 
eller  uvidende,  have  gjort  mange  Vanskeligheder,  og  dette 
har  igjen  gjort  Bang  noget  ængstelig,  saa  at  han  har 
proponeret  et  3die,  4de  endeligt  Møde,  hvori  han  møder 
med  et  Udkast  og  Finantsministeren  med  et  andet,  saa 
kan  det  afgjøres  ved  Majoritetsbestemmelse ,  hvilket  der 
skal  gaae  igjennem. 

22.  [Mai].  Efterat  begge  Udkast  ere  oplæste  og  dis- 
cuterede,  giver  Bang  Løsenet  til  at  votere.  Scheele 
begynder  og  erklærer  at  ville  henholde  sig  til  Finants- 
ministeren. Michelsen:  « Jeg  ogsaa »,  Hall:  «Jeg  ogsaa>, 
Andræ:    «Jeg  ogsaa* ,    Bang:    —   —   —   «Jeg  ogsaa». 

Herover  opstod  som  begribeligt  et  stort  Skraal;  Liit- 
tichau, Raasløff  og  Simony  udtalte  endogsaa  halv- 
høit,  at  de  ikke  vilde  lade  sig  regjere  af  Finantsministeren. 
Endelig  lagde  Larmen  sig  noget,  og  Andræ  sagde,  at  de 
jo  umulig  kunde  have  ventet,  at  Alle  strax  skulde  blive 
enige.  Forslag  til  Modificationer  og  heelt  nye  Forslag 
kunde  jo  indleveres  endnu,  og  de,  som  saa  ikke  kunde 
underordne    sig   Majoriteten,    maatte    man    finde    sig    i    ud- 

traadte.  Den  næste,  2den  og  3die  Gang,  man  var  sammen, 
gik  imidlertid  Alt  bedre.  Oppositionen  havde  udtalt  sig, 
og  det  lod  til  at  have  været  de  Fleste  nok.  Et  Forslag 
af  Raasløff  skulde  imidlertid  forelægges  Geheimestats- 
raadet^). 

De  forskjellige  Blade  give  hver  Dag  deres  Besyv  om 
Fællesforfatningen ;  dersom  den  bliver  saadan,  eller  dersom 
den  bliver  saadan,  saa  maa  vi  paa  det  Bestemteste,  etc. 
«:Kjøbenhavnsposten» ,  men  især  « Morgenposten*  (Bonde- 
vennebladet)  er  aldeles  ude  af  sig  selv  af  Raseri^);  thi  de 
begynde  at  kjende  lidt  til  den  Census,  der  er  sat  for  Væl- 
gerne, nemlig  1 200  Rdlr.  fast  Indtægt  eller  200  Rdlr.  Skat. 
Efter  en  saadan  Valgmaade  kan  der  heldigviis  ikke  komme 
mange  Bønder,  og  det  exaspererer  dem. 

Forleden  Dag  i  Statsraadet  fandt  en  ret  komisk  Scene 
Sted').  Andræ  modsatte  sig  en  meget  forkeert  Valg- 
inddeling for  Slesvig,  som  Raasløff  proponerede, 
Scheele  fandt  den  ogsaa  forkeert  og  holdt  med  Andræ 
paa  den,  han  foreslog,  skjøndt  af  ganske  andre  Grunde. 
An  dræs  Anker  vare  nemlig  især,  at  Valgene  vilde  falde 
ud  i  Slesvig-holstensk  Retning,  dersom  det  gik  efter  Raas- 
løfifs  Hoved,  og  Andræ  vilde  derfor  saavelsom  Scheele 
have  deres  separate  Votum  indført  til  Protokollen.     Bang, 


^)  Nærmere  om  dette  Forslag  i   ^? Tillæg*. 

^)  Exempelvis   « Morgenpostene    15.  og  22.  Mai  (1855). 

*)  Det  oven  omtalte  Statsraadsmøde  fandt  først  Sted  en  af  Dagene 
mellem  d.  i8de  og  d,  24de  Juni,  jfr.  Forestillingen  af  i8de  Juni  om 
Kongens  Vedtagelse  af  Udkastet  til  foreløbig  Lov  ang.  Valgene  til  Rigs- 
raadet  (Andræ  og  Forholdstalsvalgmaaden,  2den  forøgede  Udgave,  S.  268); 
som  det  sees  af  det  omst.  S.  33  Anførte,  er  det  paagjældende  Stykke 
af  Optegnelserne  da  hidsat  paa  urette  Sted  i  Dagbogen,  mulig  foranle- 
diget ved,  at  netop  dér  nogle  Sider  i  denne  ere  ladt  ubeskrevne. 

som  i  denne  Tid  sidder  lidt  søvnigt  og  kun  tænker  paa 
sin  Reise  til  Marienbad'),  havde  kun  hørt,  at  Andræ  og 
Scheele  vare  enige  i  at  fordømme  Raasløffs  Forslag.  Moti- 
veringens Forskjellighed  derimod  havde  han  ikke  lagt 
Mærke  til.  Da  han  nu  efter  Forhandlingen  læste  op,  hvad 
der  skulde  tilføres  Protokollen,  lod  han  dem  begge  tale 
skjønt  i  anti-slesvig-holstensk  Retning.  Scheele  hvidskede 
til  Andræ:  «Har  jeg  sagt  det?  Min  Gud,  aldrig  i  mine 
Dage  har  jeg  talt  saa»,  og  vilde  til  at  protestere;  men 
Andræ  fik  ham  til  at  lade  være:  «Lad  det  gaae!  Det  er 
jo  meget  fortræffeligt !» ,  og  Scheele  lod  det  gaae. 

Scheele  har  i  mange  Aar  været  nøie  inde  i  alle 
Forhold  og  fortæller  meget  interessant.  Blandt  Andet  om 
Carl  Moltkes  Forblindelse  i  1848.  De  havde  altid  været 
gode  Venner  og  omgaaedes  meget,  men  i  48  var  Moltke 
i  Kjøbenhavn  som  Minister,  Scheele  derimod  i  Holsteen, 
hvor  han  bedre  var  istand  til  at  see,  hvorledes  Stemningen 
var,  og  hvorledes  Oprørsaanden  tog  Overhaand.  Han  skrev 
Brev  paa  Brev  til  Moltke,  hvori  han  bestandig  stærkere 
og  mere  indtrængende  skildrede  Tilstanden  og  det  complet 
nødvendige  i,  at  der  gjordes  Noget  for  at  føre  det  [rolige  For- 
hold] tilbage,  medens  det  endnu  var  Tid;  han  skrev  i  stærkere 
og  stærkere  Udtryk,  at  «hvis  Moltke  ikke  vilde  have  det  paa 
sin  Samvittighed,  at  Oprør  og  Anarchie  ødelagde  Holsteen, 
maatte  der  inden  24  Timer  sendes  Tropper  over,  og  han 
[Scheele]  Fuldmagt  til  at  handle  efter  Omstændighederne ». 
Paa  alle  disse  indtrængende   Depecher   blev   kun  een  å  to 


^)  Ved  Resolution  af  13.  Juni  1855  blev  der  meddelt  Bang  Tilladelse 
til    at   foretage    en   Reise    paa  6    Uger    til    et    Bad    i  Udlandet  (Dep.  Tid. 

1855,  S.  505). 

Gange  svaret:  «Vi  ville  see  til;  vi  troe,  der  er  meget  over- 
drevet i  Skildringen*,  etc.  I  den  sidste  Uge  svarede 
Moltke  Intet  og  nævnede  kun  i  Forbigaaende  Brevene  i 
Statsraadet.  Da  kom  endelig  Efterretningen,  som  tog 
Sløret  fra  hans  Øine,  og  da  kjendte  hans  Fortvivlelse 
ingen  Grændser;  han  bragte  selv  Efterretningen  til  Stats- 
raadet, som  i  den  Tid  var  samlet  hver  Dag;  dér  græd 
han,  vred  sine  Hænder  og  bebreidede  sig  selv,  hvad  der 
var  skeet,  men  hans  stive  Selvklogskab  kan  lade  ham  vise 
en  lignende  Opførsel  ti  Gange  endnu. 

Før  den  Tid  havde  Scheele  og  Moltke,  som  før 
sagt,  altid  været  Venner;  men  disse  Begivenheder  for- 
aarsagede  et  Brud.  Senere  hen,  da  Moltke  i  1852  igjen 
blev  Minister  i  Slesvig,  misbilligede  Scheele  ogsaa  ganske 
hans  Opførsel  dér. 

I  Martsdagene  blev  Scheele  engang  af  Kongen  an- 
modet om  at  indfinde  sig  i  Statsraadet  og  deeltage  i  For- 
handlingerne. Der  opstod  om  en  eller  anden  Gjenstand 
en  Strid  mellem  Tscherning  og  Monrad,  der  var  saa 
hæftig,  at  Scheele  saae  at  forføie  sig  bort  saa  snart  muligt, 
idet  han  yttrede,  at  han  vilde  komme  igjen  naar  denne 
lille  Divergents  var  bilagt.  Der  forefaldt  ret  curieuse 
Scener. 

Monrad  var  i  det  Hele  ikke  fornøiet  med  Tscher- 
ning. Og  en  Maneuvreren  fra  Monrad  for  at  faae  Tscher- 
ning ud  af  Ministeriet  bidrog  rimeli gviis  mere  end  alt  Andet 
til  at  faae  Martsministeriet  sprængt.  Thi  da  Monrad  først 
havde  begyndt  at  intriguere  for  en  partiel  Opløsning,  saa  var 
det  ikke  saa  let,  som  han  havde  troet,  at  standse.  Hans 
bedste  Venner,  der  begyndte  at  ane  Sammenhængen, 
bleve   vrede  over  en  saadan  Troløshed  og  vilde  vist  have 

vendt  ham  Ryggen,   dersom   han   ikke  havde  dreiet  Stem- 
ningen og  Stillingen  ved  selv  at  gaae  med. 

Under  Martsministeriet  var  en  Periode,  hvor  man  med 
megen  Lethed  kunde  have  sat  en  god  og  billig  Deling  istand, 
saaledes  at  vi  omtrent  fik  Vs  af  Slesvig,  men  Ministeriet  lod 
sig  imponere  af  Flyvepoststemninger,  Det  er  første  Gang 
jeg  har  seet  Følgerne  af  denne  usynlige  Magt,  Opinionen; 
selv  de  dygtigste  og  uafhængigste  Folk,  som  i  deres 
Hjerter  nærede  den  største  Sympathie  for  den  Idee,  satte 
forfærdede  eller  misbilligende  Ansigter  op,  naar  en  af  de 
Enkelte  vovede  at  trække  den  frem^).  Egede^  som  i  den 
Tid  udgav  et  Blad  « i  8  4  8 »  ^) ,  var  den  Eneste ,  der  baade 
offentlig  og  privat  forfægtede  den  Sag.  I  flere  udmærket 
godt  skrevne  Artikler  kæmpede  han  for  dens  Realisation^), 
men  Eduard  Meyer  [Redaktør  af  Dagbladet  »Flyveposten«] 
og  Consorter  vare  for  stærke.  Andræ  var  ogsaa  for 
Slesvigs  Deling  og  holdt  aldrig  sin  Mening  tilbage,  men 
udtalte  den  privat  høit  og  lydeligt;  men  da  han  ikke  skrev 
om  Sagen  og  heller  ikke  talte  offentlig  om  den,  blev  han 
ikke  saaledes  lagt  for  Had  af  Bladene  som  Egede.  Skjøndt 
han  [Schack]  ikke  havde  hverken  Pengefordeel  eller  Aner- 
kjendelse  i  Øieblikket,  har  han  dog  havt  Fornøielse  og  Ære 
af  det  [Bladet  «i848»];  det  var  hos  os  her  en  sand  Glæde, 
naar  det  kom  om  Søndagen,  og  det  var  Tilfældet  med  alle 
fornuftige  Folk,  som  ikke  vare  politisk-fanatiske.  Hvad  mig 
angaaer,  har  jeg  aldrig  læst  et  interessantere  Blad,  og  den 
Mening  deelte  Andræ  ganske. 


^)  Herom  henvises  til  Neergaard,  «Under  Junigrundlovens  I,  S.  320  fif., 
jfr.  S.  470-71  og  S.  553—54. 

^)  «l848,  Ugeblad  for  Politik  og  Litteratur,  redigeret  og  udgivet  af 
H.  E.  Schack*. 

')  Nærmere  i  « Tillæg«. 

Vi  kom  iaften  til  at  tale  om  Frederik  VI's  Død  og 
det  Indtryk,  det  havde  gjort  paa  Andræ  at  komme  op  paa 
Amalienborg  om  Morgenen  og  dér  ganske  uventet  høre 
det.  Strax  da  han  kom,  var  Ingen  i  Forgemakket,  men 
Lakaier  løb  uroligt  omkring.  Andræ  gik  efter  et  Øiebliks 
Venten  op  til  Biilow;  han  var  ikke  hjemme,  men  hans 
gamle  Tjener  kom  ham  ganske  forskrækket  imøde  og 
sagde:  «Ja,  De  har  vel  hørt,  at  Kongen  er  død?»  I  det 
Samme  kom  Biilow  til  og  sagde,  idet  han  saae  Andræ: 
«Ja,  hvad  siger  De?  —  Hvilken  Ulykke  1»  —  « Skynd  Dig, 
Hans,  giv  mig  min  Uniform,  jeg  skal  til  Kongen*  [Chr.  d. 
8de].  Disse  Ord  stødte  Andræ  meget.  Imidlertid  havde 
Biilow  sagt:  «Bliv,  til  jeg  kommer  igjen»,  og  snart  fyldtes 
Forgemakket  med  forskjellige  Notabiliteter.  Derfra  skulde 
nemlig  Christian  VIII  træde  ud  paa  Altanen  og  lade  sig 
hylde  af  Folket.  Da  han  traadte  ind  ad  Døren,  fulgt  af 
Adler^)  og  nogle  Andre,  ilede  Mynster  ham  imøde  og 
fremførte  en  meget  pompeus  og  sentimental  Smiger,  afbrudt 
af  Taarer  og  Hulken.  Andræ  var  indigneret  ved  at  see 
den  Maske,  som  Mange  strax  paatoge,  og  Kongen  selv 
fandt  det  upassende  og  tyssede  lidt  paa  Mynster.  —  Nu 
blev  det  ham  meldt,  at  Folket  vilde  hylde  ham;  men 
istedetfor  strax  at  gaae  ud  paa  Altanen,  rendte  han  ind 
i  Værelset  ved  Siden  af  og  rettede  paa  sit  Haar  og  sine 
Flipper. 

De  første  otte  Dage  vedblev  Biilow  at  fungere  som 
Generaladj utant,  og  i  den  Tid  foreslog  han  Andræ  to 
Gange  til  at  blive  Capitain;  men  Kongen  refuserede  begge 


^)  Johan  Gunder  Adler,  Kongens  Privatsekretær  som  Prinds,  senere 
Kabinetssekretær  og  Chef  for  Statssekretariatet  for  Naadessager  (Dansk 
biogr.  Lexikon  I,  S.  105), 

Gange.  Endelig,  den  sidste  Gang  han  [Biilow]  havde  Referat 
for  ham,  udbad  han  sig  som  en  Naade,  at  Andræ  maatte 
blive  forfremmet,  da  han  med  Sikkerhed  vidste,  at  Frede- 
rik VI  vilde  have  gjort  det  i  de  Dage.  Kongen  sam- 
tykkede da  endelig.  Da  de  sagde  Farvel  til  hinanden,  og 
Kongen,  som  sædvanlig,  brugte  nogle  favre  Ord,  rakte 
Biilow,  som  han  var  vant  til  med  Frederik  VI,  sin  Haand 
frem,  men  Kongen  fik  i  Hast  sin  paa  Ryggen. 

Lige  efter  Frederik  VI' s  Død  kom  Biilow  en  Dag 
ind  i  et  Værelse,  hvor  adskillige  Cavalerer,  der  ellers 
pleiede  at  springe  for  ham,  sad.  Biilow  var  træt  og  saae 
sig  om  efter  en  Sopha,  i  hvilken  Adler  sad  langstrakt 
med  Benene  op;  men  Adler  forandrede  ikke  i  mindste 
Maade  sin  Stilling,  men  lod  Biilow,  efter  at  han  [Biilow] 
et  Øieblik  havde  seet  paa  ham,  vende  sig  og  forlade 
Stuen,  —  so  geht's  in  der  Welt.  Ogsaa  senere  hen,  da 
Kongen  var  kommen  paa  lit  de  parade,  forefaldt  en  lille 
Scene,  som  viste  Christian  VIII' s  Forfængelighed  i  et 
smaaligt  Lys.  Hele  den  kgl.  Familie  skulde  tage  Afsked 
med  Frederik  VI,  og  hele  Hoffet  var  til  Stede.  Staben, 
som  altid  havde  fulgt  Frederik  VI,  var  ogsaa  tilsagt.  Først 
kom  Christian  VIII  og  Dronningen,  knælede  ned  og  laa 
som  aldeles  fortabte  i  Sorg  og  Bøn.  Da  Kongen  endelig 
reiste  sig,  vare  Alle,  eller  lode  til  at  være,  bevægede,  og 
to  Cavalerer,  som  efter  Etiketten  skulde  gaa  foran  Kongen, 
glemte  det  og  kom  bag  efter.  Ikke  saaledes  Kongen.  Med 
kjendelig  UviUie  raabte  han  et  Par  Gange  med  dæmpet, 
men  vred  Stemme:  «Foran,  foran!»  til  de  forskrækkede 
Syndere,  som  ikke  strax  hørte  det,  da  de  gik  med  sænket 
Blik.  —  Andræ,  som  altid  havde  holdt  af  Frederik  VI  og 
aldrig  af  Christian  VIII,  fik  ved  disse  Smaaligheder  endnu 
mere    imod    ham,     og    Christian    VIII    var    endvidere    saa 

smaalig  at  tage  Hensyn  hertil  og  ved  mange  Leiligheder 
forbigaae  Andræ,  blot  fordi  han  ikke  kunde  lide  ham.  Det 
var  altsaa  en  gjensidig  Antipathie. 

I  den  Tid  blev  der  udgivet  et  militairt  Tidsskrift,  der, 
saavidt  jeg  erindrer,  blev  redigeret  af  Baggesen.  Deri 
havde  Læssøe  i  Forening  med  Andræ  og  Trepka^) 
skrevet  et  Stykke,  som  vakte  Christian  VIIFs  høieste 
Opmærksomhed  og  Mishage).  Han  lod  Baggesen  kalde  og 
spørge,  hvem  det  var  af.  En  Redacteurs  Pligt  at  fortie 
Sligt  burde  og  maatte  være  Baggesen  fuldkommen  be- 
kjendt;  ikke  destomindre  havde  han  den  ubegribelige  Takt- 
løshed at  sige,  det  var  Læssøe.  Herover  opstod  en  stor 
Larm.  Læssøe,  som  var  heftig,  fordrede  en  eclatant 
Undskyldning  eller  en  Duel  med  Baggesen.  Baggesen 
var  virkelig,  da  det  var  skeet,  og  han  var  kommen  til  at 
indsee  sin  Uret,  meget  bedrøvet  derover  og  erkj endte 
fuldkomment,  hvor  forkeert  han  havde  baaret  sig  ad. 
Andræ  og  Capitain  Wilster^)  bleve  udvalgte  som  Secun- 
danter  og  skulde  see  at  faae  det  bilagt  i  Mindelighed.  Det 
var  ingen  let  Sag  ligeoverfor  Læssøes  Heftighed  og  Bagge- 
sens Taktløshed,  der  gjerne  ved  sin  Tale  begyndte  med 
at  gjøre  det  galt,  som  de  Andre  havde  gjort  godt.  Blandt 
Andet  endte  han  flere  Gange  Sammenkomsterne  med  at 
sige,  at  «nu  vare  de  da  igjen  ligesaa  gode  Venner  som 
før».  Derimod  protesterede  Læssøe:  «Paa  ingen  Maade, 
—  jeg  kan  indlade  mig  paa  en  Forsoning,   naar  jeg  faaer 


^)  Den  senere  Oberst  Trepka,    der   faldt   i   Slaget   ved    Isted;    oftere 
omtalt  i  vol.  II.  og  III.  af  Biografien  om  Andræ. 

*)  Nærmere  omtalt  i  mit  lille  Skrift:  tLæssøe,  Bidrag  til  Charakteri- 
stik»,  S.  3  fif. 

^)  Den  senere  General  Wilster  (Dansk  biogr.  Lexikon  XVIII,  S.  621). 

en  Undskyldning,  en  Beklagelse  over  det  Forefaldne,  men 
ligesaa  gode  Venner  som  før,  ere  vi  ikke».  Dette  vilde 
Baggesen  nu  drøvtygge,  men  afholdtes,  skjøndt  med  stor 
Møie,  af  Andræ  og  VVilster. 

Flere  smaa  Bredouiller  hændte  i  den  Tid  med  Kongen, 
som  een  Gang  endte  med  en  allerhøiest  Mishagsyttring, 
som  man  ikke  tog  sig  nær.  Trepka  var  dog  noget 
afficeret  derover,  og  da  han  blev  forlovet  med  Frøken  Falbe, 
gjorde  han  sig  en  Leilighed  til  at  gaae  op  til  Kongen,  for- 
tælle ham  det  og  haabe  paa  hans  Naade.  — 


Pintselørdag  [26.  Mai]  vare  Hall  og  Egede  her  til 
Middag.  Vi  talte  endeel  om  Schovelins  Udnævnelse 
til  Departementschef  og  Etatsraad^);  det  var  samme  Dag, 
saa  endnu  vidste  Ingen  Noget  derom  uden  EtatsraadBruun^), 
som  Andræ  havde  sagt  det  til.  Denne  syntes  overmaade 
godt  derom,  da  han  kjender  Schovelin  og  godt  kan  lide 
ham ;  han  morede  sig  forud  ved  Tanken  om  de  Ansigter, 
som  hans  Colleger  i  Høiesteret  vilde  sætte  op.  —  Andræ 
tog  ud  til  Frederiksborg  for  personlig  at  referere  Sagen 
for  Kongen  og  derved  undgaae  mulige  Vanskeligheder. 
Kongen  var  meget  charmant;  noget  forundret  blev  han 
rigtignok:  «Fra  Capitain  til  Departementschef  og  Etatsraad, 
det  var  da  Fanden  til  Spring;  men  naar  De  synes  det,  mig 
kan  det  være  ligemeget>^.     Efterat  Sagen  var  afgjort,    blev 


^)  Nærmere  i    -Tillæg*. 

^)  Juristen  og  Politikeren  P.  D.  Bruun,   Landsthingets  første  Formand 
(Dansk  biogr.   Lexikon  III.    178). 

Kongen  munter  og  snaksom  og  fortalte  Andræ  en  heel  Deel 
forskjellige  Ting.  Prindsen  af  Augustenborgs  Udnæv- 
nelse til  Statholder  [i  Hertugdømmerne  1842^)]  kom  f.  Ex. 
paa  Bane.  «Da  jeg  hørte  det»,  sagde  Kongen,  «blev 
jeg  uhyre  opbragt,  jeg  løb  ud  til  Stemann  og  spurgte, 
om  han  syntes,  det  var  rigtigt ».  Stemann  trak  paa 
Skuldren  og  sagde,  han  ansaae  det  for  meget  uheldigt, 
men  Kongen  vilde  det. 

Kongen:  «Ja,  da  er  det  usselt  at  give  sit  Samtykke 
til  Sligt ». 

Stemann:  *]a.,  hvad  skal  man  gjøre,  vi  kunne  kun 
g^ive  Raad». 

Kongen:  «Ja,  da  taaler  jeg  det  ikke,  jeg  vil  ikke 
tjene  en  meensvoren  Konge*. 

Stemann  søgte  at  berolige  mig;  men  jeg  gik  strax 
til  Prinds  Ferdinand  og  Prinds  Vilhelm.  Den  Sidste  vilde 
ikke,  da  han  ikke  hørte  til  Kongehuset.  Ferdinand  der- 
imod gik  strax  med  til  Kongen,  rigtignok  i  mit  Kølvand, 
thi  han  var  noget  bange  og  flov.  Da  vi  kom  ind,  gik  jeg 
strax  til  Sagen  og  sagde  gjentagne  Gange,  og  med  rene 
Ord,  min  Mening.  Kongen  gik  meget  agiteret  op  og  ned 
i  Stuen  og  sagde  af  og  til:  c  Og  det  vil  Du,  Frederik,  at 
jeg  skal  taale,   —  Ferdinand,  kan  Du  høre  paa  det?>  — 

Men  nu  tog  Ferdinand  Ordet,  og  det  skal  jeg 
aldrig  glemme  ham,  hvor  fornuftigt  og  frit  han  talte  den 
Dag.  Da  han  var  færdig,  vilde  Kongen  ikke  mere  høre 
paa  os,  men  lod  os  gaae.  Den  næste  Dag  blev  Statsraad 
sammenkaldt.  I  dette  begyndte  Kongen  med  at  sige,  at 
Prindsen  af  Augustenborg  var  udnævnt  til  Statholder,  det 
var  afgjort;    men    ikke  destomindre    vilde    han    dog   høre, 


^)  Dansk  biogr.  Lexikon  XV,  S.  288. 

om  nogen  af  de  Herrer  havde  nogen  Betænkeligheder  der- 
ved. Jeg  reiste  mig  og  sagde  omtrent  som  den  foregaaende 
Dag.  Da  jeg  var  færdig,  indtraadte  der  en  Pause,  og  da 
jeg  ikke  troede,  Nogen  vilde  tale,  reiste  jeg  mig  og  sagde 
til  Stemann,  som  sad  ved  Siden  af  mig:  «Ja,  her  er  ikke 
mere  for  mig  at  gjøre».  Men  Stemann  trak  mig  ned 
paa  min  Stol,  reiste  sig  selv  og  holdt  nu  en  brillant  Tale 
med  en  saadan  Djærvhed  og  Varme,  at  jeg  aldrig  havde 
tiltroet  ham  at  kunne  det.  Da  han  var  færdig,  var 
Kongen  flov». 

Ogsaa  om  Christian  VIII 's  Død  talte  Kongen  saa- 
ledes : 

«Jeg  var  kaldt  op  til  Kongen  om  Eftermiddagen  Kl.  6, 
som  han  døde  Kl.  10.  Da  jeg  kom  ind  til  Kongen,  syntes 
han,  jeg  lignede  min  afdøde  Moder  saa  meget,  og  da  han 
tillige  laae  i  Feber  fantasier,  raabte  han  flere  Gange,  med 
høi  Røst:  «Bort,  bort,  gaa!»  Da  han  imidlertid  var  bleven 
noget  roligere,  kaldte  han  mig  hen  til  sig  og  sagde:  «Husk 
Consti tutionen ,  Frederik,  husk  Constitutionen ,  og  grib 
strax  Statens  Ror,  —  Gaa  nu,  gaa!»  —  Dette  var  en 
Befaling,  og  jeg  maatte  gaae.  Jeg  kjørte  strax  til  Stemann». 

Kongen:    «Hvad  skulle  vi  nu  gjøre?» 

Stemann:    «<Er  Kongen  død?» 

Kongen:  « Nei ,  men  han  har  sagt,  at  jeg  skulde 
gribe  Statens  Ror». 

Stemann:  cja,  det  er  dog  det  rigtigste  at  blive 
med  Alt,  til  Kongen  er  død.  Deres  kgl.  Hoihed  bør 
installere  Dem  paa  Amalienborg  og  vente  dér,  og  derpaa 
strax  sammenkalde  et  Statsraad». 

«Det  gjorde  jeg  da.  Det  var  nogle  uhyggelige  Timer, 
jeg    sad   dér   fra  Kl.    7 — 10.      Hver  Vogn,    der    kjørte    fra 

Slottet,  tænkte  jeg:  Nu  er  det  forbi,  og  ligeledes,  naar 
Døre  gik  hurtigt  op  og  i.  Tilsidst,  da  Klokken  var  10, 
bankede  det  paa  Døren,  og  Irminger^)  traadte  ind  med 
de  Ord:  «Maa  jeg  melde  Deres  Majestæt!»  —  — 
«Ved  disse  Ord  «Deres  Majestæts  var  det  som  et  Lyn- 
glimt gjennemborede  mig;  jeg  foer  op  af  min  Stol  og  vilde 
have  styrtet  om,  om  ikke  Irminger  var  kommen  hen  til 
mig.  Jeg  fattede  mig  imidlertid  strax,  og  da  jeg  kom  ud, 
kunde  Ingen  see  Noget  paa  mig.  I  disse  faa  Øieblikke 
siden  Kongens  Død  vare  imidlertid  Lysekroner,  Lys  og 
Lamper  tændte,  baade  i  Værelser  og  paa  Trappegange, 
hvilket  gjorde  et  besynderligt  Indtryk,  da  der  før  havde 
været  som  halvmørkt  allevegne*. 

Kongen  fortalte  tillige  den  Dag  endeel  om  Mini- 
steriets Sammensættelse  i  48^).  De  Ord,  hvormed  Leh- 
mann havde  svaret,  da  han  bad  ham  gaae  ind  i  det  nye 
Ministerium,  vare:   «Lad  gaae!». 

29.  [Mai].  Idag  kom  der  en  Person  fra  Arveprind- 
sen,  der  bad,  om  Finantsministeren  [Andræ],  dersom  han 
havde  Tid,  vilde  see  op  til  ham  den  Formiddag.  Prindsen 
var  meget  agiteret  paa  Grund  af  et  Afslag,  han  havde 
faaet  paa  en  Ansøgning  om  kun  at  afbetale  det  Halve 
af  det  aarlige  Afdrag,  som  han  egentlig  skulde^).  Andræ 
havde  anbefalet  det,  men  imod  Forventning  var  Kongen 
særdeles  øm  over  Statskassen  og  syntes  ikke,  det  kunde 
gaae  an  at  tilstede  Ansøgningen.  I  Afslaget,  som  kom  til 
Prindsen  gjennem  Kabinettet,   var  der  antydet,   at  Finants- 


')  Daværende  Kapitainlieutenant  i  Marinen,  Carl  Ludvig  Chr.  Irminger 
(Dansk  biogr.   Lexikon   VIII,   S.   316). 

"')  Nærmere  i   « Tillæg ». 

")  Nærmere  om  Prinds  Ferdinands  Gjældsforhold  i   «Tillæg». 

ministeriet  havde  andraget  paa  Afslag.  Dette  vidste  Prind- 
sen  nok  ikke  var  sandt;  imidlertid  ønskede  han  dog  at 
tale  med  Andræ  derom.  Han  fortalte  tillige,  at  Lieben- 
berg^)  havde  brugt  Ordet:  «Supplicanten»,  og  at  han  strax 
i  den  Anledning  havde  skrevet  en  Billet  til  Kongen,  der 
omtrent  lød  som  følger: 

«Det  har  undret  mig,  at  Du  har  refuseret  mit  An- 
dragende, men  endnu  meget  mere  har  det  forundret,  ja 
fornærmet  mig,  at  Din  Cabinetssecretair  har  kunnet  gjøre 
det  i  en  saa  upassende  Form.  Du  er  vistnok  uvidende 
herom,  men  jeg  haaber,  at  Du  strax  efter  dette  Brevs 
Modtagelse  vil  give  ham  en  streng  Irettesættelse  for  en 
saadan  Mangel  paa  Høflighed  og  Takt  mod  den  nærmeste 
Thronarving  og  Kongens  Oncle. 

Din  Ferdinand*. 

Efter  denne  Billet  kom  intet  Svar  fra  Kongen,  men 
en  Skrivelse  fra  Liebenberg,  hvori  han  gjorde  Undskyld- 
ninger. 

30.  [Mai].  De  tvende  sidste  Nr.  af  «Kj  øben  hav  ns- 
pos  te  n»  [d.  e.  29.  og  30.  Mai]  have  været  meget  spydige 
paa  Grund  af  Schovelins  Udnævnelse,  isærdeles  var  den 
slaaet  af  hans  Udnævnelse  til  virkelig  Etatsraad. 

Hall  var  her  idag  til  Middag;  han  var  som  altid 
livlig  og  underholdende;  han  har  isinde  at  holde  Soiréer 
paa  Bakkegaarden  i  Sommer  en  bestemt  Aften  om  Ugen. 
Han  fortalte,  hvorledes  Grosserer  Suhr  skumlede  over 
Schovelins  Udnævnelse  ved  at  bede  En  besørge  Noget  til 
Etatsraad  Madvig,  dersom  han  da  ikke  er  blevet  «Admiral». 


^)  Høiesteretsadvokat,   fra    1854  til    1856  Kabinetssekretær   hos  Frede- 
rik VII  (Dansk  biogr.  Lexikon  X,   274), 

Chr.  Brix^)  syntes  ogsaa,  det  var  temmelig  stærkt,  skjøndt 
han  selv  billigede  det, 

Etatsraad  David^)  var  idag  hos  Andræ  for  at  tale  om 
en  Reise,  som  han  ønskede  at  gjøre  ud  paa  Sommeren; 
han  var  noget  bange  for,  at  Rigsraadets  Forhandlinger 
skulde  tage  saa  megen  Tid,  at  det  vilde  forhindre  ham 
deri.  Andræ  beroligede  ham  i  den  Henseende,  sagde, 
at  det  vilde  jo  være  urimeligt  af  de  Herrer  at  sinke  sig 
længe  med  det  Samtykke,  da  Enhver  af  dem  jo  havde 
bedre  og  nyttigere  Forretninger  at  varetage.  Andræ  talte 
til  David  om  en  statistisk  Undersøgelse  af  Embedsmænds 
Stilling  og  henviste  til  en  Bog,  som  var  udkommet  i  Paris 
for  nogen  Tid  siden  og  kom  det  nærmest,  som  han  mente. 
David  fandt  det  meget  interessant  og  vilde  gjøre  Alt  muligt 
for  at  bringe  noget  Saadant  i  Gang.  Et  Kort,  som  Andræ 
engang  udarbeidede,  hvor  Indbyggerantallet  de  forskjellige 
Steder  var  betegnet^),  yttrede  han  megen  Lyst  til  at  see. 
Hr.  David  sees  deraf  at  være  saa  behagelig,,  naar  man  er 
sammen  med  ham;  i  Forening  med  Hr.  Algreen-Ussing*) 
kan  det  jo  nok  være,  han  iagttager  en  anden  Holdning. 
Disse  to  Herrer  synes  nemlig,  at  de  blive  overmodne  ved 
at  vente  længer  paa  at  indtræde  i  et  Ministerium.  Begge 
have    bestandig    besindig    holdt    sig    tilbage   og    sagt:     «Vi 


^)  Skolemanden  og  Politikeren  Chr.  Brix,  paa  mødrene  Side  beslægtet 
med  Andræ  (Dansk  biogr.  Lexikon  III,  S.  65). 

*)  Politikeren    og    Nationaløkonomen    David,    Finantsminister    i    1864 
(1.  c.  IV,  S.  213.) 

*)  De  saakaldte    «Populations   Kaart   over   det  danske  Monarki*. 
nærmere  berørte  i  Biografien  om  Andræ  vol.  I,  S,  61. 

*)  Politikeren     og    Juristen,     Generalprokurør    Tage     Algreen-Ussing 
(Dansk  biogr.  Lexikon  XVIII,  S.  130). 

vente  til  vor  Tid  kommer« ;  men  i  December  54  fandt 
de,  den  var  kommet,  og  de,  som  gik  dem  i  Forkjøbet,  ere 
Usurpatorer, 

Hall  var  samlet  med  Ussing  hos  Rottbølls  kort  efter 
Afskedigelsen  [d.  e.  som  constitueret  Generalauditør  ved  Land- 
etaten i  April  1854].  Han  [Ussing]  lod  bevæget  over  dette 
Feilgreb  fra  Ministeriets  Side  og  raadede  Hall  som  Ven  til  at 
trække  sig  tilbage  fra  det  politiske  Liv:  «Veed  De  hvad,  De 
er  for  god».  Efter  at  Hall  var  bleven  Minister,  vare  de  atter 
sammen,  f.  Ex.  hos  Tryde^)  til  Bispestads,  men  der  saaes 
han  [Ussing]  kun  med  et  mørkt  og  truende  Ansigt,  skarpt 
iagttagende  Hall  under  Ørsteds,  Martensens  og  andre  Skaaler. 
Halls  blev  dog  udbragt  først,  saa  «Gamle  Anders'*  [A. 
S.  Ørsted].  « Gamle  Anders*,  som  Egede  kalder  ham, 
var  meget  vred  paa  Hall  i  Begyndelsen;  da  han  skulde 
aflevere  Ministeriet  til  Eftermanden,  som  Skik  og  Brug  er, 
var  han  ganske  ude  af  det  og  sagde  gjentagne  Gange,  «at 
det  var  meget  ubehageligt;  han  maatte  tilstaae,  det  var 
ikke  noget,  man  syntes  om,  at  forlade  en  Stilling,  hvori 
man  virkede*,  etc.  Da  dette  forekom  3die  Gang,  svarede 
endelig  Hall:  «Nei,  det  har  De  Ret  i;  jeg  kjender  det 
godt  af  Erfaring«,  og  dette  fik  ham  endelig  til  at  tie  med 
Beklagelser.  Hos  Tryde  opførte  han  [Ørsted]  ogsaa  en  latter- 
lig Scene.  Tryde  udbragte  hans  Skaal  meget  net  ved 
omtrent  at  sige:  «Det  var  glædeligt,  at  en  Mand,  der  havde 
virket  saa  uendeligt  meget,  nu  fik  en  velfortjent  Hvile, 
hvori  han  kunde  see  tilbage  paa  sit  svundne  Liv  med 
Stolthed »,  etc.  Ørsted  svarede  ganske  gnavent,  at  «det 
slet  ikke  var  efter  hans  Lyst,  at  han  havde  hørt  op  at 


')  Daværende     Stiftsprovst     og    kgl.    Konfessionarius    Tryde    (Dansk 
biogr.  Lexikon  XVII,  S.   550). 

virke;  dertil  havde  han  følt  for  megen  Kraft  og  var  bleven 
formeget  paaskjønnet  af  sine  Venner». 

I.  [Juni].  Andræ  er  igjen  idag  hos  Arveprindsen. 
Megen  Møie  havde  Tjeneren  med  at  skaffe  Vogn,  da  der 
var  forskjellige  store  Ligbegængelser,  hvortil  alle  Karether 
vare  optagne.  Endelig  efter  en  Times  Venten  kom  den, 
og  han  kjørte  ud  til  Prindsen.  Denne  havde  om  Morgenen 
været  hos  Kongen  og  havt  en  fortrolig  Samtale.  Prind- 
sen havde  spurgt  ligefremt,  hvorfor  han  var  vred  paa  ham, 
og  bedt  ham  dog  endelig  sige  sig  det  reent  ud.  Kongen 
havde  ogsaa  gjort  det,  idet  han  beklagede  sig  over,  at 
hans  Fjender  vare  velkomne  hos  Prinds  Ferdinand,  f.  Ex. 
Dirckinck-Holmfeld^).  Ferdinand  benægtede  dette  og 
sagde,  at  Holmfeld  ikke  havde  været  i  hans  Huus  siden 
denne  Pieces  Udgivelse  ^j,  at  Holmfeld  rigtignok  havde 
viist  ham  Manuscriptet ,  som  han  flygtigt  havde  seet 
igjennem  og  derefter  raadet  ham  fra  at  udgive.  Samtalen 
var  derpaa  endt  cordialt.  Kongen  havde  tillige  samtykket 
i  denne  Afkortning  af  Afdragningssummen,  dersom  Finants- 
ministeriet  ikke  satte  sig  derimod,  og  i  denne  Anledning 
var  det,   at  Prindsen  gjerne  vilde  tale  med  Andræ. 

Egede  har  idag  spist  her  til  Middag  og  hjulpet 
Andræ  med  at  redigere  Fællesforfatningen.  Hos  Hall  har 
han    sat    igjennem,    at    P.    L.    Møller    og    Levin^)    have 


*)  Constant  Dirckinck-Holmfeld,  politisk  Forfatter  (Dansk  biogr.  Lexi- 
kon  IV,   S.  276), 

*)  Formentlig  ikke  den  af  Constant  Dirckinck-Holmfeld  udgivne  Bro- 
chure «Danmarks  indre  Kamp  eller  den  politiske  Selvindbild- 
ning i  Strid  med  Religion  og  Fornuft»,  idet  denne  Brochure  først 
udkom  i  Juni  1855,  men  derimod  et  anonymt  af  ham  i  Februar  s.  A. 
rettet  < meget  nærgaaende  Angreb  paa  Grevinde  Danner:  « Grevinde  Louise 
Danner,  født  Rasmussen,  Danmarks  Genius*  (1.  c.  IV,  S.  278.) 

')  Forfatteren  Peder  Ludvig  Møller,  dengang  bosat  i  Paris,  og  Litte- 
raten.   Sprogmanden   J.    S.    Levin    (1.  c.   XII,    S.    85    og  X,  S.   248). 

faaet  livsvarig  Understøttelse.  Han  gaaer  saa  lunt  fra  den 
ene  Minister  til  den  anden  og  faaer  sin  Villie  sat  igjennem. 
Andræ  skammede  ham  forfærdeligt  ud,  fordi  han  havde 
protegeret  P.  L.  Møller.  Dog  Hall  mente,  at  P.  L.  Møller 
kunde  betale  det   med  velskrevne  Artikler  i  franske  Blade. 

Prinds  Ferdinand  spurgte  idag  Andræ,  hvorledes 
det  nu  gik  med  Fællesforfatningen,  naar  den  kom,  etc. 
«Ja»,  vedblev  han,  «det  er  besynderligt;  det  er,  hvad  de 
Gamle  vilde  have  gjort,  men  for  dem  vilde  det  ikke  gaae». 
Andræ  gav  ham  Ret;  det  har  nemlig  altid  været  hans 
Taktik  at  lade  Folk  blive  i  deres  Tro,  som  paastode,  at 
det  afgaaede  Ministerium  vilde  lige  til  at  begynde  paa 
Fællesforfatningen  og  gjøre  den  aldeles  constitutionel. 

Andræ  var  i  Mandags  hos  Suhrs;  Heibergs  og  Rott- 
bøU  vare  der.  Fru  Heiberg  skal  igjen  i  denne  Sommer 
reise  til  et  Bad.  Om  Aftenen,  da  Selskabet  efter  en  Kjøre- 
tour  vendte  hjem,  spadserede  Familien  Bluhme  i  Suhrs 
Have.  Andræ  og  han  vare  meget  venlige.  De  talte 
adskilligt  om  Rigsretssagen,  og  Bluhme  mente,  det  meget 
let  kunde  hænde,  at  han  blev  dømt.  Andræ  derimod 
mente,  det  kun  kunde  træffe  Hansen  og  maaske  Sponneck 
og  Bille.  Dér,  som  sædvanligt,  tog  han  Leilighed  til  at 
beklage,  at  de  saalænge  vedblev  at  have  Hansen  i  deres 
Midte,  da  han  ved  sin  Uforsigtighed  og  fuldkomne  Mangel 
paa  politisk  Begreb  havde  været  den  fornemste  Grund  til 
disse  ubehagelige  Historier. 

4.  [Juni].  Alle  Ministrene  have  været  bortreist,  men 
ere  nu  komne  hjem.  Hall  fra  Sorø,  Scheele  fra  Holsteen, 
Raasløff  fra  Slesvig^),    hvorhen  Thora  [hans  Hustru]  fulgte 


^)   Næppe  faldt   det   i    Raasløffs   Lod   som    Minister   at 
foretage  yderligere  Reiser  til  Slesvig.     Krieger,  der  med  saa 

ham,  og  Bang  fra  Jylland.  Alle  meget  tilfredse.  —  Idag 
har  der  været  Ministerconference ,  Udkastet  til  Fælles- 
forfatningen  er  foreløbig  antaget,  blot  nogle  Redactions- 
forandringer  at  gjøre.  Andræ  og  Hall  gjøre  til  Dato 
meget  af  Scheele^),  ogsaa  af  Michelsen.  Raasløff  og 
Simony  gaae  derimod  ned  ad  Bakke.  Simony  er  lidt 
fangen  af  Balth.  Christensen'),  hvilket  viser  sig  ved  flere 


stor  Mistillid  saae  paa  hans  slesvigske  Styrelse,  formaaede 
at  afværge  dem.  «Idag»  [formentlig  d.  i.  Novbr.  1855],  skri- 
ver han  til  Andræ,  «kom  jeg  da  elter  den  egentlige  Reise- 
plan. Hensigten  er  jo  aabenbart  at  tilfredsstille  det  gamle 
Hjertensønske  selv  at  være  Commissær.  Da  det  ei  kan 
skee  i  Navn,  skal  det  skee  i  Gavn  (eller  Skade)-,  ved  at  op- 
holde sig  derovre  i  Stændertiden  vindes  Leilighed  til  at  give 
alle  mulige  Instruxer,  uden  at  Colleger  eller  andre  mere  under- 
ordnede Redskaber  genere.  Skal  det  virkelig  tilstedes?  Ogsaa 
her  kan  man  jo  sige  vogue  la  galere!  Men  jeg  tillod  mig  idag 
mundtlig,  da  han  [Raasløff]  meddelte  mig  Reiseplanen,  at 
udtale  min  Mening  om  Ønskeligheden  af,  at  en  af  de  her- 
værende Ministre  [kun  ikke  Scheel]  blev  constitueret  i  hans 
Fraværelse*.  Saare  sandsynlig  har  Udsigten  til  en  saadan 
Constitution,  der  jo  vilde  unddrage  Raasløff  Myndigheden  «til 
at  give  alle  mulige  Instruxer »  i  Egenskab  af  fungerende 
Minister  for  Slesvig,  mindsket  Ønsket  om  den  tilsigtede  Reise, 
jfr.  iøvrigt  Bladet  « Dannevirke »  af  5.  November,  hvoraf  sees, 
at  Raasløff  ventedes  at  ville  indtræffe  i  Haderslev  d.  8de  eller 
9de,  men  i  Bladet  af  7.  November  meddeles,  at  «han  ikke 
kommer  hertil  i  disse  Dage,  da  Reisen  er  bleven  udsat  indtil 
videre«.  Stænderforsamlingen  var  indkaldt  til  at  møde  i 
Flensborg  d.   15de  November. 

')  Om  det  dengang  venskabelige  Forhold  mellem  Andræ  og  Scheele 
henvises  til  Bemærkninger  i  «Tillæg!>. 

*)  Politikeren  Balthasar  Christensen,  dengang  Formand  for  Bonde- 
vennernes Selskab  og  Medlem  af  Landsthinget  (Dansk  biogr.  Lexikon  III, 
S.  455). 

Leiligheder.  Blandt  Andet  interesserer  baade  Hall  og 
Andræ  sig  meget  for  de  Coninck,  der  søger  et  Embede 
herinde  i  Kjøbenhavn^),  men  Simony  tør  ikke  indlade  sig 
paa  at  give  ham  det,    da  han  nok   er  fangen  af  Balthasar. 

Denne  Morgen  tidlig  var  Cabinetssecretairen  her  for 
at  tale  med  Andræ;  der  er  nemlig  igjen  Historier  med 
den  ulykkelige  Prinds  Ferdinand,  som  til  syvende  og 
sidst  nok  kommer  til  at  betale.  Liebenberg  vilde  bruge 
som  Grund,  at  Kongen  kun  havde  lovet,  dersom  den  var 
godt  anbefalet  af  Finantsministeren.  Dette,  sagde  Andræ, 
vilde  være  complet  upassende,  om  han  anbefalede  Thron- 
arvingen  til  Kongen.  Han  indstillede,  og  Kongen  svarede 
Prindsen  directe.  Derpaa  havde  Liebenberg  ikke  tænkt, 
som  han  da  overhovedet  sjeldent  tænker  paa  anden  end 
Procuratormaneer. 

5.  [Juni].  Grundlovsdagen  feires  iaar  ved  Procession 
igjennem  Gader,  Afsyngning  af  Sange  for  Kongen  paa 
Slotspladsen  og  stor  Lystighed  i  Tivoli,  hvor  det  efter 
Sigende  gik  temmelig  broget  til.  Kongen  kom  dér  Kl.  10 
med  Gemalinden  og  blev,  ligeledes  efter  Sigende,  godt 
modtaget.  Han  har  i  flere  Dage  været  i  Byen,  deels  i  den 
Anledning,  deels  for  at  see  de  gamle  kgl.  Skuespillere  til 
Afsked  i  «Slottet  i  Poitou».  Nielsen,  Wiehe,  Høedt 
ere  alle  gaaede  fra  Theatret,  og  den  Beneficeforestilling 
var  rimeligviis  deres  sidste  for  lang  Tid,  dersom  Heiberg 
ikke  salig  hensover;  thi  Hall  tør  for  Fru  Heibergs  Skyld 
ikke  afskedige  ham,  hvilket  han  ellers  tilfulde  fortjente,  da 
hans  Dygtighed  længst  er  forsvunden,  men  som  saa  Mange 


^)  Daværende  Bureauchef  ved  Rigsdagen,  Adolphe  de  Coninck,  der 
søgte  Embedet  som  Justitssekretær  ved  den  kgl.  Landsover-  samt  Hof-  og 
Stadsret  i  Kjøbenhavn  og  under  26.  Juli  erholdt  dette  Embede  (Dep.  Tid, 
1855,  S.  616). 

lever  han  af,  hvad  han  har  været.  Hele  denne  lange 
Theaterstrid  har  oprindelig  reist  sig  af,  at  Høedt  ikke 
vilde  spille  i  « Hamlets  med  Ferslev  og  Jfr.  Muller  istedet- 
for  Familien  Nielsen.  Høedt  bliver  i  Almindelighed  dadlet 
for  sin  pretentieuse  og  lunefulde  Opførsel  og  blev  ogsaa 
udpebet  den  Aften,  man  gav  « Slottet  i  Poitou».  Lige- 
overfor de  Andre  derimod  giver  man  vistnok  med  Rette 
Heiberg  Skyld  i). 

8.  [Juni].  Igaar  vare  vi  hos  Halls  til  Middag.  Jeg 
synes  meget  godt  om  Fru  Hall;  hun  er  maaske  ikke 
altid  saa  eens,  men  den  Dag  var  hun  meget  behagelig; 
hun  og  jeg  vare  enige  i,  at  politiske  Samtaler  uden  Sammen- 
ligning vare  de  behageligste,  hvilken  Mening  Fanny  [den- 
gang gift  med  Fru  Andræs  Broder,  H.  E.  Schack]  ogsaa 
i  den  senere  Tid,  da  hun  bestandig  hører  Politik,  er  kommet 
til  at  dele.  Hun  og  Egede  havde  ogsaa  den  Dag  et  nyt 
Landsted,  vi  skulde  see  paa.  De  tage  sig  saa  varmt  af 
os;  komme  vi  paa  Landet  i  denne  Sommer,  bliver  det 
alene  deres  Skyld,  da  jeg  holder  mig  passiv,  og  Andræ 
blot  har  Lyst  til  at  blive  i  Byen,  Sommer  og  Vinter. 

9.  [Juni].  Idag  ere  Børnene  deres  Skovtour  med 
Skolen,  hvortil  de  have  glædet  sig  en  heel  Maaned.  De 
skulle  besøge  Fortunen  og  Søllerød  og  have  hver  Dag  talt 
om,  hvormange  Stykker  Smørrebrød  og  Glas  Toddy,  de 
behøve  paa  hvert  Sted. 

II.  [Juni].  Kl.  7  imorges  vare  vi  oppe;  Andræ 
skulde  til  Frederiksborg  og  hentede  Hall  paa  Bakke- 
gaarden.     De   havde  4   Heste  for  Vognen,    for   at   komme 


*)  Nærmere  om  Ovenstaaende  i  Fru  Heibergs  «Et  Liv  gjenoplévet  i 
Erindringen*  vol.  III,  passim;  om  Opførelsen  af  »Slottet  i  Poitous  særlig 
S.  244. 

rask  afsted,  da  de  vilde  hjem  samme  Aften.  For  4  Dage 
siden  har  Kongen  faaet  [Udkastet  til]  Fælles  for  fatningen 
tilsendt  og  i  den  Anledning  nu  tilsagt  dette  Statsraad.  Det 
begyndte  Kl.  11.  Kongen  havde  sat  sig  meget  godt  ind  i 
det  og  havde  endeel  at  indvende  mod  Adskilligt.  Han  har 
i  det  Hele  lidt  ondt  ved  at  huske,  han  ikke  er  [absolut] 
Souverain;  «Jeg  maa  selv  kunne  udskrive  saa  mange 
Mand,  jeg  synes;  jeg  maa  selv  kunne  bestemme  Dit  og 
Dat».  —  «Med  Hensyn  til  at  udskrive  Mandskab  (sagde 
An  dræ)  maa  jeg  som  Finantsminister  gjøre  opmærksom 
paa,  at  dette  i  alle  Tilfælde  ikke  vil  faae  nogen  praktisk 
Betydning,  da  Pengene  dertil  ganske  vist  ikke  vil  blive 
bevilligede  i  den  Udstræknings.  Kongen:  «Aa,  Finants- 
ministeren  kommer  altid  med  Pengevanskeligheder;  ja  lad 
os  da  gaae  videre !». 

Raasløffs  Forslag^)  var  under  Forhandling  og 
Afstemning  derude,  men  blev  forkastet,  hvilket  han  for- 
resten optog  med  meget  mere  Moderation,  end  man  skulde 
have  formodet  efter  hans  stærke  Opposition  ved  visse  Lei- 
ligheder.  Hvad  Kongen  havde  meget  imod  vare  de 
Rettigheder  og  den  Sikkerhed,  som  er  given  Embeds- 
mændene i  Fællesforfatningen,  hvilke  efter  mine  Tanker 
ikke  ere  store  nok.  Men  Kongen  vilde  som  sagt  have 
Lov  til  ganske  anderledes  at  have  Hals  og  Haand  over 
dem.  Han  var  forøvrigt  lidt  generet  engang  imellem  ved 
at  tænke  paa  Andræ  og  Hall  og  tilføiede  derfor,  «og 
skulde  det  ogsaa  engang  gaae  galt  og  misbruges,  saa  kan 
man  jo  nok  faae  fat  paa  dem  igjen  —  ikke  sandt,  Finants- 
minister?*.    Dette  Punkt  var  Andræ,   og  jeg  troer  Hall 


^)  Det  omstaaende  Side  26  berørte  Forslag,  hidsat  i   « Tillæg  > 

ogsaa,  aldeles  bestemte  paa  ikke  at  ville  fravige.  Dette 
vidste  de  Andre,  og  Bang  og  Scheele  talte  meget 
bestemt  derimod,  hvorpaa  Kongen  meget  godmodig  lod 
det  falde,  idet  han  sagde:  «Ja,  jeg  veed  ikke  bedre,  end 
at  min  slesvigske  Minister  og  jeg  tage  hinanden  under 
Armen  og  gaae».  Scheele  taler  meget  smukt  baade 
Tydsk  og  Dansk,  og  altid  i  de  allerærbødigste  Former; 
imidlertid  er  han  ikke  saa  fuldkommen  hjemme  i  det 
Danske,  at  han  kan  undlade  undertiden  at  bruge  Ord  og 
Vendinger,  som  ere  ret  pudsige,  som  naar  han  f.  Ex.  i  et 
høitideligt  Foredrag  siger:  «Bei  Gott,  es  geht  nicht,  —  Det 
gaaer  sku  ikke,  Deres  Majestæt*. 

Samme  Dag,  da  Statsraadet  holdtes  derude,  var  den 
russiske  Minister  [Ungern-Sternberg]  tilsagt;  han  maatte 
vente  derude,  til  man  var  færdig,  og  han  kom  derfor  først 
ind  til  Kongen  Kl.  3V2.  Da  Audientsen  nu  var  forbi, 
sagde  Kongen  til  ham:  «Nu  har  jeg  opholdt  Dem,  saa 
nu  kan  De  blive  og  spise  hos  mig».  Da  han  nu  med 
Kongen  kom  ind  ad  Døren,  var  Selskabet  allerede  samlet, 
og  Kongen  hentede  derfor  Grevinden,  for  hvem  han 
præsenterede  den  russiske  Minister.  Denne  var  ganske 
perplex  og  kunde  ikke  besvare  Grevindens  Artigheder. 
Først  ved  Bordet  gjenvandt  han  sit  Humeur  og  besluttede 
at  gjøre  bonne  mine  a  etc.^).  Corps  diplomatique  har  nemlig 
aldrig  været  præsenteret  for  Vedkommende  og  ignorerer 
saaledes  Kongens  Giftermaal.  Et  Par  Dage  efter  var 
Andræ  hos  Scheele,  som  fortalte  ham,  at  Dotézac, 
Buchanan  og  de  andre  udenlandske  Ministre  vare  i  Hen- 
rykkelse, fordi  Russeren  (Ungern-Sternberg)  saaledes  havde 


*)  Den  lille  Episode  berørt  i  BodenhoflF,  « Kongesorger j,  S.  127 — 128. 

ladet  sig  narre.  Denne  havde  nemlig  i  høi  Grad  været 
ubehagelig  mod  de  Andre,  fordi  Dundas^)  og  .  . .  [Navnet  ei 
hidsat]  havde  ladet  sig  narre  til  at  blive  præsenterede  og 
derefter  dejeunere  med  Kongen  og  Grevinden,  og  nu  gjorde 
han  det  blot  een  Maaned  efter  meget  værre. 

14.  [Juni].  Valg  til  Folkethinget  skeer  idag  Landet 
over.  Hall  stiller  sig  paa  Frederiksberg  og  kommer  her 
til  Middag  tilligemed  Egede.  Andræ  stiller  sig  ingen  Steder. 
Middagssamtalen  gik  meget  godt.  Hall  havde  talt  med 
Monrad  og  fortalte,  hvilket  godt  Indtryk  Beretningen  om 
Forfatningsudkastet  havde  gjort  paa  ham.  Census 'en  syntes 
han  meget  fornuftig  og  Valgmaaden  og  hele  Aanden  i 
Udkastet  fortræffelig.  Balth.  Christensen  derimod  er 
aldeles  ude  af  sig  selv,  hans  Blad  (Morgenposten)  er  fuldt 
af  Udtryk  som  « infam  Troløshed,  afskyelig  Uredelighed* 
etc.^).  Især  er  det  bestandig  Andræ,  som  det  gaaer  ud 
over:  «Hall  bør  ikke  sammenlignes  med  Andræ;  det  vilde 
være  at  gjøre  ham  for  megen  Uret,  Hall  er  langt  dyg- 
tigere, især  i  parlamentarisk  Henseende  og  langt  folke- 
ligere end  Andræ,  der  er  aldeles  ufolkelig  og  bondefjendsk»^). 

Naar  Bladene  ere  rigtig  fjendske,  blive  de  gjerne  læst 
høit  ved  Bordet  med  den  behørige  Kraft  og  Høitidelighed, 
og  derefter  sendt  ud  til  min  Svigermoder,  som  ogsaa  skal 
glæde  sig  derover.  Hun  kan  forresten  bedre  lide  Roes  og 
synes,  al  Daddel  er  høist  uforskammet  og  uberettiget. 


^)  Formentlig  den  engelske  Admiral  Dundas,  der  under  Krigen  mellem 
Vestmagterne  og  Rusland  var  Kommanderende  over  Østersøflaaden. 

^)  Til  Ex.  Artikel  af  9.  Juni,  overskrevet  ^Ministeriet  og  politisk 
Troløsheds,  jfr.  « Flyvende  politiske  Blade  af  Sincerus  [de  Coninck],  Nr.  2, 
Bondevennernes,  S.  9. 

')  Jfr.   « Morgenpostens    14.  Juni   1855. 

16.  [Juni].  Steinman n^)  har  været  her  idag.  Han 
er  bleven  en  reen  Flensborger  og  talte  for  et  Theaters 
Beskyttelse  derovre,  hvilket  Finantsministeren  ikke  kunde 
indlade  sig  paa.  Han  vilde  gjerne  vide  lidt  om  Fælles- 
forfatningen,  men  fik  ikke  noget  at  vide.  Han  fortalte  om 
Thora  Raasløffs  Ubehagelighed  og  den  liden  Yndest, 
hvori  hun  stod  i  Flensborg,  og  den  overordentlig  stødende 
Tone,  hvori  hun  talte  til  sin  Mand.  —  S  c  h  e  e  1  e  sagde  for- 
leden i  en  Ministerconference  til  Andræ:  «Har  De  mærket, 
at  Raasløff  er  meget  behageligere  i  de  senere  Dage  end 
sædvanlig?  Hans  Kone  er  i  Ems,  hvor  min  ogsaa  er,  og 
jeg  har  isinde  at  skrive  til  hende,  at  hun  mager  det  saa, 
at  Fru  Raasløff  bliver  der  hele  Sommeren  igjennem ;  Bade- 
lægen vil  det  ikke  være  vanskeligt*.  — 

Valgene  [til  Rigsdagen]  denne  Gang  ere  faldne  meget 
godt  ud,  og  havde  man  blot  havt  flere  ministerielle  Can- 
didater,  havde  det  været  let  at  sætte  dem  igjennem,  men 
Grundlovsforeningen  gjorde  aldeles  Intet.  Egede  var  saa- 
godtsom  den  Eneste,  der  gjorde  Noget,  og  han  er  jo  ikke 
just  blandt  de  meget  active.  Grev  Moltke  overvandt 
Søren  Jensen-Rude-),  og  baade  unge  og  gamle  Grev 
Moltke  vare  meget  fornøiede  derover.  Derimod  ikke  Hr. 
Rude,  der  i  eet  væk  raabte:   «Men  har  jeg  da  in  te  fuldt, 


^)  Andræs  Samtidige  som  Elev  paa  den  militære  Høiskole,  dengang 
Stabschef  ved  Generalkommandoen  i  Slesvig  (Dansk  biogr.  Lexikon,  XVI,  377)- 

*)  1  Ovenanførte  foreligger  en  Feiltagelse.  Forholdet  er  nemlig  det> 
at  «Grev  Moltke*  (Frederik  M.  til  Thurebyholm,  den  senere  Lehnsgreve 
og  Udenrigsminister  i  1875)  ^^'^  omtalte  Folkethingsvalg  beseirede  ikke 
« Søren  Jensen-Rude »,  men  Kaptain,  Farver  N.  Lind  af  Kbhavn  (H.  C.  D. 
Muller,  <i Valgene  1848 — i866i>,  S.  15,  Sp.  3),  medens  Smeden  Søren 
Jensen  af  Rude  faldt  igjennem  overfor  Proprietær  G.  Brøndsted  til 
Gyldenholm  (1.  c.,  S.  19,  Sp.  4). 

hvad  jeg  lovede  sidst ?».  Gamle  Grev  Moltke  var  forresten 
lidt  misfornøiet  med  Reventlow-Farve  til  Rigsraad^); 
han  sagde  til  Hall,  at  dersom  Reventlow  skulde  have  været 
Vicepræsident,  vilde  han  ikke  have  været  Præsident. 

18.  [Juni].  Idag  vælges  til  Landsthinget.  Andræ  korr» 
hjem  til  Kaffe  fra  Valget  med  Madvig,  som  var  kjed 
af  ikke  at  være  bleven  valgt.  Han  ønskede  igrunden  at 
vælges  baade  til  Landsthing  og  Rigsraad,  fornemlig  natur- 
ligviis  for  den  behagelige  Stilling,  han  under  det  nuværende 
Ministerium  kunde  vente,  men  han  havde  forresten  desværre 
altfor  godt  Brug  for   looo  Rdl.  til  om  Aaret-). 

19.  [Juni].  Idag  har  jeg  tilligemed  Poul  og  Victor 
tilbragt  Dagen  hos  Fanny  og  Egede.  Andræ  var  paa 
Sølyst  og  skulde  have  været  til  Statsraad,  men  Kongen 
er  styrtet  af  Hesten    og    har    faaet  en   Skulderforvridning, 


^)  Istedetfor  Kmhr.,  Landraad  C.  v.  Buchwald,  der  paa 
Grund  af  Svagelighed  entledigedes  fra  sin  Funktion  som  Medlem 
af  det  kongevalgte  Rigsraad,  blev  Kmhr.  Ernst  Chr.  Greve 
Reventlow  til  Farve  under  14.  Juni  udnævnt  til  Medlem 
af  Rigsraadet  (Dep.  Tid.   1855,  S.  489). 

Ogsaa  K  ri  eger  synes  at  have  set  med  Mistillid  paa 
denne  Udnævnelse,  idet  han  i  et  Brev  til  Andræ  udbryder: 
«0g  saa  er  De  endnu  saa  Eiderdansk,  at  De  indstiller  en 
Mand  som  R.[eventlow]-Farve  til  Rigsraad  1»  MistiUiden  viste 
sig  jo  forsaavidt  begrundet,  som  Reventlow- Farve  blev  den 
Ene  af  de  Tvende,  der  d.  21.  Juli  stemte  imod  det  Rigsraadet 
forelagte   Udkast   til   Fællesforfatningen. 

")  Jfr.  Udtalelser  af  Madvig  selv  om  trykkende  økonomiske  Kaar 
(»Livserindringer i,    S.    131  — 132). 

saa  det  maatte  opsættes.  Han  er  forhaabentlig  udenfor  al 
Farei). 

2  I.  [Juni].  Hall,  som  var  her  i  Middags,  var  meget  for- 
nøiet  med  «Dagbladet»,  maaske  lidt  formeget  endda, 
skjøndt  med  Hensyn  til  dets  aabne  Bryden  med  Bonde- 
vennerne er  det  ogsaa  høist  fortjenstligt.  Forresten  bestaaer 
det  gode  Blad  meest  af  umodne  Raisonnements  om  Ting, 
det  ikke  forstaaer.  Andræ  er  det  især  altid  meget  ilde 
stemt  imod,  hvilket  overhovedet  alle  Bladene  uden  Und- 
tagelse ere,  mere  eller  mindre.  « Dagbladet »  river  ned  for 
Mynteenhedshistorier,  for  Embedsbesættelse  i  tydsk  Retning, 
for  uhøfligt  Væsen,  en  vis  ubeskrivelig  Stemme,  etc.  etc.*). 
«Kjøbenhavnsposten»  raser  over  Schovelin,  « Morgenposten » 
over  den  høie  Census,  og  «Fædrelandet»  giver  meer  eller 
mindre  fine  Stik,  naar  det  kan. 

22.  [Juni].  Aviserne  bringer  daarlige  Efterretninger 
iaften.  Moltke  [A.  W.]  er  falden  igjennem  som  Lands- 
thingscandidat  for  Hr.  Liiders^),  og  de  Allierede  have 
vovet  et  stort  Angreb  mod  Sebastopol,  men  ere  slagne 
tilbage  med  stort  Tab.  Lieutenant  Ravn  [den  senere 
Admiral  og  Marineminister],  Andræs  Medhjælper  i  topo- 
graphisk  Henseende  og  Husets  Ven,  var  her,  og  naar  han 
er  her,    er  Samtalen  gjerne  mathematisk,   skjøndt  han  paa 


*)  Paa  en  Ridetour  den  18.  Juni  fra  Skodsborg  til  Kjøbenhavn  var 
Kongen  bleven  kastet  af  Hesten  ved  at  denne  udfor  <Constantia»  paa 
Strandveien  blev  overfaldet  af  en  glubsk  Hund,  og  i  Faldet  forslog  han 
den  ene  Skulder  saa  stærkt,  at  han  til  Maanedens  Udgang  var  underkastet 
Lægebehandling  (Thorsøe,  cKong  Frederik  den  Syvendes  Regering*  11,432). 

*)  Exempelvis  «Dagbladet>   26.  Febr.  1855. 

^)  Selveier  Ferd.  Luders  af  Nyrup  (Muller,  «Valgene  1848— 1866» 
S.  46,  Sp.  3);  Valget  nærmere  omtalt  i  «Dagbladet»  23.  Juni   1855. 

ingen  Maade  er  blottet  for  Interesse  baade  for  uden-  og 
indenlandsk  Politik  og  i  det  Hele  en  ganske  sjelden  dannet 
Søofficeer,  som  i  Reglen  ikke  ere  blandt  de  meest  Dannede. 

Det  russiske  Spørgsmaal,  som  for  nogle  Maaneder  siden 
og  endnu  længere  tilbage  var  det  vigtigste  og  interessanteste 
af  alle,  er  nu,  deels  ved  vigtige  indre  Begivenheder,  deels 
ved  den  stygge,  uhyggelige  Maade,  hvorpaa  Krigen  bliver 
ført,  bleven  mig  ganske  ubehageligt.  Bestyrelsen  saavel 
fra  engelsk  som  fransk  Side  er  dum  og  samvittighedsløs. 
Den  ene  Ladning  Folk  sendes  over  efter  den  anden,  men 
nødvendige  Klæder,  Tæpper,  Victualier  etc.  etc,  det  glem- 
mes, saa  at  Soldaterne  derovre  idetmindste  ligesaa  meget 
døe  af  Kulde  og  Sult  og  Cholera  som  af  Kugler.  Keiser 
Napoleon  er  en  Person,  som  Ingen  kan  have  synderlig 
Godhed  eller  Agtelse  for,  og  som  jeg  idetmindste  gjerne 
undte  et  lille  Stød,  og  dog  er  det  naturligviis  Vestmagterne, 
man  holder  med.  Rusland  maa  gjerne  heelt  og  holdent 
opsluges. 

23.  [Juni].  Hver  Dag  i  lang  Tid  har  der  været 
Ministerconference.  Idag  blev  det  afgjort,  at  Slesvig 
deles  i  5  Kredse;  endeel  havde  holdt  paa  3  (R a a s- 
løff,  K rieger),  men  Andræ  fik  det  forandret  til  5, 
hvilket  var  bedre,  men  dog  ikke  det,  han  oprindelig 
ønskede    (een   Kreds) ^). 

Prinds  Ferdinand  er  meget  vel  fornøiet  med  For- 
fatningen, men  han  troer,  at  Thingene  og  Bondevennerne 
in  specie  ville  sætte  sig   imod  den,   saa  den  ikke   kommer 


^)  Herom  henvises  til  « Andræ  og  hans  Opfindelse  Forholdstalsvalg- 
maadeni,  Anden  forøgede  Udgave,  S.  203  —  4,  og  bemærkes  iøvrigt,  at  den 
originale  Forestilling  til  Valgloven  af  2.  Oktober  1855,  der  er  aftrykt 
i  iTillæg*  til  nævnte  Skrift,  S.  266  ff.,  nu  af  mig  er  afgivet  til  Konseils- 
præsidiet. 

4* 

igjennem.  Han  har  i  den  Anledning  endogsaa  væddet 
med  Hall;  Prindsen  skal  give  en  Fest,  dersom  den  kom- 
mer istand,  hvortil  hele  Ministeriet  skal  indbydes.  Tiden 
vil  vise,  etc.  etc.  — 

S  ch  o  vel  in,  som  er  her  iaften,  er  meget  tilfreds  i  sin 
nye  Stilling;  han  undrer  sig  lidt  over  de  ringe  Oplysninger, 
han  faaer,  hver  Gang  han  spørger,  hvorledes  eller  hvorfor 
dette  eller  hint  er.  «Jo,  saadan  har  det  altid  været;  det 
brugte  Conferentsraad  Fog»^),  etc. 

Jeg  besøgte  igaar  Miilertz;  de  havde  gjort  dem  megen 
Umage  med  at  opspørge  en  Leilighed  for  os,  men  vi  ere 
komne  for  sildigt;  alle  større  Leiligheder  ere  udleiede,  og 
vi  ville  endydermere  boe  ganske  ene  og  have  Have  ganske 
for  os  selv. 

Søndag  24.  Juni.  Capitain  Recke-)  var  her  i 
Formiddags  for  at  faae  et  godt  Raad  af  Andræ  med 
Hensyn  til  et  Ønske,  han  har,  nemlig  forlade  den  militaire 
Stilling  og  gaae  ind  i  den  diplomatiske.  Andræ  lovede 
at  tale  for  ham  til  Scheele,  og  sagde,  at  hans  Mening  om 
den  Sag,  hvilken  han  ogsaa  havde  sagt  til  Scheele,  var,  at 
unge  Officerer  fra  Høiskolen  vare  de,  som  skulde  recrutere 
vort  slette  Diplomatie.  — 

Egede  fortalte  i  Middags  nogle  Historier,  han  havde 
hørt  af  Visby^)    om    Tillisch's   Troløshed  i  Decbr.   54. 


^)  Ludolph  Fred.  Fog,  Departementschef  i  Finantsministeriet  fra  1848 
til  sin  Død   15.  Mai  1855  (Dansk  biogr.  Lexikon  V,  S.  226). 

^)  Johan  Ditlev  Zepelin  v.  d.  Recke,  dengang  Lærer  i  Militærgeo- 
graphi  og  Krigshistorie  ved  den  militære  Høiskole.  Efter  hvad  godhedsfuldt 
meddelt  mig  indtraadte  han  ikke  i  diplomatisk  Tjeneste,  men  forblev  i 
militær  Tjeneste. 

")  Den  filanthropiske  Præst  Carl  Holger  Visby,  Medlem  af  den 
grundlovgivende  Forsamling  (Dansk  biogr.  Lexikon  XIX,   S.   88). 

Visby  sagde,  at  Tillisch  var  af  Kongen  diverse  Gange 
bemyndiget  til  at  sammensætte  Ministerium,  at  han  var 
reist  til  Kjøbenhavn  for  at  tale  med  Andræ,  Hall  og  Flere, 
men  istedetfor  at  gjøre  noget  Skridt  var  han  blot  kommen 
hjem  og  sagt,  at  Intet  kunde  gjøres.  Andræ  sagde  imidler- 
tid, at  dette  var  kommet  ganske  naturligt  derved,  at 
Meningen  var  at  beholde  nogle  af  de  gamle  Ministre,  at 
disse  imidlertid  bestandig  tvivlraadige  mente,  at  Carl 
Moltke  og  Hansen  dog  tilsidst  kunde  slaae  lidt  af,  hvad  de 
holdt  paa,  saa  at  de  Alle  kunde  blive,  og  Ingen  af  dem 
troede,  det  kunde  gaae  an  at  lade  CriminiP)  og  Moltke^) 
gaae  paa  eengang.  Criminil  vilde  nemlig  ikke  blive  efter 
Moltke,  og  det  var  de  to  Portefeuiller,  som  vare  vanskeligst 
at  faae  besatte.  Under  alle  disse  Pourparlers  toge  endelig 
Kongen  og  Scheele  en  fast  Beslutning,  som  endte  med, 
at  Kongen  modtog  den  Demission,  som  Ministrene  truede 
med  at  indgive,  dersom  nogle  Punkter  skulde  gaae  igjennem. 
25.  Juni.  Der  har  idag  været  Ministerconference. 
Atter  nogle  Historier  med  Grevinden.  Kongen  vil  nemlig, 
at  Berling  skal  sendes  til  Paris  for  at  overbringe  Keiseren 
Kongens  Portrait.  Talen  havde  oprindelig  været  om,  at 
Gesandten  Moltke  skulde  være  den,  der  afleverede  det,  og 
Berling  skulde  blot  bringe  ham  det.  Men  uheldige  eller 
heldige  Misforstaaelser  havde  bragt  det  til,  at  Scheele 
ikke  troede,  han  kunde  refusere  Kongen  sligt,  især  i  denne 
Tid,    da  han  endnu  laa  efter  Faldet^).     Andræ  beklagede 


')  Reventlow -Criminil,    Minister    for    Holsten     og    Lauenborg    under 
Ministeriet  Ørsted  (Dansk  biogr.  Lexikon  IV,    107). 

"-)  Carl    Moltke,    Minister   for   Slesvig   under   Ministeriet    Ørsted  (1.  c. 
XI,  400) 

*)    Omstaaende  Side  50. 

meget  disse  saa  ofte  tilbagevendende  Historier,  og  Hall, 
som  ellers  er  overmaade  tolerant,  naar  Talen  er  om  Grev- 
inden, var  den  Dag  fortræffelig.  Han  udtalte  ogsaa  sin 
Misfornøielse  med  denne  Sag,  sagde,  at  det  jo  vist  paa  en 
Maade  var  værst  for  S  c  h  e  e  1  e  ,  om  hvem  man  sagde,  at 
han  bestandig  stod  i  Forbindelse  med  Grevinden,  men  at 
det  dog  ogsaa  for  de  Andre  var  meget  ubehageligt.  Man 
vil  sige,  at  Geheimeraad  Scheel e  har  narret  sine  Colleger 
godt  til  at  gjøre,  hvad  han  vilde,  og  holdt  paa  dem,  saa- 
længe  han  havde  Brug  for  dem.  Dette  sagt  spøgende  og 
venskabeligt,  men  dog  tydeligt  nok  for  en  fiffig  Fyr  som 
Scheel e,  der  imidlertid  naturligviis  satte  et  sødt  smilende 
Ansigt  op. 

28.  [Juni].  Da  jeg  kom  hjem^  og  vi  skulde  spise, 
kom  Andræ  alene  uden  Hall,  som  pleier  at  spise  hos  os 
Torsdag.  Det  var  nemlig  Dronningens  [Enkedronningen 
Caroline  Amalie]  Fødselsdag,  hvortil  alle  Ministre  vare 
indbudne,  men  Andræ  var  blevet  hjemme  for  at  modtage 
Rigsraader,  som  den  Dag  kom  fra  alle  Verdens  Hjørner. 
De  andre  Ministre  havde  imidlertid  tilbragt  en  meget 
behagelig  Dag;  Hall  havde  en  ung  Frøken  Danneskjold 
tilbords,  som  han  syntes  godt  om,  og  desuden  morede 
han  sig  med  at  observere  forskjellige  Personer.  Prind- 
sesse  Louise  [Prinds  Christians  Gemalinde]  f.  Ex.  sad 
imellem  Tillisch  og  Scheele,  to  Fjender;  i  Begyndelsen 
holdt  hun  sig  til  Tillisch,  men  siden  kom  Conversationen 
rigtig  i  Gang  med  Scheele,  som  paa  sin  spøgende 
Maneer  var  begyndt  med  at  sige,  at  «han  jo  meget  godt 
vidste,  Hendes  kongl.  Høihed  nærede  Had  og  Ringeagt 
for  ham,  at  han  fandt  sig  deri,  men  idag  kunde  det 
maaske  i  Anledning  af  Festen  glemmes*,  hvilket  skeete  saa 
godt,    at   Tillisch    paa   den    anden  Side  endte  med  at  see 

meget  spansk  ud. —  Martensen,  som  var  der,  hændte  et 
curieust  Uheld;  han  gik  stateHg  omkring  i  sin  Fløielskjole 
og  vilde  finde  sig  en  rigtig  god  Plads  ved  Bordet,  men 
inden  han  vidste  af  det,  vare  alle  Pladser  besatte,  og  Mar- 
tensen høist  urolig  vankede  fra  Sted  til  Sted  for  at  komme 
ind.  Hall  og  hans  Dame  havde  egentlig  gjort  Ulyk- 
ken; en  Couvert  ved  Siden  af  dem,  som  længe  blev  ube- 
sat, havde  de  flyttet  bort  for  at  faae  bedre  Plads,  og  der- 
for var  Martensen  ogsaa  uophørlig  vendt  tilbage  dertil  som 
til  det  Sted,  hvor  der  var  meest  Udsigt  til  at  komme  ind. 
Hall  havde  imidlertid  hver  Gang  spist  og  converseret  saa 
ivrigt  for  at  lade,  som  han  ikke  saae  ham.  Tilsidst  fik 
Martensen  en  Lakai  med  sig,  som  skaffede  ham  Plads, 
hvor  han  dybt  greben  nedlod  sig. 

Rigsraad. 

29.  [Juni].  Idag  er  Rigsraadet  sammentraadt.  Kl.  11 
samledes  de  paa  Amalienborg,  og  Andræ  oplæste  [Ud- 
kastet til]  Fællesforfatningen  for  dem  og  holdt  en  for- 
klarende og  oplysende  Tale^).  Den  gjorde  naturligviis  for- 
skjelligt  Indtryk,  men  i  det  Hele  ret  godt.  Til  Scavenius, 
som  dadlede  et  og  andet  Punkt,  sagde  Andræ,  at  det  ikke 
var  besynderligt,  at  en  Astronom  opdagede  Pletter  i  Solen  ^). 
Ussing  var  alvorsfuld  og  betænkelig  og  David  noget 
taus;  han  skulde  først  tale  med  En  og  Anden,  inden  han 
vilde  sige  sin  Mening.  Tscherning  var  vred.  Forresten 
syntes  Andræ  i  det  Hele  meget  godt  om  den  hele  Tone, 
som  fra  Alle  gjensidig  var  meget  venskabelig.    Scavenius 


^)    Nærmere  i   c  Tillæg*. 

^)  Peter   Brønnum    Scavenius,    der   paa   sit    Landgods    Gjorslev  havde 
indrettet  et  astronomisk  Observatorium  (Dansk   biogr.  Lexikon  XV,  S.  12). 

vilde  saamænd  gjerne  antage  det  hele  Snavs,  dersom  disse 
lumpne  500  Rdl.  kun  vare  borte ^);  men  de  vilde  paaføre 
dem  Folk  som  Balthasar  Christensen^),  hvilke  ikke  burde 
være  der.  Om  Formiddagen  var  Andræ  hjemme  til  Kaffe, 
men  da  Frk.  Miilertz  var  hos  mig,  fik  jeg  ikke  noget 
rigtigt  at  vide.  Først  ved  Middagsbordet  hørte  jeg,  hvor- 
ledes det  var  gaaet  til.  Hall  og  Egede  vare  hos  os,  og 
Krieger  kom  om  Aftenen.  Han  raadede  Andræ  til  ikke 
at  stole  for  meget  paa  Ramus^),  som  var  en  Lux,  og 
sagde  ligesom  Egede  og  jeg,  at  Levy^)  vilde  være  en 
Modvægt  imod  Ramus-Sponneck.   — 

Krieger  fortalte  noget  om  Scheel  es  sidste  Reise  i 
Holsten,  hvorledes  han  bestandig  var  blevet  courtiseret  af 
Alle  og  hver  Dag  havde  havt  en  70  å  100  Mennesker  ved 
sit  Bord.  Da  Scheele  kom  hjem  med  Dampskibet,  blev 
han  modtaget  derude  af  alle  høiere  Embedsmænd  i  sit 
Ministerium,  Departementschefer,  Contoirchefer  etc.  etc. 
Scheele  var  selv  meget  fomøiet  med  sin  Reise;  alle  Hol- 
stenere vare  loyale,  og  de  nuværende  holstenske  Rigsraader, 
for  hvilke  Andræ  frygter  lidt,  ere  Alle  fuldkommen  correcte. 
Hall  ønskede  i  den  Anledning,  at  det  ikke  maatte  være  af 


')  Ifølge  §  36  i  Forfatningsloven  af  2.  Oktbr.  1855  nød  Rigsraadets 
Medlemmer  et  fast  aarligt  Vederlag  af  500  Rd. 

-)   Nærmere  i  « Tillæg*. 

^)  Den  senere  Generaldirektør  for  Skattevæsenet,  dengang  Sekretær 
hos  Finantsministeren  (Dansk  biogr.  Lexikon  XIII,  S.  387).  Saavidt  jeg 
veed,  var  Andræ  særdeles  tilfreds  med  Ramus  som  indsigtsfuld  og  arbeids- 
dygtig  Embedsmand,  og  Forholdet  mellem  dem  var  stedse  det  bedste. 

■*)  Martin  Levy,  den  senere  Statsgjældsdirektør  og  Chef  for  Finants- 
ministeriets  iste  Department,  dengang  Fuldmægtig  i  Generalpostdirektoratets 
2det  Sekretariat  (Dansk  biogr.  Lexikon  X,  S.  258);  under  22.  Novbr.  1855 
beskikkedes  han  til  Fuldmægtig  i  Finantsministeriets  Expeditions-Sekretariat 
(Dep.  Tid.  1855,  S.  952). 

den  Art,  som  Scheele  i  sin  Tid  (December)  ogsaa  tillagde 
[General]  Krogh  og  Wulff  [Scheel-]  Plessen^). 

30.  [Juni].  Første  Møde  i  Rigsraadet,  hvori  imidlertid 
Intet  blev  bestemt.  Ussing  havde  en  privat  Samtale  med 
Andræ,  hvori  han  meget  ønskede,  at  Valgloven  maatte 
blive  fast  Lov  strax,  og  ikke  provisorisk.  Andræ  mente, 
det  var  ganske  rigtigt,  at  Rigsraad  og  Rigsdag  dér  [d.  e. 
paa  det  Omraade]  fik  Lov  at  yttre  en  Mening,  men  Ussing 
fandt  den  saa  god,  at  det  vilde  være  Synd  at  underkaste 
Tilfældigheden,  om  den  skulde  gaae  igjennem:  «Ja,  der- 
som dette  Ministerium  altid  holdt  sig,  dersom  vi  turde 
haabe  det,  men  desværre »,  etc.  etc. 

3.  [Juli].  Rigsraadet  har  idag  havt  sit  første  store 
Møde ;  det  varede  meget  længe.  Andræ  og  Hall  skulde 
bagefter  tale  med  Treschow")  og  spiste  derfor  til  Middag 
hos  ham;  om  Aftenen  spillede  vi  Kort  hos  min  Sviger- 
moder. Jeg  skriver  adskillige  saadanne  Bagateller,  fordi 
de  sætte  En  bedre  ind  i  Tiden  og  minde  om  adskillige 
Smaascener,  som  ikke  kunne  opskrives. 

En  Scene  forefaldt  den  første  Dag  i  Rigsraadet.  Raas- 
løff,  som  stødtes  ved  at  man  altid  henvendte  sig  til  Finants- 
ministeren,  selv  naar  det  var  om  slesvigske  Gjenstande,  og 
ikke  til  ham,  kunde  ikke  længer  styre  sin  saarede  Følelse, 
men  begjærede  Ordet  og  sagde,  at  «han  maatte  dog  prote- 
stere imod,  at  Finantsministerens  Ord  bestandig  bleve  for- 
staaede,  som  om  han  udtalte  dem  paa  hele  Regjeringens 
Vegne;  der  var  naturligviis  forskjellige  Meninger,  han  f.  Ex. 


*)    Nærmere  i  «Tillæg». 

^)  Politikeren,  Geheimekon feren tsraad  Frederik  Wilhelm  Treschow, 
Eier  bl.  A.  af  Grevskabet  Laurvig  i  Norge  (Dansk  biogr.  Lexikon  XVII, 
S.  497). 

var  af  en  anden »  (Talen  var  navnlig  om  Afstemning  en 
bloc  over  alle  Paragrapher).  Denne  Tale  vakte  naturligviis 
stor  Glæde  hos  David,  Ussing  og  endeel  Andre,  som 
gjerne  saae  smaa  Skandaler,  De  to  Nævnte  toge  strax 
Ordet:  «Det  var  meget  vigtigt,  at  man  vidste  Regjeringens 
Mening  i  sin  Heelhed,  ellers  var  ingen  Discussion  mulig; 
forinden  Ministeriet  var  enigt,  var  det  maaske  slet  ikke 
værdt  at  udtale  sig»,  etc.  Andræ  svarede  meget  kold- 
sindigt herpaa,  da  der  nemlig  tages  overordentlig  lidt  Hen- 
syn til  Raasløff,  men  han  altid  har  Lov  til  at  vaase  lidt 
paa  egen  Haand  i  Ministerkonferencen  og  i  Statsraadet. 
Efter  at  Andræ  havde  svaret,  tog  Scheele  Ordet  og  sagde, 
at  « Ministeriet  i  det  Hele  var  enigt  med  Finantsministeren, 
og  at  hvad  Rigsraadsministeren  sagde  naturligviis  var  uom- 
stødeligt^.  Raasløff  forsøgte  derpaa  en  Tilbagegang.  Hos 
Treschow,  hvor  Andræ  og  Hall  vare  om  Middagen,  blev 
dette  nu  nærmere  drøftet  og  besluttet  saavidt  muligt  at 
sige  til  Raasløff,  at  han  skulde  tie  stille;  men  da  han  er 
temmelig  snakkesalig  og  endydermere  tiltroer  sig  at  være 
en  elegant  Taler,  saa  er  det  meget  vanskeligt  at  betyde 
ham.  Den  følgende  Dag  var  han  taus  under  Discussionen, 
men  mod  Slutningen,  da  Moltke  ansatte  Dagsordenen  til 
næste  Gang  og  spurgte,  om  der  fra  Regjeringens  Side  var 
Noget  til  Hinder  for,  at  det  blev  Mandag,  reiste  han  sig 
og  sagde  meget  naivt:  «Ja,  der  var  den  Fugleskydning«. 
En  saadan  privat,  jævn  Yttring  midt  i  disse  offentlige  Fore- 
drag, som  have  en  ganske  anden  Tone,  frembragte  en  vold- 
som og  ondskabsfuld  Latter  fra  en  stor  Deel,  som  endnu 
er  noget  fjendsk. 

5.  [Juli].     Møder  holdes  hver  Dag,  og  Forholdet  bU- 
ver  alt  høfligere  og  høfligere.     Man  samles  om  Middagen 

hos  Levetzau^),  Moltke  [A.  W.],  Treschow  etc.  etc.  I  Møderne 
ere  David  og  Ussing  smigrende,  omtale  med  den  største 
Anerkjendelse  det  Nye  og  Skarpsindige,  som  findes  i  denne 
Fællesforfatning,  Valgmaaden  f.  Ex.,  Lovenes  Behandling, 
etc.  —  Tscherning  raser  i  høieste  Grad  imod  Alt,  siger, 
Forfatningen  er  det  fordærveligste  for  Danmark,  som  kan 
tænkes;  især  bekæmper  han  af  alle  Kræfter,  at  Embeds- 
mænd skulle  derind,  da  det  er  en  [politisk]  fordærvet  og 
usurperende  Stand,  etc.  etc.  ^).  Han  høres  imidlertid  ikke 
synderligt  paa  uden  af  Reventlow-Farve,  som  ikke  lader 
korrekt,  men  har  ladet  sig  endeel  bestikke  af  Tscherning. 
Andræ  troer  ikke,  han  stemmer  for,  naar  det  kommer 
saa  vidt. 

7.  [Juli].  Saaledes  som  Sagerne  nu  staae,  troer  Andræ, 
at  følgende  ere  ministerielle:  3  Slesvigere,  4  Excellencer, 
desuden  Carlsen  [til  Gammelkjøgegaard],  Mourier  [Assessor 
i  Høiesteret],  2  Holstenere;  David  og  Ussing  usikkre.  Sca- 
venius [omst.  S.  55],  Sehestedt-Juel  [til  Raunholt],  Tscher- 
ning, Reventlow- [Farve]  imod,  Berckemeyer  [Landraad  i 
Lauenborg]  uvis.  Bladene  begyndte  godt  strax  efter  Fælles- 
forfatningens  [d.  e.  Udkastets]  Udkomme,  men  blive  mere 
og  mere  dystre,  »Dagbladets  dadlende  endeel,  rosende  lidt, 
undskyldende  endeel,  men  altid  meget  glad,  hvor  det  kan 
faae  Andræ  frem  alene.  Hall  vil  gjerne  cedere  et  eller 
andet  Punkt,  saavelsom  ogsaa  Egede;  de  troe,  at  «Fædre- 
land»  og  «Dagblad>,  uagtet  alle  deres  Indsigelser  kun 
vente  en  lille  Indrømmelse  for  at  gaae  ind  paa  det  med 
Jubel;   men  Andræ  paastaaer  «Nei,  —  Vil   det   ikke  med 


*)  Daværende  Overhofmarskal  Joachim  Godske  Levetzau  (Dansk  biogr. 
Lexikon  X,  244). 

')  Nærmere  i   « Tillæg ». 


60  MAI    1855 ^JULI     1855. 

det  Gode,  skal  det  gaae  med  det  Onde,  og  vil  det  saa 
ikke  heller,  saa  har  man  gjort,  hvad  man  kunde,  og  vadsker 
sine  Hænder«.  Hall  har  været  oppe  hos  Treschow  for 
at  tale  med  ham,  og  Treschow  fraraadede  ogsaa  at  give 
efter. 

Andræ  var  igaar  i  Comiteen,  som  Treschow  præsi- 
derer, og  David  er  Ordfører  for;  dér  udtalte  Andræ  igjen 
bestemt,  at  der  skulde  gives  et  bestemt  «-Ja»  eller  «Nei»^). 
Algreen-Ussing  tog  nu  Ordet  og  sagde  omtrent:  «Han 
var  kommen  ind  i  Forsamlingen  med  den  Overbeviisning, 
at  han  vilde  komme  til  at  svare  et  bestemt  «Nei»;  men 
efterat  have  sat  sig  rigtig  ind  i  Forslaget,  saa  —  skjøndt 
der  var  adskillige  Punkter  han  var  imod  —  vilde  han  svare 
et  ubetinget  «Ja».  Nogle  (David,  B[ardenfleth.^])  sluttede 
sig  til  ham,  Nogle  talte  imod.  Holstenerne  maa  have  En 
eller  Anden,  som  bearbeider  dem  paa  en  ufordelagtig 
Maade.  Efter  de  to  første  Møder  vare  de  Alle  fornøiede, 
men  lidt  efter  lidt  forandres  de;  Reventlow-Farve,  som 
i  Begyndelsen  var  fortræffelig,  er  nu  komplet  imod.  — 

Børnene  ere  i  denne  Tid  hver  Dag  til  Examen ;  det  gaaer 
dem  ret  godt,  uagtet  de  ikke  læser  synderligt,  men  blot 
snakke  om  at  komme  paa  Landet,  hvorhen  jeg  ogsaa  meget 
gjerne  vilde  have  dem  i  denne  varme  Tid;  men  Andræ 
kan  slet  ikke,  og  vi  savne  dem  meget,   naar  de  ere  borte. 

19.  [Juli].  Paa  Amager  vare  vi  igaar-).  Andræ 
skulde  have  været  med,  men  blev  tilsagt  til  Kongen  paa 
Skodsborg.    Veiret  var  meget  uheldigt. 

20.  [Juli].    Hall  og  Egede  vare  her   igaar;    de  talte 


*)  Nærmere  i   «Tillæg». 

^)  Fru  Andræs   ældste   Søster   var   gift   med   daværende   Sognepræst  i 
Taarnby  paa  Amager,  Johansen. 

begge  for  nogle  Forandringer  i  Fællesforfatningen,  ikke  saa 
meget,  fordi  de  selv  ønskede  Forandringer,  som  fordi  de  vilde 
aabne  en  Vei  for  alle  disse  klynkende  og  klagende  Partier, 
« Dagblad »  og  « Fædrelande  især,  som  de  paastaae  gjerne 
ville  gaae  med,  naar  der  blot  kommer  nogle  Smaaforan- 
dringer.  Jeg  derimod  mener,  de  have  dadlet  Alting  saa 
heftigt,  at  de  ikke  kunne  være  bekjendt  at  gaae  over  for 
ubetydelige  Forandringer, 

22.  [Juli].  Igaar,  Lørdag,  var  der  Statsraad  paa  Skods- 
borg. Kongen  blev  contrarieret  med  Hensyn  til  Rugaard^), 
som  han  vilde  have  aldeles  frigiven  sin  Straf.  Han  hen- 
vendte sig  til  Prinds  Ferdinand,  raadede  ham  til  at  lade 
det  være  glemt  og  sagde,  han  gik  i  Forbøn  for  ham. 
Prinds  Ferdinand  trak  sig  ud  deraf  ved  at  henvise  til  Mi- 
nistrene. Disse  raadede  allesammen  fra  at  eftergive  Straffen, 
medmindre  Rugaard  henvendte  sig  til  Kongens  Naade. 
Kongen  svarede  herpaa,  at  «da  han  saae,  hele  hans  Raad 
var  imod  ham,  maatte  han  give  efter »,  men  tilføiede  med 
en  alvorlig  Mine,  at  «de  selv  vare  ansvarlige  for  de  deraf 
flydende  Ubehageligheder*.  Simony  troede,  dette  var  at 
forstaae  som  en  Trusel  om  Afsked,  men  dette  mente  Scheele 
ikke,  da  de  siden  hos  Michelsen  kom  til  at  tale  derom. 
Derimod  vare  de  enige  i,  at  der  arbeidedes  fra  flere  Sider 
paa  at  danne  et  nyt  Ministerium,  deels  fra  Bondevennernes 
Side,  deels  fra  Tillisch,  Bluhme,  Sponneck.  Scheele  mente, 
at  Kongen  osv.  ikke  endnu  vilde  indlade  sig  med  Bonde- 
vennerne, og  at  Grevinden  havde  personligt  Fjendskab  til 
Tillisch.     Han  (Tillisch)  var  forleden  Dag  kommen  ud  til 


^)  Skolemanden  og  Politikerenj  D.  E.  Rugaard,  dengang  Redaktør  af 
« Morgenposten »;  i  Oktbr.  1854  dømtes  han  til  3  Maaneders  Fængsel  for 
Fornærmelser  mod  Arveprinds  Ferdinand  (Dansk  biogr.  Lexikon  XIV,  S.  414). 

Kongen  af  sig  selv  og  gik  strax  lige  ind  til  Kongen  i  hans 
Telt;  men  da  Grevinden,  som  spadserede  i  Haven  med 
Scheele,  havde  seet  det,  sagde  hun  strax  til  ham :  «Jeg 
troer,  jeg  bør  forlade  Dem,  da  jeg  seer,  at  Tillisch  er 
gaaet  ind  til  Kongen ».  Sponneck  har  været  derude  to 
Gange  nyligt,  og  Bluhme  er  kommen  ind  fra  Helsingør. 

Igaar  [21.  Juli  ^)]  er  Fællesforfatningen  antagen  af  Rigs- 
raadet.  Alle  stemte  for,  undtagen  Reventlow-Farve  og 
Tscherning.  Scavenius  vilde  nok  gjerne  have  gjort 
Selskab,  men  lod  sig  nøie  med  at  holde  et  vredt  Foredrag, 
hvori  han  klagede  over  den  store  Ringeagt,  der  var  viist 
Rigsraadet  fra  Regjeringens  Side,  hvorledes  de  hverken 
havde  faaet  den  ene  eller  anden  af  de  simpleste  Rettig- 
heder etc,  og  endte  derpaa  til  Alles  Forundring  med  at 
sige,  at  han  stemte  for  det.  Andræ  og  Hall  vilde  for- 
resten gjerne  havt,  han  skulde  have  stemt  imod. 

23.  [Juli].  David  og  Ussing  gratulerede  til  det  heldige 
Udfald,  og  David  især  mente,  det  var  saa  særdeles  fortræffe- 
ligt. «Aa»,  sagde  Andræ,  «jeg  vilde  dog  hellere  havt  et 
Par  til  imod  os».  «Saamænd,  ligeoverfor  Rigsdagen*,  smid- 
skede  David,  « vilde  det  ikke  være  saa  galt».  —  «Nei, 
vistnok  ikke;  men  nu  maa  vi  til  at  gjøre  en  Forandring; 
ligesom  Bladene  hidtil  have  revet  Forfatningen  ned,  saa- 
ledes  maa  de  nu  til  at  rose  den».  Ligeoverfor  David  gav 
Andræ  sig  Mine  af  at  have  dirigeret  Bladene,  uagtet  ikke 
een  Linie  var  flydt  af  en  heel-  eller  halvministeriel  Pen. 

Skjøndt  nu  Alt  er  gaaet  saa  overordentlig  godt  med 
Rigsraadet,   og  det  er  Andræ,   som  bestandig  har  været 


')  Rigsraadets  « Beslutning  i  Anledning  af  det  Rigsraadet  forelagte 
Udkast  til  Forfatningslov  for  det  danske  Monarkies  Fællesanliggender  med 
tilhørende  Udkast  til  foreløbig  Lov  angaaende  Valgene  til  Rigsraadets  er 
dateret  24de  Juli   1855  (Dep.  Tid.  1855,  S.  593  ff.). 

ene  ordførende  Minister,  saa  gjør  « Dagbladets  dog  mange 
sure  Miner  og  taler  om,  hvor  uheldigt  at  An  dræ  er  bleven 
valgt  til  en  saadan  Stilling,  da  han  uagtet  al  parlamentarisk 
Dygtighed  er  af  dem,  der  irritere  istedetfor  at  forsone^). 
Maatte  nu  bare  de  andre  Ministres  Personlighed  have  samme 
Resultat  i  Rigsdagen. 

26.  [Juli].  Hall  og  Andræ  vare  idag  lidt  uenige  om 
Rugaard.  En  daarlig  Person,  Redacteur  af  « Morgenpostene 
og  Partiets  Helt,  Nikkedukke  etc.  Andræ  vilde  ifølge 
den  Dom,  som  er  fældet  over  ham,  have  ham  i  Arrest, 
men  B.  Christensen,  Tscherning  og  Grevinden  ere  i  Be- 
vægelse for  ham,  og  Simony,  under  hvem  Sligt  sorterer, 
er  en  Stakkel,  der  ikke  tør  sige  hverken  «Ja»  eller  «Nei». 
Scheel e,  som  privat  Ven  af  Kongen  og  Grevinden,  tier, 
og  Hall,  ifølge  sin  fredelige  Natur,  vil  ogsaa  helst  tie. 
Rugaard  har  nemlig  indgivet  en  Ansøgning  til  Kongen 
om  Benaadning,  da  han  hørte,  Statsraadet  havde  sagt,  at 
dette  først  og  fremmest  var  en  Nødvendighed;  men  Andræ 
mente,  den  kom  meget  for  seent  og  ikke  var  i  Formerne. 

Det  Sidste,  der  var  at  sætte  igjennem  i  Rigsraadet, 
nemlig  250,000  Rdl,  til  uforudseelige  Udgifter,  blev  idag 
bevilget,  men  Andræ  maatte  kæmpe  stærkt^);  for  For- 
slaget var  10,  imod  7.  For  det  var  som  sædvanligt  de  4 
Excellencer  samt  David,  Ussing,  som  efter  de  tre  første 
Gange  have  været  fuldtro.  Den  Forandring  er  der  vist 
imidlertid  foregaaet  med  David  og  Ussing,   at   de,  som  i 


^)  Exempelvis   «Dagbladet»  23.  Juli  1855: «mindre   heldigt,  at 

netop  Andræ  har  været  Regjeringens  Ordfører,  thi  al  hans  parlamentariske 
Dygtighed  ufortalt  har  Finantsministeren  større  Talent  til  at  irritere  end 
til  at  forsones;  nærmere  i   « Tillæge. 

^)  Nærmere  i  < Tillæg*. 

Begyndelsen  vare  høist  fjendske  og  ikke  havde  noget 
kjærere  Ønske  end  at  styrte  Ministerium,  Fællesforfatningen 
etc,  nu  virkelig  ved  et  nøiere  Bekjendtskab  have  faaet 
Agtelse  for  Andræ  som  udmærket  dygtig  og  honnet,  saa- 
ledes  at  de  nu  allerhelst  vilde  indtræde  i  et  Ministerium, 
hvori  Hall  og  Andræ  vare. 

Andræ  er  lidt  stolt  af,  at  det  er  ham  og  ham  alene, 
der  har  drevet  igjennem,  at  Intet  blev  forandret  af  Rigs- 
raadet;  han  havde  megen  Kamp  derom  og  maatte  gaae 
saa  sagte  tilværks,  men  som  Ordfører  for  Rigsraadet  kunde 
han  jo  temmelig  let,  naar  han  blot  temporiserede  lidt, 
sætte  igjennem,  hvad  han  vilde.  Hall  og  Egede  syntes, 
som  tidligere  sagt,  at  man  burde  have  indrømmet  dem  lidt. 

En  Takkebøn  for  Kongens  Helbredelse  skal  nu  gaae 
for  sig^);  Andræ  synes  det  er  en  uheldig  Idee,  men  man 
vil  ikke  sætte  sig  derimod, 

Simony  fortalte  sidst  i  Ministerconferencen,  at  Balth, 
Christensen  havde  været  hos  ham  og  været  dybt  be- 
væget af  Smerte  over  de  skuffede  Forhaabninger,  som 
Fællesforfatningen  gav  Partiet  Aarsag  til.  »Rigsdagen 
kan,  og  jeg  turde  sige,  den  bør  ikke  give  sit  Samtykke; 
der  vil  opstaae  Ministercrise  og  hvad  deraf  følger.  Mit 
Haab  er  dog  endnu  —  De  vil  maaske  forundre  Dem  der- 
over —  men  jeg  haaber,  at  vi  kunne  beholde  Hall ;  hvad 
Andræ  derimod  angaaer,  er  der  ingen  Meningsforskjel ; 
han  maa  gaae,  ham  vil  Partiet  ikke  taale.  Jeg  veed,  han 
offentlig  udtaler  det  som  sit  Haab  og  Ønske  at  ødelægge 
Bondevennernes  Magt».  Simony  fortalte  dette  i  Statsraadet, 


')  Circulaire  af  31.  Juli  1855   og  Skrivelse  af  samme  Dag  (Dep.  Tid. 
1855,  S.  640  og  S.  663). 


MAI     1855— JULI     1855.  65 

rigtignok  lidt  spøgende,  men  dog  igrunden  med  stor  Be- 
tænkelighed. Scheele  derimod  raabte  paa  et  Glas  Vand 
og  bebreidede  Simony,  at  han  ikke  tilbørlig  skaanede 
Andræs  Følelser.  Det  er  forresten  overmaade  snildt  ud- 
speculeret  af  Christensen,  at  det  var  Ministeriets  ømme 
Sted,  og  at  dér,  mellem  Andræ  og  Hall,  maatte  Kniven 
sættes. 


ANDET  AFSNIT. 


FRA  JULI  1855  TIL 
UDSTEDELSEN  AF  FORFATNINGSLOVEN 
FOR  DET  DANSKE  MONARKIES  FÆLLES- 
ANLIGGENDER  AF  2.  OKTBR.  1855. 


II. 

Fra  Juli  1855  til  Udstedelsen  af  Forfatningsloven  for  det 
danske  Monarkies  Fællesanliggender  af  2.  Oktbr.  1S55. 


26.  [Juli].  Idag  er  udkommet  en  fortræffelig  lille 
Piece  af  de  Coninck,  der  meget  fornuftigt  roser  Fælles- 
forfatningen^).  Balth.  Christensen  gaaer  i  den  Anledning 
om  og  siger,  at  Ministeriet  har  gjort  de  Conincks  Udnæv- 
nelse til  Justitssecretair  til  et  Cabinetsspørgsmaal. 

Andræ  havde  i  Middags  et  Brev  fra  Bang  til  Scheele, 
som  Hall  læste  høit,  men  han  skriver  saa  utydeligt,  at 
man  ikke  havde  synderlig  godt  deraf.  Bang  havde  forresten 
nu  det  bedste  Haab,  da  Scheele  havde  skrevet  ham  et 
meget  oplivende  Svar  paa  et  foregaaende  Brev,  hvori  han 
var  meget  svagmatisk  og  gjerne  krøb  i  Skjul  for  I.  A. 
Hansen,  B.  Christensen  og  Konsorter.  Vi  loe  ved  Tanken 
om,  at  han  nu  vilde  blive  lidt  skuffet^  naar  han  kom  hjem 
igjen,  thi  de  Fleste  nære  megen  Skræk  for  Rigsdagens 
Optræden,  og  ligesom  de  før  sukkede  over  Rigsraadet  og 
ventede  sig  det  Værste  af  det,  saaledes  nu  med  Rigsdagen. 
Hall  gaaer  altid   og   beder  Andræ  endelig   være   høflig   og 


')   <I   Anledning    af  og   om   Fællesforfatningsudkastet.     Sendebiev   til 
» Fædrelandets  >  Redacteur  fra  A.  L.  C.  de  Coninck»  (dateret  24.  Juli  1855). 

aimable  mod  hvilke  af  dets  Medlemmer,  han  seer.  Han  var 
meget  allarmeret  over  den  Maade,  An  dræ  havde  svaret 
Carlsen^)  paa,  da  denne  nemlig  sagde:  «Ja,  nu  vilde  jeg 
ønske,  det  maa  gaae  ligesaa  godt  med  Rigsdagen,  men 
desværre  >  etc,  sagde  An  dræ:  «Aa  hvad,  naar  de  først 
høre  Firehestepidsken,  saa  gaae  de  nok,  hvor  man  vil  have 
dem».  Men  i  den  Grad,  som  Andræ  lader  sikker,  er 
han  det  dog  ikke;  der  er  altfor  mange  uberegnelige  Stør- 
relser i  Folkethinget,  til  at  man  kan  være  aldeles  rolig, 
men  han  mener,  det  er  politisk  aldeles  ikke  at  lade  nogen 
Frygt  see.  Bondevennerne  gjøre  forresten  af  og  til  Avancer; 
saavel  Frølund'')  som  G[ert]  W[inther]3)  og  Flere  have 
været  hos  Hall,  der  har  talt  meget  længe  og  venligt  med 
dem.  Frølund  mente  rigtignok,  «at  den  Census  var  svær, 
men  den  kunde  vel  ta'es».  Hos  Andræ  har  ogsaa  et  Par 
været  hans  Audientsdage,  men  det  gik  mere  koldt  af.  Ploug, 
hvis  hele  Optræden  i  denne  Sag  har  været  [politisk  seet] 
malhonnet  og  dum^),  var  hos  Hall  forleden  Dag,  som  nok 
ret  alvorligt  sagde  ham,  at  naar  det  Parti,  der  laa  mellem  de 
rene  Aristokrater  og  de  rene  Demokrater,  ikke  var  fornøiet, 
saa  fortjente  de  aldrig  at  blive  det,  og  at  han  hverken  vilde 
gjøre  sig  den  Umage  at  svare  eller  gjendrive  dem,  da  de 
umulig  kunde  være  de  bonne  foi.  Ploug  er  Svigersøn  til 
Alfr.  Hage^),  en  skvadronerende,   riig  Konsul,   som   strax 


')  Politikeren,  Stamhusbesidder  Carlsen  til  Gammel  Kiøgegaard  (Dansk 
biogr.  Lexikon  III,  380). 

*)  Skolemanden  og  Politikeren  Frølund,  dengang  Medlem  af  Folke- 
thinget (1.  c.  V,  482). 

')  Politikeren  og  Brandforsikringsbestyrer  Gert  Winther,  dengang 
Medlem  af  Folkethinget  (1.  c.  XIX,  64), 

*)  Bemærkning  i   «Tillæg». 

*)  Handelsmanden  og  Politikeren  Alfred  Hage  (1.  c.  VI,  452). 

efter  at  An  dræ  var  bleven  Finantsminister  skrev  ham  til  og 
tilbød  ham  sin  Assistance  og  Raad,  naar  han  behøvede 
samme  ^).  Men  Andræ  havde  i  de  Dage  ikke  Tid  at  svare 
og  har  aldrig  benyttet  hans  gode  Tilbud;  derfra  endeel 
aigreur  mod  Andræ  fra  Ploug.  Forresten  takkede  Andræ 
mundtlig  Hage  første  Gang^  han  saae  ham. 

Hall  gjør  imorgen,  den  27de,  en  Reise  til  Knuthen- 
borg, hvor  han  bliver  til  den  iste.  Andræ  siger,  han 
gjør  det  for  at  more  sig,  da  dér  Ingen  er  at  omvende; 
men  Hall  forsikkrer,  det  er  et  Offer  for  at  indvirke  paa 
Knuth^)  og  Aagaard^),  som  han  ikke  mener  ganske 
sikkre.  Andræ  har  imidlertid  faaet  den  Commission  af  ham 
at  tale  med  Fenger,  som  Hall  udenvidere  har  stævnet 
op  til  ham  i  Ministeriet.  Fenger  har  nemlig  talt  om  at 
ville  skrive  noget  om  den  finantsielle  Deel  af  Fællesforfat- 
ningen,  hvilket  fra  ham  som  competent  i  den  Retning 
vilde  være  meget  godt. 

27.  [Juli].  Ogsaa  I.  E.Larsen  [den  bekjendte  Jurist] 
vilde  Hall  meget  gjerne,  at  Andræ  skulde  tale  med,  da  han 
mente,  han  behøvede  Opmuntring  i  flere  Henseender;  men 
Andræ  vilde  ikke  have  det  mindste  dermed  at  bestille  og 
forsikkrede,  at  Larsen  stemte  «Ja»  uden  mindste  Opmuntring, 
som  han  i  det  Hele  mente,  at  al  Opmuntring  og  Lirken 
var  overflødig,  —  « ville  de  ikke  stemme,  som  de  skulle, 
saa  skulle  de  opløses,  saa  vilde  man  nok  see,  der  var  stor 
Majoritet  for  Ministeriet  og  Forfatningen*. 


')  Bemærkning  i   »Tillægs. 

')  Udenrigsminister    i    Martsministeriet,     Lehnsgreve     Knuth     (Dansk 
biogr.  Lexikon  IX,   S.  300). 

')  Politikeren,    Prokurator    i    Maribo    Amt    Georg    Aagaard    (1.    c.    I, 
S.  4). 

29.  [Juli].  Idag  er  Djørup^)  kommen  tilbage  fra  en 
lille  Tour  til  Flensborg.  Victor  har  i  den  Tid,  han  har 
været  borte,  havt  Nældefeber,  af  hvilken  Grund  han  ikke 
har  maattet  gaae  i  Vandet,  til  Sorg  for  sig  og  mig,  som 
hver  Dag  har  seet  ham  rulle  sig  omkring  paa  Gulvet  af 
Fortvivlelse.  Djørup  havde  i  Flensborg  været  til  Istedfest, 
hvor  Barfod^)  havde  prostitueret  sig  ved  nogle  Skaaler, 
saa  at  Politimester  Knudsen  stillede  Gendarmer  bag  hans 
Stol  og  adskillige  Gange  hviskede  Noget  til  ham.  Til  det 
slesvigske  Ministerium  er  kommen  Indberetning  derom,  og 
de  have  raadført  sig  med  Andræ,  om  de  kunde  sagsøge 
ham,  hvilket  Andræ  besvarede  med  «Ja»  ^).  —  Reich*)  har 
været  her  idag;  baade  han  og  Djørup  fortalte  om  den 
.særdeles  liden  Agtelse,  Raasløff  nyder  i  Slesvig.  Dog  er 
Thora  endnu  mere  ilde  lidt,  end  han.  Ved  den  Fest,  som 
Djørup  bivaanede,  blev  den  gi.  Løve  [Carl  Moltke?]  om- 
talt med  megen  Hæder,  og  hans  Skaal  drukket  en  petit 
coviité.  —  Rigsmønten  og  Pengeforandringen  udgjør 
forresten  det  stadigste  Thema  for  alle  Danske  derovre. 
Andræ  faaer  i  den  Anledning  Brev  paa  Brev  fra  Venner 
og  Venners  Venner^).     Han  har  imidlertid  selv  villet  sætte 


^)  Den  senere  Stabslæge,  Konferentsraad  Michael  Djørup,  dengang 
Huslæge  hos  Andræs  (Dansk  biogr.  Lexikon  IV,  284). 

-)  Den  historiske  Forf.  og  Politiker  Frederik   Barfod  (1.  c.  I,   530). 

^)  Om  Barfods  forargende  Optræden  ved  en  Folkefest  i  Flensborg 
til  Minde  om  Istedslaget  henvises  til  2de  Korrespondancer  fra  Flensborg  til 
«Dagbladet»  af  31.  Juli  og  9de  August   1855. 

*)  Den  senere  Krigsminister,  Andræs  Kollega  som  Lærer  ved  den 
militære  Høiskole  (1.  c.  XIII,  S.  586). 

^)  Fremfor  Nogen  fra  Krieger,  hvis  Paamindelse  til 
Andræ  med  Hensyn  til  slesvigske  Sager  i  udateret  Brev 
fra    1855    lyder:    « Betænk    vel,  at    det   ikke    er   nok,    at    Folk 

sig  rigtig  ind  deri  og  har  mange  Gange  udtalt,  at  det  er 
en  meget  haard  Forholdsregel.  Dette  vil  imidlertid  ingen 
af  Skraaleme  indrømme,  naturligviis  fordi  de  meget  sjel- 
den  tænke  paa,  hvad  de  skrive  og  skraale  over.  Men 
naar  det  nu  først  begynder  for  Alvor  med  Confiskationer 
og  andre  Ubehageligheder,  som  følge  af  slige  Pengeforan- 
dringer, saa  ville  de  begynde  at  rive  ned,  Heldigviis  har 
Andræ  aldrig  taget  Hensyn  hverken  til  Bladroes  eUer  Blad- 
daddel.  Vi  læse  dem  og  more  os  tidt  over  a  Morgen - 
posten »  og  andre,  som  ere  meest  irriterede. 

David  var  igaar  at  sige  Farvel  til  Andræ.  Han  talte 
om  Fællesforfatningen  og  sagde,  at  «det,  der  væsentligst 
havde  bidraget  til,  at  han  var  gaaet  ind  paa  den  saa  villig, 
var  Valgmaaden,  som  var  aldeles  fortræffelig.  Det  gik 
med  den  som  med  « Columbus'  Æg» ;  naar  En  først  havde 
fundet  paa  den,  saa  var  det  aldeles  simpelt  og  maatte  være 
saadan».  Monrad  havde  været  hos  ham  for  nogle  Dage 
siden,  og  da  det  egentlig  kun  var  nogle  statistiske  Oplys- 
ninger, mente  Andræ,  at  det  nok  kunde  være,  den  frem- 
synede Monrad  vilde  sikkre  sig  hos  saamange  formaaende 
Folk  som  muligt. 

Andræ  troer  om  den  hele  slesvigske  Bestyrelses- 
maade,  at  den  er  saa  feilagtig  og  ruinerende  som  muligt; 
despotisk  og  vilkaarlig  i  den  høieste  Grad,  er  den  kun  skik- 
ket til  at  vække  Had  mod  Dansk  og  Danske^). 


vide,  at  den  nærmeste  Minister  [Raasløft"]  ikke  er  den  af- 
gjørende.  Det  Folk  ikke  vide,  men  hvad  de  trænge  til  at 
erfare,  er,  at  den,  der  er  den  Afgjørende,  ikke  er  Scheel,  men 
Andræ*.    Nærmere  i   « Tillæg ». 

')  Nærmere  i   i Tillæg*. 

31.  [Juli],  Idag  har  Fenger^)  været  her;  han  kom 
egentlig  for  at  læse  Noget,  han  havde  skrevet  om  det 
Finantsielle  i  Fællesforfatningen.  Han  var  længe  inde  i 
Spisestuen  (Kaffetid),  og  vi  talte  om  allehaande  politiske 
Sager-  han  syntes,  Folk  var  meget  indifferente  og  forsikkrede, 
at  der  var  Mange,  som  ikke  rigtig  havde  gjennemlæst  For- 
fatningen. Monrad  havde  han  hørt  yttre  sig  om  den  med 
den  største  Anerkjendelse ;  han  vilde  ansee  Thingene  for 
vanvittige,  dersom  de  ikke  stemte  «Ja»,  —  «jeg  finder  den 
saadan,  at,  om  intet  andet  Menneske  stemte  for  den,  saa 
vilde  jeg».  Andræ  var  meget  veltilfreds  med,  hvad 
Fenger  havde  skrevet;  da  det  var  finantsielt,  forstod  jeg 
mig  ikke  derpaa,  men  Tonen  var  god^). 

3.  [August].  Andræ  har  nu  faaet  lidt  Ro  efter 
Rigsraadets  Ophør  [26.  Juli].  Igaar  var  Andræ  til  Stats- 
raad  paa  Eremitagen  og  til  Middag  paa  Skodsborg;  jeg 
kjørte  med  og  stod  af  hos  Gusta^)  og  Vilhelm  paa  Strand- 
veien;  dér  var  jeg  hele  Dagen,  og  Andræ  hentede  mig 
om  Aftenen.  I  deiligt  Maaneskin  kjørte  vi  hjem.  Da  vi 
kom  ind  ad  Døren,  havde  vi  den  lille  Sorg  at  høre,  at 
begge  de  to  smaa  Katte  havde  været  hjemme  for  at  gjøre 
os  et  lille  bitte  Besøg  paa  et  Kvarteer,  og  at  de  vare 
blevne  lidt  bedrøvede  ved  ikke  at  træffe  Nogen.  Jeg  skrev 
strax  et  lille  Brev  til  dem  for  at  trøste  dem. 

Igaar  i  Statsraadet  var  den  Rugaardske  Sag  for. 
Ansøgning   om   Benaadning    var    indgivet,    og   Ingen   vilde 


^)  Den     kjendte    Læge    og   Politiker,    Carl    Emil    Fenger,     omtalt     i 
vol.   III  af  Biografien  om  Andræ. 

')  Nærmere  i   « Tillæg  >. 

*)  Fru  Andræs  næstældste  Søster,  gift   med   Sognepræst   til   Trinitatis 
Kirke,  Wilhelm  Nielsen. 

modsætte  sig  den.  Da  Andræ  imidlertid  altid  har  sagt 
og  holdt  paa,  at  det  var  forkeert  at  benaade  en  saadan 
Person,  udtalte  han  ogsaa  dette  i  Statsraadet.  Han  gjorde 
Kongen  opmærksom  paa,  at  Rugaards  Presseforseelse  var 
en  ganske  anden  end  de  andre  Redacteurers,  at  Rugaard 
bestandig  havde  trodset  og  tydelig  udtalt,  at  han  ikke 
vilde  bede  om  Naade;  saa  snart  han  imidlertid  mærkede, 
det  var  Alvor,  kom  den  strax.  Hans  Blad  var  tillige 
saa  sandhedsfordreiende  og  slet  i  enhver  Henseende,  at 
Andræ  ikke  syntes,  han  fortjente  den  kgl.  Naade.  Andræ 
vidste  imidlertid,  at  Sagen  var  saagodtsom  afgjort,  og 
det  var  ikke  for  at  opnaae  nogen  Forandring  heri,  men 
for  Principets  Skyld ,  han  udtalte  denne  afvigende  Me- 
ning. Kongen  gjorde  en  suur  Mine  og  spurgte  med  en 
temmelig  bøs  Stemme,  «om  andre  af  Ministrene  udtalte  sig 
i  samme  Retning?*  men  da  Alle  taug,  sagde  han:  «Ja, 
saa  er  vor  Resolution  falden*.  Da  Statsraadet  var  forbi, 
kjørte  man  til  Skodsborg  for  at  spise.  Kongen  var  yderst 
charmant,  Grevinden  ligesaa. 

Oxholm^)  var  den  Dag  ankommen  fra  England,  som 
man  formodede  for  at  see  Leiligheden  til  selv  at  komme  i 
Ministeriet  og  have  Indflydelse  paa  dets  Dannelse  i  Til- 
fælde af  et  forventet  Brud  med  Rigsdagen.  Han  talte  med 
Andræ,  men  denne  sagde  paa  sin  sædvanlige  raske  Maade, 
at  der  var  ingen  Fare;  man  snakkede  og  klagede,  men 
stemte  tilsidst  omtrent  som  Rigsraadet  havde  gjort.  Kongen 
talte  slet  ikke  ene  med  Oxholm,  men  kun  i  almindelig 
Samtale.  Da  man  havde  spist  i  en  Grotte,  spadseredes  i 
Haven,  og  Kongen  viste  et  Sted,   hvor   der  havde  været 


*)  Diplomaten,     den     senere    Overhofmarskal    Vald.    Tully    Oxholm, 
dengang  Gesandt  i  London  (Dansk  biogr.   Lexikon  XII,   508). 

en  Løvhytte  (Grevindens)  med  en  skjøn  Udsigt,  men  som 
var  bleven  tilintetgjort,  fordi  en  Fyr  havde  skudt  sig  dér. 
«Jeg  havde  jo  den  allerstørste  Grund  til  Jalousie»,  tilføiede 
Kongen,  «over  at  han  netop  skød  sig  i  min  Kones  Lyst- 
huus,  men  heldigviis  havde  han  noget  Skriftligt  hos  sig, 
som  beroligede  mig  og  viste,  at  det  var  Forbindelser  fra 
Stedets  tidligere  Eier».  Grevinden  var  lidt  geneert  under 
denne  Fortælling  og  sagde  blot:  «Ja,  det  var  da  godt,  Du 
blev  beroliget,  Frederik«. 

4.  [August].  Idag  har  Hall  og  Frue  været  her  til 
Middag.  Fru  Hall  vilde  tale  om  en  ny  Protegé;  hun  er 
af  disse  virksomme  Naturer,  som  ikke  lade  sig  nøie  med 
at  beklage  Folk,  men  gjør  Noget  for  dem.  Medens  vi 
spiste,  kom  Børnene  fra  Amager,  hvor  de  havde  moret 
dem  fortræffeligt. 

Vi  talte  den  Middag  blandt  andre  Ting  ogsaa  om 
Skattevæsenet.  Andræ  mente,  det  havde  været  meget 
letsindigt  af  Sponneck  at  eftergive  Landskatten  ^),  især 
paa  en  Tid,  hvor  Landmænd  stod  sig  saa  godt.  En  gam- 
mel Skat,  mente  han,  man  overhovedet  meget  nødigt  maatte 
ophæve,  da  en  gammel,  omend  ogsaa  urimelig  Skat,  altid 
taaltes  bedre  end  en  fornuftig  ny.  Der  var  forresten 
flere  Ting,  hvor  paa  han  havde  Lyst  at  lægge  Skat, 
f.  Ex.  paa  Malt,  paa  Tobak  og  paa  Kornudførsel,  hvil- 
ken sidste  skulde  være  en  foranderlig  Skat  efter  en  vis 
Scala. 

5.  [August],  Geheimeraad  Bang  var  her  om  Efter- 
middagen for  at  tale  deels  om  Kongens  Bryllupsdag,  hvilken 


^)  Lov  ang.  Ligningen  af  adskillige  Skatter,  samt  angaaende  Efter- 
givelse i  Landskattens  Beløb  af  Jorder  og  Tiender  for  Aaret  1850  (Dep. 
Tid.   1850,  S.   665). 

han  mente  skulde  feires,  men  som  de  Andre  ikke  vilde 
gjøre  Noget  for,  deels  om  v.  Sorgenfri »  Slot,  som  der  er 
Bredouille  mellem  [Enke]Dronningen  (Scavenius)  og  Kon- 
gen om.  Bang  var  lige  kommen  hjem  fra  en  Badereise 
og  havde  faaet  den  sørgelige  Efterretning,  at  hans  ældste 
Datter  ikke  kunde  leve. 

6.  [August].  Idag  har  der  været  Statsraad;  om 
Aftenen  var  Hall  her.  Fru  Hall  var  hos  Dronningen.  I 
Statsraadet  var  Intet  af  Vigtighed  passeret. 

10.  [August].  Torsdag  d.  9de  igjen  Statsraad,  skjøndt 
et  meget  kort;  det  var  i  Anledning  af  Rigsdagens  Sam- 
mentræden  paa  Lørdag  [ilte  August].  Søndagen  derpaa 
er  Taffel,  og  Kongen  vil  tale  nogle  kraftige  Ord  til  Folket, 
hvori  han  opfordrer  dem  til  at  stemme  for  Forfatningen. 
Det  var  meget  hurtigt  forbi,  allerede  Kl.  i  var  Andræ  her- 
hjemme.    Om  Middagen  var  Hall  her. 

De  Coninck  har  nylig  udgivet  en  Brochure  om  Fæl- 
lesforfatningen :  «Sendebrev  til  Fædrelandet  >  ^).  Den  er 
meget  velskrevet  og  meget  læst,  men  roser  Ministeriet  og 
af  den  Grund  ikke  velseet  af  « Fædrelandet«,  som  iaften 
har  en  ligesaa  drengeagtig  som  raa  Artikel  imod  den,  eller 
rettere  imod  ham,   da  den  er  i  høi  Grad  personlig-). 

Fenger  har  ogsaa  skrevet  et  Stykke  i  <  Fædrelandet » , 
som  jeg  nu  først  rigtig  har  læst;  det  er  overmaade  rosende, 
altsaa  godt^).  Af  Egede  kommer  i  disse  Dage  en  længere 
Piece,  som  jeg  endnu  kun  har  hørt  lidt  af;   men  da  Egede 


»)  Omst.  S.  69. 

-)  »Fædrelandet*    lo.  Aug.  1855. 

^)  «De  financielle  Bestemmelser  i  Udkastet  til  en  Fællesforfatning  af 
Prof.  E.  Fenger)  i  »Fædrelandets  6.  og  7.  Aug.  1855;  nærmere  i 
t  Tillægs. 

pleier  at  skrive  sjelden  godt  for  sig,  tænker  jeg  ogsaa,  han 
har  gjort  det  denne  Gang.  Den  er  uden  Navns  Under- 
skrift formedelst  Familieskabet^). 

Idag  har  jeg  faaet  to  Billetter  til  Rigsdagen,  den  ene 
faaer  Tante  [Fru  Andræs  Svigermoder],  og  hende  sendte 
jeg  begge  de  to,  som  høre  til  imorgen  ( Aabningsdagen) , 
da  jeg  ikke  bryder  mig  om  at  komme  til  saadanne  Høi- 
tideligheder.  I  disse  Dage  regner  det  med  Tilsigelser;  en 
nederlandsk  Prinds  fra  Sverrig^)  skal  til  Taffel  hos  Kongen 
paa  Tirsdag,  og  Ministrene  skulle  da  igjen  holde  for. 

I  I.  [August].  Rigsdagens  Aabning  gik  for  sig 
som  sædvanligt.  Lindberg')  raabte  sit  Hurra  for  Grund- 
lov og  Valglov,  men  Mange  vare  tause.  Andræ  talte  efter 
Mødet  med  Tscherning  meget  amicalt.  Fru  Tscherning 
har  i  disse  Dage  faaet  en  Søn,  som  han  var  meget  glad 
over*).  Ogsaa  hos  Kampmann^)  var  Andræ  henne.  Kamp- 
mann var  meget  fornøiet  med  Udkastet,  og  han  saavel- 
som  Bregendahl^)  ere  faste  Støtter.  Kampmann  havde 
faaet  en  ham  ubekjendt  Mand  til  Nabo,  som  begyndte 
Samtalen  med  at  sige,  «at  han  formodentligt  ogsaa  stemte 
imod,    det    vilde   jo    den    store    Majoritet«.     Men    han   var 


*)  Nærmere  i  det  Følgende. 

*)  Prinds  Frederik  af  Nederlandene,  den  nuværende  Enkedronnings 
Morfader. 

^)  Præsten  Jacob  Chr.  Lindberg,  dengang  Medlem  af  Folkethinget 
(Dansk  biogr.  Lexikon  X,   303). 

*)  Overkirurg,  Prof.  E.  A.  Tschernings  yngre  Broder,  Johan  Tscherning. 

°)  Daværende  Herredsfoged  i  Rougsø  o.  fl.  Herreder,  Reisefælle  med 
Andræ  og  Hall  paa  deres  Schweizerreise  i  1854  (Biografien  om  Andræ 
vol.  III,  S.   138). 

®)  Juristen  og  Politikeren  Laurids  Bregendahl  (Dansk  biogr.  Lexikon 
III,  44). 

ikke  kommen  til  den  rette  Mand  hos  Kampmann,  som 
meget  djærvt  forsikkrede  om  det  Modsatte. 

Schovelin,  som  har  talt  med  Andræ  idag,  fortalte 
en  Samtale,  han  havde  ført  med  [Alfred]  Hage  og  Monrad. 
Hage  havde  først  henvendt  sig  til  Schovelin  og  undret 
sig  meget,  da  han  hørte,  at  Schovelin  vilde  stemme  for, 
som  man  i  Korthed  udtrykker  sig:  «Det  er  forbausende; 
jeg  vil  til  det  Yderste  holde  paa  at  stemme  imod». 
Monrad:  «Næ,  De  vil  ikke,  Hage,  dertil  er  De  for  for- 
nuftig. De  vil  ikke  stemme  imod*.  Hage:  <Jo,  saamænd 
vil  jeg  saa,  det  skal  De  faae  at  see».  Schovelin:  «Saa 
bør  De  ogsaa  idag  begynde  med  at  stemme  paa  Grundtvig 
til  Viceformand*.  Hage:  «Det  er  ikke  nødvendigt,  det 
har  jeg  ikke  isinde*. 

Efter  Forlydende  vil  Hother  Hage^)  stemme  imod 
Forfatningen-  men  han  betænker  sig  nok,  da  han  virkelig 
er  en  honnet  Fyr  og  ikke  som  Alfr.  Hage  og  Ploug  slaaet 
af  Partilidenskab. 

De  Conincks  lille  Skrift  er  i  disse  Dage  blevet  recen- 
seret i  « Fædrelandet*  paa  en  mere  end  sædvanlig  raa  og  kaad 
Maneer'),  rimeligviis  fordi  3die  Oplag  snart  skal  udkomme. 

Sponneck  besøgte  igaar  (d.  lode)  Andræ  i  Ministe- 
riet, rimeligviis  for  at  melde  sig  som  hjemkommen  fra  en 
Embedsreise  i  Holsteen.  De  talte  endeel  om  Forfatningen, 
som  Sponneck  syntes  gav  Rigsraadet  mange  for  mange 
Rettigheder.  «De  vil  faae  ligesaa  mange  Ubehageligheder 
med  den  som  med  Rigsdagen,  og  flere.  De  troer,  De  har 
garderet  Dem  ved  Valgloven;   men   sand  mine  Ord  om  et 


*)  Politiker    og   Jurist,    Broder    til    ovennævnte    Alfred   Hage    (Dansk 
biogr.  Lexikon  VI,  456). 
«)  Omst.  S.   77. 

Aarstid:  Det  er  lettere  at  regjere  med  Bønder  i  Rigsdagen, 
end  med  Intelligentsen.  Hvad  mig  angaaer,  da  vilde  jeg 
bestemt  forkaste  den  af  disse  Grunde,  dersom  jeg  ikke 
saae,  at  der  bagefter  vilde  være  Chaos».  At  benytte  sig 
af  Forbeholdet^)  fandt  han  fuldkommen  lovligt,  og  vilde 
ikke  betænke  sig  et  Øieblik  derpaa.  Stemningen  i  Holsteen 
var  komplet  ligegyldig.  Den  fuldkomneste  Apathie  herskede 
i  politisk  Henseende,  og  alle  Steder  var  han  bleven  mod- 
taget med  Høflighed.  I  1852  havde  han  ogsaa  været  dér; 
da  var  der  ganske  anderledes  Liv  og  Heftighed,  og  uhøflige 
og  uvenlige  Demonstrationer  havde  det  ikke  manglet  paa. 
Og  da  han  havde  været  dér  i  1847,  da  havde  uendelig 
Mange  raadet  ham  til  at  reise  skyndsomst  derfra,  ja  endog 
anseet  det  for  livsfarligt  for  ham  at  være  dér,  hvilket  han 
heller  ikke  selv  var  utilbøielig  til  at  troe,  det  var. 

Andræ  har  havt  den  Fornøielse  i  disse  Dage  at  faae 
afgjort  en  Sag  til  fuldkommen  [Tilfredshed]  med  Roth- 
schild.  For  at  have  fornyet  nogle  Coupons,  som  bruges 
ved  Rentebetaling  af  Statsgjælden,  havde  han  [Rothschild] 
i  et  Brev  yttret,  at  han  haabede  Regjeringen  betænkte  hans 
Huus  med  det  sædvanlige  Provenu  [Provision]  ved  saadanne 
Leiligheder-).  Smidt  &  le  Maire  bleve  tilkaldte  og  sagde,  at 
for  saa  store  Huse  var  det  Allermindste  V«  procent  af 
Summen  og  det  Almindeligste  V4.    Naar  det  blev  Vs,  beløb 


*)  Formentlig  det  i  Indledningen  til  Junigrundloven  tagne  »For- 
behold af  at  Ordningen  af  Alt,  hvad  der  vedkommer  Hertugdømmet  Sles- 
vigs Stilling,  beroer  indtil  Freden  er  afsluttet*;  Meningen  med  Sponnecks 
Udtalelse  tør  da  være  den,  at  ligesom  Ørsted  i  1854  vedkjendte  ogsaa 
han  sig  den  Anskuelse,  «at  « Forbeholdets  i  Grundlovens  Indledning  gav 
Kongen  Myndighed  til  at  oktroiere  saa  vel  Grundlovsforandringen  som 
Fællesforfatningen»    (Dansk  biogr.  Lexikon   XI,  S.   451—52). 

-)  I  Tvivl  om,  hvorvidt  Ovenstaaende  er  rigtig  forstaaet,  lyder  en 
Marginalbemærkning  i  Dagbogen:    <Veien  hedder  Snerpe*. 

det  sig  til  45,000  Rdl.  Dette  syntes  Andræ  for  meget; 
han  lod  derfor  skrive  til  Rothschild  et  Brev,  hvorunder 
han  satte  sit  Navn,  hvilket  ellers  ikke  skeer,  da  Brevene 
directe  besørges  af  en  Departementschef;  men  Hauch 
[Chef  for  Finantsministeriets  Departement  for  de  udenlandske 
Betalinger],  mente,  det  vilde  nytte  mere,  naar  det  kom 
fra  Andræ  directe,  og  14  Dage  derefter  havde  han  Svaret 
fra  Rothschild,  som  i  meget  nette  Udtryk  sagde,  at 
«han  satte  saa  megen  Priis  paa  den  danske  Regjerings 
Velvillie,  at  han  gjerne  opgav  denne  forresten  meget  bil- 
lige Pretention». 

I  5.  [August].  Idag  ere  Børnene  igjen  reiste  til  Amager 
for  at  blive  dér  5 — 6  Dage.  Deres  Stokke,  Æsker  med 
Legetøi  etc.  have  de  husket  at  tage  med,  derimod  op- 
dagede jeg  til  min  Sorg,  at  begge  Overbluser,  som  vare 
hængte  frem  til  dem,  vare  forglemte. 

Den  14de  [13de  August]  forsamledes  Rigsdagen  første 
Gang  for  at  discutere  Grundlovsforandringen :  I.  A.  Hansen, 
Hother  Hage,  Lindberg,  Grundtvig  og  en  Bonde  imod, 
Monrad  for.  Grundtvig  vilde,  at  man  skulde  forkaste  Grund- 
lovsforandringen;  det  var  det  Stadium,  hvor  Modstand 
kunde  skee.  Hall  var  Ordfører  for  Regjeringen  og  sva- 
rede godt^);  Scheele  vilde  endogsaa  have  foræret  ham  en 
Skuepenge. 

I  Anledning  af  en  nederlandsk  Prinds'  Besøg-)  har  der 
været  stort  Galla  paa  Frederiksborg.     Prindsen  førte  Grev- 


')  Ovenstaaende  Bemærkninger  referere  sig  nærmest  til  Folkethingets 
Møde  d.  15.  Aug.  (Forhandl,  paa  Folketh.,  extraord.  Session  1855,  ^p. 
22  ff);  for  Grundtvigs  og  Halls  Vedkommende  henvises  til  henholdsvis 
Sp.  31  —  33  og  Sp.  38—45- 

'•')  Omst.  S.  78. 

inden  tilbords,  og  efter  Taflet  præsenterede  Kongen  alle 
de  udenlandske  Diplomater  for  hende. 

Alle  Folk  gaae  i  denne  Tid  i  Skræk,  deels  for  Hunde- 
syge (alle  Hunde  have  Mundkurv),  deels  fordi  Cholera  er 
kommen  til  Stettin  og  Stockholm. 

16.  [August].  Idag  er  Andræ  hos  Heibergs  i  An- 
ledning af  Fru  Heibergs  Hjemkomst  fra  Marienbad.  Hun 
forærede  Andræ  et  smukt  lille  Kompas  i  Pretentionsform. 
Fru  Gyllembourg  kom  ikke  ind,  men  sad  oppe  i  en  Læne- 
stol og  havde  Andræ  og  Martensen  inde  hos  sig. 

18.  [August].  Idag  har  Grundlovsforandringen  været 
til  2den  Behandling.  Ingen  talte  uden  Grundtvig,  som 
holdt  et  milelangt  Foredrage),  men,  som  jeg  troer,  uden 
Nytte. 

Vi  talte  i  Middags  om,  hvor  besynderligt  det  faldt 
sig,  at  det  for  en  stor  Deel  var  Monrad  og  Schovelin, 
som  støttede  Regjeringen  og  bidroge,  hvad  de  kunde  for 
at  faae  Forfatningen  igjennem.  Folk  sige  nu,  at  de  [Re- 
gjeringen] have  lagt  Fiinhed  og  beregnende  Klogskab  for 
Dagen  ved  at  gjøre  disse  til  høitstaaende  Embedsmænd'), 
og  dog  er  det  ganske  vist,  at  hverken  Hall  eller  Andræ 
havde  een  eneste  Tanke  paa  at  skaffe  sig  Indflydelse  paa 
Rigsdagen  gjennem  dem;  de  udnævnte  dem  blot,  fordi  de 
vare  dygtige,  og  maaske  tildeels,  fordi  de  vare  forurettede. 

19.  [August].  Hall  og  Egede,  som  vare  her  idag, 
talte    meget    for,    at    Ministeriet   skulde  give   lidt  efter   for 


')   Forhandl,   paa  Folketh.,   extraord.  .Session    1855.  Sp.   81—92. 

*)  Monrad  «constitueredes>  under  31.  Marts  1855  ttil  at  overtage 
Embedet  som  Departementschef  for  Kirke-  og  Underviisningsministeriets 
3die  Departement  og  Overdirecteur  for  Borger-  og  Almueskolevæsenet* 
(Dep.  Tid.  1855,  S.  332 — 333),  og  Schovelin  »beskikkedes*  under  25. 
Mai  s.  A.  «til  Directeur  for  Finantsministeriets  4de  Departement«  (1.  c,  S.  471). 

Rigsdagens  Fordringer;  især  var  der  et  Par  Punkter;  dog 
skulde  det  ikke  omtales  strax,  men  først  senere  komme 
frem. 

Andræ  har  idag  faaet  et  meget  venskabeligt  og  livligt 
Brev  fra  David  i  Paris.  Han  skriver  blandt  Andet  ogsaa 
om  Sundtolden  og  raader  til  at  faae  Spørgsmaalet  afgjort 
jo  før  jo  heller.  Det  er  forresten  allerede  i  god  Gang  der- 
med: om  en  14-Dagstid  vil  der  rimeligviis  begynde  Under- 
handlinger desangaaende.  I  Statsraadet  var  Talen  om  at 
udnævne  enten  Sponneck  eller  Bluhme  til  at  føre  For- 
handlingerne paa  Regjeringens  Vegne.  Andræ  foretrak 
Bluhme  dertil,  og  jeg  troer,  han  bliver  udnævnt  dertil. 

20.  [August].  Idag  er  Grundlovsforandringen  ved- 
tagen for  3die  Gang  i  Folkethinget  med  70  mod  9  ^) ;  Grundt- 
vig, Barfod,  A.  Hage,  Schiern  og  Ploug  talte  imod,  Alle 
med  megen  Iver,  men  tilsyneladende  uden  Held.  Hall 
svarede  og  gjendrev  dem  tilsidst  Alle  paa  eengang');  efter 
Andræs  Sigende  fortræffeligt,  men  da  det  var  meget  seent, 
var  jeg  desværre  gaaet.  Andræ  bragte  med  sig  fra  Thinget 
en  lille  politisk  Piece  af  Egede,  der  er  aldeles  fortræffelig, 
klar,  skarp  og  overbevisende.  Jeg  veed  aldrig  at  have  læst 
noget  politisk  Forsvar  saa  godt  og  interessant^),  « Fædre- 
landets og  Bondevennerne  kunne  ikke  glæde  sig  over  den 
Omtale  de  faae,  men  den  er  fuldkommen  sand  og  fortjent. 
Jeg  morer  mig  nu  til  at  see  den  Critik,  som  de  andre 
Blade   ville    komme    med;    jeg    tænker    « Fædrelandet*    vil 


')  Rettere:    84    imod    10   (Forhandl,    paa    Folketh.,    extraord.  Session 
1855,  Sp.    152). 

»)  1.  c,  Sp.    143  ff. 

*)   ((Bondevennernes      Parti      og     Forfatnings-Udkastet  > ;      nærmere      i 
•  Tillæg«. 

ignorere  den  aldeles  for   ikke  at   bidrage   til    at   skaffe   den 
Udbredelse. 

Andræ  talte  idag  med  Capitain  Kauffmann^),  som 
havde  besøgt  sin  Broder  i  Kiel.  Denne  var  overordentlig 
fornøiet  derovre,  og  Embedsmændene  derovre  i  høieste 
Grad  charmante.  De  Eneste,  der  ikke  havde  viist  den 
allerbedste  Villie,  vare  nogle  faa  rige  Kjøbmænd. 

22.  [August].  Spørgsmaal  idag  i  Ministerconference, 
om  man  strax  skulde  spille  den  Trumf  ud  at  lade  Kongen 
fortolke  de  omtvistede  Paragrapher  i  Fællesfor fatningen 
(Trykkefrihed,  Foreningsfrihed)  paa  den  gunstigste  Maade 
for  Thinget.  Andræ  er  ganske  enig  med  de  Andre  i,  at 
disse  Rettigheder  skulle  beholdes;  kun  mener  han,  man 
skal  gjemme  denne  Naade  til  Slutningen,  naar  ingen  flere 
af  samme  Art  kunne  fordres.  Han  bad  sine  Kolleger  lægge 
Mærke  til  Følgen,  naar  man  strax  gjorde  Landsthinget 
denne  Indrømmelse;  satte  sig  forresten  ikke  derimod,  da 
Hall  var  decideret  derfor. 

Scheele  fortalte  Andræ  idag,  at  Bargum  var  vendt 
tilbage  til  Regjeringen  som  loyal  og  angergiven  Tilhænger, 
samt  at  han  havde  lovet  at  gjøre  sig  Umage  for  at  skaffe 
ham  den  tabte  Advocatur  tilbage-). 

23.  [August].  Idag  var  Hall  og  Egede  til  Middag 
hos  os.  En  yderst  morsom  Scene  i  Landsthinget  havde 
fundet   Sted   mellem  Hall   og   B.    Christensen,    i   hvilken 


')  Den  senere  Krigsminister,  General  Wilhelm  Frederik  Kauffmann 
(Dansk  biogr.  Lexikon  IX,  107),  hvis  Broder,  Heinrich  A.  Th.  Kauffmann, 
dengang  var  Amtmand  over  Kiel  m.  fl.  Amter  (1.  c,  S.   105). 

*)  Under  25.  Oktbr.  1855  blev  forhenværende  Advokat  L.  H.  C. 
Bargum  i  Kiel  beskikket  til  Underretsadvokat  for  Hertugdømmet  Hol- 
sten   (Dep.   Tid.    1855,  S.   952,  jfr.  Dansk  biogr.  Lexikon  I,   S.   536). 

Sidstnævnte  blev  aldeles  reduceret^).  —  Egede  blev  tagen 
til  Voldgiftsmand,  om  man  skulde  lade  den  kgl.  Fortolkning 
af  de  omtalte  Paragrapher  strax  komme  frem  i  Landsthinget 
eller  blive  til  Folkethinget.  Egede  var  af  samme  Mening 
som  Andræ  og  af  samme  Grunde  som  han;  men  Hall  har 
vist  bundet  sig  lidt  overfor  En  eller  Anden,  saa  Andræ 
vil  ikke  sætte  sig  derimod.  Hall  havde  faaet  Brev  fra  sin 
Kone,  hvori  hun  var  noget  ængstelig  for,  at  Ministeriet  al- 
deles tabte  sin  Popularitet.  Hun  har  nemlig  i  denne  Tid 
kun  Bladene,  da  hun  er  paa  «Iselingen»,  og  de  ere  ikke 
rosende.  I  Særdeleshed  gaaer  det  ved  enhver  Leilighed  ud 
over  Andræ,  navnlig  i  « Morgenposten »,  << Fædrelandet*  og 
« Dagbladet » ,  —  « Fædrelandet »  har  idag  d.  24de  en  Artikel 
om  et  lille  Flyveskrift,  som  er  udgivet  af  Egede,  men 
anonymt.  Imidlertid  har  Ploug  mærket  Uraad  (fattet  Mis- 
tanke til  den  Rette)  og  lader  hverken  Egede  eller  Andræ 
døe  i  Synden,  men  raser  mod  « Slægtskab  og  Djævelskabs  -). 
General  Oxholm  har  idag  været  hos  Andræ  ved  hans 
Audients ;  han  talte  en  heel  Deel  om  de  ubehagelige  For- 
hold med  Grevinden  og  raadede  Ministeriet  meget  til 
ikke  at  tillade  de  fremmede  Diplomater  at  komme  dér^),  da 
der  overordentlig  let  derved  udviklede  sig  en  stor  Intri- 
gueren  med  fremmede  Hoffer. 


*)  Forhandl,  paa  Landsth.,  extraord.  Session  1855,  Sp.  94 — 96,  loi 
— 104  og   107 — 108. 

")  »Fædrelandet i :  »Fredagen  den  21.  Augusts,  hvilket  imidlertid  er 
en  Trykfeil  i  Bladets  Overskrift  istedetfor  Fredagen  den  24.  August;  iøv- 
rigt  henvises  til  <  Andræ  og  hans  Opfindelse  Forholdstalvalgmaaden,  Anden 
forøgede  Udgave«,  S.  226 — 227  og  229 — 231. 

^)  Ogsaa   i  saa   Henseende   maatte  Andræ    stundom    gribe    ind    i 
Opfordring  fra  Krieger;  nærmere  1   '.Tillæg«. 

25.  [August].  Egede  var  her  iaften;  han  fortalte, 
at  [P.  D.j  Bruun  ved  en  Feiltagelse  havde  faaet  Manu- 
scriptet  til  hans  Bog  og  saaledes  vidste,  han  var  For- 
fatteren. Bruun  syntes  overordentlig  godt  om  den,  saavel- 
som  I.  E.  Larsen,  der  havde  udtalt  sig  meget  rosende. 
De  andre  Blade  have  ikke  nævnet  den. 

26.  [August].  Hall  har  været  her  denne  Formiddag. 
Han  fortalte,  at  Tscherning  i  en  Samtale  med  Monrad 
havde  meget  talt  for  at  omstyrte  det  Hele. 

Prinds  Ferdinand  er  ikke  saa  fornøiet  med  Fælles- 
forfatningen  nu  som  tidligere,  —  eder  var  Noget,  han  ikke 
tilstrækkelig  havde  lagt  Mærke  til  i  Begyndelsen,  men  som 
var  meget  vigtigt  og  meget  betænkeligt*.  Scheele,  til 
hvem  han  udtalte  sig,  svarede  skjertsende:  Ja,  Deres  kgl. 
Høihed,  jeg  kan  nok  mærke,  De  fortryder  det  Væddemaal, 
De  har  indgaaet  med  Ministeriet*  (dersom  Fællesforfatningen 
kunde  sættes  igjennem,  skulde  Prindsen  efter  et  Vædde- 
maal, specielt  med  Hall,  gjøre  en  Fest)*).  Hall  fortalte 
tillige,  at  det  var  gaaet  saa  tragicomisk  i  de  ærede  Folke- 
venners Klubber  og  Selskab.  I.  A.  Hansen,  Rimestad, 
Rugaard  etc.  havde  sammentrommet  Oldgeseller,  Svende, 
Folkevenner  etc,  for  at  faae  Underskrifter  til  de  Adresser, 
som  de  havde  forfattet  og  vilde  indlevere  til  Rigsdagen. 
Men  i  disse  Mennesker  var  der  dog  saa  megen  sund  Sands, 
at  de  ikke  vilde  indlade  dem  paa,  hvad  de  ikke  forstode, 
saaledes  at  Bestyrerne  da  ikke  hos  nogen  af  de  forskjellige 
Samlinger  fik  over   5    å   7   Stemmer,    som    de  da   klogelig 


')  Omst.  S.   52;  nærmere  i  det  Følgende. 

udelod  og  kun  lod  de  forskjellige  Adresser  underskrive  af 
hele  Bestyrelsen^). 

27.  [August].  Ministerconference  fra  10 — 2,  hvor 
der  taltes  vidt  og  bredt.  Simony  og  RaasløfF  spurgte  ved 
en  Leilighed,  om  ikke  Motiverne  [til  Fællesforfatningen] 
skulde  trykkes  og  omdeles.  Men  Bang  svarede  dertil 
ganske  gnavent:  «Det  kan  ikke  nytte  at  snakke  derom 
igjen;  Finantsministeren  har  gjort  sig  reent  gal  og  vil 
Intet  høre  derom ».  Andræ  reiste  sig  da  strax  meget 
elskværdig  og  sagde,  «han  havde  haabet  at  være  aldeles 
enig  med  Hs.  Excellence*,  hvilket  da  forskrækkede  Bang, 
saa  han  indrømmede,  de  havde  været  ganske  enige  ^). 

Scheele  sagde,  at  Manteuffel  i  Berlin  havde  omtalt 
Fællesforfatningen  som  ganske  fortræffelig,  et  stort  Værk. 
løvrigt  ere  de  fremmede  Blade,  engelske,  franske,  næsten 
altfor  enige  i  at  skildre  Forfatningen  reactionair. 

Idag  [29.  August]  i  Statsraadet  er  Grundlovsforandringen 
vedtagen  af  Kongen.  Prinds  Ferdinand  talte  i  en  Vindues- 
fordybning  noget  hemmeligt^)  med  Andræ,  hvilket  ikke  gik 
ud  paa  Mindre  end,  at  han  ikke  kunde  underskrive  Fælles- 
forfatningen, naar  det  kom  saa  vidt.  «De  kan  jo  nok  be- 
gribe»,  sagde  han  fortroligt,  cat  dersom  dette  gaaer  godt, 
saa    vilde   jeg,    naar  jeg    engang    blev    Konge,    ikke    røre 


')  Om  I.  A.  Hansens  og  Rimestads  Bestræbelser  i  ovenanførte  Ret- 
ning henvises  til  Dansk  biogr.  Lexikon  VII,  S.  6  og  XIV,  S.  115;  mulig 
Allusion  til  disse  Bestræbelser  af  Hall  i  Folkethinget  d.  28.  Aug.  1855 
(Forhandl,  paa  Folketh.,  extraord.  Session   1855.  Sp.  147 — 148). 

')  Motiverne  ere  hidsat  i  *  Andræ  og  Fællesforfatningen  af  2,  Oktbr. 
i855».  Tillæg,  S.  390  ff. 

=*)  Jfr.  Bodenhoflf,  1.  c,  S.   133. 

derved,  men  aflægge  Eden  og  finde  mig  deri;  men  der- 
som det  nu  ikke  gaaer,  saa  er  det  godt,  at  jeg  staaer  fri». 
Der  var  Noget  deri,  som  slog  An  dræ  og  gjorde  ham  lidt  be- 
tænkelig med  Hensyn  til,  hvorledes  han  skulde  tage  Prindsen ; 
men  til  syvende  og  sidst  mener  han  dog,  han  [Prindsen] 
bør  give  efter.  —  Jeg  var  ude  hos  Gusta  i  den  Tid,  Andræ 
var  i  Statsraadet,  og  han  hentede  mig  Kl.  i ;  en  Dr.  Adler, 
som  var  der,  kjørte  hjem  med  os.  Talen  kom  derude  paa 
Madvig.  Adler,  ligesom  nu  for  Tiden  de  fleste  yngre 
Politikere,  brød  aldeles  Staven  over  ham  og  sagde,  det 
var  omtrent  den  sletteste  Minister,  vi  havde  havt.  Andræ 
forsvarede  ham  og  sagde,  at  «skjøndt  han  ganske  vist 
manglede  Villiekraft  og  Beslutsomhed  i  en  temmelig  høi 
Grad,  var  det  meget  mere  hans  redelige,  honnette  Cha- 
rakteer,  der  foragtede  at  smigre  for  Folkemeningen,  aldrig 
frygtede  for,  selv  i  en  meget  uheldig  Tid,  at  udtale  sin 
divergerende  Mening,  der  havde  forskaffet  ham  den  Mis- 
credit,  hvori  han  for  Øieblikket  stod».  Ligesom  han  tillige 
udtalte,  at  det,  der  havde  skaftet  Sponneck  sit  Rygte  som 
expedit  og  dygtig  Embedsmand,  fortrinsviis  skyldtes,  at 
han  flere  Gange,  naar  Rigsdag  og  Blade  havde  raabt  høit 
paa  Et  eller  Andet,  rask  havde  givet  sit  Samtykke  og 
ladet  skee,  hvad  han  vitterligt  komplet  misbilligede,  og 
hvad  der  flere  Gange  havde  kostet  Staten  et  Par  Millioner, 
f.  Ex.  Domaineloven  [Lov  af  8.  April  185 1],  som  B.  Christen- 
sen fremtvang,  MøUetvangshistorien  [Lov  af  14.  April  1852], 
Statslaan  etc. 

30.  [August].  Grundlovsforandringen  er  nu  ved- 
tagen baade  det  ene  og  det  andet  Sted,  og  igaar,  endelig, 
bekræftet  af  Kongen.  Igaar  blev  [Udkastet  til]  Fællesforfat- 
ningen  oplæst  af  Bang,  ledsaget  af  Forklaringer  og  Oplys- 

ninger^).  Idag  skal  der  i  Landsthinget  nedsættes  en  Comité^), 
for  at  det  kan  gaae  saa  langsomt  som  muligt.  Bang  erklæ- 
rede efter  Oplæsningen,  at  det^)  var  et  Cabinetsspørgsmaal 
for  hele  Ministeriet. 

De  andre  Ministre  ville  gjerne  kaste  saa  meget  som 
muligt  over  paa  Finantsministeren.  De  skjænde  paa 
hans  Indgriben  og  Myndighed,  men  ville  dog  bestandig 
krybe  ind  under  den  for  at  skubbe  Ansvaret  over  paa 
Andræ.  Dette  er  til  det  Allerlatterligste  Tilfælde  med 
Bang  og  Simony,  som  i  Almindelighed  ende  deres  Svar 
paa  Ansøgninger  om  Dit  og  Dat  med  at  sige,  at,  «da  saa 
Meget  taler  for  Ansøgernes  Ønske,  have  de  med  de  bedste 
Anbefalinger  henstillet  det  til  Finantsministeriet».  Dette 
gjælder  naturligviis  især,  naar  det  er  Urimeligheder,  der 
søges. — ^Justitsraad  Schiern^)  sagde  igaar  til  Andræ,  at  i 
Regnskaberne,  som  skulde  tilstilles  ham  en  af  Dagene,  var 
der  iaar  indtraadt  en  Forbedring,  som  skyldtes  den  nye 
Statsgjældsdirecteur  Schovelin.  —  Saa  vel  « Dagbladet »  som 
« Morgenposten«  have  nu  havt  Anmeldelser  og  Critik  over 
Egedes  Bog. 

Høiesteret  valgte  iforgaars  Medlemmer  til  Rigsretten; 
det  har  tidligere  bestandig  valgt  efter  Anciennetet,  men 
dennegang  har  det  oversprunget    [P.   D.]   Bruun    og    valgt 


*)  Forhandl,  paa  Landsth.,  extraord.  Session   1855,  Sp.    168  if. 
*)  1.  c.  Sp.  214  —  215. 

')  d.  e.:  Vedtagelsen  af  det  af  ham  som  Premierminister  forelagte 
»Udkast  til  Rigsdagens  Beslutning  om.  at  Grundlovsbestemmelsen  af  29de 
August  1855  skal  træde  i  Kraft  samtidigen  med  Forfatningsloven  for  det 
danske  Monarchies  fælles  Anliggender«. 

*)  Dengang  Overfinantsbogholder,  senere  Chef  for  Finantsministeriets 
2det  Departement  (Dansk   biogr.   Lexikon  XV,    116). 

Bretton  istedet.  Landsthinget  blev  herover  vred,  forsam- 
lede sine  Rigsretsmedlemmer,  og  disse  bleve  enige  om  at 
vælge  En,  som  skulde  vige  for  at  give  Plads  for  Bruun. 
Valget  traf  meget  heldig  Hr.  Driefer^). 

Hall  og  Egede  vare  her  idag.  Hall  vil  have,  man 
skal  give  efter  saa  Meget  som  muligt,  Andræ  troer,  man 
gjør  dem  kun  værre  dermed.  Madvig  holdt  idag  [30.  Au- 
gust] i  Landsthinget  en  Tale,  hvori  han  meget  fraraadte 
en  Comités  Nedsættelse^).  De  Fleste  vare  meget  misfor- 
nøiede  med  den,  især  Lehmann,  Bjerring,  etc.  Den  ud- 
talte meget  skarpt,  at  det  var  Urimeligt  for  Forsamlingen 
at  tale  om  Forandringer;  Ministeriet  kunde  ingen  Foran- 
dringer gjøre,  o.  s.  V.  Egede  og  Hall  vare  ogsaa  mis- 
fomøiede.  Naar  det  kommer  for  i  Folkethinget,  skal 
Scheele  tale. 

31.  [August].  Schovelin  var  her  idag;  han  be- 
klagede saavelsom  Andræ,  at  det  kgl.  Rescript  om  For- 
eningsfrihed, Trykkefrihed  var  kommet  frem  saa  tidligt*); 
det  burde  være  gjemt  til  Slutningen,  naar  alle  Indsigelser 
havde  concentreret  sig  om  dette  Punkt.  Jeg  har  idag  læst 
Madvigs  Tale  og  synes,  den  er  meget  fortræffelig,  sand  og 
overbevisende. 

Imorgen  skal  Andræ  og  Hall  spise  hos  Treschow. 
Andræ  var  meget  tilfreds  dermed,  da  han  mente,  at  Tre- 
schow vilde  holde  med  ham  i  at  vise  Fasthed. 


^)  Justitsraad  og  Raadmand  Driefer  (Muller  1.  c.,  S.  46,  Sp.  II). 
løvrigt  bevarede  Driefer  Stillingen  som  Medlem  af  Rigsretten,  idet  P.  D. 
Bruun  ved  Grev  Knuths  Død  i  Januar  1856  afløste  denne  som  af  Lands- 
thinget valgt  Medlem  af  Rigsretten. 

')  Forhandl,  paa  Landsth.,  extraord.   Session   1855,  Sp.   198  ff. 

»)  1.  c,  Sp.   193—196. 

19.  [Septbr.]  I  mange  Dage  har  jeg  ikke  skrevet. 
Naar  jeg  en  Dag  kommer  i  slet  Humeur,  skriver  jeg  ikke, 
og  saa  er  jeg  med  det  Samme  ude  af  Vanen.  Alt  gaaer 
forresten  ved  det  Gamle;  der  tales  om  Forkastelse  og  An- 
tagelse, Aviserne  rose  idag  og  rive  ned  imorgen;  dog  rive 
de  fleste  ned.  I  Landsthinget  er  det  [Udkastet  ang. 
Ikrafttræden  af  Grundlovsbestem.  af  29de  August  1855]  nu 
antaget  med  40  [38] -Stemmer  mod  8  [10]^),  hvoriblandt 
Borgen,  Wessely,  B.  Christensen  og  Bønder.  Et  Slags  « For- 
behold* blev  taget  i  Landsthingets  Beslutning-),  hvilket  er 
uden  Betydning,  forsaavidt  som  det  ikke  kan  faae  Betydning 
uden  at  være  tiltraadt  af  Ministeriet^). 

I  Folkethinget  er  nu  Fællesforfatningen  for;  Alle 
raabe   og   tale   imod   af  den    venstre   Side:    I.   A.   Hansen, 


')  1.  c,  Sp.  299. 

^)  Det  i  ovennævnte  Beslutning  tagne  saakaldte  « For- 
behold* er  saalydende:  « Under  Overveielsen  af  denne  høist 
vigtige  Sag  har  Rigsdagen  fundet,  at  det  maatte  ansees  som 
Selvfølge,  deels  at  den  derved  tilsigtede  Indskrænkning  af  den 
danske  Grundlovs  Virksomhed  kun  kan  gjælde  saalænge,  som 
Fællesforfatningen  bliver  opretholdt  i  anerkjendt  Kraft  og  Virk- 
somhed, deels  at  der  ved  det  meddeelte  Samtykke  Intet  kan 
ansees  som  vedtaget,  der  kommer  i  Strid  med  Grundloven, 
saaledes  som  den  ved  fornævnte  Grundlovsbestemmelse  er  for- 
andret.    Under  Forudsætning  heraf  har  Rigsdagen  besluttet: 

at  Grundlovsbestemmelsen  af  29de  August  1855  skal  træde 
i  Kraft  samtidigt  med  den  ovenmeldte  Fællesforfatning, 
som  Hs.  Majestæt  Kongen  i  Henhold  til  Kundgjørelsen 
af  28de  Januar  1852  allernaadigst  agter  at  lade  udgaae* 
(1.  c,   Sp.   298 — 299). 

^)  Udtalelser  i  saa  Henseende  af  Hall,  1.  c,  Sp.  221 — 222;  jfr.  iøv- 
rigt  Neergaard,   cUnder  Junigrundloven»   II,  .S.  44. 

Barfod,  Rimestad,  Tiemroth,  Tscherning,  Ploug,  etc.  etc. ; 
Monrad,  Hother  Hage,  Steen  og  nogle  Andre  have 
talt  for. 

2  0.  [Septbr.]  Igaar  talte  Bang  imod  Tscherning  og 
I.  A.  Hansen,  en  ganske  fortræffelig  Tale,  som  gjorde  ud- 
mærket god  Virkning^).  Efter  ham  talte  Andræ,  ogsaa 
kort,  men  hvad  han  sagde,  godt^). 

Idag  Grundtvig,  Tscherning,  H.  Hage  og  Ploug,  som 
vilde  stille  en  Dagsorden,  som  efter  Sigende  skulde  gaae 
ud  paa  at  opsætte  Alting,  til  Europa  var  i  Orden-'').  Det 
var  den  rette  Statsmandsklogskab  at  udsætte  at  ordne  sine 
Affairer,  til  Fremmede  kunde  gjøre  det  af  for  En.  laften 
er  Møde  igjen.  Hall  og  Andræ  gik  derhen  lige  fra  Bordet, 
og  nu  venter  jeg  Andræ  hjem  med  Beretning  om,  hvor- 
ledes det  er  gaaet.  Vi  begynde  Alle  at  være  lidt  tvivl- 
somme med  Hensyn  til  Udfaldet  af  Stemmegivningen  i 
Folkethinget.  Tscherning  og  I.  A.  Hansen  ere  aldeles  ude 
af  dem  selv  af  Skræk  for  at  det  skal  gaae  igjennem,  og 
benytte  alle  Vaaben.  Tscherning  er  endogsaa  gaaet  saa 
vidt  at  skrive  et  meget  underfundigt  Brev  til  Scheele  for 
at  høre,  om  han  ikke  vil  være  tilsinds  at  danne  et  andet 
Ministerium;  i  det  Tilfælde  turde  han  gjøre  Regning  paa 
en  stor  Majoritet  i  Thinget*). 

21.  [Septbr.]     Idag,  da  jeg  var  i  Thinget,  talte  Hall 


^)  Forhandl,   paa   Folketh.,   extraord.    Session   1855,  Sp.   391,  jfr.  Be- 
mærkning i   « Tillæg«. 

^)  1.  c,  Sp.  407—8. 

■*)  Grundtvig:  1.  c.,  Sp.  438  ff.;  Tscherning:  Sp.  407,  409 — 10,  421; 
H.  Hage:  Sp.  451   ff. ;  Ploug:   Sp.  474  ff. 

')   Herom  foreligger  Intet    i    «Af  Anlhon   Frederik   Tschernings    efter- 
ladte   Papirer«. 

først  ^);  desværre  hørte  jeg  blot  Slutningen  deraf.  Dernæst 
Aagaard^),  som  var  god,  Mullen ^),  som  var  slet,  og  Hr. 
Zahle*),  som  var  original  eller  idetmindste  meget  gjerne 
vilde  være  det.  laften  er  igjen  Møde;  Andræ  sagde^  at  der 
var  endnu  15  Talere  indskrevne.  Alle  love  i  Begyndelsen 
at  fatte  sig  i  Korthed;  de  gode  Talere  gjøre  det  ogsaa, 
de  slette  derimod  ere  saa  glade  ved  at  have  Ordet,  at  de 
ikke  kunne  holde  op  igjen. 

Hall  havde  igaar  Brev  fra  Treschow.  Forinden  Tre- 
schow reiste  til  Brahesborg,  havde  han  raadet  Ministeriet 
til  at  gaae  af  strax,  saafremt  Rigsdagen  forkastede  Fælles- 
forfatningen.  Han  meente  nemlig,  at  de  vilde  staae  smuk- 
kere, dersom  de  strax  gik  og  ikke  lod  til  at  holde  paa 
Portefeuillerne  som  de  foregaaende  Ministre.  At  det  vilde 
være  Kongen  umuligt  at  danne  et  nyt  Ministerium,  gik 
han  nemlig  ud  fra,  og  var  derfor  vis  paa,  at  Enden  vilde 
blive,  at  han  indtrængende  opfordrede  dem  til  at  blive, 
medens  Opinionen  imidlertid  ganske  vilde  have  vendt  sig 
til  Ministeriet  Andræ — Hall,  af  Frygt  paa  den  ene  Side 
for  Hansen  [Generalen] — Sponneck,  paa  den  anden  for  I.  A. 
Hansen — Rottwitt.  Det  omtalte  Brev  fra  Treschow  gik  nu 
imidlertid  ud  paa,  at  han  fraraadede  dette  Skridt,  blandt 
Andet  ogsaa  formedelst  Landsthingets  almindelige  Tilslutning. 

22.  [Septbr.]  laften  [21de]  kom  Andræ  først  fra 
Thinget,  da  Kl.  var  12;  Tscherning   havde  talt  i  2^/2^), 


')  Forhandl,  paa  Folketh.,  extraord.  Session   1855,  Sp.  581    ff. 

^)  Prokurator  og  Politiker  (Dansk  biogr.  Lexikon  I,  S.  4),  1.  c,  Sp. 
616  fif. 

'^)  Officer  og  Politiker  (Dansk  biogr.  Lexikon  XI,  S.  564),  1.  c,  Sp. 
608    ff. 

*)  Politiker  og  Præst  (Dansk  biogr.  Lexikon  XIX,  S.  273),  1.  c,  Sp.  625  ff. 

=^)  1.  c,  Sp.  682—717. 

I.  A.  Hansen  i  1V2  Time^),  begge  idelige  Gjentagelser ; 
Monrad  kort,  men  interessant;  hans  Omkvæd  i  hans 
Tale,  som  var  meget  dramatisk,  var:  «Men  hvor  vil  De 
da  hen!»,   med  den  ham  egne  Betoning  og  Udtryk'). 

23.  [Septbr.]  Igaar,  da  jeg  kom  ind  i  Tribunen,  talte 
Scheele;  denne  Tale  er  længe  bleven  gjemt  som  en 
Hjælp  i  Nøden,  Han  skulde  staae  frem  og  sige  til  dem, 
der  ventede,  at  «han  vilde  hjælpe  til  at  danne  et  nyt  Mini- 
sterium, at  saadant  vilde  han  aldrig  gjøre,  at  han  stod  og 
faldt  med  sine  nuværende  Colleger  og  aldrig  vilde  have 
det  Mindste  at  gjøre  med  noget  andet».  Dette  sagde  han 
ogsaa  meget  bestemt,  ligesom  han  ogsaa  mindede  om  det 
Ukloge,  Uforsvarlige  at  forhale  Afgjørelsen  af  Fællesforfat- 
ningen,  til  Europas  politiske  Forhold  vare  ordnede  (Plougs 
Idee),  da  vi  selv  saa  ikke  vilde  blive  synderlig  spurgte^), 
Hans  Tale  gjorde  et  godt  Indtryk,  hvortil  hans  Elephant- 
kors  ogsaa  bidrog  noget,  idetmindste  hos  endeel  af  Au- 
ditoriet. 

Bang  havde  om  Morgenen  været  oppe  hos  Andræ  og 
viist  ham  den  Erklæring,  han  vilde  afgive  som  Svar  paa 
Plougs  Dagsorden ;  Andræ  rettede  Noget  i  den  for  at  faae 
den  kraftigere  og  mere  be.stemt.  Da  han  [Bang]  havde  talt 
omtrent  en  Timestid*),  huskede  han  pludselig  paa,  at  Fru 
og  Frk.  Bang  sad  nede  i  Vognen  og  ventede  paa  ham,  og 
styrtede  saa  afsted.  —  Efterat  disse  tvende  Ministre,  Bang 
og  Scheele,  havde  talt  d.  22de,  kom  et  Par  Rigsdagsmænd 
og  dernæst  Andræ,  som  i   et  sjeldent  godt,   klart   og  be- 


')  Forhandl,  paa  Folketh.,  extraord.   Session   1855,  Sp.  632—667. 
«)  1.  c,  Sp.  667—682. 
»)  1.  c,  Sp.  729  ff. 
*)  1.  c,  Sp.  721—729. 


JULI     1855 OKTBR.    1855.  95 

Stemt  Foredrag  refuterede  dem,  som  sagde,  at  Ordningen 
af  de  finantsielle  Forhold  ikke  var,  som  den  burde 
være^).  Det  var  A.  Hage,  som  fik  ham  purret,  og  jeg 
var  meget  glad  derved,  da  jeg  virkelig  troer,  den  paa  for- 
nuftige Folk  gjorde  megen  Virkning,  Det  er  muligt,  han 
ved  anden  Behandling  vil  udtale  sig  om  Lovenes  Behand- 
lingsmaade^).  Uagtet  de  mange  indskrevne  Talere  gik  Sa- 
gen dog  med  Eenstemmighed  til  2den  Behandling,  som  skal 
begynde  paa  Onsdag  d.  26de.  Gert  Winther  tillod  sig 
en  meget  fræk  Impertinence  mod  Cultusministeren,  hvilken 
Hall  kunde  have  straffet  ham  for  ved  at  stemple  ham  som 
Løgner^);  men  da  det  var  vanskeligt  at  forudsee,  om  det 
ikke  som  halv  privat  Sag  kunde  blive  ubehageligt  for 
begge  Parter,  undlod  han  det. 

27.  [Septbr.]  Anden  Behandling  gik  meget  hurtigt 
fra  Haanden.  Allerede  den  første  Dag  kom  Andræ  utaal- 
modig  hjem  fra  Aftenmøde  over  at  det  ikke  var  forbi. 
Den  næste  Dag,  Torsdag,  begav  det  sig  da,  at  det  blev 
antaget  med  54  mod  44*).  Modstanderne  vare:  Bønder,  plus 
Tscherning,  I.  A.  Hansen,  Westenholz,  A.  Hage  og  Tiemroth. 

Hall  og  Egede  vare  her  om  Middagen,  og  Alle  vare  vi 
meget  glade.  Udfaldet  var  ganske  efter  Ønske;  netop 
alle  de  Personer,  ønskede  Andræ,  skulde  have  stemt  imod, 
foruden  et  Par  Andre,  som  sagde  «Ja»,  Barfod,  etc.  Jeg 
var  ikke  rigtig  rask,  havde  Gigt  i  Hoften,  hvorfor  jeg  ikke 
havde  været  oppe  i  Thinget  de  to  sidste  Dage. 


*)  1.  c,    Sp.  761    ff.,  jfr.    iøvrigt    « Andræ    og    Fællesforfatningen    af 
2.  Oktbr.    1855*,  S.  54  fif.,  hvor  en  væsentlig  Deel  af  Talen  er  hidsat. 
*)  Herom  henvises  til  nævnte  Skrift,  S.    119  ff. 
*)  Forhandl,  paa  Folketh.,  extraord.  Session    1855,  Sp.  889  ff. 
')  1.  c,  Sp.  981. 


g6  JULI     1855— OKTBR.   1855. 

[Oktbr.]  Efterat  nu  Rigsraad  og  Rigsdag  have 
givet  deres  Samtykke,  kommer  Knuder  fra  en  anden 
Side.  Prinds  Ferdinand  har  i  længere  Tid  sagt:  «Jeg  kan 
ikke  underskrive  Forfatningen  j.  ;  men  de  Fleste  have  troet, 
det  kun  var  en  tom  Trusel,  forresten  fremsat  i  en  meget 
net  Form;  han  fandt  det  ikke  rigtigt  at  binde  sig,  han 
havde  desuden  aldrig  underskrevet  Grundloven,  saa  der  var 
ingen  Nødvendighed  for  at  underskrive  denne.  Nu  forleden, 
da  det  kom  til  Alvor  i  Statsraadet,  vilde  han  først  ikke 
møde,  men  kom  dog  efter  en  udtrykkelig  Befaling.  Da 
Turen  kom  til  ham  at  underskrive,  sagde  han,  «at  saa 
ondt  det  gjorde  ham  at  gjøre  Vanskeligheder,  saa  kunde 
han  dog  ikke  Andet ».  Han  anførte  forresten  ingen  Grunde; 
det  var  tydeligt  at  mærke,  at  han  var  bunden  ved  et 
Løfte  ^),  og  at  Grunde  og  Modgrunde  ingen  Vægt  kunde 
have  for  ham.  Kongen  var  i  høi  Grad  værdig  under  hele 
Mødet;  Andræ  sagde,  han  kunde  ikke  have  baaret  sig 
mere  kongeligt  ad.  Prindsen  var  meget  bevæget,  gjen- 
tog  flere  Gange,  at  «han  var  en  ubetydelig  Person,  der 
gjerne  kunde  lade  være  at  underskrive;  saaledes  var  det 
gaaet  ved  Grundloven,  og  ingen  Mennesker  havde  lagt 
Mærke  dertil*.  Kongen  svarede  blandt  Andet  hertil:  «Det 
er  for  Din  egen  Skyld,  jeg  raader  Dig;  for  Forfatningen 
frygter  jeg  ikke;  hvad  jeg  og  mit  tro  danske  Folk  har 
besluttet,  det  rokker  hverken  Du  eller  nogen  Oprører ». 
Ved  dette  Ord  foer  Prindsen  op  og  sagde:  «Det  er  haarde 
Ord  fra  Dig;  men  Du  mener  dem  ikke,  de  komme  ikke 
fra  Dig,  men  andetsteds  fra» ;  ved  disse  Ord  saae  han  stift 


*)  Bemærkning  i   t Tillæg*. 

over  paa  Scheele.  Da  han  imidlertid  ikke  forandrede  sin 
Beslutning,  sagde  Kongen:  «Ja,  Ferdinand,  ovenpaa  en 
saadan  Udtalelse  kan  jeg  ikke  see  Dig  længere  i  mit  Stats- 
raad;  det  har  gjort  mig  særdeles  ondt  og  forundret  mig 
særdeles  meget,  at  noget  Saadant  kunde  komme  fra  Dig, 
Arveprindsen,  som  bestandig  under  hele  Discussionen  har 
siddet  i  Statsraadet». 

Prindsen  reiste  sig  nu  og  mødtes  af  Caroline  ved  Klam- 
penborg, hvor  han  steg  op  i  hendes  Vogn.  Dette  bidrog 
til,  at  Forfatningen  udkom  d.  2den  istedetfor  som 
paatænkt  d.  6te  October  [Kongens  Fødselsdag]. 


TREDIE  AFSNIT. 


FRA  OKTBR.  1855  TIL  DEN  FØRSTE 
SAMMENTRÆDEN  AF  OKTOBERFORFAT- 
NINGENS RIGSRAAD  D.  1«te  MARTS  1856. 


m. 

Fra  Oktbr.  i8£S  til  den  første  Sa^nmentræden  af  Oktober- 
forfatningens  Rigsraad  d.  iste  Marts  1856. 


i  il  Kongens  Fødselsdag,  d.  6te,  var  der  stor  Cour  og 
Taffel  om  Middagen.  Det  havde  været  bestemt,  at  Mini- 
strene skulde  have  en  Decoration;  men  i  Anledning  af 
disse  Historier  med  Ferdinand  blev  der  ikke  Noget  af,  til- 
deels paa  Grund  af,  at  man  helst  vil  have  Ministrene  med, 
naar  man  betænker  Grevinden  med  Avancement.  Dette 
vil  imidlertid  Andræ  ikke  paa  nogen  Maade  skal  skee; 
han  vil  ikke,  som  han  udtrykker  sig,  « nagles,  paa  Grev- 
inden»,  og  dersom  han  altsaa  ikke  faaer  Noget  i  rette 
Tid,  vil  han  bestemt  afslaae  det.  Der  taltes  temmeligt 
heftigt  og  høit,  og  Andræ  havde  ovenpaa  det  slet  ingen 
Lyst  til  at  gaae  ind  at  gratulere  Grevinden;  imidlertid 
trak  Luttichau  og  Michelsen  ham  ind  med.  De  traf  Tillisch 
derinde,   og  hun  var  saa  vakker,  som  hun  kunde  være. 

Kongen  havde  skjænket  to  Loger  i  iste  Etage  til 
Ministrene  og  deres  Familier,  og  skjøndt  Andræ  og  Hall 
havde  talt  om  det  Mislige  i  at  modtage  saadant  Tilbud  for 
Fruernes  Vedkommende,  saa  havde  Hall  dog  ved  en  Slags 
Misforstaaelse  ladet  det  komme  saa  vidt,  at  det,  som  sagt, 
var  bleven  tilbudt  og  modtaget.  Bang  havde  skrevet  en 
Undskyldning   for   sin  Kone,    da   hun   var    syg,    Luttichau, 

Scheele  og  Michelsen  ere  Enkemænd');  der  var  altsaa  kun 
4  tilbage;  af  disse  havde  allerede  Fru  Simony  og  Fru 
Raasløff  besluttet  at  gaae.  Herover  blev  An  dræ  ogsaa 
meget  vred,  sagde,  at  hans  Kone  skulde  ikke  gaae  dér, 
maaske  som  Trappetrin  for  Grevinden,  men  at  han  paa 
ingen  Maade  vilde  sige,  hun  var  syg;  hun  havde  Lyst  til 
at  gaae  i  Theatret  den  Aften  og  skulde  kunne  gjøre  det 
uden  at  generes  af  denne  Indbydelse.  Han  vilde  insistere 
paa,  at  Ingen  modtog  nogen  Plads  deroppe.  Enden  paa 
Sagen  blev  da,  at  Bang  blev  tvungen  til  at  gaae  til 
Levetzau  og  sige,  at  kun  Ministrene  mødte.  Levetzau 
blev  ikke  stødt,  men  sagde,  at  han  skulde  forebringe  Hs. 
Majestæt  det,  og  at  han  vel  havde  tænkt,  de  vilde  svare 
saaledes. 

Om  Aftenen  gik  Andræ  altsaa  i  Ministerlogen,  og 
Tante,  jeg  og  Egede  nede  i  Nummerpladserne.  For  mig 
var  det  høitideligt,  da  Kongen  kom  ind;  jeg  havde  aldrig 
seet  ham  før,  og  han  gjorde  et  godt  Indtryk  paa  mig; 
havde  jeg  været  alene,  var  jeg  bleven  rørt  blot  ved  at  see 
ham  komme  frem  og  hilse.  Da  man  havde  klappet  i  nogen 
Tid,  gaves  Signal  til  en  Sangs  Afsyngning,  hvilket  i  mine 
Øren  var  simpelt  nok;  Ordene  vare  af  Hauch  og  slette. 
Jeg  sad  foran  Thora  Raasløff,  som  var  høist  ridicyl.  Kon- 
gen var  meget  fornøiet  med  Modtagelsen  og  havde  Andræ 
og  endeel  andre  Ministre  inde  i  sin  Loge  for  at  spise  lis; 
han  var  meget  tilfreds  med  Modtagelsen. 


*)  iEnkemænd»  —  Udtrykket  rigtigt  for  Liittichaus  og  Michelsens 
Vedkommende,  idet  Liittichaus  Hustru  døde  1835,  og  Michelsen  først  i 
1856  blev  gift  med  sin  2den  Hustru  (Dansk  biogr.  Lexikon  X,  365  og  XI, 
321);  med  Hensyn  til  Scheele  derimod  at  forstaae  saaledes,  at  dennes  Hu- 
stru dengang  formentlig  var  borte  fra  Kjøbenhavn. 

8.  [Oktbr.]  Mandagen  derpaa  var  Ministerconference. 
I  denne  havde  Andræ  besluttet,  at  han  vilde  begynde 
med  at  tale  om  Ministrenes  Pensionering.  Han  har  i 
længere  Tid  været  vred  over,  at  Bang  og  Scheele  ikke 
tage  sig  heraf,  men  lade  sig  nøie  med  at  have  sørget  for 
dem  selv. 

Andræ  vilde  begynde  med  at  udbede  sig  Ordet  for 
at  tale  om  denne  Sag,  men  Liittichau  var  fraværende,  saa 
der  maatte  et  Par  Sager  foretages  først.  Endelig  kom 
Liittichau;  ved  hans  Komme  var  en  Sag  for,  som  egent- 
lig ikke  vedkom  ham,  men  imod  Sædvane  greb  han  Lei- 
ligheden  til  at  tage  Ordet  og  henvendte  sig  nogle  Gange 
med  stor  aigreur  og  Uhøflighed  mod  Scheele.  Hans  hele 
Væsen  var  meget  heftigt  og  bevæget.  Da  den  Sag  endelig 
var  forbi,  reiste  Andræ  sig  og  bad  Premierministeren  om 
Ordet.  Han  begyndte  med  at  sige,  at  « han  længe  havde  troet, 
at  Premierministeren  eller  Geheimeraad  Scheele, 
som  dem,  der  selv  havde  deres  Sager  ordnede  og  vare  de 
Ældste,  vilde  have  følt  dem  opfordrede  til  at  sørge  for 
deres  Colleger,  som  ikke  havde  været  saa  betænksomme; 
at  han  imidlertid  ikke  mærkede,  det  paatænktes,  og  at 
han  derfor  ligefrem  vilde  sige,  at  han  nu  for  sit  Vedkom- 
mende vilde  have  denne  Sag  ordnet ».  Bang  reiste  sig 
derpaa  op  og  sagde  med  temmelig  Selvtilfredshed  og  Sal- 
velse, «at  det  var  Noget,  Enhver  maatte  finde  i  sin  Orden, 
at  han  netop  havde  tænkt  paa  at  arrangere  Sligt,  at  frem- 
lægge en  Forestilling  for  Kongen,  foreslaaende  2400  Rd. 
for  en  Minister ». 

Efterat  have  udviklet  dette  temmelig  langsomt  og 
selvbehageligt,  tog  Andræ  til  hans  store  Forundring 
igjen  Ordet    og  sagde,   at,    «skjøndt   han    rimeligviis   vilde 

overraske  Excellencen,  maatte  han  dog  sige,  at  han  meget 
langfra  fandt  det  nogen  anstændig  Pensionering.  Han 
talte  ikke  om  Ministre  i  Almindelighed,  men  om  dette  Mi- 
nisterium specielt,  der,  saavidt  han  vidste  var  det  første, 
der  havde  udført  sit  Program,  løst  sin  Opgave.  Den  ærede 
Premierminister  havde  allerede  for  mange  Aar  siden  sikkret 
sig  en  aarlig  Pension  af  4400  Rd. ;  det  var  derfor  be- 
synderligt af  denne  Mand  at  høre  den  gamle  Bestemmelse 
fra  1848  blive  proponeret  (2400),  den,  som  var  tagen 
under  complet  extraordinaire  Forhold  og  Tider,  Tider  paa 
hvilke  Ministrenes  Gage  kun  var  2400,  altsaa  accurat  som 
Pensionen.  Der  var  imidlertid  ikke  gaaet  mere  end  8 
Maaneder,  inden  der  var  kommet  et  andet  Ministerium, 
hvis  Medlemmer  strax  havde  forlangt  4500  og  gradeviis 
ladet  det  stige.  Da  han  nu  havde  lært,  at  man  ikke  kunde 
stole  paa  Andres  Takt,  vilde  han  idetmindste  nu  have 
lært  Klogskab  af  sine  klogere  Colleger  og  bestemt  udtale, 
at  mindre  end  3000  fandt  han  ikke  sømmeligt  at  foreslaae. 
Dog  maatte  han  endnu  engang  gjøre  opmærksom  paa,  at 
det  ikke  var  en  Indstilling  om  en  Naadesakt,  men  simpelt- 
hen en  Fordring,  der  gjordes ».  Hertil  sluttede  Hall  sig  med 
ganske  tydelige  og  rene  Ord.  Ogsaa  han  havde  formeent, 
at  « Ministrene  i  den  Tid,  de  havde  været  Ministre,  havde 
virket  saaledes,  at  de  vel  kunde  forlange  at  blive  nogen- 
lunde honnet  aflagte;  den  ene  Dag  at  regjere  Staten,  den 
næste  at  være  vis  a  vis  de  rien,  var  ligesaa  upassende  for 
den  Enkelte  som  skadeligt  for  Stillingen ». 

Under  denne  Tale  faldt  Bang  aldeles  sammen  og  kunde 
derefter  kun  fremstamme  nogle  utydelige  Ord  om,  at  det  jo 
skulde  være  Minimum,  og  at  det  jo  godt  kunde  blive  mere. 
Liittichau,  som  sad  med  en  Mine  hele  Tiden  som  Pélissier, 

da  han  commanderede  Angreb,  sagde  med  en  haanlig 
Stemme,  at  det  ogsaa  havde  forundret  ham  storlig.  Si  m  o  ny 
mente  ogsaa,  det  var  et  underligt  Fald,  naar  man  i  mange 
Aar  havde  havt  3000. 

Skjøndt  An  dræ  gik  noget  heftig  derhen,  havde 
den  hele  Scene  noget  for  ham  saa  grundcomisk,  at  han 
flere  Gange  næsten  ikke  kunde  bare  sig  for  at  bryde 
ud  i  høi  Latter:  Bang  aldeles  ude  af  det,  nærved  at 
lægge  sig  under  Bordet  af  virkelig  eller  forstilt  Sygdom, 
Scheele  ikke  tilpas,  men  urokkelig,  og  endelig  Liittichau, 
som  om  han  kun  ventede  paa  den  mindste  Anledning  for 
at  sprænge  alle  Baand. 

Der  havde  før  Pensionsspørgsmaalet  blev  reist  været 
Tale  om  Valget  til  Conseilpræsident.  Liittichau 
greb  Leilighed  til  at  sige,  at  efter  hans  Mening  maatte  det 
fremfor  Alt  være  en  dansk  Mand.  Da  han  gjentog  det 
et  Par  Gange,  kunde  Scheele,  skjøndt  han  var  saa  taus 
som  muligt,  dog  ikke  lade  det  falde,  men  sagde:  «Ja,  hvad 
mig  selv  angaaer,  saa  ønsker  jeg  aldeles  ikke  den  Stilling, 
men  jeg  mener  dog  ikke,  man  kan  sige,  at  det  under  ingen 
Omstændigheder  skulde  kunne  være  en  Tydsker ».  «Ja,  da 
mener  jeg  det  dog»,  svarede  Liittichau  med  høi  Røst  og 
vred  Mine,  hvortil  Scheele  tav. 

Da  de  endelig  vare  færdige,  gik  Bang  med  Halen 
mellem  Benene,  Liittichau  styrtede  ud  som  en  Raket,  uden 
at  sige  et  Ord.  Scheele,  Andræ,  Hall  og  Michelsen  blev 
lidt  og  talte  sammen,  og  Scheele  beklagede  den  slette 
Begyndelse  efter  Fællesforfatningens  Indførelse.  Andræ 
svarede  dertil,  at  det  undertiden  var  ret  godt,  at  man  talte 
reent  ud;    man  kom   saa  til   at   kjende   hinanden   bedre  og 

kom  bedre  ud  af  det  senere,  naar  Tordenen  havde  renset 
Luften.  Andræ  kom  hjem,  medens  vi  sade  ved  Middags- 
bordet, og  fortalte  mig  dette.  Det  var  nemlig  bleven  for 
seent  til  at  komme  hjem  og  drikke,  saa  han  og  Hall  gik 
op  i  Athenæum  og  drak  dér,  under  megen  Latter  over 
den  tragi-comiske  Situation,  deres  Kaffe.  Dette  var  Mandag. 

9.  fOktbr.]  Tirsdag  derefter  kom  Hall  til  os 
om  Middagen,  Han  havde  været  hos  Liittichau  for  at  be- 
rolige og  formilde  ham  og  om  muligt  faae  ham  til  at 
vælge  Scheele  til  Conseilpræsident.  Det  var  imidlertid  løbet 
uheldigt  af^  Liittichau  vilde  ikke  taale  Scheele  til  Præsi- 
dent, og  Hall  og  Andræ,  som  syntes,  at  Scheele  ikke  havde 
opført  sig  fuldkommen  loyalt,  vilde  cedere  for  ikke  at  drive 
det  for  vidt. 

Da  Scheele  mærkede  Stemningen,  fik  han  en  lang 
Samtale  med  Hall,  hvori  han  udviklede,  at  det  eneste 
Fornuftige  var  efter  hans  Mening,  at  Hall  overtog  denne 
Stilling.  Hans  Dygtighed,  Talent,  den  store  Agtelse, 
han  nød  i  alle  Kredse,  gjorde  det  for  ham  [Scheele]  meget 
ønskeligt,  at  det  blev  ordnet  paa  den  Maade.  Hall  mod- 
sagde ham.  «Hvad  Andræ  angaaer»,  tilføiede  Scheele,  «da 
anseer  jeg  ham  vistnok  for  den  Skarpsindigste  iblandt  os, 
men  jeg  anseer  ham  tillige  for  skarp,  og  det  kunde  maaske 
derfor  af  den  Grund  være  betænkeligt*.  Hall  modsagde 
(som  sagt),  udhævede,  at  det  vilde  være  stødende,  om 
han,  som  var  den  Laveste  i  Rangen,  gjorde  et  saadant 
Spring,  at  man  dog  maatte  iagttage  et  vist  Decorum, 
Scheele  syntes  slige  ydre  Tegn  og  Distinctioner  ikke  be- 
tydede Noget  i  vor  Tid;  hvor  saa  stor  Dygtighed  var  til- 
stede, var  Sligt  rene  Bagateller.  Hall  gav  ham  Ret  i,  at 
det  i  og  for  sig  var  Bagateller,  men  at  det  var  vitterligt, 
at  det  ingenlunde  blev  anseet  derfor.    Det  var  vistnok  Ide- 

ålet,  at  kun  Dygtighed  og  Talent  fik  Betydning,  men  det 
maatte  saa  være  noget  mere  almindelig  gjennemført;  naar 
det  kun  var  ganske  Enkelte,  blev  det  let  ridicylt.  Han 
kunde  f.  Ex.  ikke  nægte,  at  det  for  ham  var  noget  Stødende, 
at  den  yngste  Kammerjunker  ved  Kongens  Taffel  var  mere 
decoreret  end  Ministrene. 

Dette  talte  vi  om  ved  Bordet,  da  det  i  det  Samme 
ringede,  og  et  Brev  indbragt  fra  Scheele  til  Hall.  Deri 
stod  skriftlig,  hvad  han  om  Formiddagen  havde  sagt 
mundtlig,  og  endte  med  en  meget  smigrende  Opramsen  af 
Halls  Talenter,  Dygtighed,  Greb  paa  at  behandle  Folk, 
fordeelagtige  Ydre,  smukke  Person,  etc.  etc.  —  Dette  blev 
læst  høit  og  vakte  i  det  Hele  lidt  Misfornøielse  mod 
Scheele;  det  var  et  Forsøg  paa  at  gjøre  en  Forsømmelse 
god,  der  gik  langt  over  Snoren,  og  tillige  ikke  alvorlig 
meent;  thi  Scheele,  som  kjendte  Hall,  kunde  ikke  noget 
Øieblik  troe,  han  vilde  modtage  Sligt.  Han  (Scheele)  selv 
har  altid  havt  Lyst  til  at  blive  Conseilpræsident,  og  vilde 
ufeilbarlig  være  bleven  det,  dersom  Liittichau  ikke  var 
bleven  aldeles  wiithende.  Strax  samme  Aften  gik  Hall  op 
paa  Andræs  Væreise  og  skrev  dér  et  Brev.  Da  det  var 
færdigt,  blev  der  kaldt  paa  mig;  det  lød  omtrent  saaledes: 

« Deres  Excellence! 

Jeg  maa  stedse  fastholde  det  Svar,  jeg  gav  iformid- 
dags;  min  Beslutning  at  refusere  er  kun  bleven  bestyrket 
ved  at  have  talt  med  Andræ.  Alle  Spring  ere  efter  min 
Formening  forkastelige,  og  en  saadan  Bouleverseren  af  For- 
holdene nu,  at  gjøre  den,  som  er  Nederst  i  Rangen,  til 
Øverst,  vilde  hverken  være  heldigt  for  Personen  eller  Sagen. 
Efter  min  Formening  maa  det  være  En  af  de  to  Excel- 
lencer,   som     overtager    Præsidenturen;    jeg    skulde    ønske 

Deres  Excellence,  men  har  heller  ikke  Noget  imod,  at  det 
bliver  Geheimeraad  BanfT>,   etc.  etc.  — 

Det  blev  strax  besørget  til  Scheele,  og  den  næste 
Morgen  Kl.  lo  kom  en  lille  Epistel  fra  Scheele  til  Andræ, 
et  sidste  Forsøg: 

<d.   I  ode  October. 

Hr.  Finantsminister ! 
Efter  det  Brev,  Hall  sendte  mig  igaar,  hvis  Udtalelse 
De  deler,  seer  jeg,  de  ikke  ere  utilbøielige  til  at  vælge 
Bang.  I  saa  Tilfælde  skulde  jeg  blot  henstille  til  Dem, 
om  De  ikke  fandt  det  passende,  at  han  opgav  Secretariatet 
i  Ølbryggerkompagniet. 

Deres  hengivne 

Scheele ». 

Kl.  1 1  gik  Andræ  i  Ministerconference,  og  Bang  blev 
valgt.  Nu  syntes  man,  det  var  bedst,  at  Bang  vidste  det, 
inden  han  og  Scheele  kom  paa  eengang  (først  Kl.  I2 
skulde  de  To  møde),  og  Andræ  gik  derfor  over  for  at 
sige  ham  det.  Da  han  imidlertid  spurgte  Budet,  om  Nogen 
var  inde,  blev  der  svaret  «Ja,  Geheimeraad  Scheele !»  Det 
var  mindre  behageligt,  men  da  det  dog  altid  var  bedre  at 
faae  det  at  vide  derinde,  end  i  Alles  Nærværelse,  gik  Andræ 
ind  og  berettede  sin  Nyhed  med  de  behørige  Præludier. 
Saa  gik  de  Allesammen  tilbage,  og  Alt  gik  fredeligt  og 
godt.  Nu  tager  Scheele  ud  til  Kongen  for  at  faae  Ud- 
nævnelsen underskreven,  og  saa  skal  Bang  gjøre  Indstil- 
ling om  Pensioner  og  Forandringer  i  Finantsministeriet. 

10.  [Oktbr.]  Møde  af  samtlige  Ministre,  som  ud- 
valgte Bang  til  Conseilpræsident.  Scheele  havde  Dagen 
iforveien  været  ude  hos  Kongen  for  at  arrangere  Pensions- 
sagen  og  tillige  Præsidenturen.  Han  sagde,  at  Kongen  havde 

bifaldet  alle  hans  Indstillinger,  men  de  vare  endnu  ikke 
expederede.    Bang  var  lidt  geneert  ved  sin  høie  Værdighed. 

Torsdag  d.  iite  var  Hall  her  til  Middag;  Egede  kom 
ikke.  Fru  Hall  havde  den  Dag  faaet  Brev  fra  Dronningen, 
som  udbad  sig  Lyngby  Præstekald  for  Rørdam^);  til 
Kongen  havde  hun  ogsaa  skrevet  for  at  udbede  sig  den 
Naade  at  besætte  ovennævnte  Embede  med  Rørdam.  Men 
Hall  mente,  at  Monrad  ønskede  det,  og  i  saa  Tilfælde  fik 
han  det.  —  Vi  kom  siden  til  at  tale  om  Theatret,  og  Hall 
overtalte  Andræ  og  mig  til  at  gaae  den  følgende  Aften  at 
see  tElverhøi*.  Vi  morede  os  ret  godt,  sade  ved  Siden 
af  Hall,  Knuth  og  Suhr  og  foran  Fru  Thora  Raasløff,  som 
ikke  var  i  Couleur. 

Da  Andræ  idag  d.  13de  kom  hjem  fra  Ministerconfe- 
rence,  sagde  han  mig,  at  Ministrene  efter  al  Sandsynlighed 
vare  blevne  Excellencer  og  havde  faaet  Rang  i  iste  Klasse 
Nr.  4.  Jeg  holder  ikke  meget  af  disse  pompeuse  Titler, 
og  han  var  ogsaa  misfornøiet  med,  at  det  var  kommet  nu, 
skjøndt  han  i  det  Hele  finder  det  rimeligt,  at  Ministre  nu 
indtage  den  samme  Rang  som  før  48. 

15.  [Oktbr.]  Idag  intet  politisk  Nyt  uden  igjennem 
Bladene,  som  dolere  over,  at  de  to  Ministre  [Andræ  og 
Hall],  som  man  skraalte  saadan  over,  at  det  gamle  Mini- 
sterium afskedigede,  de  afskedige  nu  Prinds  Ferdinand. 

Rigsretten  tales  og  læses  ogsaa  meget  om;  den  har 
begyndt  sine  Møder.  Ved  Valg  til  Præsident  gik  det  curieust 
til.  Rigsdagen  vilde  vælge  [Juristen  I.  E.]  Larsen,  Høie- 
steret    Lassen  2).      Da    nu    Alderspræsidenten,    jeg    troer 


*)  Præsten  Peter  Rørdam,  der  under  14.  Januar  1856  beskikkedes  til 
Sognepræst  for  Lyngby  Menighed  (Dep.  Tid.    1856,  S.  64). 

*)  Høiesteretsassessor  Casper  Fr.  Lassen  (Dansk  biogr.  Lexikon  X,  104). 

Koefoed^),  læste  op,  stammede  han  ved  den  ene  Seddel 
og  sagde:  «Ja,  jeg  kan  ikke  see,  om  her  staaer  « Larsen* 
eller  « Lassen«.  Alle  vare  naturligviis  i  en  vis  Spænding 
under  denne  Oplæsning,  og  Conferentsraad  Nielsen^),  der 
er  ligesaa  arrig  som  dum,  foer  op  af  sin  Stol  og  sagde: 
«Men  Gud,  kan  De  ikke  læse?  —  Det  er  jo  tydeligt  «Las- 
senx,  skrevet  med  hans  egen  Haand>;.  Alle  bleve  noget 
flove,  og  Lassen  ikke  mindst,  og  ved  Omvalg  stemte  han 
ikke  mere  paa  sig  selv. 

16.  [Oktbr.]  Bang  har  været  her  idag  for  at  tale 
med  Andræ  om  forskjellige  Sager,  Fællesministeriet  ved- 
kommende. Imorges  Kl.  9  gik  Andræ  til  Statsraad.  Inden 
Forhandlingerne  begyndte,  gik  hver  Minister  ind  til  Kongen 
og  modtog  Commandeurkorset  af  hans  Haand.  Tillige  for- 
kyndte han  dem,  at  Ministrene  herefter  skulde  have  Rang 
i  iste  Klasse  Nr.  4.  Victor  og  Poul  overbragte  mig  Ny- 
heden, som  de  vare  meget  henrykte  over.  Saadan  Noget 
fornøier  altid  Børnene  og  Tjenestefolkene  meest.  Andræ 
spøgede  deroppe  idag  med  Scheele  om,  at  han  nu  skulde 
gaae  efter  Bang.  «Ja3>,  sagde  Scheele,  «ikke  alene  efter 
Bang,  men  efter  alle  mine  Collegers. 

<i:Hvad  for  Noget?  Paa  hvad  Maade  faae  vi  saadan 
vendt  op  og  ned  paa  det?» 

«Jo,  derved  at  Kongen  giver  Ministrene  Rang  Nr.  4; 
jeg  som  Elephantridder  er  kun  Nr.  6  og  som  Minister  ad 
interim  ikke  i  Nummer ».  Det  vilde  Andræ  naturligviis 
ikke  have,  og  Kongen  blev  derfor  spurgt,  som  resolverede, 
at  han  [Scheele]  skulde  gaae  efter  Bang.    Prinds  Ferdinand 


')  Høiesteretsassessor    Hans    Jacob    Koefoed    (Dansk    biogr.    Lexikon 

IX.  332). 

*)  Høiesteretsassessor  I.  C.  W.  Nielsen. 

var  ikke  i  Statsraadet.  Om  Middagen  var  Taffel,  som 
Andræ  kom  hjem  fra,  medens  vi  sad  og  spillede  Kort. 
Tante  vidste  ikke  af  nogen  Ordenshistorier  at  sige,  men 
saae  det  strax,  da  han  kom  ind  ad  Døren,  og  blev  meget 
fornøiet  derover. 

18.  [Oktbr.]  Torsdag  var  Hall  og  Egede  her.  «Kjø- 
benhavnsposten*  er  meget  vred  og  synes,  de  maa  synke  i 
Jorden  af  Undseelse  over  at  have  samme  Rang  som  Moltke 
og  Ørsted,  etc.  ^).  Men  de  have  lykkeligviis  i  saa  Hen- 
seende en  stor  Dristighed. 

Bardenfleth  ligger  meget  syg  efter  en  Blodstyrtning. 
Søren  Kierkegaard  ligger  paa  Hospitalet,  ligeledes  meget 
syg:  Lamhed  i  Benene  som  en  Følge  af  Rygmarvstæring. 
Det  vækker  dobbelt  Deeltagelse  i  denne  Tid,  da  han  ved 
sine  Skrifter  imod  Mynster,  Martensen  og  Geistligheden 
eller,  maaske  rettere  sagt,  mod  hele  den  ydre  Gudstjeneste, 
har  vakt  en  stor  Sensation,  og  vistnok  ville  hans  Skrifter, 
der  have  et  stort  Publicum,  og  deriblandt  mange  unge  Theo- 
loger,  engang,  tidligere  eller  sildigere,  bevirke  Revolutioner 
i  kirkelig  Henseende. 

19.  [Oktbr.)  Idag,  da  jeg  var  ude  at  spadsere,  mødte 
jeg  Egede,  som  fortalte  mig,  at  han  havde  faaet  en  lille 
Datter,  og  at  Alt  var  gaaet  godt. 

20.  [Oktbr.]  Idag  har  jeg  været  ude  at  gratulere 
Fanny  og  seet  hendes  lille  Pige,  som  var  den  deiligste 
lille    Skabning,   jeg    nogentid    har    seet.      Da    Andræ   kom 


')  «Kjøbenhavnsposten»  d.  18.  Oktbr.  1855:  «Man  skulde  troe,  at 
de  nye  Exellencer  [Excellencer]  maatte  synke  i  Jorden  ved  Betragtningen 
af  deres  eget  Intet,  naar  de  tænke  paa,  at  det  sidst  var  Mænd  som  Poul 
Christian  Stemann,  Anders  Sandøe  Ørsted  og  Adam  Wilhelm  og  Carl 
Moltke,  der  bare  den  Titel,  de  nu  have  erholdt;  men  vor  Tid  er  visselig 
ikke  Skamfølelsens  eller  Ydmyghedens». 

hjem  idag,  havde  han  « Morgenposten*  mellem  andre  i  sin 
Portefeuille.  Det  gode  Blad  var  høist  indigneret  over  Excel- 
lencetitlerne og  Commandeurkorset;  finder  det  skammeligt, 
at  de  ere  saaledes  lønnede,  og  i  Særdeleshed,  da  de  have 
behandlet  Prinds  Ferdinand  saaledes,  som  de  have,  etc.^). 
Andræ  er  ikke  af  dem,  der  sætter  Friis  paa  Titler  og 
Ordener,  men  han  mener,  at  det  var  feilagtigt  og  uklogt, 
at  Ministre  ikke  havde  en  Titel,  som  nogenlunde  svarede 
til  deres  Stilling,  og  han  mener  ligeledes,  at  Excellence- 
titelen vil  gjøre  det  vanskeligere  for  Lykkeriddere  at  komme 
ind  i  en  Ministerpost.  Forresten  synes  jeg  dog,  jeg  har 
paa  Følelsen,  at  selv  Venner  ikke  ret  synes  om  disse  store 
Titler.  Man  holder  mere  af  at  see  dem  lidt  længere  nede, 
skjøndt  det  jo  kun  er  Ministerstillingen  og  ikke  de  enkelte 
Ministre,  som  Rangen  gjælder. 

Andræ  har  faaet  det  arrangeret,  som  han  ønskede, 
med  et  Fællesministerium,  som  bestaaer  af  det,  han  har 
udskudt  af  Finantsministeriet").  Han  har  tillige  havt  den 
Fornøielse,  at  hans  Departementschefer  meget  nødig  see, 
at  han  afgiver  det,  ja  Garlieb^)  har  endogsaa  i  den 
Anledning  begjært  sin  Afsked  i  et  Brev  idag  til  Andræ, 
som  nu  imidlertid  imorgen  vil  tale  med  ham  for  om  mu- 
ligt  at   faae  ham   til    at   blive.    Det  er  unægteligt  en   stor 


')  c  Morgenposten))   18.  og  20.  Oktbr.  1855. 

*)  Resol.  af  16.  Oktbr.  1855  og  Bekjendtgjør.  af  31te  s.  Md.  (Dep. 
Tid.   1855,  S.  841   og  S.  873—875). 

*)  Garlieb  var  dengang  ikke  blot  «Chef  for  Handels-  og  Konsulat- 
sagerne under  Udenrigsministeriet*  (Dansk  biogr.  Lexikon  V,  S.  572),  men 
tillige  sKolonialdirektøDy  (Kringelbach,  <Den  civile  Centraladministration 
1848 — 1893*,  S.  54),  hvilket  Embede  dengang  henhørte  under  Finants- 
ministeriet,  men  ved  Bekjendtgjør.  af  31.  Oktbr.  1855  §  ^  overgik  fra 
dette  Ministerium  til  Ministeriet  for  Monarkiets  fælles  indre  Anliggender 
(Dep.  Tid.   1855,  S.  875). 

Lykke  og  besynderligt  nok,  at  Andræ  er  kommet  saa  godt 
ud  af  det  med  dem  Allesammen,  han,  som  var  saa  ung 
imod  dem  og  Militair. 

I  denne  Tid  er  der  ogsaa  megen  Tale  om  Forandringer 
med  Hensyn  til  Høiskole,  polytechnisk  Læreanstalt,  topo- 
graphisk  Afdeling  i  Staben  og  den  danske  Gradmaaling. 
Det  meste  af  det  ønsker  Andræ  skal  tages  fra  Cultus-  og 
Krigsministeriet  og  derimod  henlægges,  heelt  eller  for  en 
Deel,  under  Finantsministeriet. 

Bang  er  med  stor  Iver  gaaet  ind  i  sit  ny  Heelstatsmini- 
sterium;  derimod  lader  det  til,  han  glemmer  Pensionssagen, 
som  han  i  Førstningen  tog  sig  saa  ivrigt  af.  Simony  havde 
talt  med  ham  derom  igaar,  og  «han  skulde  jo  nok,  men  nu  var 
der  denne  Reise»,  etc.  etc.  Onde  Tunger  sige,  han  reiser  til 
Jylland  som  Commissionair  for  Suhr,  der  undertiden  har 
Godskjøb  og  Salg.  Bang  er  en  fortræfifeligMand,  yderst 
bøielig  og  tillige  meget  virksom,  men  i  høieste  Grad  taktløs. 
Uagtet  han  er  Minister,  bliver  han  ved  at  staae  i  Forhold 
til  saavel  offentlige  som  private  Folk^),  hvorfor  han  faaer 
Penge.  Da  Andræ  blev  Minister,  var  han  Directeur  for  den 
danske  Gradmaaling  og  tillige  Consulent  for  den  topographiske 
Afdeling  i  Staben  — ,  det  vil  sige:  de  unge  Adjoints  i  Sta- 
ben kom  engang  imellem  og  fik  et  Raad  eller  en  Oplysning 
hos  ham,  og  han  fik  derved  en  stor  Indflydelse  paa  disse 
Sager,  som  interesserede  ham  meget.  Som  Directeur  fik 
han  1000,  fra  Staben  200  Rdl.  aarlig,  men  begge  Dele  af- 
gav han;  fra  Staben,  fordi  han  fandt  det  upassende  at 
staae  i  noget  saadant  Forhold,  og  hvad  Gradmaalingen 
angik,   blev  han  rigtignok  ved  at  hjælpe  Lieutenant  Ravn, 


')  Dansk  biogr.  Lexikon  I,  S.  499. 

for  at  det  kunde  fremmes  saameget  som  muligt.  Derimod 
modtog  han  ikke  de  looo  Rdl.,  som  vare  ham  tilstaaede, 
fordi  det  stødte  hans  Følelse  at  modtage  dem,  da  det  kun 
var  saa  lidt,  han  bestilte  derved. 

Igaar  Aftes  var  Andræ,  efter  lang  Tids  Forløb,  hos 
Heibergs;  de  vare  ene,  hvilket  i  den  senere  Tid,  da  der 
kommer  saa  blandet  Selskab,  er  bedst. 

Oprørerleiren  er  i  denne  Tid  bestandig  i  stor  Extase; 
de  afgaaede  Ministre,  Blixen-Finecke,  Prinds  Ferdinand  og 
Caroline,  Alle  politisere  og  intriguere.  Et  lille  Stykke 
i  « Berlingskes,  underskrevet  «R.>^),  har  især  gjort  megen 
Opsigt;  det  ansees  for  et  ministerielt  Stykke,  og  man 
synes,  det  truer  med  at  gribe  til  strengere  Forholdsregler 
mod  Ferdinand ;  det  er  forresten  netop  af  mæglende  Natur. 

25.  [Oktbr.]  Madvig  har  været  her  iformiddag  for  at 
gratulere  til  de  forskjellige  Værdigheder,  som  Ministeriet 
er  blevet  begavet  med.  Han  er  jo  en  af  Ministeriets  Ven- 
ner-, dog  har  jeg  en  Følelse  af,  at  han  ikke  er  rigtig  for- 
nøiet  med  dem  [Ministrene],  især  med  Hensyn  til  sig  selv; 
han  synes  vist,  de  burde  tage  ham  derind. 

26.  [Oktbr.]  Der  er  Tale  om  i  denne  Tid,  at  Tillisch 
skulde  ville  være  Amtmand  i  Frederiksborg,  Noget,  som  jeg 
dog  stærkt  betvivler;  det  vilde  være  et  for  stort  Fald.  — 
Rigsretssagen  mod  de  afgaaede  Ministre  beskjæftiger  deels 
Folk,  deels  Bladene. 

lovermorgen,  d.  28de,  skal  der  være  Statsraad  paa 
Frederiksborg;  Kl.  7  er  Vognen  bestilt.  Hall  og  Egede 
vare  her  igaar  til  Middag.  Møntreformen  i  Holsteen  og 
Slesvig^),    Sundtoldens  Afløsning,  Prinds  Ferdinand  og  den 


*)  Berlingske  Tidende   19.  Oktbr.  1855:   «Om  Øieblikkets  Crisis>. 
*)  Udtalelser  af  Krieger  om  ovennævnte  Møntreform  i  c  Tillæg*. 

reactionaire  Partikel  etc,  ere  Dagens  Spørgsmaal.  En  Sag, 
som  ligger  mig  specielt  paa  Hjertet,  og  som  jeg  ikke  for- 
glemmer at  huske  Hall  paa,  er  —  Skolereformen:  La- 
tinens, om  ikke  hele,  saa  halve  Afskaffelse,  færre  Skole- 
timer og  flere  andre  Forbedringer;  men  desværre  har  Hall 
for  Øieblikket  mere  Interesse  for  Monrads  Skolereformer 
ude  paa  Landet.  Disse  gaae  især  ud  paa  at  gjøre  Monrad 
folkelig  ved  at  øse  Penge  ud. 

28.  [Oktbr.]  Imorges  Kl.  7  kom  Hall  for  at  kjøre 
med  Andræ  til  Frederiksborg,  Han  fortalte  blandt  Andet, 
at  Martensen  ogsaa  var  iblandt  dem,  som  vare  raad- 
spurgte  af  Prinds  Ferdinand  og  Clique,  hvilket  jo  vilde  lyde 
meget  besynderligt,  dersom  man  ikke  vidste,  at  Martensen 
bestandig  havde  bukket  for  og  været  patroneret  af  det 
gamle  Ministerium.  Da  Andræ  og  Hall  vare  kjørte,  gik 
jeg  ud  til  Tante  [Andræs  Moder,  hvis  Fødselsdag  var  d.  28. 
Oktbr.]  for  at  gratulere  i  Ro  om  Morgenen,  førend  der  kom 
Nogen,  men  jeg  fik  ikke  Lov  til  at  lade  mig  nøie  dermed, 
men  skulde  siden  komme  igjen  med  Børnene.  De  sædvan- 
lige Gjæster  vare  arriverede,  da  jeg  siden  kom  Kl.  i.  Chr. 
Brix  talte  jeg  med;  han  var  ikke  fornøiet  med  Hall,  som 
i  Skolesager  rettede  sig  formeget  efter  Hammerich^). 

Kl.  II  kom  Andræ  hjem.  Kongen  havde  været  i  meget 
charmant  Humeur,  billiget  alle  Indstillinger  og  tilstaaet  de 
nuværende  Ministre  3000  Rdl.,  naar  de  gik  af.  Det  var 
Jagttid,  i  hvilken  en  vis  bestemt  Maade  at  være  paa  fin- 
der Sted;  forsynder  Nogen  sig  herimod,  erlægges  Bøder, 
hvilket  ramte  alle  Ministrene.  Kongen  faaer  i  denne  Tid 
en   heel  Deel  anonyme  Breve,   som   især   gaae   ud   paa  at 


^)  Martin   Hammerich,    Skolemand    og  Forfatter    (Dansk   biogr.    Lexi- 
kon  VI,  540). 

8* 

raade  ham  til  at  afskedige  Scheele,  da  han  efter  Brev- 
skrivernes Mening  er  en  høist  farHg  Person,  som  vil  be- 
røve Kongen  Folkets  Kjærlighed,  etc.  etc.  Scheele  for- 
talte Andrae,  at  han  ligeledes  havde  faaet  flere  saadanne, 
hvori  han  navnlig  blev  opfordret  til  at  skille  sig  af  med 
Andræ,  da  man  bestemt  vidste,  at  han  underminerede 
ham  [Scheele]  og  vilde  sprænge  ham  ud  ved  første  gun- 
stige Leilighed.  Grevinden  og  de  øvrige  Personer  derude, 
som  man  troer  formaae  Noget,  faae  ogsaa  venskabelige 
Raad,  og  det  er  paa  Alt  tydeligt  at  mærke,  at  Agitationen 
er  stor  i  Fjendens  Leir. 

Andræ  talte  forleden  med  Sponneck  om  nogle  Fælles- 
anliggender  og  om  Toldvæsenets  Overdragelse  til  det  ny 
Ministerium,  som  Andræ  har  faaet  oprettet^),  fordi  han  var 
saa  overlæsset  med  Arbeide.  I  denne  Samtale  var  han  [Spon- 
neck] naturligviis  meget  høflig,  men  det  var  dog  tydeligt 
at  mærke,  at  han  var  meget  afficeret  ved,  at  Andræ  var  ble- 
ven Excellence  og  i  det  Hele  ved  Situationen,  som  for  de 
gamle  Ministre  ikke  lader  saa  fortrinlig,  som  de  gjerne 
ville  give  sig  Mine  af.  Sponneck  fortalte  saaledes  Andræ, 
at  [A.  W.]  Scheel  nu  havde  forfattet  et  Indlæg  til 
Sagen,  hvori  han  tydelig  beviste,  at  hele  Rigsretsactionen 
var  ugyldig,  ulovlig  og  maatte  bortfalde.  Han  [Sponneck] 
for  sit  Vedkommende  deelte  aldeles  denne  Anskuelse  og 
haabede  trygt,  at  det  Samme  vilde  være  Majoritetens  [i 
Rigsretten].  Man  siger  imidlertid,  at  han  har  tilskjødet  sin 
Fader  sin  Gaard  i  Kronprindsessegade,  og  Hansen  har  alle- 
rede for  et  halvt  Aar  siden  afstaaet  «Snertingegaard»  til  sin 
Søn,  saa  de  ere  da  ikke  saa  ganske  sikkre. 


*)  Ministeriet   for  Monarkiets    fælles   indre  Anliggender,    oprettet   ved 
kgl.  Resol.  af  16.  Oktbr.  1855  (Dep.  Tid.  1855,  S.  841). 

29.  [Oktbr.]  Mandag  Formiddag  gik  jeg  ud  til  Fanny; 
hun  havde  det  godt.  Egede  kaldte  mig  ind  for  at  tale 
med  mig  om  et  Embede  i  det  nyoprettede  Ministerium, 
som  han  kunde  ønske,  og  vilde  gjerne  i  den  Anledning 
tale  med  Andræ.  Da  jeg  kom  hjem,  talte  jeg  derom,  og 
Andræ  undrede  sig  over,  at  Egede,  naar  han  havde  Lyst, 
nu  først  talte  derom,  da  det  ved  nye  Embeders  Oprettelse 
gjælder  om  at  være  lidt  tidlig  paafærde.  Han  havde 
imidlertid  allerede  for  længe  siden  talt  med  Bang  derom, 
ikke  just  nævnet  Egede,  men  dog  ladet  Bang  forstaae, 
hvad  han  meente.  Men  Bang  havde  allerede  bundet  sig 
til  en  Person,  som  var  i  Ministeriet,  øvet  i  Forretningerne 
og  heed  Leuning^).  Dette  sagde  han  paa  en  Maade,  som 
Andræ  forstod  saaledes:  «Uagtet  jeg  gjerne  føiede  Dig  og 
tog  din  Svoger,  kan  jeg  ikke  i  denne  Post».  Om  han 
nu  har  syntes,  at  Andræ  saae  noget  misfornøiet  ud,  eller 
han  havde  andre  Grunde,  nok,  han  kom  næste  Morgen  og 
sagde  til  Andræ:  «Jeg  har  nærmere  tænkt  paa,  at  det 
vilde  være  rimeligt  at  oprette  en  Secretairpost  for  Conseil- 
præsidenten,  og  jeg  vilde  tale  med  Dem  om,  hvorledes 
den  skulde  være,  og  om  hvad  Gage,  jeg  maatte  give  ham». 
Han  nævnte  ikke  udtrykkelig,  at  Egede  skulde  have  denne 
nye  Post,  men  efter  hans  Maade  var  det  Andræ  ganske 
indlysende,  at  det  var  en  Tak,  fordi  der  ikke  blev  presset 
paa  med  Leuning. 

30.  [Oktbr.]  Da  Andræ  havde  givet  Egede  Underret- 
ning om,  hvorledes  Sagerne  stode,  raadede  han  ham  til 
først  at  gaae  til  Hall  og  bede  denne  ligefrem  spørge  Bang, 


')  Den  senere  Justitsminister  Leuning  (Dansk  biogr.  Lexikon  X,  263), 
dengang  Fuldmægtig  i  det  islandske  Departement  under  Indenrigsministeriet 
(Dep.  Tid.  1855,  S.  874). 

om  det  var  hans  Hensigt  at  tilbyde  Egede  Posten.  Dette 
gjorde  Egede  strax.  Da  han  kom  dér,  var  Scheele  dér, 
og  han  maatte  vente,  til  denne  var  gaaet.  Da  han  kom 
ind  til  Hall,  var  denne  meget  villig  til  strax  at  gaae  til 
Bang,  og  kom  snart  igjen,  sigende,  at  det  var  Bangs  Me- 
ning, men  at  han  ikke  vilde  gjøre  det  for  Øieblikket,  — 
efter  vor  Mening  af  Frygt  for  Bondevennerne,  som  han 
snart  skulde  samles  med  paa  Rigsdagen.  Efter  Andræs 
Mening  maatte  Egede  ikke  opgive  Landsthingssecretariatet, 
men  kunde  for  det  Første  have  det  tiligemed  det  andet. 

31.  [Oktbr.]  Imorgen  er  der  Stads  paa  Høiskolen  i 
Anledning  af  25  Aars  Jubilæum,  d.  i.  Novbr.  Festen  var 
meget  net;  4  Ministre  vare  dér  om  Formiddagen,  om  Mid- 
dagen var  kun  Andræ  dér.  Hans  Skaal  blev  udbragt  af 
Reich  ^).  —  Naar  Andræ  er  ude  om  Aftenen,  give  Børnene 
gjerne  en  lille  Festforestilling.  De  komme  seent  om  Af- 
tenen, naar  jeg  troer  dem  i  Seng,  dandsende  ind  i  Stuen 
i  Natskjorter  med  Skjærf  om  Livet  og  noget,  der  ligner 
Tamburiner,  i  Haanden.  Naar  Dandsen  har  varet  i  nogen 
Tid,  vil  jeg  da  i  min  Henrykkelse  belønne  dem  med  Æbler, 
Sukker  eller  Andet;  men  skjøndt  de  ere  gyselig  begjærlige 
i  al  Slags  Slikkeri,  saa  vil  de  dog  ikke  have  Noget  paa 
saadanne  Aftener,  for  at  det  ikke  skal  see  ud,  som  de 
gjorde  det  for  at  faae  Noget.  Poul  er  i  den  senere  Tid 
baade  artigere  og  venligere  end  Victor,  formodentlig  fordi 
Victor  har  været  enfant  gåté. 

Prinds  Ferdinands  Adjutant  Rømeling  har  været  denne 
Maaned  som  sædvanlig  for  at  hente   Prindsens   Gage  som 


^)  Nærmere  om  Festen  i  « Tillægs. 

General.  Da  Liittichau  ikke  meente,  han  skulde  have  den^), 
men  dog  ikke  gjerne  vilde  være  den  Slemme,  vilde  han 
overlade  det  til  Finantsministerens  Afgj øreise.  Jeg  har 
imidlertid  raadet  Andræ  til  at  lade  det  afgjøre  i  en  Minister- 
conference.  Hver  Gang  der  er  noget  Ubehageligt  at  af- 
gjøre, kaste  de  det  over  paa  Andræ. 

4.  [Novbr.]  I  en  Ministerconference  idag  blev  det 
besluttet,  at  Raasløff  ikke  tager  til  Slesvig. 

6.  [Novbr.]  Andræ  har  desværre  i  disse  Dage  Tand- 
pine; dog  begynder  det  at  gaae  over.  Han  er  inviteret 
iovermorgen  hos  Knuth. 

7.  [Novbr.]  Bladene  ere  fulde  af  Prinds  Ferdinand  og 
af  slette  Raisonnements  over  Fællesadministrationen.  « Dag- 
bladet* har  nogle  høist  næsvise  Artikler,  hvori  der  ikke  er 
een  begrundet  Klage,  forresten  nok^). 

8.  [Novbr.]  Om  Aftenen,  da  Andræ  kom  fra  Knuths, 
fulgte  Krieger  med.  Han  var  meget  misfornøiet  med 
Raasløff  og  gyste  ved  Tanken  om,  at  han  skulde  blive 
valgt  til  Rigsraad,  hvilket  Andræ  troer,  han  underhaanden 
har  givet  Kranold^)  at  forstaae  vilde  være  ønskeligt.  Jeg 
troer,  Krieger  i  det  Hele  er  meget  misfornøiet  med  Raasløff 


^)  Under  4de  Oktbr.  1855  var  < General,  Hans  Kongelige  Høihed,  Arve- 
prinds  Frederik  Ferdinand  i  Naade  entlediget  fra  den  ham  hidtil  betroede 
Generalcommando  over  Sjælland  og  Øerne,  og  derhos  sat  a  la  suite  i  Ar- 
meen* (Dep.  Tid.   1855,  S.  800). 

2)  <iDagbladet»  6.- 13.  Novbr.  1855,  aftrykt  i  C.  St.  A.  Bille  «Tyve 
Aars  Journalistik>  II,  S.  5  ff.,  jfr.  *Andræ  og  Fællesforfatningen  af  2.  Oktbr. 
1855*,  S.  90 — 96. 

')  Dengang  Departementschef  under  Ministeriet  for  Hertugdømmet 
Slesvig  (Dansk  biogr.  Lexikon  IX,  454). 

Og  hellere  saae  en  hvilkensomhelst  Anden ^).  —  Om  Flors ^) 
Valg  er  der  ogsaa  Tale.  Hall  talte  idag  med  megen  Iver 
om  sin  Skolelov  og  især  om  en  forhøiet  Løn  for  Skole- 
lærerne. Andræ  syntes,  det  maatte  hellere  være  simplere 
Folk  med  færre  Pretentioner  end  disse  halvstuderede  Røvere 
med  Kjole  paa,  som  skammede  sig  ved  at  arbeide  og  leve 
som  Bønder.   — 

Egede  har  været  oppe  hos  Bang  for  at  tale  med  ham 
om  dette  Embede  [som  Sekretær  hos  Konseilspræsidenten]. 
Bang  vilde  ikke  strax  ansætte  Nogen,  rimeligviis  ikke  før 
til  I,  April.  Imidlertid  kunde  han  godt  strax  bruge  ham 
og  gav  ham  i  Commission  at  skrive  nogle  Bladartikler,  en 
om  den  jydske  Jernbane,  en  anden  om  visse  Administra- 
tionsforhold.  Han  [Egede]  var  ikke  synderlig  fornøiet  med 
dette.  I  sine  egne  Tanker  har  han  bestandig  travlt  og 
holder  meest  af  Embeder,  hvor  der  er  Løn  uden  Arbeide, 
men  er  forresten  den  fortræffeligste  Fyr.  Hall  og  Andræ 
syntes  forresten,  han  [Egede]  havde  den  bedste  Grund  til 
at  være  godt  fornøiet  med  Bang,  og  sagde,  at  dersom  han 
var  klog,  vilde  han  inden  14  Dage  have  gjort  sig  uund- 
værlig ude  hos  ham.  Men  dette  ansporede  ikke  den  kjære 
Egede,  thi  8de  Dagen  derefter  er  nu,  og  han  har  endnu 
ikke  begyndt   paa  nogen  af  sine  Artikler. 

En  slesvigsk  og  en  holstensk  Forfatning  beskjæftiger  og- 
saa i  denne  Tid  Ministeriet  ^).  I  Slesvig  skal  nu  vælges  Rigs- 


*)  Bemærkning  heroin  af  Krieger  i   t  Tillæg ». 

^)  Christian  Flor,  Danskhedens  bekjendte  Forkæmper  i  Slesvig  (Dansk 
biogr.  Lexikon  V,  212). 

^)  Herom  henvises  til  «allerh.  Patent*  af  28.  Oktbr.  1855 
<ang.  Indkaldelsen  af  Provindsialstænder-Forsamlingen  for  Her- 
tugdømmet  Slesvig  til   en  overordentlig  Sammenkomst  (Dep. 

raader.  Om  en  ny  Eed  og  dennes  Underskriven  af  samtlige 
høiere  Embedsmænd,  civile  og  militaire,  er  Talen  stærk  i 
Øieblikket.  Folk  venter  og  ønsker  det,  og  Ministeriet  har 
det  netop  idag  under  Overveielse,  men  besynderligt  nok  er 
baade  Kongen  og  Liittichau  meget  derimod. 

12.  [Novbr.]  Liittichau  og  General  Hansen,  som 
før  vare  saa  gode  Venner,  ere  nu  brouillerede.  Hansen, 
siger  man,  er  bleven  stødt,  fordi  Liittichau  forsvarede  ham 
i  Rigsdagen  — ,  «han  behøvede  ikke  at  forsvares  af  en 
Oberst».  Reich  var  her  igaaraftes;  han  fortalte  om  Fi- 
biger^), hvorledes  han  var  bleven  fornærmet  ved  Høiskole- 
festen,  især  i  Anledning  af,  hvad  der  sagdes  om  Abraham- 
son^).  Reich  fortalte,  at  da  Meza  efter  Ankjærs^)  Tale 
gik  op  paa  Tribunen,  var  det  løbet  ham  koldt  ned  ad 
Ryggen  af  Frygt  for,  at  Meza  skulde  tale  imod  den  Roes, 
som  var  givet  Abrahamson,  der  i  sin  Tid  var  Fjende  saavel 
af  Fibiger  som  af  Meza;  men  han  forbigik  det  aldeles  og 
holdt  blot  et  net  lille  Foredrag  over,  hvad  Armeen  skyldte 
Høiskolen.     Reich  var  ude  hos  ham  nogle  Dage  efter  for 


Tid.  1855,  S.  886),  samt  til  «Patent  v.  3ten  Decbr.  1855  be- 
treffend  die  Einberufung  der  Provinzialstånde-Versamtnlung  f.  d. 
Herzogthum  Holstein  auf  den  27sten  Decbr.  1855 »  (Gesetz-  und 
Ministerialblatt  fiir  die  Herzogth.  Holstein-  und  Lauenburg 
1855,  S.  359),  jfr.  iøvrigt  Thorsøe  1.  c.  II,  S.  474 — 476  og  Neer- 
gaard 1.  c.  II,  S.  77  fF. 

')  Jacob  Scavenius  Fibiger,  Generalmajor  (Dansk  biogr.  Lexikon  V,  1 35) ; 
tidligere  Andræs  Kollega  som  Lærer  ved  den  militære  Høiskole. 

'^)  Den  i  Biografien  om  Andræ  vol.  II  og  III  jævnlig  omtalte  Under- 
visningsdirektør ved  den  milit.  Høiskole,  Oberst  Abrahamson,  jfr.  iøvrigt 
Dansk  biogr.  Lexikon  I,  S.  64. 

^)  Daværende  Kaptain,  senere  Generallieutenant  Stefan  Ankjær  (1.  c. 
I,  S,  282). 

at  takke  ham  derfor  og  spurgte  ved  samme  Leilighed,  om 
Generalen  havde  følt  sig  stødt  over,  hvad  der  var  sagt  og 
skrevet  om  Abrahamsen?  «Nei»,  svarede  Meza,  —  «jeg 
finder  ham  jo  rigtignok  en  Vindbeutel,  men  det  var  der 
jo  ingen  Anledning  til  at  sige  ved  en  saadan  Leilig- 
hed«, etc.  — 

14.  [Novbr.]  Idag  har  der  været  Ministerconference, 
hvor  det  ikke  gik  saa  ganske  fredeligt  til.  Først  imellem 
ScheeleogAndræ  om  de  holstenske  Møntforhold,  dernæst 
om  Eden,  som  de  Andre,  navnlig  Liittichau  og  Scheele, 
havde  imod  for  militaire  Embedsmænds  Vegne.  Endelig 
foreslog  Hall,  at  Bestallingerne  skulde  indkaldes,  og  Eds- 
formularen i  dem  forandres^).  Dette  er  nu  meget  absurd, 
men  bedre  end  Intet. 

Andræer  i  den  senereTidmegettidtkjedaf  det. 
De  fleste  Colleger  ere  daarlige:  Bang  et  stort  skikkeligt 
Vrøvl,  men  meget  traitable;  Raasløff  derimod  er  intraitable 
og  i  de  fleste  Forhold  complet  uvidende  og  confus;  Si  mon  5', 
Liittichau,  Michelsen  ere  almindelig  fornuftige  Mænd, 
men  slet  ikke  Politikere ;  Scheele  aldeles  intim  med  Grev- 
inden og  bestandig  lirkende  for  hende.  Hall  og  Andræ 
sympathisere  jo  nok  i  de  fleste  Henseender,  men  Hall  er 
saa  magelig  og  vil  saa  gjerne  være  i  Fred  med  alle  Men- 
nesker, at  han  gjerne  altid  tager  det  Parti  at  tie  og  lade 
gaae.  Naar  der  derfor  skal  gjøres  Noget,  saa  er  det 
Andræ,  der  maa  frem.  Alle  almindelige  politiske  Spørgs- 
maal,  som  forekomme  saa  i  det  ene,  saa  i  det  andet  Mini- 
sterium, til  Ex.  Forfatningen  for  Slesvig,  ditto  for  Holsteen, 
bliver  lavet  sammen  af  det  slesvigske  og  holstenske  Mini- 


^)  »AUerh.  aabent  Brevj  af  28.  Jan.    1856   »angaaende  Udfærdigelsen 
af  nye  Bestallingers  (Dep.  Tid.  1856,  S.  89). 

sterium,    men  saa  maa  Andræ  sidde  og  rette  paa  dem  for 
at  faae  de  værste   Feil  bort. 

Igaar  vare  Hall,  Egede  og  [P.  D.]  Bruun  her.  Bruun 
talte  om  sit  kjære  Landsthing,  Hall  om  Cetti^),  og 
Egede  om  Scheele  foruden  andre  Sager.  Hans  Bladartikel 
er  nok  nu  begyndt,  men  naar,  og  om  den  bliver  fær- 
dig, [?  — ]  —  Andræ  og  jeg  have  talt  undertiden  om  at 
faae  Krieger  ind  i  Ministeriet  istedetfor  en  af  de  mange 
Udygtige,  men  det  er  at  befrygte,  at  Krieger  og  Hall 
snart  vilde  faae  Monrad,  og  saa  begge  lade  sig  regjere 
af  ham.  I  saadant  Tilfælde  vilde  jeg  bare  raade  Andræ 
til  at  træde  ud,  hvilket  han  vistnok  ogsaa  vilde,  thi 
han  ynder  ikke  Monrad  og  er  allerede  meget  kjed  af 
det;  og  jeg  troer  ganske  vist  ikke,  det  varer  3 — 4  Maa- 
neder,  inden  han  griber  en  Leilighed  til  at  gaae  sin  Vei.  — 
Kongen  har  i  disse  Dage  skrevet  et  Brev  til  Bang,  hvori 
han  meget  ønsker  at  see  Rotwitt  som  Amtmand  i  Frede- 
riksborg^). Bang  viste  Andræ  Brevet,  og  denne  raadede 
ham  naturligviis  paa  det  Stærkeste  til  strax  at  skrive,  at 
det  slet  ikke  kunde  lade  sig  gjøre.  —  Translateur  Holm^) 
i  Helsingør  har  i  disse  Dage  ladet  [villet  lade]  udkomme  en 
Brochure,  hvori  der  bUver  anket  endeel  over  hele  Toldbe- 
styrelsen; at  lade  en  saadan  udkomme  just  i  de  Dage,  man 


*)  Formentlig  Skuespilleren  og  Sangeren  Giovanni  Battista  Cetti  (Dansk 
biogr.  Lexikon  III,  S.  435),  der  ifølge  egne  ungdommelige  Optegnelser  «lever 
i  Armod  paa  Vesterbros. 

^)  Carl  Edvard  Rotwitt,  dengang  Formand  i  Folkethinget,  senere  ved 
Halls  Afgang  som  Minister  i  Decbr.  1859  Konseilspræsident  og  Justits- 
minister (Dansk  biogr.  Lexikon  XIV,  385). 

*)  sChef  for  Øresunds  Toldkammers  Translationscontoir*  C.  F.  Holm, 
der  under  iite  Mai  1855  beskikkedes  til  »Kasserer  ved  Øresunds  Told- 
kammer»  (Dep.  Tid.   1855,  S.  438). 

vil  begynde  at  underhandle  om  Toldens  Afløsning  med  de 
andre  Magter,  er  meget  uklogt,  og  Andræ  har  derfor 
gjennem  Bluhme  ladet  ham  underrette  om,  at  denne  Piece 
ikke  maatte  udkomme^). 

18.  [Novbr.]  Den  unge  Redacteur  Bille  var  her 
imorges  for  at  tale  med  Andræ,  men  kom  ikke  ind.  Kl.  i 
kom  han  igjen  og  sagde,  det  var  noget  meget  vigtigt. 
Han  kom  ind  til  Andræ  og  berettede  ham,  at  han  imorges 
havde  været  ude  hos  Prinds  Ferdinand  (ifølge  en  Affaire, 
som  var  en  Hemmelighed),  at  Prindsen  havde  talt  meget 
om  Forholdene  og  meget  ligefremt  discuteret  dem  med 
Hr.  Bille.  Da  Bille  talte  om  det  Ønskelige  i  en  Forsoning, 
havde  Ferdinand  sagt:  «Ja,  jeg  er  saa  villig  dertil,  men 
hvordan  skal  det  skee?  Jeg  kan  dog  ikke  uden  en  Foran- 
ledning komme  til  Kongen ;  dersom  en  af  Ministrene  vilde 
komme  til  mig,  saa  kunde  vi  vist  blive  enige,  men  i  den 
senere  Tid  seer  jeg  dem  jo  ikke».  Bille:  «Jeg  kjender 
Liittichau;  dersom  Deres  Kgl.  Høihed  vil  have,  jeg  skal 
sige  Noget  til  ham,  saa  skal  jeg  med  Fornøielse  gjøre  det?> 
Prindsen:  «Nei!  —  Liittichau  vil  jeg  ikke  saa  gjerne  tale 
med,  helst  med  Finantsministeren.  Kjender  De  ham?> 
Bille:  «Nei,  jeg  kjender  ham  ikke,  men  jeg  kan  dog 
gjerne  gaae  op  og  tale  med  ham». 

Da  Andræ  havde  hørt  denne  Beretning,  sagde  han, 
at  han  jo  ikke  efter  en  saadan  Underretning  kunde  gaae 
til  Prindsen,  men  da  Bille  jo  kj endte  Cultusministeren  per- 


^)  Blot  som  Curiosum  af  egne  Optegnelser  fra  12  Aars  Alderen: 
«Holm  ovre  i  Helsingør  havde  faaet  et  Embede  paa  3000  Rdl.  Fader 
havde  af  Bluhme  faaet  at  høre,  at  han  udgav  en  Bog,  som  handlede  om, 
hvilke  Folk  i  Toldfaget,  der  duede  og  ikke  duede.  Der  var  allerede  ud- 
kommen II  Ark».  Om  Bogens  Fremkomst  og  Indhold  henvises  til 
<  Tillæg  >. 

sonlig,  var  det  jo  ret  rimeligt  at  gaae  til  ham  og  under- 
rette ham  derom.  Forresten  tilføiede  Andræ,  at  Bille  vist- 
nok meget  overvurderede  Vigtigheden  af  disse  Forhold  etc. 
Hr.  Bille  forlod  ham  derpaa  temmelig  afkjølet. 

Sidste  Søndag  døde  Søren  Kierkegaard;  idag  Søn- 
dag er  han  begravet,  fulgt  af  en  Mængde  Mennesker.  Til 
paa  Onsdag  er  annonceret,  at  Martensen  oplæser  en  Minde- 
tale over  Biskop  Mynster. 

19.  [Novbr.]  Egede  er  nu  færdig  med  sin  Artikel, 
men  den  er  ikke  trykt.  Poul  og  Victor  have  i  denne 
Tid  meget  travlt  med  at  tegne,  hvilket  de  begge  gjøre 
meget  godt. 

21.  [Novbr.]  Idag  har  der  været  Ministerconference. 
Efter  saadanne  er  Andræ  altid  dobbelt  kjed  af  det  og  ud- 
bryder vel  de  tyve  Gange  om  Middagen:  «Hvor  jeg  er  kjed 
af  det!  J^  maa  ud  af  det  rædsomme  Sammensurium;  at 
arbeide  sammen  med  de  Mennesker  er  ikke  muligt.  Liitti- 
chau,  Simon y,  Raasløff —  en  reen  Prostitution.  Jeg  venter 
og  ønsker  nu  blot  en  god  Leilighed  til  at  komme  ud  deraf, 
hellere  idag  end  imorgen».  —  Invitation  til  Martensens,  — 
Afslag,  dito  fra  Raasløfifs  med  samtlige  Ministre.  Der  er 
megen  Begjæring  fra  en  Almanakudgiver  om  at  faae  Andræs 
Portrait,  og  vi  bede  ham  meget  om  at  lade  sig  daguerre- 
otypere,  men  han  kan  ikke  overtale  sig  dertil.  —  Ordningen 
af  den  polytechniske  Skole  staaer  i  denne  Tid  paa 
Dagsordenen;  Hall  vil  gjøre  Noget,  som  er  Andræ  imod, 
som  han  synes  forkeert,  skjøndt  han  [Hall]  oprindelig  havde 
en  anden  Mening.  Hall  er  fortræffelig,  men  hans  Svag- 
hed kjender  næsten  ingen  Grændser,  saa  hvormeget  man 
end  holder  af  ham,  kan  man  tidt  fortvivle  over  ham  som 
Minister.  Han  var  her  i  Torsdags,  og  Andræ  sagde 
blandt  Andet  til  ham,  at  han  havde  saa  decideret  talt  imod 

Indlæggelsen  af  polytechnisk  Læreanstalt  under  Universi- 
tetet, at  han  ikke  kunde  lade  sligt  skee,  saalænge  han  var 
Minister. 

Stort  elegant  Selskab  hos  Dotézac  [den  herværende 
franske  Gesandt]  med  Canrobert^).  Dagen  efter  hos  Kon- 
gen, hvor  Prinds  Ferdinand  var,  som  bad  Andræ  komme 
til  ham  den  næste  Dag  Kl.  lO.  Ved  Taflet  idag  var 
Grevinden  nærværende  for  første  Gang  i  saa  stort  Selskab. 

27.  [Novbr.]  Andræ  var  idag  hos  Prinds  Ferdinand, 
og  et  Par  Rettelser  eller  Tilføielser  bleve  gjorte  efter  Over- 
enskomst til  [Fællesforfatningens]  §  5  og  §  1 5  *).  Disse  vilde 
Andræ  nu  bringe  for  de  andre  Ministre.  Andræ  er  kun 
bange  for,  at  Prindsen,  naar  han  taler  med  sine  andre  Raad- 
givere,  skal  høre:  «Ja,  dér  har  De  godt  ladet  Dem  narre; 
de  Forandringer  betyde  Intet».  En  Bredouille  er  forresten 
allerede  indtraadt  mellem  Prindsen  og  Kongen  i  Anled- 
ning af  et  Referat  af  deres  Samtale.  Prindsen  havde  for- 
talt, at  Kongen  havde  sagt  «det  [Entledigelsen  fra  Gene- 
ralcommandoen]  var  et  Misgreb  af  Ministrene >,  hvilket 
Kongen  benægtede.  Imorgen  er  igjen  Taffel  hos  Kongen. 
Om  Aftenen  Soirée  hos  [Enke] Dronningen,  hvor  alle  Mini- 
strene vare;  Dronningen  gik  saa  vidt  i  sin  Høflighed,  at 
hun  bad  Bang  maatte  dog  endelig  sige  hende,  hvad  Dag 
Ministrene  kunde  komme  at  spise  til  Middag  hos  hende, 
at  det  kunde  blive  den  Dag,  det  ikke  gjorde  dem  Ulei- 
lighed.  Prinds  Ferdinand  og  Christian  derimod  inviterede 
dem  ikke.  — 


^)  Den  franske  General,  der  under  en  Sendelse  til  de  nordiske  Hoffer 
paa  Tilbagereisen  fra  Stockholm  kom  hertil  d.  24.  Novbr.,  bl.  A.  for  at  be- 
væge Danmark  til  at  følge  Sverrigs  Exempel  ved  en  Traktat  med  Vest- 
magterne. 

"    Nærmere  i   « Tillæg  >. 

30.  [Novbr.]  Hall  og  Egede  vare  hos  os  i  Torsdags, 
De  [Andræ  og  Hall]  vare  meget  trætte  efter  et  7  Timers 
langt  Statsraad  og  gik  igjen  derhen  Kl.  7^/2  og  blev  til 
Kl.  iii). 

Andræ  talte  igaar  med  Treschow  og  fortalte  ham, 
at  han  den  følgende  Dag  skulde  ud  hos  P rinds  Ferdi- 
nand som  Ambassadeur  og  høre,  om  han  endelig  havde 
modtaget  Freden  med  de  Forandringer,  som  Andræ  sidst 
havde  arrangeret  for  ham.  «Ja,  lad  mig  see,  De  faaer  det 
bragt  i  Orden;  for  Guds  Skyld  gjør  det  selv!  Lad  Bang 
ikke  komme  dér  og  gjøre  Knuder  bagefter*.  Andræ: 
*J3»  i^S  ^^^  jo  dog  lade  Bang  som  Conseilpræsident  af- 
gjøre  det  Endelige  for  Formens  Skyld ».  Treschow:  «Ja, 
men  først,  naar  De  har  arrangeret  Alting*.  Andræ  kom 
da  derud  imorges  Kl.  10.  Prindsen  var  meget  fortræffelig, 
men  meget  curiens.  Panisk  Skræk  for  Statsraadsprotocol 
og  Tilstaaelse  af,  at  det  var  uheldigt,  han  havde  skrevet: 
«Ikke  lade  sig  binde »  (til  Fællesforfatningen  nemlig).  For 
dette  Ord  døde  han  heller  ikke  i  Synden:  «Ja,  Deres  Kgl. 
Høihed,  det  var  et  høist  beklageligt  Udtryk;  det  var  at 
sætte  os  Kniven  paa  Struben »,  Prindsen:  «Men  De  har 
virkelig  dog  gjort  mig  Uret  ved  at  tage  Generalcomman- 
doen  fra  mig^)  —  De  .skylder  mig  en  Revanche ». 


^)  At  her  ikke  foreligger  nogen  Feilskrift,  til  Ex.  Minister- 
konference istedetfor  «Statsraad»,  fremgaaer  bl.  A.  af  en  Notits  i 
»Berlingske  Tidende*  30.  Novbr.  1855  saalydende:  «Hs.  Maj. 
Kongen  afholdt  Geheimestatsraad  igaar  Formiddags  fra  Kl.  9 
til  5  Eftermiddag,  som  fortsattes  samme  Dags  Aften  »•,  « dette » 
—  hedder  det  i  egne  Ungdomsoptegn eiser  —  »bragte  naturligviis 
Folk  til  at  troe,  at  der  var  Tale  om  [Krim]  Krigen,  men  om 
denne  blev  der  slet  ikke  talt». 

')  Omstaaende  S.   119,  Note   i. 

Hall  var  her  iaftes;  Fru  Hall  er  reist  paa  Landet,  og 
Hall  boer  nu  i  « Hotel  Royal ».  Han  meente  ogsaa,  der 
i  den  senere  Tid  var  en  Spænding  i  Ministeriet,  der  maatte 
føre  til  en  eller  anden  Personalforandring.  Kongen  gjør 
sig  i  denne  Tid  Umage  for  at  faae  Rotwitt  til  Amtmand  i 
Frederiksborg.  Bang  har  rigtignok  skrevet,  at  han  ikke  kunde 
anbefale  Rotwitt  til  Amtmandskabet  i  Frederiksborg, 
men  forresten  hvor  det  skulde  være.  Han  anerkjendte 
Rotwitts  store  Dygtighed  og  Fortjeneste,  især  i  den  senere 
Tid,  af  Ministeriet,  etc.  etc.  Kongen  maatte  jo  naturligviis 
efter  en  saadan  Anbefaling  finde  det  urimeligt  at  sætte  sig 
imod,  at  han  kom  til  Frederiksborg,  hvor  Kongen  just 
ønskede  ham,  og  altsaa  vil  han  rimeligviis  faae  det^).  Lig- 
nende Beter  sætter  Bang  bestandig. 

I.  [Decbr.]  Idag  har  Bang  været  ude  hos  Prinds 
Ferdinand  med  de  forandrede  Paragrapher  og  ligeledes  med 
Prindsens  Svar,  begge  Dele  skrevne  af  Andræ  og  allerede 
igaar  af  Andræ  forelagte  Prindsen.  —  For  at  forebygge 
alle  Misforstaaelser  sagde  Andræ  til  Prindsen:  « Deres  Kgl. 
Høihed  skal  nu  slet  ikke  indlade  Dem  med  Bang  imorgen; 
han  faaer  blot  som  Conseilpræsident  Deres  Underskrift; 
Bang  er  nemlig  misfornøiet  med  dette  Arrangement,  synes, 
vi  cedere  for  meget  for  Deres  Kgl.  Høihed »,  etc.  etc.  — 
Til  Bang  fortalte  han  dette  og  sagde,  han  gjorde  bedst  i 
at  see  noget  misfornøiet  ud  for  ikke  at  gaae  ud  af  Rollen. 
Da  Bang  havde  været  dér  imorges  Kl.  lO,  gik  han  strax 
til  de  samlede  Ministre:  «Det  er  da  Satans,  som  den  Fi- 
nantsminister  kan  gjøre  Underværker ;  Prindsen  var  ti  Gange 
høfligere  mod   mig,    end   han   pleier  at  være,    og  ordentlig 


*)  Rotwitt  udnævntes  7.  Decbr.   1855  til  Amtmand  over  Frederiksborg 
Amt  (Dep.  Tid.   1855,  S.  1016). 

forlegen  for  at  komme  til  at  underskrive».  Alle  udbredte 
sig  i  Lovtaler  over  Andræs  heldige  Løsning  af  Sagen. 
Nogle  vilde,  han  skulde  have  en  Orden,  men  Scheele 
sagde:  «Nei,  han  bør  have  Medaillen  for  Druknedes  Red- 
ning, og  dette  skal  jeg  ganske  vist  ogsaa  foreslaae  Kongen ». 
An  dræ  har  ganske  vist  ene  og  alene  Fortjenesten  af,  at 
denne  Uenighed  er  bilagt;  thi  Scheele,  saavel  som  Kongen 
og  Grevinden,  saae  i  Grunden  hellere,  at  Kløften  gjordes 
større  end  mindre,  og  de  andre  Ministre,  meer  eller  mindre, 
syntes  ogsaa,  at  baade  Ferdinand  og  de  andre  Prindser 
havde  været  saaledes,  at  det  var  ligesaa  godt  at  lade  dem 
gaae,  som  de  vilde.  Men  Andræ,  som  veed,  at  det  op- 
rindelig var  slette  Raadgivere  og  siden  Grevindechikane, 
syntes,  at  der  burde  gjøres  et  Forsøg,  saa  meget  mere 
som  Prindsen  vistnok  ganske  ubevidst  er  kommen  ind  i 
disse  Forviklinger. 

Der  er  Tale  af  Enkelte  i  Ministeriet  om  at  afskedige 
to  gamle  Høiesteretsassessorer,  Lowzow  og  Stell- 
wagen.  Simony  vilde  indlede  og  indtage  alle  Ministrene 
for  denne  Idee,  og  begynder  derfor  meget  snildt  [ironisk 
ment]  at  fortælle,  at  Amtmand  Lehmann  havde  været 
hos  ham  og  sagt,  at  Ministeriet  jo  ikke  et  Øieblik  maatte 
betænke  sig  paa  at  afskedige  disse,  især  efter  det  « Snude- 
drag»,  som  Høiesteret  havde  givet  Ministeriet  ved  sin  Kjen- 
delse  i  Rigsretten^);  det  var  kun  under  denne  Forudsæt- 
ning, at  han  vilde  støtte  det  nuværende  Ministerium.  Efter 
en  saadan  Dumhed   [af  Simony]  var  der   ikke   længer  Tale 


^)  Formentlig  saaledes  at  forstaae,  at  Medlemmer  af  Høiesteret  som 
Dommere  i  Rigsretssagen  havde  stemt  for,  at  Rigsretten  var  inkompetent 
til  at  fælde  Dom  i  den  mod  de  afgaaede  Ministre  reiste  Anklage,  jfr.  Thorsøe, 
1.  c,  II,  S.  485. 

9 

om  den  Sag.  —  Samme  Dag  vare  Bang,  Liittichau  og 
Raasløfif  ligesaa  heldige  med  at  gjøre  Dumheder,  saaledes 
at  det  blev  klart  for  Hall  endogsaa,  at  Mesterværket  ikke 
længere  kunde  holde  sig. 

Andræ  talte  forleden  Dag  med  Sponneck,  der  var 
meget  vred  over  Rigsrettens  Kjendelse^):  «Det  er  Altsammen 
det  gamle  Fæ  Lassens  Skyld,  som  ikke  blev  Formand ». 
Siden  talte  han  ogsaa  om  Folks  store  Dumhed  og  Mangel 
paa  Enighed:  «Der  er  nu  f.  Ex.  endeel,  der  er  traadt 
sammen  for  at  vælge  [til  Rigsraadet]  en  af  de  foregaaende 
Ministre,  men  nu  vide  de  ikke,  hvem  de  ville  vælge, 
Scheel  [A.  W.]  eller  Bille  [Admiralen],  og  naturligviis  bli- 
ver Enden  derpaa,  at  Ingen  af  dem  bliver  det».  Spon- 
neck og  WedeP)  ere  endnu  bestandig  i  Strid  om,  hvor 
de  skulle  mødes,  og  ville  have  Andræ  til  Voldgiftsmand; 
jeg  synes,  det  er  bedst,  de  to  Narre  blive  ved  atskjændes; 
de  ere  hinanden  værd. 

2.  [Decbr.]  Hall  har  været  her  i  Formiddag;  Fru 
Hall  er  reist  til  Iselingen,  og  Hall  og  Søn  boe  i  « Hotel 
Royal*.  Jeg  raadede  ham  til  at  tale  med  de  Coninck  om 
at  avertere  Vælgerne  til  Rigsraadet  om  at  være  paa  deres 
Post.  Siden  blev  Statskalenderen  taget  frem  for  at  see  efter, 
hvem  der  skulde  decoreres  og  forfremmes  til  Nytaar.  — 
Ministrene  ere  tilsagte  til  [Enke]  Dronningen  paa  Tirsdag; 
Hall   havde  Mistanke   til  sin  Kone  [d.  e.  som  den,  der  ved 


')  d.  e.  Rigsrettens  Kjendelse  af  27.  Novbr.  1855  om  at  den  ned- 
lagte Afvisningspaastand  ikke  kunde  tages  tilfølge,  jfr.  Thorsøe  1.  c,  II, 
S.  486. 

')  S.  H.  A.  Wedel,    Generaldecisor   (Dansk    biogr.    Lexikon    XVIII, 

S.  311). 

sit  nære  Bekjendtskab  til  Enkedronningen  havde  foranlediget 
Indbydelsen] . 

3.  [Decbr.]  I  denne  Tid  har  den  slesvigske  Stænder- 
forsamling sat  et  Spørgsmaal  om  Sprogsagen  i  Be- 
vægelse, Under  Tillisch  blev  et  gammelt  Sprogrescript 
sat  i  Virksomhed^),  hvilket  var  absurd,  thi  det  paabød 
dansk  Skole-  og  Kirkesprog  i  Sogne,  som  vare  tydske. 
Dette  ville  Tydskerne  nu  have  forandret;  men,  skjøndt 
billigt  for  nogle  Sogne,  maa  Regjeringen  dog  sætte  sig 
derimod,  da  Pretentionerne  derovre  ere  saa  store,  og  det 
endnu  vilde  være  for  farligt  at  røre  og  forandre  ved,  hvad 
der  var  gjort  i  dansk  Retning,  hvilket  ogsaa  i  det  Hele 
taget  snarere  er  for  lidt  end  for  meget.  Hr.  Raasløff, 
som  imidlertid  for  Øieblikket  er  tydsksindet,  har  beordret 
Commissarius  [Kranold]  at  forholde  sig  aldeles  taus  under 
disse  Forhandlinger  (det  vil  sige  tilsyneladende  samtyk- 
kende paa  Regjeringens  Vegne).  Da  det  imidlertid  gik  for 
vidt,  skred  de  øvrige  Ministre  ind  (Hall,  An  dræ)  og 
sagde,  at  en  saadan  Taushed  var  for  talende.  Det  var 
nødvendigt,  meente  de,  at  Commissarius  paa  Regjeringens 
Vegne  gav  en  Erklæring,  antydende,  at  Forsamlingen 
skulde  Intet  gjøre,  hvorimod  det  var  muligt,  at  Regje- 
ringen senere  vilde  tage  Sagen  under  Overveielse.  Efter 
at  Kranold  i  et  Møde  havde  givet  denne  temmelig  vage 
Erklæring,  tilføiede  han  en  meget  mere  bestemt  af  sig 
selv,  hvad  jo  naturligviis  var  forkeert,  og  hvorfor  Raasløff 
gjerne  vilde  have  ham  brændt,  idetmindste  strax  rappel- 
leret.    Det    blev    imidlertid   til,    at   Kranold   næste    Møde 


^)  Herom  henvises  til  Dansk  biogr.  Lexikon  XVII,  S.  409. 

9* 

igen  skulde  oplæse  Ministeriets  Erklæring  og  dernæst  til- 
føie,  at  den  forrige  Tilføining  var  kun  hans  eget  private 
Skjøn,  han  havde  udtalt^). 

4.  [Decbr.]  Igaar  var  Etatsraad  Schovelin  her.  Han 
fortalte,  at  Ankjær  var  meget  virksom  for  at  blive  valgt 
til  Rigsraad,  og  at  Abrahamson  hjalp  ham  med  at  samle 
Stemmer. 

6.  [Decbr.]  Idag  Torsdag  vare  Hall  og  Egede  her 
til  Middag.  Hall  begynder  mere  og  mere  at  interessere  sig 
for  Monrad.  Krieger,  siger  han,  at  han  meget  gjerne  vil 
have,  men  Scheele  vil  aldeles  ikke,  hvorimod  han  [Hall] 
troer,  det  vil  gaae  med  Monrad.  Jeg  tog  mig  den  Frihed 
at  sige  ham,  at  Monrad  vilde  eklipsere  ham,  dersom  han 
kom  ind  i  Ministeriet.  Monrad  har  nemlig  et  stort  Parti, 
som  Alle  vilde  skraale,  det  ene  Medlem  høiere  end  det 
andet,  paa  hans  Roes;  Alt,  hvad  der  blev  gjort,  vilde  være 
Monrads  Værk.  Det  benægtede  Hall  nu  imidlertid  paa 
det  kraftigste:  Monrad  vilde  just  være  i  saa  høi  Grad  be- 
hagelig (aldeles  modsatte  Anskuelser  for  et  Aar  siden);  at 
han  skulde  holde  for  meget  med  venstre  Side,  havde  man 
nu  mindst  at  befrygte.     Sagen  er   vist   den,    at  Hall,  som 


^)  Om  hele  denne  Episode  henvises  til  Ereve  fra  Krieger 
til  Andræ  i  « Tillæg*.  —  Optegnelsen  den  anførte  Dag  kunde  iøvrigt 
suppleres  med,  at  der  da  ogsaa  afholdtes  Statsraad,  om  hvilket 
det  i  egne  ungdommelige  Optegnelser  hedder:  «0m  Morgenen 
den  3.  December  1855  var  Fader  i  Statsraad  hos  Kongen.  Før- 
end Kongen  aabnede  det,  sagde  han  følgende  skjønne  Ord: 
<  Det  er  idag  den  3.  Decbr.  at  jeg  for  et  Aar  siden  afskedigede 
mine  Ministre,  haabende  at  finde  bedre!  Det  har  jeg  fundet! 
Gud  give,  at  vi  mange  Aar  Allesammen  her  maatte  samles 
den  3.  December  1>: 

omgaaes  meget  med  Centrum  (Hammerich,  Fenger,  Krieger 
etc),  anseer  dets  Røst  for  at  være  Majoritetens  og  tør  saa 
ikke  modstaae.  —  Imorgen  er  der  Statsraad  paa  Frederiks- 
borg; Andræ  staaer  og  overtaler  Hall  til  at  komme  og 
hente  ham  Kl.  12  næste  Dag  for  at  kjøre  med  ham  derud 
til  Middag,  hvilket  skeete. 

8.  [Decbr.]  Kongen  var  overmaade  munter  ved  Bor- 
det^), og  bagefter  ved  Cabinetsreferat  var  Andræ  længe 
derinde,  og  han  overtalte  ham  til  bare  at  holde  Stridig- 
heder borte.  Alle,  han  selv  først,  vilde  og  maatte  holde 
tilbage  til  andre  Tider,  hvad  der  ikke  kunde  gaae  nu. 
Rimeligviis  har  han  gjennem  Scheele  hørt,  at  Andræ  var 
kjed  af  det,  og  har  nu  villet  see  at  mægle.  Andræ  og 
Hall  drak  The  med  ham  og  Grevinden  om  Aftenen. 

9.  [Decbr.]  Egede  hos  os  om  Middagen.  Tale  om 
Rigsraadsvalg  i  Landsthinget.  Arbeiden  for  Clausen,  [I.  E.] 
Larsen,  Lehmann  og  [P.  D.]  Bruun  efter  Bjerrings^)  Sigende 
til  Egede.  Andræ,  mente  Bjerring,  blev  nok  valgt  uden- 
for. Han  speculerer  nok  selv  paa  at  blive  det  af  Lands- 
thinget   og   vil  derfor  have  saa  faa  Candidater  som  muligt. 

12.  [Decbr.]  Bang  lidt  kjæk  i  F'olkethinget^).  Prøve- 
valg paa  Høiskolen  til  Rigsraadet.  Ankjær  flest  Stemmer, 
81,   General  Hansen   i. 

13.  [Decbr.]   Selskab  hos  Treschow,   som  Andræ   var 


^)  Anekdote  i   « Tillæg ». 

')  Sprogmanden  og  Politikeren  Vilhelm  Bjerring  (Dansk  biogr.  Lexi- 
kon  II,  332),  oftere  omtalt  i  Biografien  om  Andræ. 

')  Sigter  mulig  til  Bangs  Svar  til  Tscherning  under  Behandlingen 
d.  12.  Decbr.  af  Forslag  om  en  Jernbane  i  Jylland  (Forhandl,  paa  Folketh. 
1855-56,  Sp.  233  fif.). 

med  til.  Ministeriets  eetaarige  Fødselsdag  drukket.  — 
Martensen  rystet  ved  Tanken  om  Grevindens  Ophøi- 
else^).  —  Hall  den  Dag  hos  Knuth. 

Morsomt  Entrevue  mellem  Andræ  og  Lehmann, 
som  kom  op  til  ham  i  Ministeriet  for  at  bede  ham  ind- 
skrive sit  Navn  paa  en  Liste,  hvor  Simony  og  Luttichau 
ogsaa  stode,  og  som  gjaldt  Valg  af  Landsthinget  til 
Rigsraadet.  Andræ  saae  paa  den  og  sagde,  at  han 
vistnok  vilde  stemme  paa  den  og  den,  men  ikke  vilde 
skrive  sit  Navn  paa  Listen.  Ved  samme  Leilighed  sagde 
han  til  Lehmann:  «At  nu  da  Alt  var  afgjort,  vilde  han 
dog  ikke  undlade  at  sige,  at  det  i  hans  Øine  var  en  Insult, 
at  Landsthinget  ikke  havde  valgt  ham.  Var  Nogen  i  Lan- 
det berettiget  til  at  have  Plads  i  Rigsraadet,  maatte  det 
først  og  fremmest  være  ham  og  Hall,  ham  Andræ,  som 
havde  ledet  Rigsraadsforhandlingerne,  som  de  for  Største- 
delen skyldte  den  Fællesforfatning,  som  de  jo  nok  rev  ned 
paa,  men  dog  igrunden  vare  fornøiede  over,  etc.»  —  Leh- 
mann hørte  lidt  betuttet  derpaa,  sagde,  at  han  maatte  jo 
absolut  vælges  ved  de  store  [umiddelbare]  Valg,  o.  s.  v. ; 
men  tilsidst  udbrød  han:  «Ja,  De  har  fuldkommen  Ret, 
saa  fuldkommen  Ret;  jeg  begriber  ikke,  at  vi  have  kunnet 
bære  os  saaledes  ad ;  men  Intet  er  forspildt  endnu,  vi  kunne 
godt  faae  det  forandret*.  Andræ:  «Nei,  stop,  min  kjære 
Ven,  det  vilde  være  en  værre  Insult,  end  den  første. 
Uagtet  jeg  har  hørt  tale  om  disse  Valg,  har  jeg  ikke  villet 
nævne  eet  Ord  derom,  førend  nu  De  selv  bringer  mig 
Deres  allerede  færdige  Liste,  og  Alt  maa  ansees  som  com- 
plet afgjort*.  Dette  sagde  Andræ  aldeles  bestemt,  men 
da  han   imidlertid  kjender  Lehmanns  Flyvelyst  til  at  være 

^)  Omst.  S.  136 

ædelmodig,  har  han  tillige  givet  Egede  i  Commission  at 
sige  det  ganske  bestemt  i  Landsthinget,  dersom  han  skulde 
høre  saadanne  Planer.  —  Ravn  var  her  idag  og  havde  hørt, 
at  man  ansaae  Rotwitts  Udnævnelse  [til  Amtmand]  i  Frede- 
riksborg som  en  Betaling  for  hans  ministerielle  Optræden 
under  Fællesforfatningen.  Andræ  meente,  at  det  var  dog 
en  Grund,  hans  Dygtighed  vilde  derimod  ingen  være. 

14.  [Decbr.]  Egede  var  her  idag  til  Middag.  Havde 
igaar  havt  en  længere  Samtale  med  Krieger,  som  var 
uhyre  opbragt  paa  Raasløff  og  tillige  dolerede  over  Halls 
Indolents. 

I  5.  [Decbr.]  Krieger  og  Djørup  her  om  Formid- 
dagen. Tale  om  det  mindre  heldige  i  Ankjærs  Valg  til 
Rigsraad.     Reich  anbefalet. 

I  6.  [Decbr.]  Kongen  er  kommen  til  Byen,  og  imorgen 
holdes  Statsraad. 

17.  [Decbr.]  I  Folkething  og  Landsthing  afholdes 
snart  Rigsraadvalg. 

18.  [Decbr.]  Cabinetsreferat.  Kongen  inviterede  til 
Middag  til  den  næste  Dag. 

21.  [Decbr.]  Egede  her  til  Middag.  Siden  Peter 
Bang. 

22.  [Decbr.]  Børnene  meget  travlt  til  Juletiden;  jeg 
selv  ogsaa  med  et  lille  Juletræ,  hvorpaa  der  blot  hænger 
spiselige  Ting. 

24.  [Decbr.]  Tante  her  om  Aftenen.  Børnene  meget 
glade  over  Presenterne,  Af  Fader  Brevpresser,  Bøger, 
Portemonnaier ;  af  mig  forskjellige  Smaating  og  Bøger 5  af 
Tante  Spisevarer  og  Penge;  af  Onkel  Egede  Bøger,  Kort; 
af  Tante  Fanny  to  Krukker  med  Syltetøi. 

27.  [Decbr.]  Sidste  Gang  Egede  var  her,  fortalte 
han,  at  Rygtet   gik,    at  I.  A.  Hansen  skulde  være  Amts- 

forvalter.  Vi  fandt  det  jo  utroligt,  at  der  i  mindste  Maade 
kunde  være  tænkt  paa  Sligt;  men  hvad  kan  Bang  ikke 
tænke  paa. 

28.  [Decbr.]  Da  Andræ  kom  hjem  til  Middag,  var 
Egede  her,  og  han  [Andræ]  fortalte  da,  at  han  havde  talt 
med  Bang  og  bl.  A.  yttret  sin  Vrede  over  den  Bagvadskelse, 
at  I.  A.  Hansen  skulde  have  Embede  af  det  nuværende 
Ministerium.  Bang  forsikkrede,  at  han  aldrig  havde  tænkt  paa 
Sligt,  men  at  I.  A.  Hansen  forresten  virkelig  var  en  skikke- 
lig og  forurettet  Mand  etc.  etc,  hvoraf  Andræ  fik  ud,  at 
det  dog  maaske  ikke  havde  været  saa  grumme  langt  fra 
Peters  Tanke. 

30.  [Decbr.]  Idag  var  der  Ministerconference,  hvor 
det  besluttedes,  hvad  der  skulde  gjøres  ved  Grevinden. 
Hendes  Ægteskab  med  Kongen  ofifentliggjøres^),  forresten 
Nichts.  Da  der  ikke  forlangtes  mere,  vare  naturligviis 
Alle  enige  derom.  —  Senere  kom  Bang  med  nogle  For- 
langender fra  Brock^),  Oplysninger,  han  ønskede,  blandt 
Andet  en  Skrivelse  fra  Ex-Minister  Hansen  (saavidt  vides 
Faneeden  betræffende).  Denne  troede  Liittichau  ikke  at 
burde  udlevere.  Man  talte  frem  og  tilbage  derom,  og 
tilsidst  blev  Liittichau  hidsig  og  sagde  med  megen  Vehe- 
ments:  <Ja,  vist  er  det,  at  Brock  faaer  den  ikke».  Ja, 
det  er  godt  nok,  at  De  nu  har  taget  Deres  Parti, 
men  nu  ville  vi  Andre  see,  hvad  vi  ville  gjøre*.  Liit- 
tichau saae  forundret  og  spurgte,  « hvorledes  han  [Andræ] 
meente  det?;  « Ganske  simpelt,  at  vi  maa  overveie,  hvor- 
vidt vi   kunne   være  af  samme   Mening  >-.     «Ja,  saa  vil  jeg 


1)  Reskript  af  iste  Januar   1856  (^Dep.  Tid.   1856,  S.   i). 

')  Juristen  og  Politikeren   Gustav  Brock,    Aktor  i  Rigsretssagen  imod 
Medlemmerne  af  Ministeriet  Ørsted-Bluhme  (Dansk  biogr.  Lexikon  IH,  S.  88). 

ikke  genere  Discussionen » ,  sagde  Liittichau  meget  agi- 
teret og  bortfjernede  sig.  Man  lo  lidt  af  hans  nervøse 
Sindstilstand  og  besluttede,  at  denne  Skrivelse  kun  skulde 
udleveres  efter  en  retslig  Kjendelse,  som  Brock  jo  let  kan 
forskaffe  sig. 

31.  [Decbr.]  Igjen  idag  Ministerconference  i  det 
gamle  Aar.  En  Sag  om  Møllet  vangen  i  Holsteen  skulde 
for,  og  Andræ  meente,  det  skulde  give  alvorlig  Debat ^). 
Det  gik  imidlertid  ret  fredeligt  af,  hvilket  Bang  vilde  have 
Æren  for,  da  han  forsikkrede,  det  kun  var  gaaet  saaledes 
formedelst  hans  Mægling  med  Scheele.  —  Raasløff  reiste  sig 
efter  denne  Sags  Behandling  for  at  gjøre  det  samlede  Mini- 
sterium en  Meddelelse.  Han  var  af  meget  —  overmaade 
formaaende  Mænd  opfordret  til  at  lade  sig  vælge  til  Rigs- 
raad ;  dog  ønskede  man  gjerne,  forinden  Stemmerne  faldt 
paa  ham,  at  vide,  om  han  vilde  modtage  Valg:  «Men  — 
ikke  alene  vil  jeg  ikke  gjore  noget  for  at  vælges,  — men  jeg 
vil  slet  ikke  være  Rigsraad».  Bang  og  Simony  raabte 
meget  godmodigt:  «Aah,  hvorfor  ikke.^r.  etc. ;  de  Andre 
tænkte  paa  Rønnebærrene.  —  Om  Aftenen,  Nytaarsaften, 
var  Hall  hos  os,  som  vi  tilbragte  meget  behageligt.  Han 
gjennemgik  det  Meget,  som  Aaret  havde  bragt,  og  hvor- 
ledes det  havde  overtruffet  de  meest  sangvinske  Forhaab- 
ninger.  Men  han  fraraadede  meget  endnu  at  gjøre  noget 
Skridt  til  Forandring  i  Ministeriet.  Imidlertid  tænker  han 
endnu  bestandig  stærkt  paa  Monrad  og  arbeider  sagte, 
men  stadig,  for  at  faae  ham  ind.  Bang  fortalte  forleden 
Dag  til  Andræ,  at  Hall  havde  talt  til  ham  om  Monrad, 
og    det    havde    været    med    god    Virkning,    thi    Bang    var 


')  Nærmere  i  det  Følgende,  jfr.  iøvrigt  Neergaard,  1.  c.  II,  S.  94. 

ganske   enthousiastisk   for  hans   Dygtighed   og  store   Popu- 
laritet.    Imidlertid  slog  Andræ  lidt  Vand  i  Blodet. 


Nytaarsdag  [1856]  var  der  stort  Taffel.  De  forskjel- 
lige  Ordensuddelinger  kommer  først  ud  den  4de,  da  Kongen 
vilde  udstryge  en  hel  Deel  hos  Simony,  som  havde  ind- 
stillet en  Mængde.  Blandt  dem,  der  skulde  udstryges,  vare 
David  og  Ussing  de  Væsentligste.  —  Idag  den  2den  Januar 
var  Egede  her  om  Formiddagen;  han  fortalte,  at  Schiern^) 
og  hans  Kone  ere  blevne  skilte,  hvilket  hendes  Forældre 
ere  meget  glade  over. 

3.  [Januar].  Hall  og  Egede  spiste,  som  sædvanlig,  til 
Middag  hos  os  idag  (Torsdag).  Ravn  kom,  medens  vi  sad 
ved  Bordet,  saa  vi  fik  ikke  rigtig  talt  noget. 

5.  [Januar].     Statsraad  idag,  derefter  Taffel. 

7.  [Januar].  Efterretning  om  Udfaldet  af  de  hol- 
stenske Valg  [til  Rigsraadet].  Temmelig  uheldigt.  Scheele, 
som  man  havde  ventet  valgt,  ikke  valgt.  (Det  er  en  Mis- 
forstaaelse  med  Scheeles  Valg;  det  er  nemlig  ikke  i  Stæn- 
derne, men  ved  de  frie  [umiddelbare]  Valg,  man  venter 
Valget  af  Scheele,   som  commanderer  i  Pinneberg). 

9.  [Januar].  Poul  kom  hjem  idag  fra  Skole  og  for- 
talte, at  Henry  Petersen^)  roste  sig  af  at  nu  skulde  hans 
Onkel  (Monrad)  være  Minister.  Simony  skulde  gaae  af, 
Hall  være  Justitsminister  og  Monrad  Cultusminister.  —  Den 
reactionaire  Clique  vred  over  Udnævnelserne,  over  at  Grev- 


^)  Historikeren     Schiern;     ifølge     Dansk    biogr.   Lexikon  XV,   S.    1 19 
blev  han  og  hans  Hustru  først  tendelig  skiltei   i   1859. 

^)  En   Klassekammerat,  Søn   af   Metropolitanskolens    Lærer    i    Mathe- 
matik.  Prof.  Petersen. 

inde  Danner  ikke  blev  Hertuginde,  hvilket  den  havde 
glædet  sig  til  at  skumle  over,  vred  over  Rigsretten,  vred 
til  syvende  og  sidst  over  at  være  bleven  sat  a  la  suite,  og 
dette  faaer  Luft  endogsaa  i  Selskab  hos  P.  Bang,  hvor 
Simony  endydermere  var.  Haagen^)  hylede  over  al  den 
Jammer,  der  var  truffen  Danmark  siden  1848,  og  det  blev 
jo  ved  at  blive  værre  og  værre.  Fru  Simony  maatte  til- 
sidst  anmode  Selskabet  om  Huusfred  for  Conseilpræsi- 
denten.  —  Grevinde  Danner  fornærmet  efter  Taflet  sidste 
Torsdag  af  En,  hun  havde  talt  med  efter  Bordet,  hvilket 
hun  havde  skrevet  til  Scheele;  denne  spurgte  Andræ, 
om  han  havde  talt  med  hende,  hvilket  han  ikke  havde.  — 
Møntagent  Levy-),  som  idag  har  været  hos  Andræ,  siger, 
at  Stemningen  i  Holsteen  er  høist  opbragt  imod  den  hol- 
stenske Minister.  Scheele  lader  imidlertid,  som  om  der  var 
det  bedste  Forhold,  som  om  Alt  var  fuldkommen  «correct». — 
Efter  Forlydende  skal  Andræ  udpeges  som  Candidat  baade 
af  Grundeierne  og  af  Kjøbenhavn.  —  Her  i  Kjøbenhavn  er 
ikke  virket  stort  af  Nogen,  undtagen  af  Ankjær,  som  i 
hele  tre  Maaneder  har  hvervet  Stemmer  for  sig,  hvilket 
ogsaa  ved  denne  Anstrængelse  skal  være  lykkedes  ham, 
uagtet  han  er  absolut  ubekjendt. 

10.  [Januar].  Igaar  var  jeg  hos  Marie.  Jeg  talte  dér 
med  Ole  Bang  [den  bekjendte  Læge].  Bang  vred  over 
de  500  Rd.  [det  faste  aarlige  Vederlag  for  Rigsraadets  Med- 
lemmer],   hvilke    skulde   reduceres   til    5    Rd.    Dagen    hvert 


')  Kongevalgt  Medlem  af  Rigsraadet,  Bankdirektør  Haagen,  dengang 
«en  heftig  Modstander  af  alle  frie  Rørelsers  (Dansk  biogr.  Lexikon  VI, 
435)- 

^  Den  senere  Nationalbankdirektør  Moritz  Levy,  dengang  Møntagent 
i  Altona  (1.  c.  X,  S.  259). 


140  OKTBR.    1855 MARTS    1856. 

andet  Aar  i  2  Maaneder.  Anbefaling  af  Otto  Plessen  til 
Vicepræsident  i  Rigsraadet. 

12.  [Januar].  Idag  ude  hos  Tante.  Om  Aftenen 
Høedts  Aftenunderholdning  (sat sapienti) ').  —  Knuths 
Død  den  8.  har  foraarsaget  megen  Misstemning;  Andræ  og 
Hall  i  Særdeleshed  have  været  meget  afficerede  af  den.  — 
Andræ  er  idag  foreslaaet  til  Rigsraad  af  Grundeierfore- 
ningen  øverst  paa  Listen;  de  Andres  er  endnu  ikke  ud- 
kommen, men  han  vil  rimeligviis  ogsaa  være  paa  den. 
Grundeierforeningens  Liste  var:  Andræ,  Bluhme,  Holstein, 
Madvig,  Haffner,  Hansen  (Andreas),  Fibiger. 

Sundtoldspørgsmaalet  beskjæftiger  i  denne  Tid 
Andræ  en  heel  Deel.  Bluhme  er  den,  der  nærmest  fører 
Forhandlingerne,  men  Andræ  maa  jo  stadig  have  et  Øie 
med.  Han,  Bluhme,  Scheele  og  Sponneck  havde  forleden 
en  Conference,  i  hvilken  Andræ  ikke  var  ganske  fornøiet 
med,  hvad  Bluhme  troede  at  kunne  opnaae.  Nogle  For- 
dringer har  Andræ  imidlertid  gjort,  som  det  er  lykkedes 
fuldkomment  med.  Bluhme  er  den,  som  skulde  formodes 
bedst  at  kunne  føre  de  Forhandlinger,  da  han  er  inde  i 
alle  Sundtoldhistorier;  saa  er  der  kun  det  i  Veien,  at  man 
ikke  rigtig  veed,  om  hans  Ærlighed  [i  politisk  Retning] 
svarer  til  hans  diplomatiske  Finesse. 

14.  [Januar].  Krieger  var  her  igaar  Formiddags 
(Søndag).  Endeel  Tale  om  Andræs  Optræden  overfor  Fi- 
nantscomiteen,  som  syntes,  at  Andræ  var  ubillig  ved  ikke 
at  ville  møde  i  [Folke-]  Thinget  og  ikke  have  Ansvaret  især 


^)  Under  sin  Optræden  paa  Hoftheatret  i  1855 — 56  havde  Høedt 
en  Beneficeforestilling  d,  12.  Jan.  1856,  omfattende  de  to  franske  Smaa- 
stykker:  «Den  sidste  Nat»  og  »Berthas  Claveer* ;  Forestillingen  nærmere 
omtalt  i   »Berlingske  Tidende >   af  14.  s.  Maaned. 

med  Hensyn  til  Kassefordelingen ^).  Andræ  paa  sin  Side, 
der  nærer  den  største  Foragt  for  Folkethinget  som  politisk 
Forsamling,  var  ved  denne  Leilighed  specielt  misfornøiet 
med  Finantscomiteen ,  som,  om  den  endogsaa  ved  denne 
Leilighed  havde  eet  Gran  juridisk  Ret  for  sig,  dog  havde 
den  sunde  Fornuft  imod  sig.  Principmæssigt  vil  Andræ 
heller  slet  ikke  indrømme  Thinget  en  saadan  Indseen  og 
Criticeren  af  Finantsvæsenet,  som  Ingen  af  dem  forstaaer 
sig  paa. 

I  Lørdag  Aftes  var  der  Møde  og  Prøvevalg  paa  Rigs- 
raader  fra  en  anden  Forsamling  med  omtrent  400  Under- 
skrifter, meest  Borgere.  Disse  have  stillet  paa  Listen  først: 
F"enger,   Broberg,  Andræ,  Ankjær,   Steen,  Olrik,  Thalbitzer. 

En  ret  morsom  Scene  forefaldt  med  Alfred  Hage, 
der,  for  at  komme  Andræ  til  Livs,  foreslog  at  kalde  de 
Mænd,  som  man  vilde  stemme  paa,  for  sig  og  høre  deres 
Mening.  Monrad  meente  en  saadan  Fremgangsmaade 
upraktisk  og  for  seent  taget.  Hage  meente  kun  de  kjøben- 
havnske,  især  om  der  blandt  dem  skulde  være  Nogen,  der 
havde  havt  Deel  i  Fællesforfatningen.  Egede,  som  var 
dér,  sagde,  det  var  tydeligt,  hvem  han  meente,  og  at  det 
var  en  meget  morsom  Scene. 

Idag,  Torsdag  d.  17.,  er  Knuth  bleven  begravet  [bisat 
i  Holmens  Kirke].  Andræ  fulgte  med  Landsthinget.  Hall 
er  bleven  Værge  for  den  unge  Knuth  i  Forening  med 
Grevinde  Knuth  og  En  til,  som  jeg  ikke  erindrer.  I  An- 
ledning af  Knuths  Død  bliver  Patronatet  for  Herlufs- 
holms Skole  og  Gods  ledigt.  Hall  ønskede  den  Po.st, 
men   der   er  Fare  for,    at   Ti  Hi  se  h,    som   meget   tidlig   har 


')  Herom  i  det  Følgende. 

gjort  Skridt  hos  Kongen,  skal  faae  den.  Hall  vil  ikke 
gjøre  noget  for  at  faae  den;  han  syntes,  at  Faae  kunne  være 
saa  qvalificerede  til  den,  som  han. 

En  Fæsteafløsningslov  staaer  i  denne  Tid  paa  Dags- 
ordenen. Monrad,  som  altid  har  interesseret  sig  meget 
for  en  saadan,  har  gjort  det  Kunststykke  at  faae  Tutein^) 
og  I.  A.  Hansen  til  at  forene  sig  om  et  Forslag.  Dette 
skulde  (efter  Monrads  Indskydelse)  vises  til  Ministeriet,  og 
det  skulde  give  en  Erklæring  om,  hvorvidt  det  var  tilfreds 
dermed  og  vilde  fremme  Sagen.  Monrad  ønsker  ikke 
alene  Loven,  men  ogsaa,  at  Ministeriet  binder  sig,  og,  om 
muligt,  prostituerer  sig.  Med  Hall,  Bang  og  Simony  havde 
han  naturligviis  talt  (beseiret),  og  idag  i  Ministerconference 
kom  Sagen  for.  Bang  begyndte  med  at  oplæse  og  an- 
befale Forslaget;  derefter  Hall,  Simony,  Raasløff,  ja  selv 
Liittichau.  Nu  begyndte  Andræ  at  sætte  sig  derimod: 
«Selv  om  man  fandt  Lovforslaget  antageligt  og  vilde  gaae 
ind  derpaa,  naar  det  blev  fremlagt  (i  næste  Session  kunde 
det  først  komme  frem),  saa  var  der  aldeles  ingen  Fornuft 
i  nu  at  binde  sig  og  sige,  hvorledes  man  vilde  handle  om 
8  Maaneder,  naar  flere  Forhold  maaske  vare  ganske  ander- 
ledes, end  nu».  Dette  bifaldt  Scheele  aldeles,  ja  talte 
imod  Erklæringen  i  høie  Toner.  Da  Bang  havde  hørt 
lidt  paa  det,  tog  han  Papirerne  til  sig  og  sagde :  <  Ja,  saa 
er  det  bedst,  at  Finantsministeren  og  jeg  tale  om  den  Sag 
sammen*. 

19.  [Januar].  Endnu  figurerer  Andræ  paa  nye  Valg- 
lister.  Den  ene  fra  Marinen  indeholder  kun:  Andræ,  Ankjær, 


^)  Peter  Adolph  Tutein,  Godseier  og  Politiker  (Dansk  biogr.  Lexi- 
kon  XVII,  580);  iøvrigt  henvises  til  Neergaard,  1.  c.  II,  S.  255  flf.  ang 
«Den  I.  A.  Hansen — Monradske  Fæstelov*. 

Olrik;  den  anden:  Fonnesbech,  Andræ,  Fenger,  Broberg, 
Madvig,  Ankjær,  Olrik.  « Dagbladet*  raader  fra  at  stemme 
paa  Andræ  under  den  Grund,  at  Bluhme  faaer  godt  af  hans 
Stemmer;  idetmindste  maa  han  ikke  være  mere  end  Nr.  7^). 

22.  [Januar].  Hall  og  Bang  have  begge  været  her 
iaften.  Talen  er  om  en  Indenrigsminister,  som  er 
vanskelig  at  finde.  En  vil  have  DahP)  (ubetydelig).  En 
Monrad,  En  Krieger,  Bardenfleth  o.  s.  v.,  Treschow  lægger 
sit  Hoved  i  Blød.  Jeg  ønsker  Bardenfleth,  men  han  er  nok 
for  svag  til  at  ville  paatage  sig  dette.  Der  tales  ogsaa  om 
ham  til  Præsident  i  Rigsraadet. 

23.  [Januar].  Ministerconference,  hvori  Sundtold- 
sagen kom  paa  Tale.  Bang,  Scheele  havde  antaget 
Bluhmes  Forslag  og  foreslog  det.  Raasløff  klappede  strax 
i  Hænderne,  «han  havde  slet  ikke  ventet  Noget*.  Andræ 
syntes  derimod,  at  det  var  for  lidt  og  under  en  uheldig 
Form;  han  fik  saa  temmelig  Majoriteten  paa  sin  Side,  men 
først  imorgen  skal  det  afgjøres. 

24.  [Januar].  Dagen  efter  vare  de  [Majoriteten?]  blevne 
bange. 

27.  [Januar].  Idag  Søndag,  Statsraad  paa  Frederiks- 
borg, som  varer  til  Mandag  Aften.  Kongen  meget  huld- 
rig. Andræ  en  lang  Samtale  med  ham,  hvori  Andræ 
anker  over  et  Rescript  angaaende  en  Pensionering.  Lieben- 
berg  bliver  i  den  Anledning  noget  angrebet,  men  forsvares 
varmt  af  Kongen,  som  selv  paatager  sig  al  Skyld  for  blot 
at  dække  ham^). 


')  cDagbladets    17.  Jan.  1856. 

")  C.  B.  A.  Dahl,  dengang  »Direktør   for   det   saralede  Indenrigsmini- 
sterium*, senere  Stiftamtmand  (Dansk  biogr.   Lexikon   IV,    136). 

')  Bemærkning  om  Kongens  Godhed  for  Liebenberg  i  « Tillæg i. 


144  OKTBR.   1855 — -MARTS  1856. 

28.  [Januar].  Rygter  om  Heibergs  Afgang  som 
Theaterdirecteur  og  Nielsens^)  Udnævnelse  dertil  udbrede 
sig  bestandig  mere;  hvad  det  sidste  angaaer,  saa  antager 
jeg  det  for  umuligt. 

29.  [Januar].  Andræ  var  igaaraftes  hos  Heibergs, 
efter  en  lille  Billet  fra  Fru  Heiberg.  Heiberg  og  hun  vare 
særdeles  misfornøiede  med  Theatrets  Bestyrelse  fra  Cultus- 
ministerens  Side.  Fru  Heiberg  især  var  meget  bitter 
over,  at  Directeuren  ikke  blev  understøttet  fra  Hall;  denne 
saae  rolig  paa,  at  Disciplinen  blev  nedbrudt,  ja  hørte  end- 
ogsaa  paa  Planer  fra  andre  Steder  (Grevinden).  Martensen, 
som  var  der,  var  ogsaa  meget  indigneret,  talte  om  Mangel 
paa  Princip  i  Embedsbortgivelse,  om  at  Cultusministeren 
skulde  være  et  Bolværk  mod  Immoralitet,  etc.  etc. 

31.  [Januar].  Hall,  som  idag  har  været  her  til  Mid- 
dag, fortalte  en  Samtale,  han  efter  Heibergs  Ønske  havde 
havt  med  ham.  Heiberg  begyndte  med  at  sige,  at  han 
kom  for  at  tale  med  ham  om  sin  Stilling  som  Directeur 
og  sin  Afgang  fra  samme  Post  Han  havde  nemlig  fra 
saamange  Sider  hørt,  at  Hall  allerede  havde  udnævnt  hans 
Eftermand,  at  han  ansaae  det  nødvendigt  at  høre  af  ham 
selv,  hvorledes  det  forholdt  sig.  Hall  svarede  ham,  at 
Sagerne  accurat  stod  nu  som,  da  Heiberg  for  4  Maaneder 
siden  havde  sagt  til  ham,  at  det  var  hans  Hensigt  at  for- 
lade sin  Stilling,  hvorom  han  senere  ønskede  at  tale  ud- 
førligere med  ham.  Dette  var  imidlertid  ikke  skeet  før  idag, 
og  Hall  havde  derfor  intet  Skridt  kunnet  gjøre,  uagtet  det 
ganske  vist  krævede  megen  Tid  og  mange  Forhandlinger 
at  arrangere  slige  Forhold,    og  han  ønskede  derfor  at  vide 


')  Skuespilleren  Nic.  Peter  Nielsen  (Dansk  biogr.  Lexikon  XII,  259). 

Heibergs  endelige  Mening.  Heiberg  svarede  dertil,  at 
han  nok  kunde  ønske  at  vedblive  at  staae  i  et  vist  For- 
hold til  Theatret  for  sin  Kones  Skyld,  f.  Ex.  som  Censor, 
og  dersom  Hall  vilde  have  en  Direction  istedetfor  en  Di- 
recteur,  kunde  han  ogsaa  have  Lyst  til  at  være  een  af 
denne ^).  Hall  gjorde  i  den  Henseende  opmærksom  paa,  at 
slige  Forandringer  vilde  medføre,  at  Høedt  og  Wiehe  vilde 
komme  tilbage.  At  Hall  forøvrigt  vilde  ordne  alle  Sager 
paa  den  for  Heiberg  behageligste  Maade,  derom  kunde  han 
være  overbeviist.  —  Hall  talte  derefter  med  os  om,  med 
hvor  liden  Ret  Heiberg  beklagede  sig  over  ham,  hvor- 
ledes ved  hans  Tiltrædelse  [som  Cultusminister]  allerede 
Bredouillen  med  Høedt  var  begyndt,  hvorledes  han  bestandig 
havde  støttet  Heibergs  Autoritet  og  dog  mæglet,  saa  at 
hverken  Skuespillere  eller  Publicum  havde  gjort  Oprør 
(Wiehes  Mulkt^),  Theatrets  Ombygning,  Billetsjoveriet 
hævet,  etc.)  Men  da  Heiberg  selv  havde  begyndt  at  tale 
om  sin  Afgang,  endogsaa  skudt  sig  ind  under  den  for  al- 
deles at  slippe  for  at  give  nogen  Betænkning  over  det  af 
Skuespillercomiteen  indleverede  Forslag  om  Theatrets  Om- 
ordning, syntes  Hall  ikke,  at  det  skulde  aldeles  falde  til 
Jorden  og  gaae  i  Glemmebogen,  efterat  Heiberg  havde 
faaet  sin  Villie  med  at  saagodtsom  tilintetgjøre  Comiteen. 
Hall  mindede  ogsaa  Heiberg  om,  at  det  var  en  heldig 
Tid  at  gaae  af  paa  efter  en  Saison,  hvori  han  havde  viist, 
at  Theatret  kunde  staae  sig  i  pecuniair  Henseende,  uden 
baade  Høedt  og  Wiehe. 


^)  Herom  henvises  Theaterinteresserede  til  Fru  Heiberg,  1.  c.  III, 
.S.  266,  P.  Hansen,  «Den  danske  Skueplads*  III,  S.  32  og  H.  Christensen, 
»Det  kongelige  Theater  i  Aarene   1852 — 59 »,  S.  199. 

-)  Fru  Heiberg,  1.  c,  S.  208  fif.,  jfr.  Overskou,  ^Den  danske  Skue- 
plads«, VI.  S.   217  ff.,  og  H.  Christensen,  1.  c,  S.   136  il. 

Andræ  fortalte  idag,  at  han  haabede,  Egede  snart 
vilde  blive  udnævnt  til  Secretair  hos  Conseilpræsidenten. 
Bang  havde  været  hos  ham,  og  det  var  kommet  paa  Tale, 
at  nu,  da  Finantsloven  var  antagen,  kunde  det  skee  før 
April,  hvilken  var  den  Termin,  Bang  altid  har  sat;  Andræ 
syntes,  det  var  bedst,  det  skeete  strax,  og  Bang  sam- 
tykkede deri, 

1.  [Februar].  Idag  har  der  været  Ministerconference. 
Den  forhøiede  Gagelov  for  Embedsmænd,  som  Re- 
gjeringen  for  længe  siden  er  kommen  med,  som  har  været 
til  Discussion  i  Landsthinget,  den  —  forkynder  Bang  —  havde 
Folkethinget  nu  fundet  for  godt  at  cassere  og  istedetfor 
skrive  en  ny,  som  Bang  understøttede^).  Den  var  ligesaa 
god  som  Regjeringens  og  havde  endogsaa  den  Fortjeneste 
at  tage  Ministrene  med  og  lade  dem  faae  600  Rdl.  Ind- 
tægt, hvilket  Regjeringens  ikke  gjorde.  Dette  smagte  ikke 
Raasløff,  der  fandt  det  nødvendigt  at  tage  Hensyn  til 
Embedsstanden  [den  fast  ansatte].  Andræ  vidste  ikke 
ganske,  hvorledes  Embedsstanden  kunde  føle  sig  afficeret 
ved,  at  de,  der  havde  6000  Rdl.,  fik  Tillæg  (det  er  kun 
de  7  Ministre,  det  er  Tilfældet  med). 

2.  [Februar].  Scheele,  som  altid  har  omtalt  sine  Hol- 
stenere som  correcte,  har  desværre  atter  taget  feil.  Han 
indestod    for    Reventlow-Farve^),    og    denne    tilligemed 


^)  Herom  indskrænker  jeg  mig  at  henvise  til  Dessau,  »Oversigt 
over  Rigsdagens  Virksomhed  1849 — 1884!>,  S.  25  med  dér  anførte  Hen- 
visninger til  Forhandlinger  i  Folke-  og  Landsthing  om  »Forslag  til  Lov 
om  Udbetaling  af  Gager  og  Lønninger  i  Finantsaaret   1856 — 571. 

^)  Bodenhoff,    1,    c,    S.  138:    «Scheele    fortalte     ogsaa,     at    Grev 

Reventlow  Farve,  førend  han    kom   herover   til   Staden,  havde  udtalt, 

tog  derpaa   har   jeg  Sort   paa  Hvidt*,    at   han    vilde   gaa    ind   paa    Fælles- 
forfatningen ». 

Tscherning  vare  de  Eneste,  der  stemte  imod  Fællesfor- 
fatningen.  Men  nu  er  det  endnu  værre.  Han  bliver  ikke 
alene  nægtet  at  komme  i  Forsamlingen,  men  endogsaa  an- 
klaget for  Appellationsretten  i  Kiel.  Anklagepunkterne  har 
jeg  endnu  ikke  hørt,  men  Andræ  siger,  det  vil  være 
umuligt  at  faae  ham  dømt.  Denne  Anklageact  er  gaaet 
igjennem  i  Forsamlingen  [med  41]  imod  —  6  Stemmer^). 
Scheele  idag  hos  Andræ  for  at  tale  med  ham  derom,  og 
berørte  ogsaa,  at  Prinds  Christian,  som  nylig  har  været 
derovre  tillige  med  Ferdinand  og  Caroline,  rimeligviis 
havde  begaaet  Dumheder  ved  at  indlade  sig  med  Ridder- 
skabet derovre,  deels  ved  at  omtale  almindelige  Forhold, 
deels  Scheele  specielt,  som  Prindsen  er  en  Fjende  af. 
Dette  vil  nu  rimeligviis  nærmere  blive  undersøgt. 

Bang,  som  bestandig  gaaer  paa  Rov  efter  en  Inden- 
rigsminister, har  idag  fundet  paa  en  ny,  nemlig  Tillisch. 
Andræ  vilde  gjerne  have  ham,  men  han  mener,  at  Hall 
vil  sætte  sig  derimod  for  Folkethingets  Skyld,  som  ikke 
kan  døie  ham.  Tutein  har  stor  Lyst,  Monrad  item,  men 
man  har  ikke  Lyst  til  dem.  Den  Ene  [Monrad]  er  en 
intriguant  Betydelighed,  den  Anden  [Tutein]  en  forfængelig 
Ubetydelighed. 

Om  Aftenen  var  Hall  hos  os.  Vi  talte  om  den  hol- 
stenske Minister  [Scheele],  der  dog  er  noget  afficeret  ved 
den  store  Demonstration,  som  han  slet  ikke  havde  ventet. 
Krieger  synes,  det  er  velfortjent,  og  mener,  at  det  er  en 
høi  Grad  af  Personlighed  eller  Egoisme,  der  har  gjort  ham 
deels  saa  hadet,  deels  saa  lidet  agtet.  Alle  hans  Foran- 
staltninger, Reformer,  Embedsbesættelser  udspringe  efter 
Kriegers   Mening   kun   af    smaalige   og   personlige    Bevæg- 


*)  Herom  henvises  til  Neergaard,  1.  c.  II,  S.  80  fF. 

10« 

grunde;  men  da  der  er  en  gjensidig  Antipathie,  maa  billig- 
viis  den  halve  Dadel  trækkes  fra.  Skjøndt  jeg  ikke  har 
seet  ham  eller  talt  med  ham,  har  han  for  mig  noget  be- 
hageligt tiltrækkende. 

Hall  fortalte  ogsaa  lidt  om  Heiberg  iaften.  Jeg  spurgte, 
om  han  ikke  snart  gik  derud  for  at  kunne  tale  ogsaa  med 
Fru  Heiberg,  men  han  foretrak  at  afgjøre  hele  dette  Mel- 
lemværende skriftligt.  Da  der  var  Tale  om,  at  Wiehe 
vilde  gaae  fra  Theatret,  havde  Heiberg  blandt  andre  Planer 
ogsaa  den  at  tilbyde  Wiehe  300  Rdl.  aarlig  i  fast  Gratiale. 
Dette  misbilligede  Hall  aldeles,  idet  han  syntes,  det  saae 
ud,  som  om  man  troede,  det  kunde  tilsidst  formaae  ham 
til  at  blive.  Heiberg  smilede  over  denne  store  Delica- 
tesse  og  forsikkrede,  det  vilde  blive  optaget  godt.  Hall 
lod  ham  gjøre  efter  Behag,  men  fik  fuldstændig  Ret,  thi 
Intet  stødte  Wiehe  mere  end  en  saadan  Art  af  Bestikkelse; 
det   satte   Kronen    paa   hans  Vrede ^). 

Idag  har  Krieger  været  her.  Tale  om  en  Plan  med 
Examiner,  som  han  spurgte,  om  Andræ  vilde  understøtte. 
En  dansk  Candidat  skulde  kunne  tage  sin  Examen  i  Kjø- 
benhavn  og  derefter  de  slesvigske  Discipliner  i  Slesvig, 
hvorefter  han  kunde  blive  Embedsmand  derovre,  og  ligesaa 
skulde  de  slesvigske  Candidater,  naar  de  havde  taget  deres 
egen  Examen  derovre,  kunne  komme  herover,  tage  den 
danske  og  derefter  blive  Embedsmænd  i  Kongeriget.  Dette 
vilde  paa  en  dobbelt  Maade  befordre  Danskheden,  og  det 
er  ikke  rimeligt,  at  det  vilde  møde  nogen  Modstand. 

4.  [Februar].  Fastelavnsmandag.  Børnene  ude  hele 
Dagen.     Jeg  om  Formiddagen  hos  Fanny,   hvor  jeg  mødte 


1)  Fru  Heiberg,  1.   c.  III,  S.   237,  jfr.   P.  Hansen,   1.  c.  III,   S.   28—29 
og  H.  Christensen,  1.  c,  S.   156 — 160. 

Vedel^).  Han  talte  meget  om  Egedes  Befordring,  meente, 
han  skulde  concurrere  til  Bergsøes  Professorpost  (Statistik). 
Han  troede  ikke,  at  nogen  af  de  gamle  Ministre  vilde  blive 
dømt,  men  sagde,  at  nogle  af  de  gamle  Assessorer  vare 
meget  agiterede,  f.  Ex.  Koefoed;  Bretton  derimod  var 
bleven  stædig  og  vilde  ikke  høre  om  nogen  Skyld.  Vedel 
glædede  mig  ved  at  sige,  at  Si  m  o  ny  vilde  til  Jylland  som 
Amtmand.  Man  vil  nemlig  gjerne  være  fri  for  ham  i  Mini- 
steriet; men  hvad  nytter  det,  der  er  ingen  Eftermand, 
hverken  til  den  ene  eller  den  anden  Post. 

5.  [Februar].  Egede  har  været  her  i  Formiddag  for 
at  tale  med  Andræ  om  en  ny  Forretningsorden  [for  Rigs- 
raadet] ;  det  blev  opsat  til  imorgen  Middag.  Til  Andræs 
Audients  idag  havde  blandt  Andre  den  hollandske  Minister, 
Grev  By  land  t  været.  Han  talte  først  om  allehaande  Ting, 
kom  endelig  til  Sundtoldafløsningen.  Han  var  meget 
fornøiet  med  de  danske  Fordringer,  kaldte  dem  meget 
genereuse,  og  haabede,  at  Alt  blev  afgjort  efter  Ønske. 
Andræ  meente,  det  kunde  meget  hurtig  afgjøres,  da  man 
havde  været  saa  overordentlig  moderat  i  sine  Forlangen- 
der. Dette  benægtede  dog  den  Anden,  —  «z7  faut  toiijours 
niarchandery. 

6.  [Februar].  Jeg  har  i  denne  Tid  seet  og  ladet  see 
paa  adskillige  Leiligheder;  Andræ  vil  give  800  Rdl,  for  en 
Leilighed  herinde  og  3 — 400  for  en  paa  Landet  i  Sommer, 

7.  [Februar].  Macaulay's  «History  of  England^-'  har 
jeg  i  denne  Tid  hjemme.  Den  er  meget  interessant,  uagtet 
jeg,  idetmindste  ikke  endnu,  sætter  Macaulay  ved  Siden  af 
Thiers  eller  Vaulabelle. 


^)  Den  senere  Direktør  for  det  samlede  Udenrigsministerium,  Ge- 
heimelegationsraad  Peter  Vedel,  dengang  Professor  ved  Universitetet  (Dansk 
biogr.  Lexikon  XVIII,   306). 

Hall  her  idag.  Bang  havde  været  hos  ham  for  at 
sige,  at  det  var  bedst  at  faae  nogle  nye  Kræfter  ind  i 
Ministeriet.  Simony  gik  til  Aalborg,  han  selv  gik  af  som 
Indenrigsminister,  og  Raasløff  var  dog  for  uanstændig  at 
holde  paa.  Hall  kunde  nok  høre,  hvem  der  havde  in- 
strueret ham,  men  frabad  sig  paa  det  Bestemteste  at  faae 
det  Kløverblad,  som  Bang  anbefalede,  nemlig:  [A.  W,] 
Scheel,  Bardenfleth  og  Tillisch;  det  var  vanskeligt  nok 

at  staae  for  det  ærede  Folkething  nu,  men  med  dem 

Tillisch  vilde  forresten  baade  Andræ  og  Hall  gjerne  have 
som  slesvigsk  Minister.  Egede  og  jeg  spaae  bestandig,  at 
de  ikke  vilde  blive  stort  mere  fornøiede  med  Bardenfleth 
og  [A.  W,]  Scheel,  end  med  Simony -Liittichau.  Liittichau 
er  borneert  og  stiv  i  høi  Grad;  men  de  Andre  [A.  W. 
Scheel,  Bardenfleth  og  Tillisch]  ere  det  ogsaa,  og  da  de 
ere  noget  dygtigere  og  have  mere  Autoritet  i  Ministeriet 
og  i  Publicum,  maatte  der  tages  desmere  Hensyn  til 
deres  Mening.  Simony  er  et  Siv  i  Dahlstrøms ^)  Haand, 
men  hans  Colleger  kan  dog  dreie  ham  igjen,  naar  det 
kniber. 

Egede  kom  igaar  og  fortalte  os,  at  han  var  bleven 
udnævnt  til  Secretair  hos  Conseilpræsidenten.  Andræ  har 
længe  talt  med  Bang  derom  og  skyndet  lidt  paa  med  at 
faa  ham  udnævnt  hurtigt.  Han  skal  have  looo  Rdl.  aarlig 
foruden  Landsthingsgagen,  som  foreløbig  nok  kan  forenes 
dermed.  Andræ  siger,  at  dersom  han  blot  er  fornuftig  og 
ikke  lader  sin  Svagelighed   og  Magelighed  faae  Bugt   med 


^)  Fred.    Chr.  Dahlstrøm,  Stiftamtmand,   dengang  Departementschef  i 
Justitsministeriet  (Dansk  biogr.  Lexicon  IV,  S.   152). 

sig,  vil   han   snart  drive  det  til    at  blive  Liebes^)  Adjoint, 
etc.  etc. 

8.  [Februar].  Andræ  har  idag  haft  en  Bredouille 
med  Liittichau.  Talen  var  om  den  topographiske  Af- 
deling i  Staben,  som  Andræ  vilde  have  skulde  staae, 
idetmindste  for  en  Deel,  under  Finantsministeriet.  Liitti- 
chau gjorde  endeel  Indvendinger,  som  Andræ  først  meget 
langmodig  gjendrev,  men  da  Liittichau  blev  ved,  blev  han 
noget  varm  og  sagde  ligefrem,  «at  i  den  Henseende  vilde 
han  ikke  lade  sig  belære,  at  der  ikke  var  Nogen,  hvis 
Mening  i  den  Sag  kunde  stilles  op  mod  hans,  og  at  han 
i  denne  Henseende  vilde  erklære  Liittichau  aabenbar  Krig-); 
det  gjorde  ham  ondt,  det  tillige  vilde  gaae  ud  over  Sta- 
ben*. Liittichau  meente,  at  naar  det  kom  til  Penge- 
spørgsmaalet,  maatte  Kongen  bestemme  det.  «Nei,  ikke 
saalænge  jeg  er  Finantsminister,  jeg  viger  ikke  min  Me- 
ning*. Efter  noget  mere  af  samme  Slags  skiltes  man  høf- 
ligt, men  koldt.  —  Ogsaa  med  Scheele  var  en  lille  Ren- 
contre  i  Anledning  af  vore  daarlige  Diplomater,  som 
Scheele  vilde  tage  lidt  i  Forsvar;  navnlig  roste  han  Scheel- 
Plessen  i  Stockholm.  Michelsen  fortalte  idag  selv  sin 
Forlovelse  med  Frk.  Duntzfelt. 

9.  [Februar].  Herlufholmssagen  interesserer  i  denne 
Tid  meget  her,  især  dog  Hall,  som  ønsker  at  blive  For- 
stander for  Stiftelsen.     Han   er  ogsaa  absolut  den,  der  bør 


^)  Chr.  Fr.  Liebe,  Expeditionssekretær  under  Statssekretariatet  og 
Sekretær  hos  Premierministeren  (Kringelbach,  1.  c,  S.  20). 

^)  Ved  Resolution  af  13.  Decbr.  1856  blev  « Overbestyrelsen  af  de 
topographiske  Arbeider  under  Generalstaben  underlagt  Finantsministeriet > 
(Dep.  Tid.   1856,  S.    1151). 

være  det.  Egede  har  været  hos  Krieger  og  Leuning  for 
at  tale  med  dem  derom,  for  at  de  skulde  sætte  en  Peti- 
tion igjennem  fra  Skolens  Lærere  og  nogle  af  dens  ud- 
gaaede  Elever.  Treschow  vil  nemlig  lade  en  Ansøgning 
komme  fra  endeel  Herlovianere  om  at  maatte  faae  W.  Ox- 
holm.  Tillisch  og  Carlsen^)  søge  det  ogsaa  stærkt.  Con- 
seilpræsident  Bang  har  ogsaa  Lyst  (skjøndt  han  holder  sig 
passiv). 

Der  spores  i  denne  Tid  den  stærkeste  Interesse  for 
Skolevæsenet. 

10.  [Februar],  Sidste  Lørdag  fik  Andræ  den  Idee  at 
gaae  op  i  Folkethinget  og  høre  lidt  paa  dem.  Saavidt 
jeg  erindrer,  var  Kassesagen  paa  Bane,  finantsielt  var 
det  idetmindste.  A.  Hage  demonstrerede  vidt  og  bredt 
imod  Monarchiets  Finantsminister  og  om,  at  den  Ordning, 
han  vilde  have  indført,  var  aldeles  forkastelig.  Et  Forslag 
stillet  af  Steen,  Monrad  og  nogle  Andre  var  paa  Dags- 
ordenen, og  da  Ordføreren  [A.  Hage]  havde  anbefalet  det, 
udtalte  Bang  sig  derfor^).  Dette  kunde  efter  An  dræs 
Mening  ikke  gaae  an,  og  han  skyndte  sig  derfor  ned  i 
Ministerværelset  for  at  tale  med  Bang.  Andræ  brugte 
temmelig  stærke  Udtryk;  sagde  blandt  Andet  <det  var 
illoyalt  at  gaae  ind  paa  Sligt  uden  iforveien  at  have  talt 
med  ham>,  etc.  etc. 

Idag,  den  ii.  Februar,  er  den  mærkelige  Dag,  da 
Stemmesedler  til  Rigsraadsvalg  oplæses  Landet  over. 


*)  Stamhusbesidder  H.  R.  Carlsen  til  Gammel  Kjøgegaard  (Dansk 
biogr.  Lexikon  III,  S.   380). 

^)  Herom  henvises  til  2den  Behandling  i  Folketh.  d.  8.  og  9.  Febr. 
1856  af  »-Forslag  til  Lov  om  Kongerigets  særlige  Kassebeholdning«  (Sp. 
2595   ff.  og  Sp.   2615   ff.) 


OKTBR.  1855  —  MARTS    1856.  153 

Kirstein ^)  kom  op  i  Ministeriet  og  fortalte  Andræ, 
og  Egede  var  den,  der  først  fortalte  mig,  at  Andræ  var 
valgt.  Han  [Egede]  kom  lige  derfra  og  havde  hørt  ham 
proclameret  som  Rigsraad.  Først  den  næste  Dag  blev 
Nr.  3  valgt,  og  idag,  d.  13de  Kl.  2,  vides  endnu  ikke, 
om  Madvig  eller  Steen  ^)  er  den  Lykkelige. 

Andræ,  som  saa  mange  Gange  forgjæves  har  talt 
med  Hall  om  at  reparere  Ministeriet  itide,  medens  Re- 
paration var  mulig,  er  nu  kommen  til  den  Anskuelse,  at 
det  er  for  sildigt,  og  at  det^  der  nu  maa  gjøres,  er  at  op- 
løse Ministeriet. 

13.  [Februar].  I  Anledning  af  Svaret,  som  Scheele 
vil  sende  fra  Kongen  over  til  de  oprørske  Stænder^),  var 
der  Ministerconference.  Svaret  var  temmelig  skarpt,  men 
Andræ  og  Hall  billigede  det  ganske.  Raasløff  gav  sig 
derimod  til  at  sige  imod,  ja  gjorde  det  endogsaa  til  et 
Cabinetsspørgsmaal  for  sig.  Om  dette  nu  er  for  at  see, 
for  een  Gangs  Skyld,  hvad  hans  Fasthed  kan  føre  til,  eller 
om  det  virkelig  skulde  være  hans  Mening  at  ville  tage  den 


*)  Finantsembedsmand  og  Theaterdirektør  C.  L.  Kirstein  (Dansk 
biogr.  Lexikon  IX,   i86). 

^)  Mathematikeren  Adolph  Steen  (1.  c.  XVI,  293). 

^)  «Zeitung  fur  die  Verhandlungen  der  achten  Holstein- 
ischen  Provinzialståndeversammlung»  (1855 — ^^5^)  meddeler 
Ordlyden  af  Forsamlingens  Klage  («Beschwerde»)  af  6.  Febr. 
1856  over  Scheele  i  «Beilagenheft  II »,  S.  282 — 285;  den  kgl. 
Meddelelse  («Er6ffnung»)  til  Forsamlingen  af  16.  Febr.  1856, 
oplæst  af  den  kgl.  Kommissarius,  Amtmand  Levetzau,  i  Slut- 
ningsmødet  d.  20.  Febr.,  forefindes  S.  654 — 656.  løvrigt  fore- 
ligger baade  Forsamlingens  Klage  og  Kongens  Svar  i  dansk 
Oversættelse  i   «Berlingske  Tidende«   21.  Febr.  1856. 

Lejlighed  til  at  gaae  ud,  vides  endnu  ikke*).  Rigtignok 
skulde  det  være  besynderligt,  om  han  ikke  havde  mærket, 
at  man  jo  gjerne  saae  ham  gaae  ud,  thi  baade  hans  Col- 
leger og  hans  Departementschefer  have  arbeidet  paa  at 
aabne  hans  Øine  i  saa  Henseende.  Tiden  vil  vise  det, 
og  vel  ikke  senere  end  imorgen. 

14,  [Februar].  Idag,  Torsdag,  have  Hall  og  Egede 
været  her  til  Middag.  Hall  troede  ikke,  det  var  Alvor 
med  Raasløff,  Andræ  bragte  en  Efterretning  fra  Bang, 
som  var  mindre  behagelig.  Han  er  upasselig  og  efter 
hver  lille  Ærgrelse,  som  han  har  i  Folkethinget,  taler  han 
om  at  gaae  fra  Alting.  I  Regelen  er  det  ikke  Alvor;  naar 
han  faaer  betænkt  sig,  er  det  forbi;  men  igaar  havde  han 
udtalt  sig  meget  decideret,  saa  Andræ  var  bange  for  en 
complet  Opløsning,  hvilket  i  disse  Dage,  een  Uge  før- 
end Rigsraadets  Sammentræden,  vilde  være  meget 
ubehageligt.  Saameget  mere,  som  det  lige  efter  de  hol- 
stenske Ubehageligheder  med  Scheele  vilde  faae  Udseende 
af,  at  det  var  dem,  der  havde  forvoldt  det. 

Hall  interesserer  sig  kun,  eller  idetmindste  fortrinsviis, 
for  at  faae  Monrad  ind;  naar  man  taler  om  Krieger, 
Bardenfleth,  Tillisch,  svarer  han:  «Det  eneste  Ministerium, 
som  er  vigtigt  at  faae  besat.  Indenrigsministeriet,  dertil  er 
kun    Een    dygtig,    og   jeg   vil    aldrig   staae    paa   Rigsdagen 


*)  I  saa  Henseende  lyder  en  Optegnelse  i  en  lille  politisk 
Dagbog  af  H.  E.Schack:  «Raasløff,  som  mærker,  at  Jorden 
vakler,  benytter  Reskriptet  til  de  holstenske  Stænder  for  at 
retirere  i  Kvalitet  af  ædel,  moderat  Tydsk;  er  nærgaaende 
imod  Scheele  for  ret  at  vise,  at  han  ikke  gaaer  i  Scheeles 
Ledebaand». 

med  Tillisch»,  etc.  —  Efter  endt  Middagsmaaltid  her,  Bal 
hos  Prinds  Ferdinand,  hvorover  var  stor  Fortvivlelse. 

15.  [Februar].  Egede  her  om  Morgenen.  Igaaraftes 
[havde  han  havt]  Samtale  med  Bang,  som  ogsaa  til  Egede 
havde  sagt,  at  han  vilde  gaae.  I  dette  Øieblik  havde  jeg  Visit 
af  Pastor  Birkedal^),  der  kom  fra  Monrad,  Han  spaaede 
Spektakler  med  Rigsraadet. 

Hall  fortalte  igaar,  da  han  var  her,  at  han  atter 
havde  havt  en  lille  Bredouille  med  Heiberg  i  Anledning 
af  et  Stykke  (Figaro)^),  de  vilde  opføre  i  Hoftheatret.  Hall 
havde  paa  hans  Forespørgsel  svaret  ham  meget  høfligt,  at 
det  skulde  blive  undersøgt,  hvorvidt  Lange  ^)  havde  Ret 
eller  ei  til  at  gjøre  det.  Og  herpaa  svarede  Heiberg  saa 
med  en  aldeles  uhøflig  Skrivelse,  «at  naar  Ministeriet  aldrig 
understøttede  ham,  men  derimod  Andre,  der  ikke  vare 
berettigede*,  etc.  Brevet  var  saaledes  aflattet,  at  Hall 
havde  den  største  Lyst  til  at  svare  ham,  «at  det  var  med 
Forundring  og  Misbilligelse,  han  havde  læst  Etatsraadens 
Skrivelse,  da  han  altid  pleiede  at  omtale  Nødvendigheden 
af  Disciplin*.  Imidlertid  lader  han  det  vel  gaae  for  gam- 
melt Venskabs  Skyld. 

Idag,  da  Andræ  kom  hjem  fra  Ministerconference, 
fortalte   han,    at  Hall    strax   havde    taget  ham  til  Side  og 


1)  Vilhelm  Birkedal,  Præst  (Dansk  biogr.  Lexikon  II,  S.  304),  omtalt 
i  Biografien  om  Andræ,  vol.  I,  S.   20  ff.  og  S.  98  ff. 

^)  Det  omtalte  Stykke  er  Beaumarchais'  « Figaros  Bryllup*.  Fru 
Heiberg  og  P.  Hansen  omtale  ikke  «Bredouillen»,  derimod  H.  Christensen, 
1.  c,  S.    191  — 192,  henvisende  tillige  til  Overskou,  1.  c.  VI,  S.   298  —  299. 

')  Theaterdirektøren  Hans  Vilhelm  Lange  (Dansk  biogr.  Lexikon 
X,  S.  25). 

sagt,  han  havde  igaar  hos  Treschow  faaet  det  mæglet 
med  Bang,  som  foreløbig  blev.  Andræ  blev  derfor 
forundret,  da  Bang,  saasnart  man  havde  sat  sig,  tog  til- 
orde,  «at  han  havde  sammenkaldt  Møde  for  at  tale  med 
sine  Colleger  om  et  personligt  Forhold.  Hans  Helbred 
var  saadant,  at  han  ikke  længere  taalte  at  være  i  Ministe- 
riet. Hans  Ønske  var  at  nedlægge  alle  Portefeuiller,  men 
dersom  hans  Colleger,  i  Anledning  af  Rigsraadets  Sammen- 
træden,  ønskede,  han  skulde  lade  dette  være,  vilde  han 
indskrænke  sig  til  at  afgive  Indenrigsministerportefeuillen ; 
derimod  maatte  han  strax  have  6  Ugers  Permission«. 

Da  han  havde  holdt  denne  lille  Tale,  som  kom  Scheele 
meget  ubehagelig  uventet  og  lod  Luttichau  sidde  med  aaben 
Mund,  lod  Andræ  nogle  Øieblikke  gaae  for  at  lade  Hall 
tage  Ordet,  thi  han  troede  ikke,  at  det  var  Arrangementet 
fra  den  foregaaende  Dag.  Da  han  imidlertid  Intet  sagde, 
reiste  Andræ  sig  og  sagde,  «at  dette  jo  var  det  Samme 
som  at  afgive  Portefeuiller,  og  det  forekom  ham  en  reen 
Umulighed,  at  Ministeriet  kunde  være  i  saadan  Opløsnings- 
tilstand, naar  Rigsraadet  kom  sammen;  dersom  Conseil- 
præsidenten  ikke  kunde  opsætte  sin  Reise  til  det  var  forbi, 
var  det  bedst,  de  Alle  indgav  deres  Demission,  saa  maatte 
Kongen  vælge  et  nyt  Ministerium*.  Nogle  Stemmer  reiste 
sig  derimod  og  sagde,  «det  var  ikke  værdt  for  een  Porte- 
feuilles  Skyld*.  Andræ  svarede  hertil  «at  det  var  tre  —  og 
fire,  naar  man  regnede  Conseilpræsidenturen  for  een  —  thi 
Ministeren  for  Slesvig  havde  jo  sagt,  at  han  vilde  afgive 
sin  Portefeuille  som  imorgen».  Ved  disse  Ord  saae  Andræ 
spørgende  paa  ham  [Raasløff],  og  han  svarede:  <Ja,  jeg 
gaaer  paa  Lørdag  i  alle  Tilfælde*.  Efter  dette  blev  Sam- 
talen saa  livlig  (vrøvleagtig)  og  almindelig,  at  Andræ  ikke 
kunde    følge   med,  og   da   han   kom    hjem,    ikke  vidste    det 

endelige   Resultat.    —   Imorgen,    Lørdag,    i    Statsraadet   vil 
det  vel  afgjøres. 

16.  [Februar].  Før  Statsraadet  havde  Kongen  havt 
en  Samtale  med  Bang,  i  hvilken  han  havde  overtalt  ham 
til  at  blive.  Simony  skulde  indtil  videre  besørge  Indenrigs- 
ministeriet. Raasløff  havde  skrevet  til  Kongen,  at  han 
troede,  det  var  hans  Pligt  at  gaae,  da  hans  udtalte  An- 
skuelser vare  i  Strid  med  det  omtalte  Rescript  til  Hol- 
stenerne^). 

17.  [Februar].  Idag,  Søndag,  Egede  tidlig  om  Mor- 
genen her  et  lille  Løb,  før  han  gik  til  Bang.  Om  For- 
middagen Andræ  til  en  Sammenkomst  med  Hall  og  Tre- 
schow. Treschow  bad  dem  dog  endelig  holde  sammen,  til 
Rigsraadet  havde  været  sammen:  *Det  vil  sige,  lad  Raas- 
løff nu  kun  gaae;  selv  om  han  vilde  blive,  saa  er  det 
ikke    værdt  nu;   ham   kan  man  nok  faae  remplaceret). 

Dernæst  taltes  om  at  vælge  en  Præsident  [for  Rigs- 
raadet]. Bardenfleth  var  først  paa  Bane,  men  ham  havde 
Treschow  meget  imod:  «De  maa  ikke,  min  kjære  Ven, 
see  paa  Fornemhed;  de  er  sg'u  fornemme  nok  og  behøve 
ikke  at  bryde  dem  derom.  Nei,  Dygtigheden,  den  holder 
dog  ud  i  Længden ;  lad  os  see  Listen  igjennem !  >  Man 
begyndte  paa  den  og  kom  sidst  til  de  kjøbenhavnske  Valg. 
Først  dér  standsede  Andræ,  som  læste  op,  ved  Madvigs 
Navn  og  sagde:  «Ja,  Madvig  kunde  man  jo  meget  godt 
tage»,  Treschow:  «Ja,  jeg  holder  ikke  af  ham,  det  veed 
Gud;  men  jeg  siger  dog:  Tag  ham,  naar  han  er  den  Dyg- 
tigste og  Troeste,  derpaa  kommer  det  an.  Saa  har  man 
da  ogsaa  den  Fordeel  at  blive  fri  for  hans  forbandet  kjede- 


^)  Herom  henvises  til  omst.  S.    153  og  til    Neergaard,  I.  c.  II,  S.  83 
og  S.   115. 

lige  Snak»,  Andræ  har  altid  talt  om  Bardenfleth  eller 
Madvig,  han  er  fornøiet  med  dem  begge. 

18.  [FebruarJ.  Idag  i  Ministerconference  afgjort,  at 
Madvig  skal  udnævnes  til  Præsident  for  Rigsraadet.  — 
Gaaer  Raasløff  af,  blev  det  ligeledes  decideret,  at  Hall 
fungerer  som  slesvigsk  Minister  ad  interim.  —  Treschow 
har  fuldstændig  intrigueret,  eller  rettere,  interesseret  sig  for 
Madvig,  selv  Scheele  havde  han  stemt  [gunstig]  for  ham; 
Bardenfleth  troede  man  for  svag  til  at  styre  en  saadan 
Forsamling. 

Raasløffs  Afgange)  [i8.  Februar]  staaer  idag  i 
Avisen.  Ingen  har  holdt  paa  ham,  men  ere  tværtimod 
glade  ved  hans  Bortgang;  det  er  eet  Nul  mindre.  Nogle 
sige,  det  er  Klogskab;  han  har  troet,  at  Ministeriet  vilde 
blive  ødelagt  af  det  snart  sammentrædende  Rigsraad,  og 
har  derfor  retireret  før  denne  paatvungne  Opløsning.  — 
Andræ  glædede  sig  iaftes  over,  hvor  snildt  Valgene  [ved 
Forholdstal]  for  Holstenerne  vare  arrangerede.  Ministeriet 
gjør  ogsaa  Regning  paa  at  have  omtrent  9  af  dem  2). 

Egede  var  her  idag  og  fortalte  meget  curieust  om 
sine  Begivenheder  med  Bang.  Ved  den  allermindste  Sag, 
f.  Ex.  ved  Raasløffs  Indstilling  til  Afsked,  er  der  stort  Raad. 
« Hvordan  skal  vi  nu  gjøre  det.'*«  «Ja,  Deres  Excellence,  jeg 
mener  saadan,  det  er  den  sædvanlige  Formel* .  «Ja,  er 
det  vist?  Dette  er  jo  et  andet  Tilfælde;  lad  os  faae  Bauditz 
ind,  —  Bauditz!*^)  Den  samme  Raadslagning.  «Lad  os 
faae  Blichfeldt,  —  Blichfeldt ! » ^),     Derpaa  kommer  endelig 


')  Dep.  Tid.   1856,     S.    169;  Bemærkning  i   tTillægt. 

*)  Neergaard,  1.  c.  II,  S.  30,  jfr.  S.  87,  89. 

^)  Bsggs  Ovennævnte    vare    Embedsmænd    under   Indenrigsministeriet 
(Kringelbach  1.  c,  S.    142). 

en  eller  anden  Fyr  med  et  Ærinde;  han  bliver  ligeledes 
spurgt,  og  saaledes  staae  de  ærede  fem  Herrer,  til  de  Alle 
ere  aldeles  vir;  saa  gaaer  Bang,  og  derpaa  hver  især  af 
de  Andre,  hvorpaa  da  Egede  igjen  sætter  sig  til  Arbeide. 
En  Time  førend  Bang  har  sagt,  det  skulde  være  færdigt, 
er  han  inde  igjen:  «Gud,  er  det  ikke  færdigt?  Det  skulde 
accurat  være  den  Tid,  jeg  sagde ».  «Ja,  Deres  Excellence, 
det  skal  være  færdigt  f ø  r  den  Tid,  men  det  var  først 
Kl.  2».  «Nei,  nu  maa  jeg  have  det  Altsammen,  lad  os 
selv  skrive  detU.  Egede  flyver  da  ind  og  tager  det  fra 
Afskriverne,  Ministeren  skriver,  og  de  see  til.  Forresten  er 
han  godmodig  og  rar. 

Der  var  Tale  om,  at  Raasløff  skulde  være  noget 
mere,  da  han  gik  ud  af  Ministeriet,  men  de  Andre  syntes, 
da  han  var  i  2den  [Rang]  Klasse,  var  det  nok.  Ligeledes 
Tale  om  at  vælge  Liittichau  til  Rigsraad;  men  man 
syntes,  det  ikke  kunde  gaae  an,  da  han  var  Minister. 
Liittichau  var  enig  deri,  men  tilstod  forresten,  at  han, 
naar  han  gik  af  som  Minister,  gjerne  vilde  være  det.  — 
Tale  om  at  besætte  Indenrigsministeriet  med  Unsgaard^), 
hvilket  Treschow  havde  raadet  Andræ  og  Hall,  da  de  vare 
dér.  De  vilde  begge  gjerne  have  Unsgaard,  men  Andræ 
syntes,  det  skulde  blive,  til  Ministeriet  rigtig  kunde  organi- 
sere sig. 

Andræ  interesserer  sig  for  at  faae  Reich  valgt  til 
Rigsraad  og  kunde  vist  faae  det,  naar  han  tog  sig  varmt 
deraf,  men  Hall  er  i  den  senere  Tid  ikke  saa  varmt  paa 
hans    [Andræs]   Parti    som   tidligere.     Han   arbeider  stadigt 


*)  Ivar  Johan  Unsgaard,  dengang  Stiftamtmand  over  Fyens  Stift  og 
Amtmand  over  Odense  Amt,  Indenrigsminister  i  Juni  1856  (Kringelbach, 
1.  c.  S.  9). 

for  at  faae  Monrad  ind  i  Ministeriet,  og  denne  har  allerede 
som  Directeur  gjort  stor  Skade  ^).  Han  har  indtaget  den 
første  Plads  i  Halls  Hjerte  som  Ven  og  Raadgiver;  han  er 
insinuant  og  intriguant  og,  som  Følge  deraf,  meget  farlig 
ved  Siden  af  Enhver,  men  især  ved  Hall.  Den  første  Gang, 
Hall  talte  om  Monrad  som  Minister,  sagde  jeg,  «at  jeg 
da  blot  vilde  ønske,  Andræ  med  det  Samme  gik  ud,  thi 
jeg  var  fuldstændig  vis  paa,  at  Monrad  ikke  holdt  op, 
før  han  i  den  gode  Sags  Interesse  havde  sat  Dem  og 
Andræ  sammen ».  De  loe,  og  Hall  sagde:  «De  vare  da 
ikke  Børn  længer » ;  men  nu  har  han,  blot  som  Directeur, 
allerede  begyndt  godt,  og  det  skulde  meget  undre  mig, 
om  det  ikke  tilsidst  lykkes  ham  at  gjøre  Andræ  og  Hall 
til  politiske  Uvenner. 

20.  [Februar],  Idag  slutter  Rigsdagen.  Taffel  hos 
Kongen.  Megen  Travlhed  med  at  gjøre  de  Love  istand, 
som  skal  forelægges  Rigsraadet. 

23.  [Februar].  Idag  fortalte  Andræ  mig,  at  han 
haabede  at  faae  Reich  valgt  til  Rigsraad  i  Reedtz's  Sted. 
De  andre  [Ministre]  patronere  rigtignok  hver  sin,  især  jydske 
Godseiere,  store  eller  smaa,  men  der  er  ingen  Enighed, 
saa  jeg  tænker  nok  ogsaa,  det  bliver  Reich,  hvilket  vilde 
være  os  begge  meget  kjært;  Reich  er  dygtig  og  velsindet 
i  enhver  Henseende^). 

Scheeles  Svar  paa  de  holstenske  Stænders  Klage  til 
Kongen^)    har  gjort  et  meget  forskjelligt  Indtryk.     Fornuf- 


1)  Omst.  S.  115. 

*)  Monrad  forsaavidt  samstemmende  som  det  i  hans  »Redegørelse 
om  Deltagelse  i  Begivenhederne  1864*,  S.  75  hedder:  »Det  var  en  Mand, 
hvis  Sjæl  var  gjennemdannet  indtil  dens  inderste  Kjerne;  hans  ædle  Ka- 
rakter, hans  klare  Besindighed  var  udpræget  i  hele  hans  Væsen ». 

^    Omst.  S.    153,  jfr.  iøvrigt  Neergaard,  1.  c.  II,  S.  81   ff. 

tige  Folk  synes  godt  om  det,  men  Raasløff  og  Consorter 
ere  bange,  de  [holstenske  Stænder]  skulle  spise  os  til 
Gjengjæld;  tillige  have  de  [»Raasløfif  og  Consorter »]  ogsaa 
siesvig- holstenske  Sympathier. 

Scheele  har  en  meget  fortræffelig  Maade  at  tale  med 
Prindser  og  deslige  Folk  paa.  Ved  sidste  Taffel  kom 
Prinds  Christian  hen  til  ham  og  spurgte:  « Hvorledes 
det  kunde  gaae  til,  at  han  og  hans  Gemalinde  vare  invite- 
rede af  den  franske  Keiser  til  at  komme  derover  og  al- 
deles ikke  havde  faaet  nogen  Underretning  derom  af  ham  ? » 
« Deres  Høihed  vil  ganske  sikkert  nok  faae  Underretning 
derom,  men  ikke  af  mig,  der  som  Udenrigsminister  har 
faaet  denne  Indbydelse  og  meddelt  Kongen  den».  «Ja, 
jeg  beklager  meget,  Geheimeraad  Seheele,  at  De  har  troet 
at  maatte  slaae  ind  paa  en  saadan  Vei  som  den,  De  har 
betraadt,  og  det  Forhold,  der  som  en  Følge  deraf  er  mel- 
lem os».  «Deres  Høihed,  jeg  kan  ikke  Andet  end  svare, 
at  jeg  ligesaa  meget  beklager  Deres  Høiheds  Handlemaade 
og  maa  tilstaae,  at  jeg  troer  den  overmaade  uklog  ,  etc. 
etc.  —  Kongen  tillader  ikke,  at  Prindsen  og  Prindsessen 
reise  paa  Grund  af  de  Historier  og  Rygter,  der  gik  efter 
Prindsens  sidste  Reise  til  Kiel  til  Vilhelmines  Fødselsdage). 
Naturligviis  er  Prindsen  ogsaa  en  intim  Ven  af  Firmaet 
Hansen-Sponneck,  David-Ussing,  hvilke  to  Sidste  dog  ere 
saa  fornuftige,  at  de  gaae  med  Regjeringen  i  vigtige  Sa- 
ger; navnlig  vare  begge,  da  Rigsraadet  første  Gang  var 
sammen,  meget  honnette  i  deres  Optræden^). 

Denne  Uge  har  været  meget  skæbnesvanger:  Hr.  v. 
Raasløff  omsider   gaaet   af;    Ministeriets   Svar  til   de  hol- 


^)  Omst.  S.   147,  jfr.   ^Fædrelandet  >   30.  Januar   1856. 
»)  Omst.  S.  60  og  S.  63—64. 

II 

Stenske  Stænder  paa  deres  Klage  over  Scheele;  Madvigs 
Valg  til  Præsident;  et  nyt  Rigsraadsvalg ;  forhaabentlig 
Rigsrettens  Dom.  Meningerne  om  den  ere  endnu  høist 
forskjellige.  Andræ  troer,  de  Tre  [Hansen,  Bille,  Spon- 
neck]  maa  blive  dømte;  Vedel  troer  ikke,  de  bliver  det; 
Krieger  har  aldeles  ingen  Mening  derom.  Endelig  til 
Syvende  og  Sidst  er  Monrad  falden  paa  Gaden,  og  de 
Lærde  ere  uenige,  om  han  skal  ligge  i  2  eller  i  6  Uger.  — 
Ravn  fortalte  forleden  Dag,  at  Byen  var  fuld  af  Rygter 
om,  at  Monrad  skulde  være  Minister.  Kongen  havde 
drukket  hans  Skaal  ved  Bordet,  etc.  etc,  hvilket  forresten 
var  aldeles  usandt.  Ravn  var  meget  misfornøiet  dermed; 
han  syntes,  det  vilde  forvanske  Ministeriets  Charakteer  og 
Farve. 

Hall  og  Krieger  vare  her  begge  i  Søndags;  de  ar- 
beidede  paa  en  smuk  Tale  for  Kongen  til  Rigsraadet,  men 
de  vare  selv  ikke  fornøiede  med  Udkastet.  Tiltaleformen 
er  heller  ikke  bestemt. 

27.  [Februar].  Skøndt  Andræ  holder  sig  meget  fjernt 
fra  Sponneck  og  kun  hvert  halve  Aar  omtrent  har  en 
Samtale  med  ham,  og  det  personlige  Forhold  ved  slige 
Leiligheder  er  fortræffeligt,  er  der  dog  af  og  til  smaa  Ube- 
hageligheder med  ham.  Han  gjør  bestandig  Forsøg  paa 
at  forøge  sin  Myndighed  og  Uafhængighed;  for  Ex.  ind- 
stillede han  forleden  Dag  Generaltolddirectoratet  til  selv- 
stændigt at  have  en  Conto  til  Gratialer,  saa  at  han  ikke 
behøvede  hver  Gang  at  indstille  disse  forskjellige  Fyre  til 
Finantsministeren.  Ligeledes,  at  han  skulde  kunne,  naar 
det  behagede  ham,  nedsætte  en  Comité  for  at  afgive  Be- 
tænkninger om  Et  og  Andet,  han  havde  foreslaaet.  Lige- 
ledes, at  Bluhme  herefter  skulde  have  1000  Rdl.  til  i 
Tafifelpenge.      Alle   disse    3    Spørgsmaal    bleve    udenvidere 

besvarede  med  «Nei»,  saa  jeg  frygter  meget,  at  Venskabet 
fra  Sponnecks  Side  er  mindre  nu,  end  før  han  blev  ansat 
som  Generaltolddirecteur. 

Reichs  Udnævnelse  til  Rigsraad  begynder  at  blive 
bekjendt,  førend  den  er  afgjort.  Andræ  er  bange,  det 
skal  gaae  galt,  naar  man  taler  om  det,  før  det  er  skeet, 
saameget  mere,  som  der  fra  Statsraadets  Side  slet  ingen 
Beslutning  er  tagen.  Det  var  blot  Andræ,  som  talte  for 
ham;  men  da  Scheele  havde  sagt  et  Par  samstemmende 
Ord,  lod  Andræ  Sagen  falde,  for  at  tage  den  op,  naar  de 
Andre  havde  havt  Tid  til  at  sætte  sig  ind  deri.  Egede 
sagde  imidlertid,  at  Bang  strax  ansaae  det  for  afgjort,  og 
havde  ladet  ham  indstille  dertil,  hvilken  Indstilling  skulde 
overrækkes  Kongen  idag. 

Egede  kom,  da  vi  sade  tilbords,  og  fortalte,  at  Bretton 
havde  talt  i  Rigsretten  fra  9 — i,  saa  man  rimeligviis  ikke 
kunde  vente  Dommen  før  næste  Dag. 

28.  [Februar].  Dommen  er  falden  idag  (i  Nat  Kl.  i  V2) 
og  lyder  paa  fuldstændig  Frifindelse^).  Da  jeg  imorges 
kom  ind  til  Andræ  for  at  hente  Aviserne,  stod  han,  mod 
Sædvane,  allerede  inde  i  sin  forreste  Stue  og  læste  i  « Ber- 
lingske«. Han  var  meget  misfornøiet  med  Udfaldet^  sagde, 
at  «.en  saadan  Dom  undergravede  al  Retsbevidsthed  og  var 
meget  fordærvelig  i  constitutionel  Henseendes.  ]eg  derimod 
var  ret  godt  fornøiet  med  den  og  ønskede  ikke,  at  de 
gamle  Ministre  skulde  staae  som  Martyrer,  og  de  nye  som 
dem,  der  havde  intimideret  Dommerne.  Nu  har  Høiesteret, 
som  længe  har  været  moden  til  en  Reorganisation^),    ladet 


^)  Rigsretsdommen  blev  afsagt  Natten  mellem  d.  27de  og  28de  Fe- 
bruar 1856,  Kl.  12V2;  »Berlingske  Tidendes  d.  28.  Februar  meddeler 
Dommen  in  extenso. 

"^)  Bemærkning  i   « Tillæg  >. 

de  meest  Nærsynede  erkjende  dette  og  maaske  banet  Vei 
til  en  Jurys  Nedsættelse  ogsaa  her  i  Landet.  —  Egede  var 
her  idag  (Torsdag)  alene  til  Middag.  Da  vi  allerede  sade 
ved  Bordet,  kom  et  Bud  og  meldte,  at  Ministrene  spiste 
hos  Hs.  Majestæt,  da  Statsraadet  først  endte  Kl.  5.  —  Ønske 
om,  at  Bang  maatte  blive  Justitiarius  i  Høiesteret. 

29.  [Februar].  Reich  her  iformiddag  for  at  præsen- 
tere sig  som  Rigsraad.  Havde  i  otte  Dage  været  ganske 
febril  over  alle  de  mange  Gratulationer,  som  han  ikke 
vidste^  hvad  Betydning  man  kunde  tillægge.  —  Om  Mid- 
dagen Hall  her,  hvis  Humeur  og  Stemning  mindede  lidt 
om  de  gamle  April-  og  Decemberdage.  Han  havde  Aftenen 
iforveien  været  hos  Prinds  Frederik^),  som  havde  con- 
verseret  ham  endeel  og  blandt  Andet  spurgt,  »thvad  han 
syntes  om  Rigsrettens  Domr»  Hall  svarede  hertil,  at  «det 
jo  var  glædeligt  for  Ministre  i  Function  at  see  en  saadan 
Dom  fældet  over  de  afgangne»,  hvortil  da  Prindsen  smi- 
lende sagde:  «Ja,  ikke  sandt,  det  er  et  glædeligt  Resultat !» 
Hansen  var  dér  og  blev  feteret  og  gratuleret.  En  Inconse- 
kvents  er  det,  at  Ex-Ministeriet  og  dets  Venner,  der  lode 
som  om  de  saae  paa  Rigsretten  med  den  største  Haan, 
dog  nu  udstøde  høie  Jubelraab  og  lade  sig  gratulere  af  Al- 
verden. Det  hele  Parti,  ^Kjøbenhavnsposten«  til  Stjern- 
holm-), ere  i  Henrykkelse  og  haabe,  at  det  nuværende 
Ministerium  skal  være  borte  om  8  Dage,  og  de  Gamle  i 
deres  Sted.  Paa  Rigsraadets  Optræden  stoles  ogsaa  endeel. 
Bang  og  nogle  Andre  ere  temmelig  bange.  —  Hall  havde 


^)  Frederik,    Landgreve   af   Hessen-Kassel    (Dansk    biogr.   Lexikon   V, 
S.  339). 

'■')  Frederik  Chr.  Stjernholm,  Officer;   « havde  staaet  i  et  nøje  person- 
ligt Forhold  til  Krigsminister  Hansen*    (Dansk  biogr.  Lexikon  XVI,  438). 

talt  med  Raasløff  hos  Prindsen;  han  lod  saa  smaat,  som 
om  han  nok  kunde  være  tilsinds  at  træde  ind  igjen.  Tre- 
schow har  temmelig  mange  Møder  i  denne  Tid  med  Til- 
lisch,  Bluhme  og  Consorter.  Han  ønsker  meget  Bluhme 
ind  i  Ministeriet;  Andræ  og  Hall  ønske  ham  ikke.  Siden 
Andræ  talte  mere  med  ham  ved  Sundtoldsforhandlingerne, 
har  han  tabt  sin  Agtelse  for  hans  Dygtighed;  Charakteren 
[i  politisk  Retning]  har  han  aldrig  vurderet. 

Scheele  har  i  denne  Tid  tabt  endeel  af  sit  gode 
Humeur  og  Mod;  han  tænker  og  plager  sig  med  denne 
Rigsretssag  derovre^).  Blev  de  andre  frikjendt,  maa  han 
naturligviis  blive  dømt.  Han  besøgte  igaar  Hall  og  talte  i 
Begyndelsen  om  flere  forskjellige  Ting.  «Naar  man  taler 
med  Scheele  og  tildeels  med  Treschow»,  sagde  Hall, 
«saa  sidder  man  altid  og  tænker:  «Naa,  naar  kommer  endelig 
det,  hvorpaa  det  kommer  an?» 


*)  D.  e.:  Processen    for  Overappellationsretten  i  Kiel,  jfr.  Neergaard, 
1.  c.  II,  S.  83-84. 

Side  24. 

1  Betragtning  af,  at  det  omstaaende  berørte  Brev  fra 
daværende  Premierminister  Bang  er  saa  at  sige  det  første 
Skridt  til  Udarbeidelsen  af  Fællesforfatningen  af  2.  Oktober 
1855,  tør  det  hidsættes,  ordret  saalydende: 

c  Frederiksberg,  Søndag  Formiddag 

d.   15.  April    1855. 

Hr.  Minister  Andræ, 

Rd.  og  Dbgmd.  p.  p. 

Efter  mit  Naturel  tog  jeg  strax  igaar  Aftes  fat  paa 
at  udkaste  en  Brouillon  til  det  mig  paatvungne  —  de  høflige 
Ord  forandre  ei  Tvangens  Væsen  —  Forfatningslovs-Udkast. 
Jeg  er  dog  bleven  færdig  til  Kl.  nu  er  11  med  27  Para- 
grapher,  men  maa  min  ærede  Ven  takke  sig  selv  for,  at  de 
ei  ere  blevne  bedre  redigerede.  Jeg  vilde  nu  bede  Dem 
notere  Deres  Bemærkninger  ved  samme  og  derpaa  sende 
G.  Raad  Scheel  dem  til  Gjennemsyn.  Dersom  vi  da  ei 
splittes  ad  i  Morgen  Aften,  saa  vilde  jeg  gjerne  gjennem- 
gaae  dette  første  Ark  med  de  tvende  Herrer  Tirsdag  Mor- 
gen, og  saa  sætte  samme  Ark  i  Arbeide  til  Renskrivning, 
hvorom  vi  iøvrigt  kunne  træffe  nærmere  Aftale  i  Morgen 
Aften.  Jeg  har  foruden  min  Secretær  kun  een  Mand  (uden- 
for Ministeriet),  som  jeg  kan  betroe  Afskrivningen  af  disse 
Forarbeider,   som  vi   hverken   maae  ønske  i   « Fædrelandets » 

eller  « Morgenpostens »  Hænder.  Har  De  en  tredie  aldeles 
tro  Mand?  Vi  skulle  have  8  Afskrifter,  og  det  var  dog 
kjedsommeligt,  at  Renskrivningsarbeidet  skulde  standse  os, 
naar  vi  selv  paaskynde  det  reelle  Arbeide  saameget  som 
muligt. 

Komme  vi,  som  sagt,  ud  af  det  i  Morgen  Aften,  vil 
jeg  tage  hele  Tirsdag  og  Onsdagen  til  Fortsættelsen  af  min 
Brouillon  —  med  hvilken  jeg  ei  kan  komme  videre  idag, 
da  De  nok  i  Finantsministeriet  har  beholdt  mine  Notater 
fra  de  sidste  Conferencer  om  denne  Gjenstand.  Var  De  nu 
saa  skikkelig  at  udkaste  Paragrapheme  om  Skattebevillingen 
og  Regnskabsvæsenet,  med  Angivelse  i  Margin  af  de  til- 
hørende midlertidige  Bestemmelsers  Hovedindhold  —  om- 
trent som  jeg  har  begyndt,  saa  haaber  jeg,  at  jeg  til  Ons- 
dag Middag  Kl.  5  skulde  levere  Dem  Rest;  og  inden  Ugens 
Udgang  kunde  da  hvert  af  Ministeriets  Medlemmer  have  sit 
Exemplar  af  Udkastet  i  Hænder.  — 

Ved  at  komme  nærmere  ind  i  Detailler  er  den  noget 
gigantiske  Tanke  kommen  ind  i  min  Hjerne,  uden  at  jeg 
kan  faae  den  ud  før  at  være  belært  af  min  i  slige  Sager 
mere  forfarne  CoUega,  —  om  det  gaaer  an  at  indlade  sig 
med  Rigsraadet  om  Ændringsforslag  og  derved  give 
det  en  langt  større  Indflydelse  end  Rigsdagen,  og  om  man 
ei  bør  affordre  begge  et  simpelt  '<Ja»  eller  «Nei»,  hen- 
visende dem  til  Lovens  mellem  os  omtalte  Slutningsparagraf, 
at  Kongen  vil  forelægge  hele  Loven  for  det  først  sammen- 
trædende Rigsraad  til  reviderende  Betænknings  Af- 
givelse, og  foretage  de  af  samme  tilraadede  Modificationer 
af  Fællesforfatningen ,  som  han  finder  forenelige  med 
Monarc hiets  Tarv.  —  Det  var  en  kortere  Proces,  og  kom 
man  ei  længst  med  den? 

Anbefal  mig  venligst  til  Deres  Frue. 

Deres  hengivne 

Bang»  *). 


^)  Saavel  det  anførte  Brev  og  dermed  fremsendte  saakaldte  « Brouillon*, 
der  er  paategnet  Andræs  Bemærkninger,  samt  hvad  iøvrigt  haves  hos  mig 
af  Manuskripter  vedrørende  Udarbeidelsen  af  Fællesforfatningen  af  2.  Oktober, 

Side  26  og  S.  45 — 46. 

I  Ministeriets  Forestilling  af  9.  Juni  1855  om  allerhøieste 
Vedtagelse  af  Udkastet  til  Forfatningslov  for  det  danske  Monar- 
kies  fælles  Anliggender  (aftrykt  efter  Originalen  i  «Andræ  og 
Fællesforfatningen  af  2,  Oktober  1855 »,  Tillæg,  S.  390  ff.)  hen- 
vises der  til  Raasløffs  «dissentierende  Bemærkninger*  med 
følgende  Ord: 

«Medundertegnede  Raasløff  er  vel  i  det  Hele  enig  i  fore- 
staaende  allerunderdanigste  Forestilling,  men  med  Hensyn  til 
nogle  Punkter  er  jeg  dog  af  en  afvigende  Mening,  og  finder 
dem  derhos  af  en  saadan  Betydenhed,  at  jeg  har  troet  at 
burde  allerunderdanigst  skriftligen  forelægge  D.  Maj.  min  An- 
skuelse af  disse  Forhold,  som  derfor  herved  vedlægges ». 

Ifølge  den  hos  mig  beroende  Original  lyder  Raasløffs 
«  dissentierende  Bemærkninger  »   saaledes: 

«Dissentierende  allerunderdanigste  Bemærkninger  fra  Mini- 
steren for  Hertugdømmet  Slesvig  til  Ministeriets  allerunder- 
danigste Forestilling  angaaende  P'orfatningsloven  for  det  danske 
Monarchies  Fællesanliggender. 

ad  §13^).  Den  allerunderdanigst  undertegnede  Minister 
for  Hertugdømmet  Slesvig  tør  ikke  tilraade  Optagelsen  af 
de  i  denne  §s  første  Passus  indeholdte  Bestemmelser  i  For- 
fatningsloven for  Fællesanliggenderne,  fordi  den  efter  min 
Formening  strider  imod  de  for  de  enkelte  Landsdele,  in 
specie    for    Hertugdømmet    Slesvig    udgivne    Forfatningslove. 


omfattende  bl.  A.  det  Udkast,  som  Andræ  d.  17de  April  i  Finantsministe- 
riet  dikterede  Bang,  —  alle  disse  Aktstykker  ere  nu  afleverede  til  Rigs- 
arkivet. 

^)  §  13  saalydende:  «For  Rigsretten  kan  Kongen  ogsaa  lade  Andre 
tiltale  for  Statsforbrydelser,  som  tindes  særlige  farlige,  naar  Rigsraadet 
dertil  giver  sit  Samtykke. 

løvrigt  medfører  denne  Forfatningslov  ingen  Forandring  i  de  nær- 
værende Domstoles  Omraade,  ligesom  og  den  dømmende  Magts  Udøvelse, 
forsaavidt  den  er  et  Fællesanliggende,  kun  kan  omordnes  ved  Lov*. 

Naar  det  i  den  AUerhøieste  Kundgjørelse  af  28de  Januar  1852 
er  sagt,  at  navnlig  de  tidligere  under  det  slesvig-holsteen- 
lauenborgske  Cancellie  hørende  Sager  (altsaa  hele  Justits- 
væsenet) skulle  for  Fremtiden  varetages  af  Ministeriet  for 
Hertugdømmet  Slesvig,  forsaavidt  de  angaae  dette  Hertug- 
dømme, —  naar  det  endvidere  i  den  AUerhøieste  Forord- 
ning angaaende  Hertugdømmet  Slesvigs  Forfatning  af  15de 
Februar  1854  dens  §  3  hedder:  «I  Henseende  til  de  An- 
liggender, som  ifølge  Vor  AUerhøieste  Kundgjørelse  af 
28de  Januar  1852  høre  til  Vort  Ministerium  for  Hertug- 
dømmet Slesvigs  Embeds-Virkekreds,  har  dette  Hertugdømme 
sin  egen  Lovgivning  og  Forvaltnings;  fremdeles  i  §  12: 
«I  Henseende  til  de  Anliggender,  der  høre  til  Vort  Mi- 
nisterium for  Hertugdømmet  Slesvigs  Embeds-Virkekreds, 
skulle  Forandringer  i  Lovgivningen,  med  Undtagelse  af  pro- 
visoriske Love,  ikke  foretages  uden  forudgaaet  Samtykke  af 
Provindsialstænderforsamlingen  for  dette  Hertugdømme*; 
endelig  i  §  28:  « Mulige  Forandringer  i  nærværende  Forord- 
ning og  dens  Tillæg,  med  Undtagelse  af  de  fra  Provindsial- 
stændernes  Virkekreds  udelukkede  Bestemmelser  i  §§  i — 4, 
skuUe  behandles  ligesom  andre  Forandringer  i  Vort  Hertug- 
dømme Slesvigs  Lovgivning)' ;  —  saa  turde  heraf  fremgaae, 
at  der  ikke  ved  nærværende  Fællesforfatning  tør  foretages 
nogen  Forandring  i  Lovgivningen  angaaende  Hertugdømmet 
Slesvigs  særlige  Anliggender.  Men  da  det  nu  er  notorisk, 
at  de  Regler,  hvorefter  Misgjerninger  skuUe  forfølges  i  be- 
meldte Landsdeel,  forsaavidt  angaaer  forum  delicti,  hvile  paa 
utvivlsomme  og  i  fuld  Gyldighed  værende  Love,  turde  det 
være  ikke  mindre  vist,  at  den  foreliggende  Bestemmelse, 
hvorefter  ogsaa  Andre  end  Ministeren  [Ministre]  kunne  tUtales 
for  Rigsretten  for  Stats  Forbrydelser,  indeholder  et  Indgreb 
i  de  ved  de  ovenanførte  AUerhøieste  Tilkjendegivelser  givne 
Tilsagn.  Dette  bliver  endnu  mere  iøinefaldende  ved  at  sam- 
menholdes med  Ministeriets  Program,  hvor  det  blandt  Andet 
er  udtalt,  at  « Ministeriet  vil  følge  den  Retning,  som  er  an- 
viist  ved  den  AUerhøieste  Kundgjørelse  af  28de  Januar  1852 ». 
nemlig:  «at  der  ved  Ordningen  af  Monarchiets  Anliggender 
skal,  under  Bibehold  og  videre  Udvikling  af  de  Indret- 
ninger, som  enten  omfatte  alle  Sammes  Dele,  eller  ere 
grundlagte    for    enkelte    af  disse,    skrides    frem    i    den 

Aand  at  opretholde  og  forbedre  de  retlig  bestaaende  For- 
hold*. Denne  Udtalelse  har  jo  nemlig  fundet  Sted,  efter 
at  de  enkelte  Forfatningslove  vare  udkomne,  og  maa  derfor, 
skjøndt  optagen  efter  et  tidligere  Actstykke,  ogsaa  finde 
Anvendelse  paa  disse. 

Skjøndt  jeg  derfor  ikke  tør  benægte,  at  en  saadan 
Bestemmelse  som  den  her  omhandlede,  jo  under  visse  For- 
hold kunde  have  sin  poHtiske  Nytte  og  Betydning,  maa  jeg 
dog  allerunderdanigst  fraraade,  at  der  af  denne  Grund  fore- 
tages et  Skridt,  hvis  formelle  Gyldighed  formeentlig  med 
Føie  kan  bestrides,  og  som  er  skikket  til  at  fremkalde  Mis- 
tillid til  givne  Løfter. 

Da  nu  derhos  Paragraphens  2den  Passus  ikkun  har 
nogen  Betydning  i  Forbindelsen  med  den  første,  og  der 
altsaa  ikke  turde  være  nogen  Grund  til  at  lade  hiin  staae, 
naar  denne  udgaaer,  skulde  jeg  allerunderdanigst  tillade  mig 
at  foreslaae,  at  hele  §en   udgaaer  af  Udkastet. 

ad  §  16^):  Ved  denne  §  tør  den  allerunderdanigst 
undertegnede  Minister  for  Hertugdømmet  Slesvig  ikke  und- 
lade at  fremsætte  nogle  afvigende  Bemærkninger.  Para- 
graphen  indeholder  blandt  Andet  den  Bestemmelse,  at  en 
Embedsmand,  som  afskediges  har  Ret  til  Pension,  og  at 
den  Embedsmand,  der  forflyttes  imod  sin  Villie,  ligeledes 
skal  have  Ret  til  at  forlange  Afsked  med  Pension  efter  de 
almindelige  Regler.  Hermed  corresponderende  fastsætter 
§  43,  at  Embedsmænd,  som  vælges  til  Medlemmer  af  Rigs- 
raadet,  ikke  behøve  Regjeringens  Tilladelse  til  at  modtage 
Valget.  Disse  Bestemmelser  ere  optagne  efter  den  danske 
Grundlov  og  ere  for  Kongerigets  Vedkommende  vistnok  al- 
deles i  deres  Orden,  da  de  svare   til  de  øvrige  derværende 


^)  §  16  saalydende:  « Kongen  besæUer  alle  Embeder  i  samme  Omfang 
som  hidtil.  Forandringer  heri  kunne  skee  ved  Lov.  Ingen  kan  beskikkes 
til   Embedsmand,   som  ikke  har  Indfødsret. 

Kongen  kan  afskedige  de  at  ham  ansatte  Embedsmænd.  Disses  Pen- 
sion bestemmes  ved  Monarchiets  Pensionslov.  Den  Embedsmand,  der  for- 
flyttes mod  sin  Villie,  har  ligeledes  Ret  til  at  forlange  Afsked  med  Pension 
efter  de  almindelige  Regler. 

Undtagelser  fra  disse   Bestemmelser  kunne  skee  ved  Lovs. 

Forhold,  og  man  ikke  kan  ville  fratage  Embedsstanden  i 
Kongeriget  de  Rettigheder,  hvoraf  den  er  i  Besiddelse.  Men 
i  Hertugdømmerne,  navnlig  i  Slesvig,  forholder  det  sig 
anderledes.  Naar  man  her  vil  forandre  det  hidtil  bestaaende 
Forhold  mellem  Kongens  Regjering  og  Embedsstanden,  der 
fremstiller  sig  som  et  saadant,  hvori  Embedsmanden  har  Alt 
af  Kongelig  Naade,  men  ikke  kan  fordre  Noget  som  en 
Ret,  saa  svækkes  nødvendigviis  det  rene  og  strenge  Begreb 
om  den  Kongelige  Magtfuldkommenhed,  som  efter  det  der- 
værende Forhold  endnu  for  Tiden  maa  ansees  som  saare 
rigtigt.  Skal  derhos  Bestemmelsen  ikkun  finde  Anvendelse 
paa  de  under  Fællesministerierne  sorterende  Embedsmænd, 
saa  indføres  der  en  Adskillelse  mellem  de  forskjellige  Kate- 
gorier af  Embedsmænd  i  samme  Landsdeel,  som  ikkun 
tjener  til  at  forvirre  Begreberne. 

Den  ovenanførte  Forskrift  i  §  43  —  hvilken  jeg  har 
troet  allerunderdanigst  at  turde  omtale  allerede  her,  fordi 
den  staaer  i  en  principmæssig  Forbindelse  med  §  16  —  er 
derhos  i  Strid  med  Forordningen  angaaende  Hertugdømmet 
Slesvigs  Forfatning  af  15de  Februar  1854  dens  §  21,  hvori 
foreskrives,  at  Alle,  hvem  der  er  meddeelt  Allerhøieste  Be- 
stalling eller  Confirmation  til  Varetagelsen  af  offentlige  For- 
retninger, med  Undtagelse  af  de  valgte  Deputerede  for 
Geistligheden,  for  at  modtage  et  paa  dem  faldet  Valg  be- 
høve Allerhøieste  Tilladelse.  Rigtignok  er  det  kun 
en  Strid  i  Principet,  men  som  en  synderlig  Anomalie  maa 
det  dog  betragtes,  at  Embedsmanden  skal  behøve  Tilladelse 
til  at  indtræde  i  Stænderforsamlingen,  medens  han  derimod 
ingen  saadan  behøver  for  at  indtræde  i  Rigsraadet. 

Til  hvad  jeg  saaledes  har  tilladt  mig  i  dybeste  Under- 
danighed at  henstille  til  Deres  Majestæts  Allerhøieste  Op- 
mærksomhed, tør  endnu  føies  den  Bemærkning,  at  medens 
de  øvrige  af  Grundloven  i  nærværende  Lovudkast  optagne 
Bestemmelser  maaskee  kunne  siges  at  være  nødvendige  for, 
at  der  ikke  ved  Grundlovens  Indskrænkning  skal  opstaae  La- 
cuner  i  vigtige  Punkter,  kan  jeg  ikke  skjønne,  at  der  fore- 
ligger nogensomhelst  lignende  Nødvendighed  for  de  her  om- 
handlede Forholds  Vedkommende  undtagen  i  alt  Fald  for 
Kongerigets  Embedsstand.  Tvertimod  syntes  Intet  natur- 
ligere, end  at  Forholdet  imellem  Regjeringen  og  dens  Em- 
bedsmænd paa  ethvert  Sted    forbliver  uforandret,    og   at  det 

forbeholdes  en  eventuel  Revision  af  Landsdelenes  Forfat- 
ningslove, samtidigt  med  en  ny  Lovgivning  angaaende  hele 
Monarchiets  Pensionsvæsen,  heri  at  foretage  Forandring, 
dersom  en  saadan  findes  tilraadelig. 

I  Henhold  til  Ovenstaaende  skal  jeg  derfor  allerunder- 
danigst tilraade,  at  §   i6  affattes  saaledes: 

« Kongen  besætter  alle  Embeder  i  samme  Omfang  som 
hidtil.  Ingen  kan  beskikkes  til  Embedsmand,  som  ikke  har 
Indfødsret* ;  samt  at  den  øvrige  Deel  af  §en  bortfalder,  og 
at  den  midlertidige  Bestemmelse  under  Nr.  3^)  affattes  saa- 
ledes: «Med  Hensyn  til  Embedsmænds  Afskedigelse,  For- 
flyttelse og  Adgang  til  Pension  forbliver  det,  indtil  en  ny 
Ordning  af  disse  Forhold  paa  forfatningsmæssig  Maade  kan 
finde  Sted,  ved  de  for  hver  Landsdeel  især  hidtil  gjældende 
Regler.  —  Kongen  forbeholder  Sig  at  bestemme  Ministrenes 
Pensioner,  dog  at  det  i  Kongerigets  Pensionslov  fastsatte 
Maximum  ei  overskrides ». 

ad  §  29^).  Den  allerunderdanigst  undertegnede  Minister 
for  Hertugdømmet  Slesvig  troer  at  burde  henlede  Deres 
Majestæt  AUerhøieste  Opmærksomhed  paa,  at  den  i  nær- 
værende §  optagne  Census  som  Betingelse  for  Valgretten  er 
for  bemeldte  Hertugdømmes  Vedkommende  noget  ganske  Nyt 
og  Uvant.  Indtil  nu  har  Grundbesiddelse  været  den  eneste 
dér  brugelige  Maalestok  for  Udøvelsen  af  politiske  Rettig- 
heder, navnlig  er  det  denne,  der  er  lagt  til  Grund  for  Be- 
stemmelserne   om    Census    i    Forordningen     angaaende    Pro- 


^)  Midlertidig  Bestemmelse  Nr.  3  saalydende:  xlndtil  den  i  §  16 
omhandlede  Pensionslov  for  de  Embedsmænd,  der  ikke  henhøre  under 
Landsdelenes  Ministerier,  kan  vedtages,  bestemmes  Pensionerne  efter  de  nu 
gjældende  Regler. 

Kongen  forbeholder  sig  at  bestemme  Ministrenes  Pensioner,  dog  at 
det  i  Kongerigets  Pensionslov  fastsatte  Maximum  ei  overskrides ». 

')  §  29  saalydende:  »Valgbar  er  enhver  uberygtet  Mand,  som  har 
Indfødsret  og  har  fyldt  sit  25de  Aar,  medmindre  han  er  ude  af  Raadighed 
over  sit  Bo. 

Valgret  ved  de  umiddelbare  Valg  tilkommer  Enhver,  som  er  valgbar, 
og  som  i  det  sidste  Aar  har  svaret  i  directe  Skat  til  Staten  eller  Com- 
munen  200  Rd.,  eller  godtgjør  at  have  havt  en  reen  aarlig  Indtægt  af 
1200  Rd.» 

vindsialstænderne  af  15de  Mai  1834  og  Forordningen  an- 
gaaende  Hertugdømmet  Slesvigs  Forfatning  af  15de  Februar 
1854.  Med  alle  sine  Mangler  maa  den  dog  ansees  som  den, 
der  bedst  svarer  til  de  derværende  Forhold,  ligesom  den 
er  den  ligeligste  og  lettest  overskuelige.  Af  de  tvende 
Arter  af  Census,  som  ere  optagne  i  den  foreliggende  §,  vil 
den  rene  aarlige  Indtægt  efter  al  Sandsynlighed  komme  til 
at  spille  en  meget  underordnet  Rolle  i  Hertugdømmet  Sles- 
vig, fordi  Beboerne  sikkert  ville  være  meget  tilbageholdende 
med  frivillig  at  opgive  en  saadan  Indtægt,  som  de  antage 
vil  komme  dem  til  Skade  ved  Paalægning  af  communale 
Skatter.  Den  i  saa  Henseende  i  Valglovens  §  9  givne  Ad- 
gang til  at  lade  sig  optage  paa  Listen  som  Vælger  paa 
Grund  af  Indtægten  vil  derfor  kun  blive  benyttet  i  meget 
ringe  Omfang,  og  det  vil  især  blive  Præsterne  paa  Landet 
og  Embedsmændene  i  Byerne,  som  ville  komme  i  Betragt- 
ning. Men  skjøndt  der  herved  kan  gjøres  Regning  paa 
endeel  Stemmer  til  Fordeel  for  Regjeringen,  maatte  denne 
dog  efter  min  allerunderdanigste  Formening  hellere  renun- 
cere  herpaa,  fordi  det,  eftersom  Forholdene  engang  ere, 
maa  synes  misligt  at  gjøre  de  slesvigske  Embedsmænd  til 
politiske  Redskaber  og  ved  deres  Hjælp  at  opnaae  Resul- 
tater, som  maaskee  staae  i  Modstrid  med  Befolkningens 
Sympathier.  Træde  Embedsmændene  derimod  ved  disse 
Leiligheder  op  imod  Regjeringen  eller  dog  dens  System, 
sættes  denne  derved  i  en  ikke  ringe  Forlegenhed,  da  For- 
holdet ikke  vel  tillader  nogen  Opposition  fra  den  Side, 
uden  at  Regjeringens  Autoritet  derved  sættes  i  Fare. 
Det  vil  altsaa  være  Skattenormen,  der  bhver  den  afgjørende. 
Men  i  denne  Henseende  frembyder  sig  deels  den  alminde- 
lige Ulempe,  at  Skatterne,  især  de  communale,  variere  meget 
betydeligt  i  Hertugdømmet  Slesvig,  ikke  alene  i  de  forskjel- 
Districter,  men  og  i  et  og  samme  District  og  vistnok  i  en 
betydelig  større  Grad  end  i  Kongeriget,  saa  at  Maalestokken 
vil  komme  til  at  virke  høist  forskjelligt,  —  deels  den  sær- 
egne, at  Anvendelsen  af  denne  Norm,  skjøndt  jeg  endnu  i 
dette  Øieblik  paa  Grund  af  Utilstrækkeligheden  af  den  Tid, 
der  har  været  mig  levnet  til  at  tilveiebringe  de  i  saa  Hen- 
seende fornødne  Oplysninger,  efterat  Ministeriets  Pluralitet 
definitivt  havde  forenet  sig  om  de  nu  foreliggende  Bestem- 
melser   for    Valgrets-Census,    [ikke]    er    i    Stand    til   at   have 


RAASLØFFS    DISSENTIERENDE    BEMÆRKNINGER,  I// 

nogen  afgjort  Dom  om  dens  Virkninger,  dog  med  temmelig 
Sikkerhed  tør  antage  [antages]  at  forstærke  Vælger-Antallet 
i  Sydslesvig  og  altsaa  vilde  skade  den  danske  Sag. 

Dersom  der  nu  forelaae  nogen  virkelig  tvingende  Grund 
til  at  forlade  den  for  Hertugdømmet  Slesvig  tilvante  Valg- 
rets-Census, nemlig  Grundbesiddelse,  for  at  antage  en  dér 
hidtil  ukjendt  og  efter  min  Formening  til  Forholdene  kun 
lidet  svarende  ny  Census,  vilde  jeg  dog  uden  Indvending 
bringe  det  Offer  at  gaae  ind  derpaa.  Men  dette  har  jeg 
aldeles  ikke  kunnet  skjønne  at  være  Tilfældet.  Som  den 
egentlig  afgj ørende  Grund  derfor  anføres  den,  at  der  ikke 
for  Kongeriget  kan  opstilles  nogen  anden  Regel  end  den, 
der  er  bragt  til  Anvendelse  ved  Valgene  til  Landsthinget, 
at  det  navnlig  maa  ansees  ugjørligt  dér  at  vende  tilbage 
til  Grundbesiddelses-Census,  efter  at  man  engang  har  for- 
ladt den,  og  at,  da  der  ved  Valgene  til  Rigsraadet  maa 
gjælde  een  og  samme  Regel  for  hele  Monarchiet,  det,  der 
gjælder  i  Kongeriget,  maa  udvides  til  de  andre  Landsdele. 
Man  synes  derved  at  glemme,  at  det  kun  nytter  lidet  at 
opstille  en  eensartet  Regel,  naar  Forskjelligheden  desuagtet 
er  begrundet  i  Forholdene,  og  at  der,  hiin  Foranstaltning 
uagtet,  vedbliver  at  være  andre  væsentlige  Forskjelligheder 
tilstede,  forsaavidt  navnlig  Fællesforfatningens  Virksomhed 
betinges  og  suppleres  af  Landsdelenes  særlige  Forfatninger, 
hvilke  idetmindste  endnu  hidtil  ere  byggede  paa  ganske 
andre  Principer.  Naar  de  Deputerede  til  Hertugdømmernes 
Stænderforsamlinger  vælges  efter  Grundbesiddelse  som  Census, 
og  altsaa  Valget  af  disse  Forsamlinger  og  Deputerede  til 
Rigsraadet  ligeledes  middelbart  hviler  paa  den  samme  Grund- 
vold, hvorfor  skulde  da  ikke  de  Deputerede  til  Rigsraadet, 
som  vælges  directe,  vælges  efter  samme  Regel?  Naar  Ud- 
gifterne til  det  Fælleds  tilveiebringes  af  de  enkelte  Lands- 
deles Repræsentationer  efter  forskjellige  paa  de  særegne 
Forhold  grundede  Normer,  hvorfor  skal  det  da  ikke  over- 
lades Landsdelene  at  vælge  deres  Deputerede  efter  den 
Maalestok,  hvortil  de  ere  vante?  Mig  forekommer  det  al- 
deles naturligt,  at  Kongeriget  i  saa  Henseende  bliver  ved 
Sit  og  Hertugdømmet  Slesvig  ved  Sit. 

Forsaavidt  derimod  den  her  foreslaaede  Egalisering 
staaer  i  Forbindelse  med  en  almindelig  ledende  Tanke,  der 
gaaer    ud    paa    efterhaanden    at    overføre  ogsaa  Kongerigets 

øvrige  politiske  Institutioner  paa  Hertugdømmet  Slesvig  i 
den  i  og  for  sig  roesværdige  Hensigt  at  knytte  disse  Lands- 
dele nøiere  sammen,  da  anseer  jeg  det  for  min  Pligt  at  udtale 
for  Deres  Majestæt  som  min  paa  Kjendskab  til  Forholdene 
støttede  bestemte  Overbeviisning,  at  der  ikke  vil  kunne  be- 
redes den  danske  Sag  i  Slesvig  nogen  større  Fare,  end  ved 
en  overilet  Udvikling  af  den  constitutionelle  Frihed  i  denne 
Landsdeel,  —  at  en  kraftig  og  af  Partierne  saavidt  muligt 
uafhængig  Regjering  endnu  i  længere  Tid  vil  være  den 
nødvendige  Betingelse  for  at  den  danske  Nationalitet  i 
Slesvig  kan  komme  til  Kræfter,  —  at  der  derfor  under 
ingen  Omstændigheder  tør  gaaes  videre  i  denne  Retning, 
end  den  nye  Ordning  af  Monarchiets  Forhold  absolut  for- 
drer,  —  og  at  en  modsat  Fremgangsmaade,  i  samme  Grad 
som  den  svækker  den  danske  Regjerings  Anseelse  og  Kraft, 
vil  spille  Indflydelsen  paa  Hertugdømmets  Anliggender  i 
Hænderne  paa  det  statsijendtlige  Parti  og  derved  tildeels 
paa  fremmede  Magter.  —  Slesvig  er  og  vil  stedse  blive  det 
brændende  Spørgsmaal  i  Deres  Majestæts  Monarchie;  det  kan 
kun  ordnes  efter  saadanne  Hensyn,  som  grunde  sig  paa  de 
derværende  Forhold,  og  af  den  Fremgangsmaade,  som  Deres 
Majestæts  Regjering  følger  i  samme,  vil  det,  forsaavidt  ikke 
overmægtige  'Begivenheder  atter  indtræde,  komme  til  at 
afhænge,  hvad  enten  det  danske  Rige  skal  i  Hertugdømmet 
Slesvig  i  Tiden  finde  sin  fasteste  Støtte  eller  sin  farhgste 
Svaghed. 

I  Henhold  til  foranførte  skulde  jeg  derfor  i  dybeste  Under- 
danighed andrage  paa,  at  det  Allernaadigst  maatte  behage 
Deres  Majestæt  at  bifalde,  at  Census  for  de  nye  Valg  for 
Hertugdømmet  Slesvigs  Vedkommende  alene  reguleres  efter 
Grundbesiddelse,  saaledes  at  Valgretten  paa  Landet  knyttes 
til  en  Taxationsværdie  af  Jorder  og  Bygninger  til  8000  Rdlr. 
og  i  Kjøbstæderne  til  en  Assuranceværdie  af  Bygninger  til 
4000  Rdlr.,  hvilken  Beregning  er  støttet  paa,  hvad  der  com- 
parativt  udkommer  ved  at  reducere  Skatten  til  Hartkorn  og 
dette  igjen  til  Taxationsværdie  efter  den  i  Forordningen 
angaaende  Provindsialstænderne  af  15de  Mai  1834  givne 
Maalestok,  samt  ved  atter  at  stille  Kjøbstæderne  i  samme 
Forhold  til  Landet  som  i  hiin  Forordning;  in  subsidium:  at 
Grundbesiddelses-Census    efter    de    angivne   Regler    maa    for 

Hertugdømmet    Slesvig    bibeholdes   alternativt   ved   Siden    af 
Skat  og  Indtægt  efter  Valglovens  Forskrift. 

Sluttelig  skal  jeg  kun  endnu  her  tillade  mig  den  aller- 
underdanigste Bemærkning,  at  en  noget  lavere  Census  i  det 
Hele  taget  maatte  antages  at  ville  for  Hertugdømmet  Sles- 
vigs Vedkommende  give  et  for  Regjeringens  Hensigter  gun- 
stigere Resultat,  men  at  jeg  ikke  har  troet  at  burde  stille 
noget  Forslag  i  saa  Henseende  for  ikke  at  forøge  de  Vanske- 
ligheder, som  allerede  nu  frembyde  sig,  idet  jeg  maa  er- 
kjende,  at  den  Census,  der  fastsættes  for  de  her  omhandlede 
Valg,  om  den  end  meget  vel  kan  være  af  forskjellig  Art, 
dog  i  Graden  maa  være  saa  nær  som  muligt  tilsvarende 
for  hele  Monarchiet. 

Kjøbenhavn,  den   9de  Juni   1855. 

Allerunderdanigst 

Raasløff*^). 

Hvorledes  Kongen  ved  Behandlingen  i  Statsraadet  af  an- 
førte «dissentierende  Bemærkningers  sympathiserede  med  sin 
slesvigske  Minister,  særlig  i  Retning  af  v<at  have  Hals  og 
Haand  over  Embedsmænd«,  men  godmodig  lod  sit  Ønske 
falde  overfor  Andræs  bestemte  Fastholden  af  Bestemmelserne 
i  Forfatningsudkastets  §§  i6  og  43,   er  omstaaende  berørt. 


Side  29. 

H.  E.  Schacks  litterære  Gjerning  til  Gunst  for  en  sprog- 
lig-national Deling  af  Slesvig,  saaledes  at  —  kortelig 
udtrykt  —  «den  tydske  Deel  af  Slesvig  kom  til  Tydskland, 
den  danske  til  Danmark«,  foreligger  særlig  i  et  lille  Skrift  fra 
Mai   1849,    «0m  Slesvigs  Deling». 

Fra  første  Færd  pointeres  her  Nationalitetens  Berettigelse 
som    det    sande   Grundlag    for   Statssamfundet:    «Naar   Folkene 


^)  Alle  Udhævelser    saaledes    som  de  forefindes   i  Originalen,    der    af 
mig  er  afleveret  til  Rigsarkivet. 

selv  komme  til  Roret,  synes  det  naturligt,  at  den  nationale 
Politik  maa  afløse  den  ældre  statsretlige;  ethvert  Folk  maa 
da  ansee  sig  —  Folket,  Nationen  —  som  sin  Stats  eneste 
sande  Indhold*^).  Og  ud  fra  dette  nationale  Standpunkt 
polemiserer  Schack  mod  «uklare  Illusioner  og  Traditioner*, 
der  tale  om  «det  slesvigske  Folkx  og  ville  »behandle  Slesvig 
som  en  Enhed  for  sig,  en  Heelhed,  forskjellig  fra  dets  nord- 
lige og  sydlige  Naboer »,  —  «En  mere  falsk  Betragtnings- 
maade,  en  urimeligere  Illusion,  end  den,  som  Navnet:  «det 
slesvigske  Folk»  involverer,  vil  man  ikke  let  kunne  udfinde. 
Hvad  vil  man  dog  paavise,  der  skulde  være  fælles  og 
charakteristisk  for  dette  slesvigske  Folk?  Kan  der  være 
mere  stridende  Elementer,  end  de,  der  omsluttes  af  det  Stykke 
Land,  der  fører  Navn  af  « Slesvig »  og  Titel  af  « Hertugdømme«  ? 
Hvilken  falsk  Betragtningsmaade  har  dette  Navn  og  denne 
Titel  dog  ikke  medført,  og  hvor  vilde  det  ikke  fremme  den 
rette  Erkjendelse,  om  man  rev  sig  løs  herfra,  og  erkjendte, 
at  der  Intet  existerer,  som  kan  constituere  Begrebet  « slesvigsk 
Folk»  eller  Staten  «Slesvigi.',  men  at  det  Antal  Kvadratmile, 
man  kalder  saa,  kun  indbefatter  et  Stykke  af  Dan- 
mark og  et  Stykke  af  Tydskland,  hvis  Grændser  her 
støde  sammen.  Men  istedetfor  at  gjøre  dette,  have  baade 
Danske  og  Tydske  erklæret  Slesvig  for  en  Eenhed,  som  man 
enten  maatte  have  heelt  eller  slet  ikke  have.  De  have  sammen- 
lignet Forslaget  om  Slesvigs  Deling  med  Salomons  Dom  om  at 
dele  Barnet.  I  sand  Viisdom  er  det  muligt,  at  disse  Domme 
kunne  sammenstilles;  men  iøvrigt  er  der  den  Grundforskjel  imel- 
lem dem,  at  Gjenstanden  for  Salomons  Dom  var  et  Individ, 
hvis  Væsen  vilde  ophøre  ved  Dommens  Iværksættelse ,  hvor- 
imod Slesvig,  der  falskelig  er  anseet  for  et  Individ,  just  vilde 
komme   til   sit   sande  Væsen   ved    at   adskilles  i  de    to 


1)  H.    E.    Schack,    c  Om   Slesvigs   Deling,    S.  i ;    med  Hensyn  til  det 
omst.  S.   179  hidsatte  Citat  henvises  til  S.  p  i  nævnte  Brochure. 

Eenheder,    hvoraf  det  bestaar,    og   som  intet  Andet  have 
tilfælles  end  det  Navn,  der  omslutter  dem  begge » ^). 

Dog  jeg  skal  ikke  nærmere  dvæle  ved  Schacks  Polemik 
mod  Datidens  Ønske  om  et  Slesvig  indtil  Eideren,  —  en  Grændse, 
der  «fra  et  nationalt  Standpunkt  kun  deri  er  forskjellig  fra 
Elbgrændsen,  at  det  er  et  mindre  Stykke  af  Tydskheden, 
man  vil  have  indenfor  Danmarks  Grændse»^).  Derimod 
kan  jeg  ikke  noksom  henvise  interesserede  Læsere  til  selve 
Brochuren,  i  hvis  Forord  Schack  rettelig  forudsiger,  «at,  hvis 
Delingen  ikke  finder  Sted  nu,  saa  vil  Spørgsmaalet  herom  dog 
senere  træde  frem,  om  end  under  en  anden  Form »,  og  hvis  sidste 
Ord  ville  klinge  vellydende  eller  skingre  mislydendé  i  Nutidens 
Øren,  for  saa  vidt  de  spørge:  «Hvad  vi  da  skulle  gjøre,  naar 
vi  vel  kunne  faae  en  Deling,  men  ikke  en  saadan,  at  Danmark 
i  det  Væsentlige  erholder  Alt,  hvad  dansk  er?  Da  maa  Svaret 
blive:  At  saa  skulle  vi  føre  Krig,  saa  længe  vi  have  nogen 
Udsigt  til  at  vinde;  og  siden  skulle  vi  bryde  Freden  og  føre 
Krig  paany,  saasnart  vi  igjen  have  nogen  Udsigt  til  at  vinde; 
og  saaledes  skulle  vi  blive  ved.  Dette  er  Pligt  mod  vor 
Nationalitet  i  Almindelighed  og  mod  de  Danske,  der  vilde 
komme  under  fremmed  Herredømme,  i  Særdeleshed.  For- 
øvrigt behøve  vi  ikke  at  tage  nogen  Bestemmelse  herom: 
det  vil  komme  af  sig  selv.  En  Nationalkrig  er  evig,  indtil 
enten  den  ene  Nation  er  ødelagt,  eller  den  rette  nationale 
Grændse  opnaaet»*^). 

Hvorvidt  Andræ  —  saaledes  som  forment  af  Bille  i  en 
biografisk  Skitse*)  —  har  havt  «en  væsentHg  Andeel«  i  Schacks 
omtalte    Brochure,  skal   jeg    lade   usagt.     Sikkert    tør  derimod 


1)  H.  E.  Schack,    1.  c.  S.   3—4  (fraseet  Ordet  «Navn>,   alle  Udhæv. 
if  mig). 

-)  1.  c,   S.  3  (Udhæv,  af  mig). 

■■)  1.  c,  S.  31-32. 

■*)  lUustr.  Tidende,    14.  Febr.  1875. 

udtales,  at  ogsaa  Andræ  dengang  delte  Ønsket  om  en  Deling 
af  Slesvig  paa  Grundlag  væsentlig  af  det  sproglig  -  Nationale 
og  i  en  saadan  Deling  fandt  den  eneste  virkelig  holdbare 
Afslutning  paa  det  ældgamle  Mellemværende  mellem  Dansk 
og  Tydsk.  Vistnok  er  Bogens  Indhold  ogsaa  oftere  blevet 
drøftet  mellem  Andræ  og  hans  Svoger,  og  denne  synes  for- 
saavidt  selv  at  henpege  herpaa,  som  han  overfor  Paastanden 
om  Eideren  som  rette  «Militærgrændse»  erklærer,  at  « kyndige 
MiHtære,  som  han  har  raadspurgt  herom,  ere  enige  i,  at 
Eideren  er  saa  godt  som  betydningsløs  i  denne  Henseende* '^). 

Ogsaa  i  Ugebladet«  i848»  tog  Schack  kraftig  til  Orde 
for  det  «ene  Rigtige:  et  Danmark  til  Danskhedens  Grændse. 
forenet  med  de  tydske  Provindser  ved  en  ren  Personal-Union»,  — 
«Er  Nationaliteten  den  sande  Grundvold  for  Staten,  saa  maa 
den  føres  igjennem  ligesom  al  Sandhed,  og  da  intet  Jordisk 
er  vigtigere  end  Staten,  saa  kan  den  Bestræbelse,  som  gaaer 
ud  herpaa,  ikke  sættes  tilside  for  nogen  anden.  —  Alle  de 
smaa  Stene  vil  man  nok  lægge  tilorden:  skal  da  Grundstenen 
blive  liggende  saa  skæv,  som  den  ligger r»  Og  han  retter  ad- 
varende Ord  til  dem,  der  ivre  saa  stærkt  for  en  Statsgrændse 
lige  til  Eideren:  •'De  skulle  bære  Skylden,  naar  det  om 
kort  Tid  viser  sig,  at  denne  saakaldte  Eidergrændse 
dog  egentlig  ikke  var  andet  end  Kongeaaen»^\  Med 
andre  Ord  —  saaledes  som  udtalt  af  Schack  i  den  anførte 
Brochure  — :  « Tilsyneladende  faae  hele  Slesvig,  det  er:  i  Virke- 
ligheden at  miste  det  hele;  —  tilsyneladende  miste  en  Deel  af 
Slesvig,  det  er:  i  Virkeligheden  at  faae  Alt,  hvad  der  af 
Slesvig  kan  gavne  os,  og  blive  frie  for  Alt,  hvad  der  kun 
vil  være  os  til  Fordærvelse.  Det  er  det  gamle  Valg  mellem 
Skinnet  og  Virkeligheden,  der  idelig  fremstiller  sig  for 
Nationerne,  som  for  de  enkelte  Mennesker*^). 


^)  Schack,  1.  c,  S.   30. 

^)  Artikler  1  Bladet   «i848>,  S.   23  og  S.  32  (Udhæv,  af  mig). 

')  H.  E.   Schack   »Om  Slesvigs  Deling«,  S.    16  (Udhæv,  af  mig). 

Blandt  de  mere  Betydende,  der  dengang  tog  Ordet  til 
Gunst  for  en  Deling  af  Slesvig,  maa  særlig  nævnes  Madvig, 
der  som  Minister  for  Kirke-  og  Undervisnings  væsenet  i  Ok- 
tober 1850  «indgav  en  klar  og  overbevisende  Fremstilling  til 
Statsraadet  af  sit  Standpunkt >  med  Hensyn  til  en  Deling^). 
Aktstykket,  der  af  Madvig  selv  benævnes  « Andragende  til 
Statsraadet  >,  foreligger  blandt  Andræs  efterladte  Papirer  i  en 
af  daværende  Professor  ved  Universitetet,  Peter  Vedel  tagen 
Afskrift.  Fraset  nogle  smaa  Anmærkninger  i  Fodnoter,  skjøn- 
nes  denne  imidlertid  ganske  ligelydende  med  den  Offentlig- 
gjørelse,  som  Madvig  i  1883  selv  fandt  Anledning  til  at  hid- 
sætte i  en  Afhandling  til  « Historisk  Tidsskrift*-),  og  det  er 
saaledes  ufornødent  at  opholde  sig  ved  Afskriften. 

Offentliggjørelsen  i  « Historisk  Tidsskrift*  er  ledsaget  af 
en  fyldig  Indledning,  og  forsaavidt  Madvig  i  denne  sam- 
menstiller sig  selv  med  Andræ  og  Schack  i  Ønsket 
om  en  Deling  af  Slesvig,  er  der  Anledning  til  en  lille 
Berigtigelse.  Det  hedder  nemUg  i  Indledningen  —  til  For- 
staaelse  maa  Citatet  hidsættes  lidt  fyldigt  — :  «Han  [Clausen] 
klamrede  sig  fast  til  den  Overbevisning,  at  tilstrækkelig 
dygtige  Diplomater  maatte  kunne  overtyde  de  fremmede 
Stormagter  om  vor  Ret  til  det  Hele  og  bevæge  dem  til 
at  understøtte  os  heri;  jeg  derimod  ansaae  ligefra  Begyndel- 
sen af  og  erkjendte  efterhaanden  stedse  klarere  en  Afstaaelse 
af  det  sydhge  Slesvig  og  dets  Forbindelse  med  Holsten,  me- 
dens det  øvrige  (i  saa  stor  Udstrækning  som  retfærdigt  og 
muligt)  sluttedes  til  Kongeriget,  som  den  Løsning,  der  i  og 
for  sig  burde  søges,  og  til  hvilken  man,  naar  Øieblikket 
var  kommet,  selv  burde  styre  hen.  Det  er  i  denne  Betyd- 
ning [Udhæv,  af  mig],  at  jeg  har  sagt,  at  der  i  det  første 
Folkething  kun  gaves   tre  Mænd,    der  ligefrem   vedkjendte  sig 


^)  Neergaard,  1.  c.  I,  S.   553. 

*)  4  Et  Bidrag  til  historisk  Belysning  af  Tanken  om  Slesvigs  Deling 
som  Løsning  af  den  dansk-slesvigholstenske  Strid,  af  I.  N.  Madvig«.  ^ Af- 
tryk af  Historisk  Tidsskrift,  5.  R.  IV»  (1883). 

Tilbøielighed  til  Slesvigs  Deling,  nemlig  foruden  mig,  Andræ 
( —  jeg  haaber,  at  han  tilgiver  mig,  at  jeg  nævner  ham  her  — ) 
og  H.  E.  Schack  »^).  Som  det  sees,  er  der  ved  dette  Delings- 
ønske  ikke  Tale  om  en  Grændse  af  udelukkende  sproglig-national 
Charakter,  men  andre  Hensyn:  Dansk  i  Sind,  hvad  «retfær- 
digt  og  muligt »,  kunne,  uanseet  Sproget,  blive  medbestemmende. 
Og  den  samme  vage,  flydende  Grændse  kommer  for  saa  vidt 
ogsaa  til  Orde  i  selve  « Andragendet  til  Statsraadet»,  som  dette 
slutter  med  det  Ønske,  at  Statsraadet  paa  det  Snareste  vil 
tage  under  uforbeholden  Overveielse  og  komme  til  en  Beslutning, 
«om  det»  .  .  .  «vil  tilraade  Hans  Majestæt  at  indrømme  en 
legislativ  og  administrativ  Forbindelse  af  den  sydligste  Deel 
af  Slesvig,  under  Forbehold  af  det  Heles  vedblivende  Hen- 
høren  under  den  danske  Krones  Høihed,  med  Holsten  for 
derved  at  opnaae  en  mere  tilfredsstillende  Stilling  for  det  øv- 
rige Slesvig  til  Danmark  og  en  endelig  Fred»^). 

Hvorvidt  Andræ  kunde  slutte  sig  til  en  saadan  ikke 
sproglig-national,  men  ogsaa  paa  andre  Hensyn  grundet  Delings- 
tanke, skal  jeg  lade  usagt,  men  saaledes  som  Schacks  Stand- 
punkt foreligger  klart  og  utvetydigt  i  hans  Brochure  og  i 
Bladet  «i848*,  er  der  for  hans  Vedkommende  ingen  Tvivl. 
Med  sin  ideelle  Natur  vilde  han  ikke  taale  tydsktalende  Ele- 
menter, uanset  muligt  dansk  Sindelag,  indenfor  sin  Grændse, 
men,  om  det  havde  staaet  til  ham,  fra  det  nye  Dannevirke 
have  afvist  enhver  nok  saa  loyal  Slesviger,  der  talte  Tydsk ;  — 
«det  vilde  blive  en  Grændselinie,  der  kom  til  at  skraane  og 
gaae    i    utallige    Bugter*,    indvender    man.      «Nu   vel»,    svarer 


^)  Madvig,  1.  c,  S.  6—7. 

-)  Madvig,  1.  c,  S.  60—61,  ifr.  nærmere  S.  48:  iHvor  Grændsen 
skal  drages,  vil  jeg  ikke  her  forsøge  at  afgjøre;  at  den  maa  falde  sønden 
baade  for  Flensborg,  det  materielle  Støttepunkt  for  Nordslesvig,  den  i  den 
lavere  Befolkning  for  en  ikke  ringe  Deel  danske  og  i  en  endnu  større 
Udstrækning  dansksindede  By,  og  for  Tønder,  om  muligt  ikke  lidet 
sydligere,  nede  ved  Slien,  og  bringe  det,  hvad  Landbefolkningens  Na- 
tionalitet angaaer,  blandede  Mellemslesvig  i  Forbindelse  med  Danmark, 
anseer  jeg  for  en  Betingelse  for  Valget  af  denne  Udvei>. 


ANDRÆ    OG    SCHOVELIN.  I85 

Schack,  «saa  lad  den  skraane  og  gaae  i  utallige  Bugter;  det 
gjør  jo  næsten  alle  Grændser,  hvorfor  skulde  denne  da  ikke 
ogsaa  gjøre  det?»^). 


Side  ^5. 

Ved  daværende  Ingeniørkaptains  Schovelins  Udnævnelse 
i  Mai  1855  til  Direktør  for  Finantsministeriets  4de  Departement 
(Statsgjælden)^),  en  Udnævnelse,  der  i  Forbindelse  med  Til- 
delingen af  den  civile  Titel  som  « virkelig  Etatsraad»  unægtelig 
vakte  Undren,  for  ikke  at  sige  Spot  hos  dem,  der  var  De- 
cember-Ministeriet Ildesindede,  lod  Andræ  sig  væsentlig  be- 
stemme af  det  « Indblik  i  den  hele  Finantsstyrelse,  som  Schovelin 
havde  erhvervet  sig  ved  sin  Virksomhed  som  Statsrevisor  og 
som  Ordfører  for  Folkethingets  Finantsudvalg«  ^).  Ved  Siden 
af  dette  Kjendskab  bestod  ogsaa  et  mere  personligt  For- 
hold, hidhørende  fra  de  Aar,  da  begge  var  Lærere  ved  den 
militære  Høiskole,  Hgesom  Schovelin  ogsaa  hørte  til  de  yngre 
Militære,  der  under  Treaarskrigen  jævnlig  tilskrev  Andræ  om 
Forhold  og  Stemninger  i  Hæren  ^)  og  i  Meget  delte  hans 
politiske  Anskuelser,  —  « ogsaa  jeg  hører  til  «Delingsmændene» 


^)  H.  E.  Schack,  1.  c,  S.  26. 

'-)  Dep.  Tid.  1855,  S.  471. 

')  Dansk  biogr.  Lexikon  XV,  289. 

*)  Exempelvis    skriver    Schovelin    i    Brev    fra   Femern    til    Andræ    af 
22de  Oktbr.  1850: 

«Af  Bladene  erfarer  jeg,  at  Rigsdagen  har  sendt 

en  Tak  til  Armeen;  men  tro  blot  ikke,  at  Rigsdagen  så  let 
erhverver  sig  Hærens  Anerkjendelse.  Misfornøielse  med  Grund 
loven  har  jeg  fundet  overalt  blandt  Officererne,  og  det  Samme 
hører  jeg  her  hver  Dag.  Den  ene  ler  af,  at  jeg  endnu  kan 
holde  på  en  repræsentativ  Forfatning;  den  anden  nærer  den 
dybeste  Agtelse    for   Krigsministeren   og   erklærer   sig   parat  til 

[af  Slesvig] ,  bemærker  han  bl.  Andet  i  et  Brev  fra  Sun- 
deved af  Juli  1849.  Dertil  kom,  at  der  var  overgaaet 
Schovelin  en  lignende  uretfærdig  Medfart  i  Embedsstilling 
som  Andræ,  idet  han  ved  sin  Opposition  som  Medlem  af 
Folkethinget  mod  det  Bluhme-Ørsted'ske  Ministerium  først 
entledigedes  (Febr,  1853)  som  Lærer  ved  Høiskolen  og  kort 
efter  (Marts  s.  Aar)  —  unægtelig  ifølge  egen  Begjæring,  idet 
han  ikke  vilde  efterkomme  en  Ordre  om  at  afgaae  som  Officeer 
til  Lauenborg  —  erholdt  Afsked  af  Krigstjenesten^),  og  endda 
med  en  aarlig  Pension  af  kun  50  Rd.  ^). 

Næppe  behøver  det  at  siges,  at  Andræ,  der  ikke  mang- 
lede Blik  for  Personers  Evne  og  Brugbarhed,  kun  havde  An- 
ledning til  at  være  tilfreds  med  sit  Valg  af  Schovelin  til  et 
saa  ansvarsfuldt  finantsielt  Embede   og   i   denne    Stilling    yder- 


at  opløse  Rigsdagen  med  Bajonetten;  Kommandør  Paludan 
anser  det  for  umuligt  at  fa  en  antagelig  Fred,  før  Statsforfat- 
ningen er  forandret.  Og  den  ny  Amtmand  Knudsen  er  disse 
Herrers  tro  Allierede:  «Das  Volk  muss  nur  wissen,  dass  es 
gehorchen  soli,  ein  måssig  hungerndes  Volk  regiert  man  am 
leichtesten,  o.  s.  v.> 

^)  Med  Hensyn  til  de  nærmere  Omstændigheder  ved  denne  dobbelte 
Afsked  henvises  til  »Program  ved  Høiskolens  25-aarige  Jubilæum«.  S.  65, 
og  Dep.  Tid.  for  1853,   S.  216  og  S.  248. 

^)  I  Anledning  af  den  skete  Pensionsberegning  anlagde  Schovelin 
Sag  mod  Finantsministeriet,  og  ved  Overretsdom  af  7.  Mai  1855  tilkjendtes 
der  ham  100  Rd.  aarlig  i  Pension,  idet  Retten  iøvrigt  forkastede  hans 
principale  og  subsidiære  Paastand  om  en  høiere  Pension.  Dommen  findes 
aftrykt  i  »Fædrelandets  8.  Mai  1855,  ledsaget  af  polemiske  Bemærkninger: 
—  —  »kort  sagt,  det  hele  Raisonnement  synes  ligesaa  uholdbart  som  den 
kgl.  Landsover-  samt  Hof-  og  Stadsrets  Afgjørelse  i  andre  Sager,  der  have 
havt  en  politisk  Side.  Vi  ville  derfor  haabe,  at  den  Paagjældende  ikke 
vil  give  sig  tilfreds  med  denne  Dom,  men  gjøre  et  nyt  Forsøg  paa  at 
komme  til  sin  Ret  ved  at  appellere  Sagen  . 

ligere   lærte   at   skatte   Schovelins    »ualmindelige    Evner   til    let 
og  hurtig  at  sætte  sig  ind  i  nye  Forretninger)^  ^). 

Til   det  Sidste   hørte  Schovelin  ogsaa  til   den   lille  Kreds 
af  militære  Venner,  der  ugenthg  aflagde  Aftenbesøg  hos  Andræ. 


Side  36. 

I  den  ældste  af  to  smaa  Notitsbøger,  der  af  litterært  og  poli- 
tisk Indhold  ene  ere  efterladt  af  Andræ,  findes  som  første  Stykke 
en  længere  Optegnelse,  overskreven  «Januar  til  Marts  1848 
(nedskreven   efter   Gjennemlæsningen    af  Bangs   Optegnelser)«. 

Vistnok  hidrører  denne  Optegnelse  fra  et  Brev,  hvori  P.  G. 
Bang  i  Juni  1848  meddeler  sin  Svoger,  Provst  H.  K.  With  paa 
Bornholm,  «hvad  der  passerede  fra  Januar  til  Martsdagene 
i848»;  da  dette  Brev  imidlertid  nu  foreligger  offentliggjort  i  »Histo- 
risk Tidsskrift >,  medens  Andræs  Optegnelse  fremtræder  som 
kun  en  Extrakt  deraf,  er  der  ei  Grund  til  Andet  end  at 
henvise   til    Fremstillingen    i    det   nævnte    Tidsskrift^). 

Derimod  tør  hidsættes  en  lille  Optegnelse  af  egne  ung- 
dommelige Dagbøger,  der  falder  ganske  i  Traad  med  en  Be- 
mærkning i  det  anførte  Brev  fra  Bang,  for  saa  vidt  det  nemlig 
dér  kortelig  hedder:  »Endelig  sagde  Oxholm  kort  og  be- 
stemt: « Deres  Majestæt!  Det  er  nødvendigt,  at  De  sender 
Bud  efter  Skandinaverne » ^).  Med  denne  Udtalelse  stemmer 
den  lille  Optegnelse,  saalydende: 


')  Dansk  biogr.  Lexikon  XV,  289. 

*)  Historisk  Tidsskrift,  3die  Række,  VIte  Bind  (1867— 1869), 
S.   105  fif. 

')  1.  c,  S.  132  (Udhæv,  af  mig),  jfr.  S.  127,  hvorefter  Udtrykket 
»Skandinaverne 'i  maa  forstaaes  som  «de  5  Ledere  for  det  ultradanske 
Parti:  Monrad,  Hvidt,  Clausen,  Tscherning  og  Lehmanns. 


«En  Dag  under  Faders  Ministerperiode  sagde  Kongen  i 
et  Anfald  af  Fortrolighed  til  Fader:  «Veed  De,  hvem  der  i 
1848  bevirkede,  at  jeg  fik  Adam  W.  Moltke  til  at  danne  mit 
nye  Cabinet?*      «Nei!      —   « Grevinden!«   —  Studsen. 

Ved  Taflet  d.  6te  Oktbr.  1860  kom  Fader  til  at  omtale 
dette  til  Oxholm,  som  var  den,  der  skaffede  Moltke.  «Der 
er  dog  paa  Bunden  deraf  en  Smule  Sandhed  [svarede  Oxholm], 
thi  hun  raadede  ham  til  at  kalde  mig,  og  jeg  overtalte  da 
Moltke » ^). 


Side  36,  40  og  43. 

Som  bekjendt  var  Prinds  Ferdinands  økonomiske  For- 
hold —  væsenthg  ved  egen  Skyld,  hengiven  bl.  Andet  til  Spil  — 
langtfra  gode,  og  gjentagende  blev  der  Anledning  for  Finant- 
serne  til  at  gribe  hjælpende  ind. 

Saa  vidt  skjønnes  af  utydeligt  skrevne  Udkast,  der  ere 
efterladte  af  Andræ,  erholdt  Arveprindsen  i  1852  til  Afgjø- 
relse  af  samtlige  Kreditorers  Fordringer  et  Laan  af  Statskassen 
paa  148,000  Rd.,  saaledes  at  Laanet  <<ved  Indeholdelse  i  hans 
og  høie  GemaUndes  i  en  samlet  Sum  paa  Statsbudgettet  opførte 
Apanager  af  90,000  Rd.»  skulde  afbetales  med  24,000  Rd. 
aarlig. 

Ved  Laanets  Ydelse  var  derhos  «af  Prindsen  givet  Kon- 
gen Tilsikring  om,  at  han  ikke  vilde  kontrahere  nye  Gjælds- 
forhold».  Løftet  synes  imidlertid  at  have  voldt  Vanskelig- 
hed at  efterkomme,  og  snart  fremkom  da  ogsaa  Anmod- 
ninger   om    Nedsættelse    i    Afdragene,    saaledes    ved    den    om- 


')  Side  86  i  en  Række  af  Dagbøger,  der,  fra  9  Aars  Alderen  fortsatte 
gjennem  mere  end  60  Aar,  nærme  sig  Leveaarenes  Antal  og  iøvrigt  af 
saare  forskjelligartet,  ofte  romantisk  Indhold,  vedrørende  bl.  Andet  Op- 
levelser herhjemme  og  paa  Reiser  i  tvende  Verdensdele,  —  eripitur  persona^ 
mand  res. 

staaende  Leilighed  i  Forsommeren  1855,  da  Begjæringen  lød 
paa  at  faae  Afdraget  nedsat  til  det  halve.  —  «Den  ulykke- 
lige Prinds  Ferdinand,  som  til  Syvende  og  Sidst  nok  kom- 
mer til  at  betale»,  hedder  det  omstaaende,  men  saavidt  skjøn- 
nes  af  berørte  Udkast  opnaaede  Prindsen  virkelig,  støttet 
af  Andræ,  ved  Kongens  Resolution  i  Sommeren  1855  at  faae 
Afdraget  mindsket  efter  Ønske.  Kun  kort  hjalp  imidlertid 
denne  Imødekommen.  At  stifte  Gjæld  synes  Prindsen  vanske- 
lig at  have  kunnet  undlade,  og  i  December  1855  indløb  da  en 
lille  Billet  til  Andræ,  der  —  med  Bibeholdelse  af  den  noget 
eiendommelige  Retskrivning  —  lyder  saaledes: 

«Kiøbenhavn  d.  21de  Decbr.  1855. 

«Da  jeg  har  til  Hensigt  at  gjøre  et  Laan  i  denne  Tid 
paa  hvisse  Aars  Afdrag  saa  anmoder  jeg  Dem  herved  i  saa- 
dan  Tilfælde  at  give  den  Obligation  som  skal  udstædes  den 
fornødne  Paategning,  at  Avdraget  kan  hæves  ved  Finants- 
kassen  af  min  Apanage,  naar  det  ei  blev  til  ordentlig  Tid 
betalt  af  mig  selv.  Jeg  haaber  De  gjør  mig  den  væsentlige 
Tjeneste,  da  skal  jeg  nærmere  sende  Dem  Consepten  til 
Obligationen  om  De  vil  finde  den  rigtig. 

Deres  hengivne 
Frederik  Ferdinand. 
Til 
Exellents  Minister 
Andræ  ». 

Vistnok  har  Andræ  svaret  tilbage,  at  det  »vilde  være 
umuligt  for  Finantsministeren  uden  Kongens  allerhøieste  Reso- 
lution at  kunne  udstede  nogen  Erklæring  om  en  eventuel 
yderligere  Indeholdelse  af  et  bestemt  aarligt  Beløb  i  den 
Prindsen  og  Gemahnde  tillagte  Apanage »,  og  Prindsen  er 
derhos  blevet  mindet  om,  at  « ifølge  Beskaffenheden  og  Ind- 
holdet af  de  Forhandlinger,  som  fandt  Sted  for  at  udvirke 
Kongens  Resolution  med  Hensyn  til  Laanet  af  1852,  blev  dette 

Laan  betragtet  som  en  endelig  Ordning  af  Prindsens  pekuniære 
Anliggender*. 

Hvorledes  Prindsen  har  stillet  sig  til  dette  Afslag,  er  mig 
ikke  bekjendt,  men  han  synes  at  have  fundet  en  Udvei  til 
uden  Statskassens  Hjælp  at  rede  sig  ud  af  Vanskeligheden 
med  sine  Kreditorer,  og  den  alvidende  Krieger  synes  at  være 
kommen  efter  den  og  underretter  Andræ  om  den  i  følgende 
Linier : 

>^<  Kjære  Andræ ! 

Da  jeg  ikke  er  vis  paa,  om  De  er  kommet  efter  «/« 
vérité  vraies)  med  Hensyn  til  Arveprindsen,  Scheel  og  Grev- 
inden, vil  jeg  meddele  Dem,  at  for  mig  er  det  klart,  hvor- 
lunde Grevinden  med  et  forbausende  Held  har  exploiteret 
Situationen.  Underhandlingen  mellem  Sch[eel]  og  Arveprindsen 
«zerschlug  sich»  ikke.  Men  han  tog  Grevinden  tilbords, 
inviterede  Scheel  og  fik  sine  værste  Creditorer  kla- 
ret!     Voila  Vaffaire!^ 

Vistnok  har  denne  Venlighed  kostet  Prindsen  adskillig 
Overvindelse;  ikke  mindst  den  at  invitere  Scheele,  som  han 
faa  Uger  forinden  ved  et  Taffel  hos  Kongen  omtalte  «i  de 
sorteste  Farver  som  en  Person,  der  vilde  styrte  Konge  og 
Land  i  Ulykke^>^).  Venligheden  var  saaledes  nok  en  Beløn- 
ning værd  af  en  Konge,  der  satte  særhg  Pris  paa  begge 
nævnte  Personligheder"). 


')  Bodenhoflf,  1.   c,   S.   162. 

^)  Hverken  i  Fru  Andræs  Optegnelser  eller  i  Bodenhoffs  « Kongesorger  > 
berøres  Prindsens  Pengeforlegenhed  i  Uecbr.  1855;  derimod  omtales 
ogsaa  af  Bodenhoff  (1.  c,  S.  123  (T.),  væsentlig  overensstemmende  med 
nævnte  Optegnelser,  Prindsens  Andragende  i  Foraaret  s.  Aar  samt  Kon- 
gens Optræden  og  Liebenbergs  Smagløshed  ved  i  den  Anledning  at  be- 
nævne ham  som  »Supplikanten«  idet  det  dog  er  mindre  rigtigt,  naar  Prindsens 
Andragende  af  Bodenhoff  fremstilles  som  gaaende  ud  paa  en  >  Henstand  v 
med  Afbetalingen  af  det  ydede  Laan  istedetfor  en  Nedsættelse  af  Afdraget 
til  det  Halve. 

Lad  mig  sluttelig  oplyse,  at  under  Pengekrisen  i  1857, 
da  der  paany  rettedes  Anmodning  til  Andræ  om  at  træde  hjæl- 
pende til,  var  Prindsens  Gjæld  til  Statskassen  nedbragt  til 
68,319  Rd.  48  Sk. 


Side  42. 

Forinden  Andræ  ret  havde  faaetØie  for  Scheeles  uheldige 
Egenskaber,  hans  »bestandige  Lirken  for  Grevinden«,  hansEgen- 
raadighed,  Tilbøielighed  til  at  gaae  bag  sine  Kollegers  Ryg  og 
ene  afgjøre,  hvad  der  hørte  under  Afgjørelse  af  det  samlede  Mini- 
sterium, kort:  Mangelen  paa  politisk  PaaHdeHghed^),  synes  For- 
holdet mellem  ham  og  Andræ  at  have  været  saare  venskabeligt. 
Næsten  lidt  for  ærbødigt,  noget  obsequiøst  skjønnes  Scheele  at 
affatte  sine  Smaabreve,  henset  til  ikke  blot  16  Aar  ældre  end  Andræ 
og  Ministeriets  Stifter,  men  —  hvad  dengang  tillagdes  langt 
større  Betydning  end  nuomstunder  —  Excellence  i  Egenskab 
af  Ridder  af  Elefanten,  medens  Andræ  kun  Ridder  af  Danne- 
brog med  den  beskedne  Rang  som  Oberstlieutenant.  «Med 
den  udmærkedste  Høiagtelse»  —  Scheele  jo  mere  kyndig  i 
Tydsk  end  i  Dansk  —  « Deres  Excellences  ærbødigste  v.  Scheel* , 
lyder  Underskriften  paa  en  Tid,  da  denne  Glandstitel  slet 
ikke  tilkom  Andræ;  og  har  Scheele  en  eller  anden  lille 
Tjeneste  at  bede  Andræ  om,  skeer  det  altid  under  de 
skjønneste  Former.  Til  Ex.  er  han,  paa  Grund  af  nødvendigt 
Besøg  hos  den  efter  Faldet  med  Hesten  sengeliggende  Konge, 
forhindret  fra  at  indfinde  sig  ved  Rigsraadets  Møde  d.  30.  Juni 
og  slutter  —  efter  først  at   «have   havt   den   Ære   at   modtage 


^)  I  saa  Henseende  henvises  bl.  Andet  til  Biografien  om  Andræ 
vol.  II,  S.  14  ff.  og  »Tillægs,  S.  142  ff.  vedrørende  Forstanderskabet  for 
Herlufsholm  Skole  og  Besættelsen  af  nogle  Gesandtskabsposter,  jfr.  iøvrigt 
med  Hensyn  til  Scheeles  politiske  Personlighed,  Neergaard,  1.  c.  II,  S.  79—80 
og  Dansk  biogr.  Lexikon  XV,  S.   97. 

Deres  Excellences  ærede  Skrivelse  af  D.  D.»  —  Meddelelsen 
herom:  «Jeg  haaber,  at  De  ikke  vil  savne  mig  imorgen  i  Rigs- 
raadet;  i  hvert  Tilfælde  er  jeg  sikker,  at  Ingen  af  Medlem- 
merne vil  savne  mig,  medens  De  er  dér»;  endda  føies  til  de 
skjønne  Ord  en  Hlle  Kompliment  vedrørende  det  af  Andræ 
udarbeidede  Udkast  til  Forfatningsloven,  idet  et  Postscrip- 
tum lyder:  «Alle  fremmede  Ministre  beleirer  mit  Værelse 
for  at  faae  Exemplarer  af  Forfatningsudkastet«.  Og  ved  anden 
Leilighed,  da  Scheel e  paa  Grund  af  egen  Sygdom  er  nødsaget 
til  at  holde  sig  hjemme,  skriver  han  saalunde  til  Andræ: 

«De  vil  maaske  finde  det  ubeskedent,  høitærede  Herr 
Finantsminister,  at  jeg  tager  saa  lidt  Hensyn  paa  de  mange 
Forretninger,  De  har  i  og  udenfor  Rigsdagen;  men  jeg  vil 
saare  gjerne  have  talt  med  Dem  inden  vores  næste  Conference, 
og  siden  det  er  mig  ikke  tilladt  at  forlade  mit  Værelse,  er 
jeg  nødt  til  at  bede  Dem,  hvis  det  kan  opnaaes  uden  altfor 
stort  Offer,  saa  at  skjænke  mig  et  Øieblik  idag  eller  imorgen. 

Deres  hengivne 

v,  Scheel. 
Amalienborg   12te  Marts  55*^). 

Saaledes  overvættes  ærbødig-hensynsfuld  som  til  en  Over- 
ordnet, og  ikke  til  en  Kollega,  lyder  Tonen  i  Smaabreve 
fra  Foraar  og  Sommeren  1855.  Hvorledes  denne  Udtryks- 
maade  efterhaanden  blev  mere  forretningsmæssig,  og  Scheele 
fremfor  •»Deres  hengivne*  blev  « Deres  ærbødigste^  eller  blot 
«ærbødigst  Scheel«,  ja  stundom  endog  tilskrev  Andræ  paa 
Tydsk,  bUver  der  først  Anledning  til  at  berøre  ved  en  Om- 
tale af  Scheeles  Indgriben  under  Sundtold-Forhandlingerne  i 
følgende  Aar. 


^)  Retskrivningen  er  ikke  Scheeles. 

Side  55. 

Ved  Reskript  af  20.  Decbr.  1854,  altsaa  en  Uge  efter 
Ministeriets  Dannelse,  blev  « Ledelsen  af  alle  Rigsraadet  ved- 
kommende almindelige  Anliggenders  indtil  videre  overdraget 
An  dræ  ^).  Og  selvfølgelig  blev  det  da  ogsaa  Andræ,  der  i 
Anledning  af  Rigsraadets  Sammenkaldelse  til  Møde  d.  29.  Juni 
1855  blev  ved  allerhøieste  Reskript  af  24.  s.  Md.  bemyndiget 
til  «at  foranledige,  hvad  der  maatte  være  fornødent,  for  at 
Rigsraadet  kan  begynde  sine  Forretninger »,  og  da  navnlig  at 
« forelægge  Rigsraadet  Udkast  til  Forfatningslov  for  det  Danske 
Monarkies  Fælledsanliggender  med  tilhørende  midlertidige  Valg- 
lovs^. 

Ved  sit  Sygeleie  efter  at  være  styrtet  med  Hesten  var 
Kongen  forhindret  fra  selv  at  aabne  det  betydningsfulde  Møde, 
og  det  blev  derfor  yderligere   paalagt  Andræ  at  meddele  For- 


^)  Reskriptet,  der  i  Departementstidende  for  1854,  S.  977  urettelig 
er  anført  som  udfærdiget  den  28.  Decbr.,  lyder  ifølge  Originalen  saa- 
ledes: 

»Frederik  den  Syvende, 

af  Guds  Naade  Konge  til  Danmark«  osv. 

«Vor  Bevaagenhed!  Vi  give  Dig  herved  tilkjende,  at  det 
er  Vor  allernaadigste  Villie  og  Befaling,  at  Du  indtil 
videre  overtager  Ledelsen  af  alle  Vort  Rigsraad  ved- 
kommende almindelige  Anliggender. 

Dermed  skeer  Vor  Villie.     Befalende  Dig  Gud! 
Skrevet  paa  Vort  Slot  Christiansborg,  den  20  December  1854, 
Under  Vor  Kongelige  Haand  og  Segl, 
Frederik  R. 

v.  Scheel. 
Til 
Hr.  Finantsminister,    Oberstlieutenant    Carl    Christopher    Georg 
v.  Andræ,  Ridder  af  Dannebroge*. 

*)  Reskriptet,  der  er  paraferet  af  Andrse,  findes  ligelydende  med 
Originalen  aftrykt  i  Departementstidende   1855,  ^-  S^^- 

samlingen  det  allernaadigste  Budskab,  hvorved  Kongen,  næst 
at  sende  Raadet  sin  kongelige  Hilsen,  opfordrer  det  til  «at 
give  sit  Samtykke  til  formeldte  nye  Forfatningslov  i  dens 
Heelhed»^). 

Som  bekjendt  holdtes  Rigsraadets  Møder  for  lukkede  Døre, 
og  da  begge  Exemplarer  af  Protokollen  over  Forhandlingerne 
ere  gaaede  tabt  ved  Christiansborg  Slots  Brand,  foreligger  der 
saaledes  ingen  officiel  Beretning  om,  hvorledes  Andræ  har 
udtalt  sig  ved  den  foreliggende  Leilighed. 

Sikkert  har  Andræ  ligesaa  lidt  ved  denne  Leilighed  som 
ved  andre  indladt  sig  paa  at  skrive  en  Art  Udkast  til  sine 
Taler,  men  er  nøiedes  med  paa  et  lille  Stykke  Papir  at  op- 
tegne nogle  faa  Ord  til  Støtte  for  egen  Hukommelse  om  hvad 
han  vilde  omhandle  i  sit  Foredrag.  Saaledes  som  disse  fore- 
ligge i  en  lille  Notits,  gjengives  de  nedenstaaende: 

«Ingen  Enkeltheder   —   Hovedpunkter, 

Hs.  M.  Villie  —  constitutionel  28.  Januar.   [1852]. 

Folkevalgtes  For[samling  ?]     Monarch.  Princip. 
Besluttende  Mynd[ighed]. 

Repræsentationens  Dannelse  —  dens  Myndighed. 

Forøgelsen  med  30. 

Ingen  Delegation. 

Valgretten  —  eens  —  Census. 

Valgmaaden  —  Intet  Majoritetstyranni. 

Functionstiden  —  Opløseligheden. 


^)  Det  kongelige  Budskab,  der  er  paraferet  af  Premierministeren 
Bang,  findes  hidsat  i  Departementstidende  1855,  S.  606;  med  Hensyn 
til  dets  Indhold  er  det  i  «Andræ  og  Fællesforfatningen  af  2.  Oktbr.  1855*, 
Tillæg.  S.  389 — 90  nærmere  paavist,  hvorledes  Bangs  omstændelige  Redak- 
tion af  Udkastet  dertil  af  Andræ  blev  reduceret  til  den  foreliggende  korte, 
kategoriske  Form  om  s  Samtykke  til  den  nye  Forfatningslov  i 
dens  Heelhed». 

Omraadet. 

Fælledsanliggender  —  Særlige  ved  Forfatningslovene. 

Holsteen — Lauenborg  — 

Competenceconflicter. 

Myndigheden. 

Lovbehandlingen   —   Intet  Initiativ  etc. 

Finantslovene. 

Regnskabsretten . 

Offentlighed. 

Ministeransvarlighed*. 

At  den  « forklarende  og  oplysende  Tale»  gjorde  «:et  for- 
skjeUigt,  men  i  det  Hele  ret  godt  Indtryks  paa  den  ligesaa 
kritiske  som  fornemme  lille  Forsamling,  er  omstaaende  berørt. 


Side  56. 

Om  den  bekjendte  bondevenlige  Politiker  Balthasar 
Christensen  siges  det,  at  <han  i  Regelen  levede  i  trange 
Kaar,  alene  af  sine  Rigsdagsdiæter  og  sin  Lønning  som  Stats- 
revisor»  ^).  Udsigten  til  det  faste  aarlige  Vederlag  af  500  Rd., 
der  var  hjemlet  Rigsraadets  Medlemmer,  kunde  da  nok  — 
ialtfald  efter  Scavenius'  Mening  —  blive  bestemmende  for 
hans  Ønske  om  at  søge  Valg  til  Forsamlingen. 

løvrigt  var  An  dræ  for  saa  vidt  ikke  ukjendt  med  Balth. 
Christensens  trange  Kaar,  som  han  i  sin  Tid  havde  modtaget 
Opfordring  til  at  bøde  paa  dem.  Det  hedder  i  saa  Hen- 
seende i  en  Skrivelse  til  ham  af  6.  Januar  1850  fra  Lederne 
af  Bondevennernes  Selskab : 

«Da  vi  tør  antage,  at  De  paa  Rigsdagen  vil  slutte  Dem 
til  det  Parti,  for  hvilket  Procurator  Balthazar  Christensen  staaer 


^)  Dansk  biogr.  Lexikon  III,  S.  460. 

i  Spidsen,  og  at  De  følgelig  vil  lade  det  være  Dem  magt- 
paaliggende  at  virke  i  Deres  Valgdistrict  til,  at  han  ikke  paa 
Grund  af  Penge  forlegenheder  nødes  til  at  opgive  eller  for- 
mindske sin  politiske  Virksomhed,  tillade  vi  os  herved  at  frem- 
sende et  Antal  Indbydelser  til  Subscription  for  ham  tilligemed 
tilhørende  Lister,  idet  vi  forvente,  at  De  vil,  navnlig  ved 
Dem  bekjendte  Mænd,  udbrede  disse  i  det  Valgdistrict,  som 
De  repræsenterer,  fremme  Subscriptionen  og  paasee  Listernes 
og  Bidragenes  Indsendelse  til  medundertegnede  Alberti^). 

Kjøbenhavn  d.  6.  Januar   1850. 

A.  F.  Tscherning.  C.  Alberti.  Frølund. 

ST. 
Hrr  Major  og  Rigsdagsmand  Andræ». 

Paa  denne  Opfordring  var  Andræ  dog  uafhængig  nok  til 
—  fortiter  in  re,    suaviter  in  modo  —   at  svare  tilbage : 

«Da  jeg  af  flere  Grunde  maa  beklage  ikke  at  kunne 
overtage  det  Hverv,  hvorom  jeg  ved  Skrivelse  af  6te  Januar 
er  bleven  opfordret,  tillader  jeg  mig  herved  at  remittere  de 
vedlagte  Indbydelser  og  Lister. 

Ærbødigst 

Andræ. 
Kbhavn  d.  24.  Jan.   50. 

S.    T. 
Herr  cand.  jur.  Alberti ». 

Lad  mig  til  det  korte  Svar  føie,  at  for  saa  vidt  synes 
Andræ  at  kunne  være  fristet  til  at  stille  sig  mindre  afvisende 
overfor  den  ønskede  Bistand,  som  han  faa  Dage  forinden  Af- 
givelsen af  sit  Svar  havde  modtaget  et  anerkjendende  Brev  fra 
Balth.  Christensen,  i  hvilket  denne  paa  Bondevenneforeningens 
Vegne  tilskriver  ham: 


^)  Udhæv,  af  mig. 

«Kjøbenhavn,   13.  Januar   1850. 

Ved  vort  Møde  iaftes  gjorde  det  os  ret  ondt  at  maatte 
savne  Dem.  Vi  besluttede  imidlertid  at  nedsætte  en  Comittee 
til  at  overveie  og  foreslaae,  hvorledes  Rigsdagens  og  begge 
Thingenes  Forretningsorden  hensigtsmæssigst  maatte  være  at 
indrette.  De  valgtes  eenstemmigt  og  med  Dem  Directeur 
Borgen,  Dispacheur  Wessely,  Oberst  Tscherning  og 
Etatsraad  Spandet  med  respective  19,  18,  18,  16  og  12  Stem- 
mer til  dette  Hverv.  Idet  jeg  tillader  mig  paa  vor  Forenings 
Vegne  at  tilmelde  Dem  dette,  maa  jeg  yttre  det  Haab,  at  De 
baade  vil  overtage  Dem  dette  Arbeide  og,  som  valgt  med  de 
fleste  Stemmer,  indlede  det  nærmere  Fornødne  med  Deres 
Medcomitterede.  Vi  ønskede  meget,  allerede  paa  næste  Løver- 
dag at  kunne  modtage  og  discutere  Deres  Arbeide. 

Med  oprigtig  Høiagtelse 

Deres  ærbødigst 

Balthazar  Christensen  » . 

Mod  Sædvane  er  Andræs  Svar  paa  det  venlige  Brev 
ikke  paategnet  selve  Brevet,  men  formentlig  har  han  ikke  stillet 
sig  afvisende  overfor  et  Hverv,  som  interesserede  ham;  om 
«Folkethingets  Forretningsorden*,  hedder  det,  at  den  « fast- 
sattes under  hans  overveiende  Indflydelse » ^). 


Side  57. 
Blandt  Decemberministeriets  Medlemmer  var  ogsaa  den 
daværende  Gesandt  ved  det  svenske  Hof,  Grev  Wulff  Scheel- 
Pi  es  sen,  der  udnævntes  til  Udenrigsminister  ad  interim  for 
hele  Monarkiet,  idet  det  dog  under  hans  Fraværelse  blev  over- 
draget Scheele  midlertidigen  at  overtage  Bestyrelsen  af  dette 
Ministerium  ^). 


*)  C.  St.  A.  Bille  i   «Illustr.  Tidende*,    14.  Febr.    1875. 
2)  Dep.  Tid.   1854,  S.  954-955. 

Formentlig  har  Scheele  erklæret  for  Kongen,  at  Scheel- 
Plessen  var  villig  til  at  modtage  denne  Udnævnelse;  «Tilbøie- 
ligheder  og  Evner  mere  i  social  end  i  politisk  Retning > 
bragte  ham  imidlertid  til  at  ønske  ikke  at  indtræde  i  Mini- 
steriet^), og  dette  Ønske  blev  imødekommet  under  15,  Jan, 
1855,  hvornæst  Scheele  blev  beordret  til  »tillige  at  være  Uden- 
rigsminister ad  interim  ^^). 

Hvad  General  Krogh  angaaer,  hed  det  sig  om  ham  i 
«Fædrelandet»  d.  7.  Decbr.  1854,  at  «han  ikke  var  kaldet 
hertil  for  eventuelt  at  overtage  Krigsministeriet,  men  for  i  paa- 
kommende  Tilfælde  at  afløse  H.  K.  H.  Arveprindsen  i  dennes 
Commando,  efterdi  Høistsamme  har  gjort  sin  fortsatte  militaire 
Virksomhed  afhængig  af,  om  General  Hansen  bUver  paa  sin 
Post  eller  ei^.  Efter  hvad  nys  sees  meddelt  i  Bodenhoffs 
« Kongesorger 2  forholder  det  sig  imidlertid  ikke  rigtig  med 
denne  Meddelelse,  idet  General  Krogh  virkelig  var  hidkaldt 
til  Kjøbenhavn,  « fordi  man  vilde  formaae  ham  til  at  blive 
Krigsminister,  og  Scheele  havde  paastaaet,  at  han  var  villig  der- 
tib«). 

Ved  en  tredie  betydende  PersonHghed,  der  ved  Ministe- 
riets Dannelse  var  paatænkt  at  blive  Medlem  deraf,  den  høit 
ansete  Jurist  A.  W.  Scheel,  maa  jeg  dvæle  noget  nærmere. 
I  mere  end  3  Aar  havde  han  beklædt  Justitsministeriet  under 
A.  W.  Moltkes  og  under  Bluhmes  og  Ørsteds  Præsidium.  Ved 
December-Ministeriets  Dannelse  var  han  imidlertid  borte  fra 
Danmark,  idet  han  for  paa  Grund  af  Sygdom  at  kunne  fore- 
tage en  Reise  til  Udlandet  i  Mai  1854  indtil  videre  var  fritaget 
for  sine  Forretninger  som  Justitsminister,  og  Bestyrelsen  af  dette 
Ministerium  under  hans  Fraværelse  overtaget  af  A.  S.  Ørsted*). 


^)  Dansk  biogr.   Lexikon  XIII,  S.   168. 
2)  Dep.  Tid.   1855,  S.  33. 
2)  Bodenhoff,  1.  c,  S.    105   og  S.    107. 
^)  Dep.  Tid.  1854,  S.  417. 


DECEMBER-MINISTERIET    OG    A.  W.  SCHEEL.  I99 

Ved  December-Ministeriets  Dannelse  nævnes  han  ei  blandt  de 
d.  12.  Decbr.  entledigede  Medlemmer  af  det  Ørstedske  Mini- 
sterium^), men  ei  heller  findes  hans  Navn  blandt  de  under 
samme  Dag  udnævnte  nye  Ministre,  hvorimod  Forandringen 
for  Justitsministeriets  Vedkommende  blot  bestod  i,  at  Ordren 
om  Ørsteds  midlertidige  Overtagelse  deraf  blev  sat  ud  af  Kraft, 
og  daværende  Departementschef  i  Indenrigsministeriet,  Simony, 
beordret  til  ad  interim  at  overtage  Bestyrelsen  af  nævnte  Mini- 
sterium -). 

Stillingen  som  Justitsminister  stod  saaledes  indtil  videre 
aaben  for  A,  W.  Scheel,  og  i  Betragtning  af  ikke  blot  hans 
juridiske  og  administrative  Dygtighed,  men  humane  og  ret- 
sindige Charakter,  synes  det,  uanset  at  han  som  Politiker 
hørte  til  det  konservative  Parti,  at  have  været  December- 
Ministeriets  Ønske  at  formaa  ham  til  efter  sin  Hjemkomst  at 
indtræde  i  det  nye  Ministerium.  I  saa  Henseende  sees  Pre- 
mierministeren Bang  at  have  tilskyndet  ham  ved  i  « Privatbrev » 
(saaledes  benævnes  det  af  A.  W.  Scheel,  skulle  vi  se),  dateret 
Juleaften,  at  berolige  ham  med  Hensyn  til  hvad  mulig  kunde 
være  kommet  ham  for  Øre  af  ildesindet  Tale  blandt  konser- 
tive  Helstatsmænd  om  Indflydelse  af  Grevinden  ved  Ministe- 
riets Dannelse  og  Formening  om  en  fortsat  Række  politiske 
Indblandinger  fra  hendes  og  Berlings  Side.  Yderligere  lod 
Bang  i  sit  « Privatbrev »  Scheel  vide,  at  «ved  det  nye  Ministe- 
riums Dannelse  var  det  tilkjendegivet  af  Kongen  som  dennes 
Villie,  at  han  paa  ingen  Maade  maatte  betragtes  som  ent- 
ledisret)  \ 


")  Dep.  Tid.   1854,  S.  953—954. 

2)  1.  c.   1854,  S.  954-955- 

*)  Med  Hensyn  til  Ovenstaaende  henvises  til  Neergaard,  1.  c.  II, 
S.  4 — 5,  der  citerer  forskjellige  Ytringer  af  »utrykt  Brev  fra  P.  G.  Bang 
til  A.  W.  Scheel,  dateret  Juleaften  1854  (Rigsarkivet) i,  samt  til  hvad  omst. 
anføres  i  A.  W.  Scheels  hos  mig  beroende  Svar  af  29.  Januar  1855  paa 
nævnte  Brev  fra  Bang. 

Hvorledes  A.  W.  Scheel  har  stillet  sig  overfor  Ønsket  om 
hans  Indtrædelse  i  Ministeriet,  skal  jeg  lade  usagt,  men  ube- 
hagelig overrasket  blev  han  unægtelig,  da  han  i  Brev  af 
i8.  Januar  modtog  Underretning  fra  Bang  om,  at  Kongen 
—  uden  at  han  havde  indgivet  Ansøgning  derom  eller  uden  at 
man  blot  havde  forhørt  sig  hos  ham  —  under  15.  s.  Md.  havde 
entlediget   ham  fra   Posten   som   Justitsminister. 

I  Betragtning  af  A.  W.  Scheel  som  en  af  Danmarks  be- 
tydeligste Jurister  vil  hans  Svar  formentlig  læses  med  Interesse, 
ialtfald  af  Jurister,  om  end  Mangelen  af  Kjendskab  til  de  paa- 
beraabte  Skrivelser  fra  Bang  lader  Et  og  Andet  fremtræde 
mindre  tydeligt: 

« Deres  Excellences  Skrivelse  af  i8de  d.  M.  [Januar]  har 
overrasket  mig.  I  Deres  officielle  Skrivelse  af  25de  f.  M. 
[Decbr.]  underrettedes  jeg  om,  at  Geheimeconferentsraad 
Ørsted  havde  fratraadt  den  af  ham  overtagne  Constitution 
for  mig  som  Justitsminister  og  at  denne  Constitution  var 
overdragen  Etatsraad  Simony,  og  jeg  opfordredes  til  at 
fremkomme  med  de  Krav,  som  jeg  maatte  have  paa  Stats- 
kassen for  Januar  og  følgende  Maaneder,  indtil  jeg 
kunde  komme  tilbage  fra  min  Reise  og  igjen  overtage  Ju- 
stitsministeriets Forretninger.  Herpaa  svarede  jeg,  at  jeg 
ansaae  mig  berettiget  til  den  halve  Gage  i  Constitutions- 
tiden.  Hermed  var  den  officielle  Skrivelse  fuldstændigen 
besvaret.  —  I  Deres  private  Brev  af  24de  f.  M.  siges,  at 
«det  (ved  det  nye  Ministeriums  Dannelse)  var  tilkjendegivet 
af  Kongen  som  dennes  Villie,  at  De  (o:  jeg)  paa  ingen 
Maade  maatte  betragtes  som  entlediget*,  og  efter  at  Ind- 
holdet er  angivet  af  det  officielle  Brev,  som  jeg  vilde  faae, 
tilføies:  «Jeg  vilde  nu  ønske,  at  De  vilde  gaae  ind  paa 
Brevets  Forudsætnings.  Dette  Sidste  har  jeg  netop  gjort 
i  mit  Svar  af  3die  d.  M.  ^)  I  ingen  af  Deres  2de  sidstnævnte 
Skrivelser    gjøres   der   nogensomhelst   videre   Begjæring   eller 


')  Formentlig  saaledes  at  forstaae,  at  A.  W.  Scheel  ved  at  betegne 
det  ham  i  Constitutionstiden  for  Januar  og  følgende  Maaneder  tilkommende 
«Krav  paa  Statskassen*  ikke  som  Deel  af  en  Pension,  men  som  tden 
halve  Gage»,  er  indgaaet  paa  cBrevets  Forudsætning>  :  ikke  at  betragte  sig 
som  « entlediget  >   fra  Stillingen  som  Justitsminister. 

Opfordring  til  mig,  og  intet  Spørgsmaal  fremsættes.  Hvor- 
ledes kunde  jeg  nu  som  Resultat  paa  denne  Forhandling 
vente  mig  min  Afsked  tilstillet? 

Imidlertid  har  Ministeriet  havt  sine  Grunde  til  at  gjøre 
Indstilling  om  min  Afsked.  Den  væsentligste,  der  ene  skal 
være  gjort  gjældende  i  Forestillingen  til  Kongen,  er  den, 
at  jeg  efter  min  Skrivelse  af  3die  d.  M.  «ikke  kunde  til- 
træde Justitsministeriet  førend  den  iste  Julis,  men  «at  Mini- 
steriet ei  kunde  være  tjent  med,  at  den  paagjældende  Porte- 
feuille  skulde  holdes  i  en  aldeles  svævende  Tilstand  i  et 
saa  langt  Tidsrums,  som  kom  til  at  omfatte  «de  vigtigste 
Afsnit  af  de  forestaaende  uundgaaelige  politiske  Forhand- 
linger*. Derimod  menes,  at  ingen  Ulempe  vilde  opstaae, 
hvis  jeg  kunde  have  kommet  hjem  i  April.  I  min  Skrivelse 
af  3die  d.  M,  har  jeg  ei  nævnt  iste  Juli.  Jeg  har  sagt,  at 
min  Helbred  ikke  tillod  mig  at  reise  hjem  før  Juni  Maaned. 
Herved  har  jeg  tænkt  paa,  at  Foraars- Vallecuren,  som  jeg 
sandsynligvis  skal  bruge,  her  er  forbi  i  Slutningen  af  Mai, 
og  jeg  har  troet  at  kunne  være  hjemme  i  Begyndelsen  af 
Juni.  Hele  Reisen  gjøres  om  Sommeren  paa  5  å  6  Dage. 
Nu,  den  Forskjel  af  nogle  Uger  er  ikke  stor;  men  hvor- 
ledes har  jeg  kunnet  ahne,  at  man  lagde  Vægt  paa  den 
1V2  Maaned,  som  det  nu  formenes,  at  jeg  bUver  for  længe 
borte?  At  jeg  ikke  kunde  komme  hjem  under  det  nuværende 
Rigsdagsmøde,  har  Ministeriet  vidst,  da  det  gik  ind  paa 
den  kongelige  Villie,  at  jeg  ei  maatte  betragtes  som  entle- 
diget.  Til  hvilken  Tid  Ministeriets  øvrige  væsentlige  For- 
handlinger var  berammede,  har  ikke  været  mig  meddeelt. 
Intet  indeholdes  derom  i  Skrivelserne  af  24de  og  25de  f.  M. 
og  disse  antyde  ikke  paa  nogensomhelst  Maade  noget  Ønske 
om,   at  jeg  skulde  komme  hjem  til  nogen  vis  Tid. 

Dernæst  «forelaa  ei  nogen  egentlig  Tiltræden  af  dette 
Ministeriums  Anskuelser  fra  Deres  (o:  min)  Side».  I  Skrivelse 
af  24de  f.  M.  var  udtalt  det  Ønske,  at  jeg  vilde  tilkjende- 
give,  at  jeg  « kunde  og  vilde  vedblive »  at  være  Justitsmini- 
ster, « hvilket  De  naturligvis  endnu  er,  da  Kongen  ei  har 
entlediget  Dem»,  derved,  at  jeg  gik  ind  paa  det  officielle 
Brevs  « Forudsætning*.  Har  jeg  kunnet  gjøre  mere  end 
endog  i  Formen  at  rette  mig  efter  det  udtalte  Ønske? 

Endvidere  hedder  det,  har  «De  villet  forbeholde  Dem 
til  iste  Juli  at  kunne  erklære  Dem,  om  De  dog  ei  da  vilde 

fratræde,  ikke  blot  af  Hensyn  til  Deres  Helbred,  men  og 
af  Hensyn  til  mellemkommende  politiske  Begivenheder«,  i 
hvilken  Henseende  «det  blev  gjort  stærkt  gjældende  af  nogle 
af  Ministeriets  Medlemmer,  at  man  nedværdigede  kun  sig 
selv  og  gav  Ministeriets  Modstandere  Vaaben  i  Hænderne 
ved  at  indrømme,  at  en  af  de  ældre  Ministre  kunde  holde 
sig  tilbage  fra  nu  ubetinget  at  erklære  sin  Tiltrædelse,  og 
forbeholde  sig,  eftersom  Ministeriets  Bestræbelser  fik  et  hel- 
digt eller  uheldigt  Udfald,  at  tiltræde  eller  fratræde ».  Jeg 
antager,  at  ethvert  af  Ministeriets  Medlemmer  har  udtrykke- 
Ugen  eller  stiltiende  forbeholdt  sig  Ret  til,  naar  Ministeriet 
skulde  antage  en  Beslutning,  som  han  ansaae  saa  skadelig 
eller  iøvrigt  urigtig,  at  han  troede  ei  længere  at  burde  for- 
blive i  Ministeriet,  da  at  begjære  sin  Demission,  og  jeg 
forundrer  mig  derfor  hoiligen  over,  at  man  har  anseet  det 
for  ubeføiet,  at  jeg  har  forbeholdt  mig  en  lige  Ret.  For- 
saavidt  det  angives,  at  jeg  har  villet  holde  mig  tilbage  fra 
nu  ubetinget  at  erklære  min  Tiltrædelse,  henviser  jeg  til  det 
Foregaaende,  og  forsaavidt  det  antydes,  at  jeg  kunde  ville 
benytte  Udfaldet  af  Ministeriets  Bestræbelser,  da,  hvis  ikke 
deri  indeholdes  nogen  ubeføiet  Insinuation,  mod  hvilken  jeg 
i  saa  Fald  blot  vilde  protestere,  kan  vel  alene  sigtes  til  den 
enhver  Minister  tilkommende  Ret  til,  naar  Ministeriets  Mis- 
sion mislykkes,  da  at  erklære  den,  i  det  mindste  for  eget 
Vedkommende,  for  endt. 

Hermed  ere  Ministeriets  Grunde  udtømte.  Ingen  af 
dem  staaer  i  nogen  Forbindelse  med  hvad  jeg  opfordres  til 
eller  der  iøvrigt  yttres  i  Skrivelserne  af  24de  og  25de  f.  M., 
og  jeg  veed  derfor  ikke,  hvorledes  jeg  skal  fjerne  det  Ud- 
seende, at  man  har  villet  have  mig  til  Bedste. 

Havde  Ministeriet  ved  sin  Dannelse  erklæret,  at  det 
ikke  kunde  gaae  ind  i  en  Combination  med  en  Fraværende, 
hvis  Erklæring  det  ikke  itide  kunde  erholde,  hvoraf  Følgen 
vilde  have  været,  at  Kongen  maatte  have  afskediget  mig 
tilligemed  de  andre  ældre  Ministre,  havde  Ministeriet  været 
i  sin  gode  Ret.  Og  dersom  Etatsraad  Simony  havde  er- 
klæret, at  han  ikke  vilde  paatage  sig  at  bestyre  Justitsmini- 
steriet ad  interim  i  den  hele  Tid,  som  vilde  hengaae  inden 
min  Hjemkomst,  havde  han  vistnok  dertil  været  beføiet,  og 
min  Afgang    kunde    derved    være    bleven   nødvendig.     Men 

efter  Deres  Breve  har  Minister  Simony  været  villig  til  at 
overtage  det  nævnte  Hverv  og  kun  ønsket  deels  at  komme 
til  Vished  om,  hvorlænge  han  skulde  fungere,  og  deels  at 
Domainedirecteurposten  imidlertid  maatte  forblive  ubesat,  da 
han  agtede  at  søge  den.  Naar  derimod  Ministeriet,  efter 
at  være  gaaet  ind  i  en  Combination  med  mig,  har  bagefter 
gjort  Forestilling  om  en  CoUegas  Afsættelse,  uden  at  for- 
handle noget  med  ham  derom  og  uden  paa  nogen  Maade 
at  antyde  for  ham,  at  et  Spørgsmaal  derom  forelaa  til  Af- 
gjørelse,  da  har  det  efter  min  Mening   handlet  med  Urette. 

Over  Resultatet  —  min  Afgang  fra  Ministerposten  — 
klager  jeg  ikke.  Dette  Resultat  er  vistnok,  navnligen  med 
Hensyn  til  min  Helbred,  det  ønskehgste  for  mig.  Men  en 
Afsked  uden  Ansøgning  derom  og  paa  CoUegaers  Indstilling 
havde  jeg  ikke  ventet,  og  jeg  troer  ikke  at  have  fortjent 
den.  Hvorfor,  kunde  jeg  spørge,  har  man  ikke  givet  mig 
Anledning  til  at  søge  min  Afsked?  I  min  private  Skrivelse 
af  3die  d.  M.  har  jeg  dog  angivet  en  Vei  dertil.  Men  jeg 
vil  snarere  spørge,  hvorfor  har  Deres  Excellence  tvertimod 
i  Skrivelse  af  24de  f.  M,  ligefrem  søgt  at  forhindre  mig  fra 
at  indgive  saadan  Ansøgning? 

I  Skrivelse  af  i8de  d.  M.  siges:  «Vi  have  allerede  lidt 
nok  i  de  tvende  Yderpartiers  Omdømme  derved,  at  der 
blev  gjort  saa  store  forgjæves  Anstrengelser  for  at  vinde 
nogle  af  de  herværende  ældre  Ministre,  og  at  man  gjorde 
saa  mange  Complimenter  med  Scheel-Plessen  i  Stockholm*. 
Med  mig  har  man  sandeligen  ikke  gjort  Complimenter  og 
derover  skal  Ministeriet  altsaa  ikke  høre  ilde. 

Det  tilføies:  « Derimod  vare  alle  (o:  Ministrene)  een- 
stemmige  i  at  ønske,  at  Kongen  vilde  tilkjendegive  Dem 
sin  Tilfredshed*.  Skal  dette  være  skeet  derved,  at  Hans 
Majestæt  Kongen  paa  Ministeriets  Forestilling  har  givet  mig 
Afsked  uden  Ansøgning? 

Disse  Betragtninger  ere  hos  mig  opstaaede  i  Anledning 
af  Skrivelserne  af  i8de  og  19de  d.  M.  Naar  jeg  her  frem- 
sætter dem,  er  det  ikke  fordi  jeg  hos  noget  af  Ministeriets 
Medlemmer  formoder  ond  Villie  mod  mig.  Tvertimod  troer 
jeg  hos  dem  af  disse,  som  nærmere  kjende  mig,  at  turde 
kunne  gjøre  Regning  paa  velvillige  Følelser,  og  alle  anseer 
jeg  for  meget  hæderlige  Mænd.     Men  det  har  smertet  mig. 

at  jeg,  efter  at  være  bleven  formaaet  til  at  gaae  ind  paa 
en  « Forudsætning*  om  at  forblive  i  det  nye  Ministerium, 
har  uventet  fra  den  samme  Haand,  som  havde  gjort  Opfor- 
dringen, modtaget  Efterretning  om,  at  jeg  igjen  var  kastet 
ud  af  Ministeriet. 

Meran  i  Tyrol  den  29de  Januar   1855. 

Ærbødigst 

A.  W.  Scheel. 

Deres  Excellence 

Hr.  Geheimeconferentsraad,    Premier-  og  Indenrigs -Minister 
Bang,  Storkors  af  Dannebroge  og  Dannebrogsmand ». 

Formentlig  har  Bang  ei  fundet  Anledning  til  at  svare 
paa  A.  W.  Scheels  Skrivelse,  men  er  noiedes  med  at  sende 
den  til  An  dræ  til  Afgjørelse  for  Pensionens  Vedkommende, 
idet  umiskjendelig  dog  fremgaaer  af  nedenstaaende  Linier,  at 
Bang  tillige  har  ønsket,  at  Andræ  i  Ministerkonference  vilde 
paa  hans  Vegne  søge  at  klare  den  lidt  skæve  Situation,  hvori 
Ministeriet  var  bragt  ved  hans  Privatbrev  til  Scheel: 

«Høistærede  Hr.   CoUega. 

Af  vedlagte  tvende^)  Skrivelser  vil  De  see,  at  Scheel  er 
bleven  smækvred,  og  det  gaaer,  som  jeg  ventede,  ud  over 
mig.  Det  faaer  nu  være.  Jeg  veed  med  mig  selv,  at  jeg 
ei  har  villet  fornærme  ham,  og  gierne  havt  ham  til  Collega. 
—  Ulykken  hidrører  fra,  at  GhR.  Scheel  [Scheele]  ei  til- 
skrev ham  i  rette  Tid,  og  vi  derved  kom  i  en  skæv  Stil- 
ling til  ham. 

De  vil  nu  vel  efter  den  officielle  Skrivelse  fra  ham 
giøre  Indstilling  om  hans  Pension,  og  vil  De  da,  efter 
Conference  med  Krigsministeren,  vel  foranledige 
eller  selv  indstille,  at  Generalauditoriatet  af  Kongen  bevilges 
at  blive  ubesat  endnu  et  Aar.  Min  Upasselighed  er  saa 
alvorlig,   at  jeg  ei  kan  komme   til  Byen  i  Morgen,    og  Gud 


^)  Kun  det  omst.  hidsatte   Brev   af  de   tvende    fra  A.  W.  Scheel  er   i 
min  Besiddelse. 

veed,    om   jeg   kan  komme  paa  Onsdag.     I  saa  Fald  beder 
jeg  Dem  tage  Sagen  for  i  Conferencen  paa  mine  Vegne. 
Fberg  d.   I2te  Febr.    1855. 

Deres  ærbødigst  hengivne 

Bang  ». 

Ved  Andræs  Foranstaltning  blev  Pensionen  for  A.  W.  Scheel, 
beregnet  fra  iste  Januar  1855,  fastsat  til  3000  Rd.  ^),  og  lige- 
ledes blev  hans  Ønske  imødekommet  om,  at  « Generalaudito- 
riatet  ved  Landetaten  forblev  ubesat  i  et  Aar,  for  at  han 
kunde  gjenindtræde  i  dette  Embede,  hvis  hans  Helbred  inden 
denne  Tids  Udløb  tillod  det». 

Som  om  Scheel  kunde  være  underrettet  —  dog  ikke  af 
Bang  —  om  den  Ordning,  der  i  Overensstemmelse  med  hans 
Ønske  vilde  blive  truffet  med  Hensyn  til  hans  Embedsforhold, 
er  et  følgende  Brev  fra  ham  til  Bang  da  ogsaa  alt  Andet  end 
uvenligt,  ja  næsten  som  om  han  beklager  den  lidt  skarpe 
Tone,   hvori  hans  Brev  af  agde  Januar  var  holdt: 

« Dersom  dette  Brev  aander  nogen  Fortrydelse  over 

den  uventede  og  for  mig  noget  uforklarlige  Maade,  hvorpaa 
min  Afgang  er  bevirket,  da  er  i  alt  Fald  saadan  Fortrydelse 
nu  ganske  bortdunstet,  hvilket  er  en  Følge  saavel  af  min 
Characteers  Beskaffenhed  som  af  den  virkelige  Tilfredshed, 
jeg  føler  ved  at  være  kommen  ud  af  Ministerposten.  Jeg 
haaber,  at  det  venskabelige  Forhold,  som  har  bestaaet  mel- 
lem os,  ikke  ved  det  Forefaldne  skal  blive  forstyrret ». 

Deres  Excellences 

ærbødigst  hengivne 

A.  W.  Scheel. 
Meran  i  Tyrol  den   i8de  Marts   1855 s'^). 


^)  Forhandlinger  paa   Folkethinget    1854—55,   Sp.   2921    ff. 

*)  Den  øvrige  Del  af  Brevet  vedrører  nærmest  Scheels  pekuniære 
Situation  i  Meran  og  Anmodning  om  Anvisning  af  Pensionen  til  en  ham 
Nærstaaende  i  Kjøbenhavn ;  iøvrigt  ere  begge  Breve  af  mig  afgivne  til 
Rigsarkivet. 

Først  i  August  1855  kom  Scheel  efter  i  mere  end  et  Aar 
at  have  opholdt  sig  i  Udlandet  tilbage  til  Danmark^)  og  over- 
tog den  iste  April  1856  paany  Embedet  som  Generalauditør 
for  Landetaten-). 


Side  59. 

Som  omst.  Side  194  berørt,  kjendes  ForhandHngeme  i  det 
kongevalgte  Rigsraad  jo  ikke,  og  jeg  tør  saaledes  Intet  udtale 
om,  hvorvidt  Fru  Andræs  stærke  Udtryk  om  Tscherning 
som  den,  der  i  Forsamlingen  « raser  i  høieste  Grad  mod  Alt» 
og  «især  bekjæraper  af  alle  Kræfter,  at  Embedsmænd  skulle 
derind,  da  det  er  en  fordærvet  og  usurperende  Stand,  etc.  etc. », 
muligt  kunne  være  noget  overdrevne.  Som  Vidnesbyrd  ona 
Tschernings  —  Bondevennepartiets  —  Uvillie  mod  Embedsstanden 
kan  imidlertid  henvises  til  ikke  mindre  stærke  Udtalelser  i  en 
lille  Brochure,  »Flyvende  pohtiske  Blade  af  Sincerus  [A.  L.  C. 
de  Coninck],  Nr.  2  Bondevennerne*,  formentlig  fra  1853,  i 
hvilken  det  bl.  A.  hedder:  « Embedsstanden  er  efter  Partiets 
oftere  udtalte  Anskuelse  en  fra  det  øvrige  Folk  særskilt  Kaste, 
en  ligeoverfor  og  mod  Menigmand  fjendtlig  staaende  Klasse 
«Stonnandariner»,  men  Partiets  meest  yndede  Udtryk  for 
denne  Stand  er  dog  «Levebrødslauget>v  Opfindelsen  af  alle 
disse  Benævnelser  skyldes  fortrinsviis  Tscherning.  Ligesom 
«Sire»  i  « Barselstuen »  bhver  som  «hun  var  gall  i  Hovedet, 
naar  hun  hører  enten  Latin  eller  Grædsk*,  saaledes  omtrent 
gaaer  det  Tscherning  (og  altsaa  ogsaa  Partiet),  naar  han  tæn- 
ker paa  hvilkensomhelst  Embedsexamen.  Synet  af  en  Herreds- 
foged, Præst,  examineret  Læge,  end  sige  en  Professor,  lader 
til  paa  ham  og  «Partiet»  at  gjøre  samme  Virkning,  som  det 
røde  Klæde,  holdt   for  Tyren.    —  Og  det  lægger  aldeles  intet 


*)  Barfod,   «Dansk  Rigsdagskalender*  S.  167. 

*)  sTidsskrift  for  Krigsvæsen*    1856  under   «Armee-Personalia». 

Baand  paa  Hr.  Oberst  Tschernings  (og  altsaa  heller  ikke 
paa  hans  Parties)  Tunge,   at  han»^)  —  —  — 

Efter  nogle  overvættes  skarpe,  mod  Tscherning  mere  per- 
sonlig som  «Levebrødsmand»  rettede  Bemærkninger,  påaviser 
«Sincerus»  nærmere,  at  «det  ikke  alene  er  i  «Haansord»,  at 
«Partiets»  Uvillie  mod  Embedsstanden  aabenbarer  sig»,  men 
at  « næsten  ethvert,  af  vedkommende  Minister  fremsat  og  paa 
det  Omhyggeligste  motiveret,  Forslag  til  selv  det  ringeste  Til- 
læg til  enkelte  Embedsmænds  Gager  er  sikker  paa  at  møde 
den  heftigste  Modstand  hos  <'Partiet»»,  motiverende  sin  Paa- 
stand for  Pensionslovens  Vedkommende  ved  Henvisning  til 
Forhandlinger  i  Folkethinget^). 

løvrigt  stod  «Sincerus»  jo  ingenlunde  ene  i  sit  Angreb 
paa  Bondevennerne,  men  fandt  —  om  ikke  netop  i  Retning 
af  deres  Optræden  overfor  Embedsstanden  —  i  H.  E.  Schack 
en  samstemmende  Kampfælle, 


Side  60. 
Til  foreløbig  Behandling  af  Udkastet  til  Forfatningslov 
for  Monarkiets  Fællesanliggender  blev  der  af  Rigsraadet  ned- 
sat et  Syvmandsudvalg,  for  hvilket  Treschow  var  Formand,  og 
i  den  afgivne  Betænkning,  der  siges  udarbeidet  af  David ^), 
udtales,  at  «det  først  og  fremmest  maatte  være  Udvalget  magt- 
paahggende  at  have  en  fast  begrundet  Mening  om  Betydningen 
af  den  Kongelige  Opfordring »,  og  at  « Udvalget  derfor  maatte 
ansee  det  hensigtssvarende  at  indbyde  Finantsministeren,  der 
repræsenterer  Regjeringen  ved  Rigsraadets  Forhandlinger,  til 
at  deltage  i  et  Møde,  i  hvilket  vi  i  den  ovennævnte  Hen- 
seende søgte  at  komme  til  Klarhed  og  at  erholde  Vished  om. 


^)  Omst.  anførte  Brochure,    S.  8. 

^)  1.  c,  S.  9. 

^)  Neergaard,  1.  c,  II,  S.  33. 

hvorledes  Regjeringen  betragter  Rigsraadets  Stilling  ligeover- 
for det  forelagte  Lovudkast » ^). 

Som  omstaaende  berørt,  tilkjendegav  An  dræ  i  dette  Møde, 
«hvad  han  allerede  havde  antydet,  da  han  fremlagde  Lov- 
udkastet for  Rigsraadet,  at  Hans  Majestæt  Kongen  alene 
havde  opfordret  Rigsraadet  til  at  give  Samtykke  til  bemeldte 
Lov  i  dens  Heelhed,  netop  saaledes  som  den  var  bleven  fore- 
lagt, og  at  enhver  deelviis  eller  betinget  Antagelse,  hvorved 
enkelte  af  Lovens  Bestemmelser,  under  Forventning  af  Konge- 
lig Sanction,  enten  skulde  blive  ombyttede  med  andre,  eller 
bortfalde  —  vilde  af  Regjeringen  ansees  lige  med  en 
Vægring  for  at  give  det  begjærte  Samtykke*"). 

Denne  bestemte  Erklæring  forblev  ikke  uden  Virkning, 
idet  Komiteen,  om  end  den  nærede  adskillige  Betænkeligheder 
overfor  Lovudkastet,  dog  henseet  til  en  Ordning  af  Forholdene, 
der  «i  det  Hele  maa  ansees  skikket  til  at  befæste  Sammen- 
holdet og  udjævne  Modsætningerne*  ...  «ei  kunde  andet  end 
efter  Pligt  og  Samvittighed  tilraade  Rigsraadet*  at  give  Sam- 
tykke til  Udkastet  med  tilhørende  foreløbige  Valglov^). 


Side  63. 

Visselig  var  An  dræ  som  Politiker  langtfra  at  være  vellidt 
af  Datidens  toneangivende  Blade,  « Dagbladet*  og  »Fædre- 
landet*, begge  med  langt  større  Indflydelse  paa  den  dannede 
Opinion  end  Nutidens  Presse.  Maaske  der  bag  den  ilde  Om- 
tale   laa   nogen    personlig    UviUie    hos    de    paagjældende    Re- 


*)  Komitebetænkning  af  17.  Juli  1855,  trykt  som  Manuskript  for 
Rigsraadets  Medlemmer,  S.   i   og  S.  2. 

^)  1.  c,  S.   2  (Udhæv,  af  mig). 

')  1.  c,  S.  4—5  og  S.  7,  jfr.  Neergaard,  1.  c,  II,  S.  31  og  S.  33 
— 34  og  dertil  knyttede  Bemærkninger  i  <Andræ  og  Fællesforfatningen  af 
2.  Oktbr.   1855*,  bl.   Andet  S.  44,  S.    116  og  S.    119  ff. 

daktører.  Omstaaende  S.  71  er  det  berørt  for  Plougs  Vedkom- 
mende, og  med  Hensyn  til  Bille  har  jeg  andetsteds  meddelt 
et  lille  Sammenstød  ved  en  Torsdags-Middag  mellem  Andræ 
og  Hall,  der  for  saa  vidt  gik  ud  over  Bille  som  Andræ  til 
Halls  store  Misnøie  nægtede  at  imødekomme  en  Anmodning 
om  Understøttelse  af  Statskassen  til  Artikler  i  « Dagbladet«, 
hvormed  Bille  vilde  indvirke  paa  Opinionen  i  Udlandet  om 
danske  Forhold^).  Ved  sin  Afgang  som  Minister  faa  Maane- 
der  senere  havde  Andræ  da  ogsaa  den  Moro  at  se  sig  hilst 
af  Bille  med  det  Haab,  «at  Staten  ikke  atter  faaer  en 
saa  slet  og  saa  upraktisk  Disponent»,  yderligere  prist  for 
«sine  lidet  elskværdige  personlige  Egenskaber,  hovmodige  og 
lidet  humane  Optræden,  hensynsløse  Fornægtelse  af  de  Per- 
sonligheder og  Institutioner  [forgjæves  spørger  jeg  hvilke? — ], 
der  havde  baaret  ham  frem  til  hans  høie  Stilling«  .  .  -, 
«hans  forstenede  Bogstavtilbedelse,  indtil  det  Latterlige  drevne 
doktrinære  Selvtillid«  osv.  osv.,  —  Egenskaber,  «nok  for  at  forklare, 
hvorledes  han  i  Løbet  af  halvfjerde  Aar  har  skaffet  sig  en  talrig 
Skare  af  Modstandere  i  vore  politiske  Forsamlinger,  gjort  sig 
ilde  lidt  af  sine  Undergivne  og  hjertelig  forhadt  af  den  offent- 
lige Mening»  .  .  .  «kort  sagt:  har  opnaaet  at  blive  om- 
trent den  mest  upopulære  Mand  i  det  danske  Mon- 
arki«^), —  man  læse  denne  Dagblads-Artikel  af  10.  Juli  1858, 
foreviget  af  Bille  i  «Tyve  Aars  Journalistik«  (II,  S.  359  ff.), 
og  beundre  det  skjønne  Eftermæle  netop  samme  Dag  som 
Andræ  erholdt  sin  Afskedsbegjæring  som  Minister  bevilget. 

Næppe  opnaaede  Andræ  at  se  Bille  i  noget  Væsentligt 
ændre  sin  Dom  om  hans  politiske  Færd.  Derimod  havde  han  den 
Tilfredsstillelse,  at  en  Efterfølger  som  Redaktør  af  « Dagbladets, 
Topsøe,  saae  med  væsentlig  andre  Øine  paa  hans  politiske  Gjer- 
ning,  særlig  den  foreliggende  ved  Forhandlingen  med  det  konge- 


^)  Biografien  om  Andræ  vol.  III,  Tillæg,  S.    161  — 162. 
*)  Udhæv,  af  mig. 

valgte  Rigsraad  lykkelig  at  have  gjennemført  Udkastet  til  Oktober- 
forfatningen,  —  «det  var  virkelig  en  Triumf  for  en  ung  Mi- 
nister>,  hedder  det  i  en  Dagblads-Artikel  af  23.  Oktbr.  1877, 
«hgeoverfor  denne  vistnok  ligesaa  vanskelige  som  fornemme 
lille  Forsamling  af  Geheimeraader  og  Kammerherrer,  og  havde 
han  ikke  været  i  Besiddelse  af  sand  aandelig  Overlegenhed, 
havde  dette  Resultat  naturligvis  aldrig  ladet  sig  opnaa»  ^). 

Og  med  lignende  Velvillie  seer  Topsøe  paa  hvad  der  da  af 
Andræ  blev  gjennemført:  Fællesforfatningen,  lastet  af  Ploug 
som  «den  sletteste  af  de  Forfatninger«,  vi  have  havt-),  og 
fremdeles  af  Bille,  endnu  efter  Andræs  Død,  vurderet  som 
havende  «hele  Karakteren  af  at  være  en  Løsning  af  et  ma- 
thematisk  Problem,  dette  endda  tilsat  med  nogle  unødven- 
dige Vanskeligheder »  ^).  «0g  dog  turde  det  være»,  hedder 
det  til  Modsætning  i  den  nævnte  Dagblads- Artikel,  «at  af  alle 
de  Forfatninger,  vi  have  faaet  lavede,  var  den  og  dens  Valg- 
lov det  mest  helstøbte  Arbeide,  baaret  af  selvstændige  Tanker, 
ja   præget  af  sand  Originalitet    og  tillige    uden    Brud    paa    sin 


*)  Ovennævnte  Dagbladsartikel,  overskrevet  «Fra  Tilhørerpladsen. 
XV.  Andræ»,  er  senere  optaget  i  »Politiske  Portrætstudiers  af  Topsøe(i878), 
S.  30 — 49,  et  Portrætstudie,  der  imidlertid  for  Andræs  Vedkommende  mulig  er 
mindre  kjendt,  idet  der  —  forstandigvis  —  ikke  af  Bille  henvises  til  det  i 
hans  biografiske  Skizze  om  Andræ  i  Dansk  biogr.  Lexikon  I,  S.  258  ff., 
hvorimod  blandt  »litterære  Henvisninger*  (1.  c,  Forord,  S.  XIV)  selvfølge- 
lig ikke  savnes  de  skjønne  Mindeord  i  Dagbladsartiklen  af  10.  Juli  1858 
(1.  c,  S.   263:    «Bille,  Tyve  Aars  Journalistik,   II,   359»). 

^)  cl  ethvert  Tilfælde  er  den  sletteste  af  de  Forfatninger,  Danmark 
i  vor  Tid  har  været  i  Besiddelse  af,  netop  den,  som  den  ærede  Taler  for- 
nemmelig har  havt  saamegen  Andeel  i,  nemlig  Forfatningen  af  2.  Oktbr. 
i855»  (Forhandl,  paa  Landsth.,  Rigsraadstid.  1864,  overordentl.  Sml.,  Sp. 
581,  jfr.  sammesteds,  2den  overordentl.  Sml,  1864 — 65,  Sp.  304:  «Forfat- 
ningen  af  2.  Oktbr.  1855  —  den  sletteste  Grundlov  af  de  mange,  som 
Danmark  har  havt  —  og  som  det  ærede  Medlem  fremfor  nogen  Anden 
har  bidraget  til  at  skaffe  os»). 

^)  C.  St.  A.  Bille  « Andræ  og  Krieger>  i  Kalenderen  «Danmark»  1894, 
S,  64. 

Enhed,  afpasset  baade  efter,  hvad  der  var  i  og  for  sig 
ønskeligt,  og  hvad  der  var  under  de  daværende  Forhold  gjen- 
nemførligt»,  til  disse  Ord  dog  følende:  «Det  maa  naturiigvis 
ikke  glemmes,  naar  man  roser  den  organiske  Ensartethed  i 
Oktoberforfatningen,  at  den  blev  til  paa  en  egen  Vis:  ikke 
nødt  til  at  passere  igjennem  en  omkalfatrende  Forsamlings 
Hænder,  ikke  nogen  Gjenstand  for  meningsløse  Afprutninger 
og  vilkaarlige  Transaktioner,  var  den  at  tage  eller  ikke  at 
tage,  saaledes  som  den  forelaa  i  sin  uforstyrrelige  og  uantaste- 
lige Helhed,  i  fornem  Fjernhed  fra  alle  den  direkte  ved- 
rørende Afstemninger«  ^). 

Derimod  giver  Topsøe  til  en  vis  Grad  Ret  i,  at  An  dræ 
ved  sin  bestemte  Optræden  i  vore  politiske  Forsamlinger  kunde 
forekomme  noget  affærdigende  —  m.  a.  Ord,  at  hvad  der 
gjælder  alle  betydelige  Mænd,  gjaldt  ogsaa  ham:  han  var  som 
Politiker  ingenlunde  velUdt  af  Alle  —  men  hedder  det  til 
Forklaring:  «Andræ  er  en  Mathematiker,  foret  med  en  Mili- 
tær; han  har  Ret,  det  er  Nummer  Et,  Nummer  to:  han  vil 
lystres.  Intet  Under,  at  han  baade  paa  det  Parlamentariskes  og 
det  Administratives  Omraade  faldt  Folk  noget  for  umedgjørlig. 
Saa  lidt  som  muligt  er  han  anlagt  til  at  transigere  og  akkor- 
dere, og  det  beder  han  sig  fritagen  for.  Kan  han  faa  det, 
som  han  vil,  er  det  godt  og  bedst  for  Alverden,  kan  han 
ikke  faa  det,  tager  han  sin  Hat  og  gaar  med  et  høfligt, 
men  meget  koldt  Buk,  der  ikke  opfordrer  til  at  trække  ham  i 
Skj øderne ».  Og  Topsøes  Portrætstudie  slutter  med  nogle 
Ord,  hvis  Rigtighed  Andræ  vistnok  ganske  har  kunnet  er- 
kjende:  «0g  udtaler  han  sig  saa,  stikker  han  ikke  Noget 
under  Stolen,  thi  han  er  ærlig,  ærlig  som  kolde,  klare  Na- 
turer ere  det»,   dertil  følende: 

« Enhver  har  en  Egenskab,  som  han  sætter  mest  Pris  paa 


^)  Ovenstaaende  Citater  ere  gjengivne   saaledes    som  Topsøes   Artikel 
i   «Dagbladet»  foreligger  i  hans   »Politiske  Portrætstudiers,  S.  34 — 35. 

14* 

hos  sig  selv.  Maaske  det,  som  denne  i  Sandhed  overlegne, 
fine,  originale,  kundskabsrige  Mand  skatter  højest  hos  sig, 
netop  er  sin  Ærlighed*  *). 

Lad  mig  iøvrigt  sluttelig  bemærke,  at  hverken  min 
Broder  eller  jeg  mindes  Andræ  med  fjerneste  Ord  at  have 
udtalt  sig  hverken  om  Billes  ildesindede  eller  om  Topsøes  vel- 
sindede Mindeord, 


Side  63. 

I  «et  Udkast  til  Statsbudget  for  Finantsaaret  fra  i.  April 
1855  til  31.  Marts  1856 »,  der  blev  forelagt  det  kongevalgte 
Rigsraad  til  Betænkning,  var  som  en  sidste  Udgiftspost  opført 
250,000  Rd.  til  »uforudsete  Udgifter »,  og  med  Hensyn 
til  denne  Udgift  udtales  bl.  Andet  af  den  nedsatte  Komité, 
at  «der  i  Udkastet  gives  intet  Udgifts-Bilag  ved  denne  Post 
eller  mindste  Oplysning  om,  hvorfor  man  har  optaget  den, 
eller  hvorledes  man  er  kommen  til  den  calculerede  Sum», 
.  .  .  hvorfor  «Comiteen  skulde  tillade  sig  at  formene,  at  Rigs- 
raadet  bør  andrage  paa,  at  de  omtalte  250,000  Rd.  udgaae  af 
det  foreliggende  Budget » -). 

Som  omstaaende  berørt,  «maatte  Andræ  kæmpe  stærkt* 
for  sit  Forslag,  men  lykkedes  ham  dog  at  sætte  det  igjen- 
nem,  idet  Rigsraadet  i  sin  Beslutning  af  26.  Juli  udtaler,  at 
det  i  Henhold  til  Finantsministerens  Erklæring  om,  «at  det 
med  Hensyn  til  Forholdene  i  Hertugdømmerne  er  nødvendigt, 
at   der   calculeres    paa    en   Sum    af   det    omtalte   Beløb*    .    .    . 


1)  Topsøe,  1.  c,  S.  36-37  og  S.  49. 

*)   Komité-Betænkning    af    19.  Juli    1855,    trykt   som    Manuskript   for 
Rigsraadets  Medlemmer,  S.   5  og  6. 

«ikke  har  fundet  sig  foranlediget  til  at  fraraade,  at  denne  Post 
optages  i  Statsbudgettet  for  det  omtalte  Aar»  ^). 


Side  70. 

Til  Begrundelse  af  de  lidt  stærke  Udtryk  om  Plougs 
politiske  Optræden  overfor  Udkastet  til  Fællesforfatningen  kunde 
Fru  Andræ  have  henvist  til  den  omst.  S.  8^  omtalte  Bro- 
chure af  H.  E.  Schack,  « Bondevennernes  Parti  og  Forfat- 
nings-Udkastets, i  hvilken  det  i  Anledning  af  «Fædrelandets» 
Angreb  paa  Forfatningsudkastet  hedder  (S.  38): 

—  —  «Ja,  bittre  Udtryk  er  det  let  at  tilgive;  ogsaa 
Skjødesløshed  og  Overfladiskhed  kan  man  tilgive,  hvorvel  det 
ved  Behandlingen  af  Livsspørgsmaal  for  Land  og  Rige  ere 
slemme  Feil;  sværere  falder  det  at  tilgive  Forvanskninger  og 
falske  Exempler,  der  idelig  komme  igjen,  uden  andet  synligt 
Formaal  end  at  overraske  og  forvirre;  men  den  Forglemmelse, 
som  her  har  fundet  Sted,  Forglemmelsen  af  det  Væsentlige, 
medens  man  husker  det  Uvæsentlige,  Forglemmelsen  af  de 
constitutionelle  Rettigheder,  naar  man  vil  beskrive  de  con- 
stitutionelle  Rettigheder;  Forglemmelsen  af  det  Frieste  og 
Bedste  i  Udkastet,  netop  hvor  man  upartisk  vil  gjøre  Sagen 
klar  og  paakalde  selv  deres  Opmærksomhed,  som  ellers  vanske- 
lig kunne  følge  slige  Forhold,  —  denne  Forglemmelse  er  af 
en  saadan  Art,  at  man  maa  troe,  at  «Fædrelandet»  kun  bry- 
der sig  lidet  om  hæderlige  Folks  Sympathie,  men  blot  søger 
Bifald  hos  de  « Bondevenners,  hvis  polemiske  Kunst  det  saa 
vel  har  vidst  at  tilegne  sig». 


*)  Dep.  Tid.  1855,  S.  601—602.  —  Om  den  store  Betydning,  som 
Andræ  tillagde  en  Udgiftsbevilling  til  «uforudsete  Udgifters  i  Mod- 
sætning til  det  «Overskridelsessystem»,  der  havde  udviklet  sig  under  Juni- 
grundloven,  henvises  til  « Andræ  og  Fællesforfatningen  af  2.  Oktbr.  1855  s, 
S.   142  ff. 


214  TILLÆG. 


Side  71. 


Formentlig  kan  An  dræ  nok  have  fundet  det,  være  sig 
lidt  naivt  eller  pretentiøst,  at  Alfred  Hage  ilte  med  at  til- 
skrive ham,  at  «dersom  De  til  nogen  Tid  troer,  at  jeg  i  eet 
eller  andet  kan  være  Dem  til  Nytte,  skal  jeg  med  Fornøielse 
være  til  Tjeneste*,  som  om  Andræ  ikke  noksom  vidste,  at 
Hages  finantsielle  Indsigt  væsentlig  var  begrændset  til  et  blot 
merkantilt  Omraade;  og  endda  tilskrev  ham  saaledes  alt  for- 
inden Andræ  havde  erholdt  Udnævnelse  som  Minister,  som 
om  Udsigten  til  denne  Bistand  maatte  kunne  bevæge  Andræ 
til  at  opfylde  Hages  Haab  om,  at  «Finantseme  komme  i 
Deres  Hænder*  Rent  formelt  kunde  Andræ  maaske  ogsaa 
finde  det  lidt  besynderligt,  at  Alfr.  Hage  i  slig  Henvendelse 
bogstaverer  et  Navn,  som  han  dog  ofte  maatte  have  seet 
paa  Prent  fra  Andræs  Stilling  som  Formand  i  Folkethinget, 
Afskedigelsen  fra  Militæretaten  etc,  ikke  paa  rette  dansk,  men 
paa  fransk  Vis  «  André  ». 

At  Andræ  i  øvrigt  ikke  undlod  at  vise  Hage  skyldig  Høf- 
lighed ved  leilighedsvis  mundtlig  at  takke  ham  for  den  til- 
budte Bistand,  er  orastaaende  berørt. 

Derimod  lader  sig  ikke  benægte,  at  den  affærdigende 
Maade,  hvorpaa  Andræ  baade  paa  Rigsdag  og  i  Rigsraad  til- 
bageviser Indvendinger,  nægter  at  imødekomme  Henstillinger 
fra  Alfr.  Hage,  noksom  viser,  at  denne  ikke  hørte  til  de  politiske 
Personligheder,  hvis  Indsigt  i  finantsielle  Forhold  tillagdes 
synderlig  Vægt  af  Andræ.  Man  bemærke  exempelvis  det  kate- 
goriske, 4  Gange  gjentagne  «Nei!»,  hvormed  Andræ  under 
Forhandlingen  om  Ikrafttræden  af  Grundlovsbestemmelsen  af 
29.  Aug.  1855  replicerer  til  Hages  Henstillinger  om  at  tage 
under  Overveielse,  give  Oplysning  om  forskjellige  finantsielle 
Punkter,  —  «Jeg  henvender  mig  til  Ministeriet,  siden  den 
ærede  Finantsminister  bestandig  siger  Nei»,  afslutter  Hage  sin 

Tale,  Og  x\ndræs  første  Ord  i  en  paafølgende  lyder:  «Den 
ærede  Rigsdagsmand,  der  nu  talte,  har  paa  sin  sædvanlige 
Maade  villet  indblande  i  Diskussionen  mangfoldige,  Sagen  al- 
deles uvedkommende  Gjenstande,  som  jeg  naturligviis  slet 
ikke  skal  indlade  mig  paa»^).  Paa  lignende  Maade  i  Rigs- 
raadet,  hvor  An  dræ  under  Behandlingen  af  « Udkast  til  Lov 
om  Udprægning  af  i6-SkiUinger  ete.»,  indleder  et  finantsielt 
Foredrag  med  Bemærkning,  at  «han  sædvanligviis  ikke  pleier 
at  indlade  sig  paa  en  Gjendrivelse  af  Alfred  Hages  Kritik 
over  Operationer  fra  Finantsernes  Side»,  men  «idag  skal  dog 
tilføie  et  Par  Ord»,  motiverende  denne  Afvigelse  fra  det  Sæd- 
vanlige ved  at  « nærværende  Sag  er  jo  af  den  Beskaffen- 
hed, at  den  ærede  Taler  maa  forudsættes  at  have  nøie  Kjend- 
skab  til  den,  saa  man  altsaa  maa  kunne  vente,  at  der  lægges 
Vægt  paa  den  af  ham  udtalte  Anskuelses,  paavisende  dernæst, 
«hvor  ganske  besynderligt  den  ærede  Taler  misforstaaer  det 
Forhold,  som  han  gjør  til  Gjenstand  for  sin  Betragtning«  ^). 

Unægtelig  kunde  slig  affærdigende  Optræden,  særhg  over- 
for en  Rigmand,  der  stod  den  toneangivende  Presse  personlig 
nær  og  bl.  Andet  prises  for  «i  sit  store  Hus  paa  Christians- 
havn at  have  givet  de  eneste  politiske  Aftenselskaber,  som 
vi  have  kjendt  herhjemme*^),  nok  virke  til,  at  Andræ  af 
denne  Presse  og  dens  Kreds  fik  Ord  for  « større  Talent  som 
Taler  til  at  irritere  end  til  at  forsone*  («Dagbladet»  23.  Juli 
1855). 

Side  73  og  S.  114. 
Fremfor    Nogen   unægtelig   Krieger   en   Ven,    en   næsten 
besværlig  Ven,  der  overvældede  Andræ  med  Brev  paa  Brev, 


^)  Forhandl,  paa  Folketh.  extraord.  Session   1855,  Sp.   760 — 61. 

^)  Rigsraadstid.  1856,  Sp.  1445. 

')  Dansk  biogr.   Lexikon  VI,  S.  453. 

indstændig  anmodende  ham  om  at   paasee  Dit,  forhindre  Dat, 
særlig   i  Retning    af  Forhold    vedrørende    Slesvigs   Styrelse. 
Alt    forinden    Andræ    havde    modtaget    Udnævnelse    s6m 
Minister,  indløb  i  saa  Henseende  hans  Opfordring : 

«Kjære  Colonel! 

Hvis  det  er  sandt,  hvad  jeg  haaber  og  ønsker,  at  De 
faaer  Andeel  i  Styrelsen,  tillad  mig  da  at  udtale  den  Forvent- 
ning, at  det  ikke  skeer  samtidigt  med  Overgivelsen  af  Slesvig 
til  nogen  af  de  i  vedlagte  Linier  omtalte  Personer,  i)  Wam- 
stedt  eller  2)  Grev  Arthur  [Reventlow],  hvortil  jeg  for  mit  eget 
Vedkommende  føier 

3)  Geh.  Raad  Scheel, 

4)  eller  en  Person,  der  blot  kan  ansees  som  hans  alter  ego. 
Ogsaa  de  tvende  sidste  Ting  vilde  vi  Alle  komme  til  bittert 
at  fortryde. 

Jeg  beder  om  Undskyldning  for  denne   «intrusion». 

Deres  hengivne 

F.  Kr.* 
Løverdag. 

Til  Oplysning  om  Warnstedt^)  hedder  det  i  de  « vedlagte 
Linier »  fra  daværende  Medlem  af  Appellationsretten  i  Flens- 
borg, den  senere  Høiesterets-Assessor  Werner  Ussing^,  at  han 
er  «en  Person,  der  —  som  det  jo  officielt  er  beviist  —  da 
det  blev  ham  paalagt  at  lade  anstille  Undersøgelser  om  Folke- 
sproget i  Flensborg  Amt,  tilskrev  Præsterne  om,  at  de  vilde 
tilveiebringe  og  indsende  Beviser  for,  at  det  Sprog,  der  taltes, 
ikke  var  Dansk  »   (Udhæv,  af  mig). 


^)  Dengang  Amtmand  over  Steinhorst  Amt  i  Lauenborg  (Dansk  biogr. 
Lexikon  XVIII,  S.   276). 

=")  1.  c,  XVIII,  S.  126. 

Efter  at  An  dræ  havde  faaet  den  ønskede  « Andeel  i 
Styrelsen » ,  indløb  hine  Anmodninger  om  at  afværge  eller 
virke  for  saa  det  Ene,  saa  det  Andet,  til  Tider  saa  at  sige 
dagligt  —  man  havde  jo  ikke  dengang  Telefoner  —  og  i 
hastige  Billetter,  der  med  deres  utydehge  Skrift  maa  have 
været  en  Plage  at  læse. 

Til  Oplysning  hidsættes  nogle  af  disse  Smaabreve,  ved- 
rørende mere  betydningsfulde  Forhold,  «Rigsmynten  og  Penge- 
forandringen* bl.  Andet,  idet  jeg  dog  maa  overlade  en  nær- 
mere Kommentar  af  deres  stedse  udaterede  Indhold  til  de  i 
slesvigske  Forhold  særlig  Kyndige. 

Med  Forbigaaelse  af  Brevets  Post  I.  og  II.,  vedrørende 
Foranstaltninger  med  Hensyn  til  « Husum  Havn»  og  « Ballum, 
hvor  en  stor  Havn  ved  forskjellige  Kunstværker  skulde  tilveie- 
bringes»,  fortsætter  K  ri  eger: 

«De  maa  ikke  tage  mig  det  ilde  op,  naar  jeg  atter  og 
atter  vender  tilbage  til  »Landeplagen;..  Jeg  har  aldrig 
kjendt  en  saadan  Samstemmighed  af  Vidnesbyrd,  som  med 
Hensyn  til  den  nuværende  Tilstands  Utaalelighed.  Paa  Grund 
af  den  forunderlige  Charakter,  som  det  slesvig-holstenske  Ele- 
ment giver  enhver  Sag,  kan  aldrig  nogen  Foranstaltning  tages 
isoleret.  Alting  virker  sammen.  Der  har  for  Tiden  i  Gottorp 
Amt  circuleret  en  Petition,  der  gik  ud  paa  Afskaffelsen  af  de 
tre  « Landeplager » :  Rigsmynten,  Sprogreskripterne  og 
Gensdarmeriet.  Det  er  Befolkningens  Tro,  at  dens  passive 
Widerstand  (og  ikke  Regjeringens  Mangel  paa  Omtanke  og 
Energie)  har  standset  og  tilbagetrængt  den  første  Plage,  og 
derfor  voxer  Haabet  med  Hensyn  til  de  to  andre.  Der  har  i 
lang  Tid  ikke  været  en  saadan  Trods,  som  siden  Nytaar. 
Bønder  I  betale  heller  50  Rdl.s  Mulkt,  end  de  underskrive 
officielle  Attester,  der  paaligge  dem  som  Jurater ;  først  200 
Rdl.s  Mulkt  hjælper.  Kirkerne  staae  den  danske  Søndag 
tomme  i  Sogne,  der  ere  ravdanske,  og  hvor  der  derfor  før 
1848  prædikedes  dansk  hver  tredie  Søndag.  Vil  De 
have    et   Exempel    paa,    hvad   Embedsmændene    vove,    vil   jeg 

blot  fortælle  Dem,  at  Grev  Arthur  Reventlow')  søger  om  3 
Maaneders  Orlov,  faaer  den  ved  kgl.  Res.  men  sender  den 
tilbage,  fordi  der  bliver  et  dygtigt  Menneske  constitueret,  og 
ikke,  som  han  vilde,  et  Nul! 

Der  er  for  Øieblikket  for  den  slesvigske  Styrelse  kun  eet 
Livsspørgsmaal,  det  er  Autoritetens  Seir  i  Myntsagen,  Der 
tales  om  Seigpineri,  om  Skjærsild.  Men  hvilken  Regjering  kan 
ville,  at  de  Gode  skulle  seigpines,  og  de  Onde  hovere;  og 
dog  er  dette  Forholdet  i  den  nuværende  slesvigske  Mynt- 
skjærsild»  ^). 

Videre  hedder  det  i  et  Brev  fra  medio  Juni  om 
«  Myntforbudet » : 

«Men  hvad  jeg  fremfor  Alt  vilde  sige,  samtidig  med  det 

nye  Amnestipatent,  som  jo  nu  skal  vise  den  undrende  Verden 
Kongens  uendelige  Mildhed,  trænge  vi  utrolig  i  Slesvig  til  en 
Alvors  forholdsregel.  Kan  De  nu  dog  ikke  make  up  your  mind 
og  lade  os  faae  Myntforbudet?  Nu  har  De  jo  faaet  utrolig  lang 
Forberedelsestid«.  t-. 

F.  Kr.» 

Fremdeles  om  «Myntvrøvlet»,  rimeligviis  fra  Juli 
s.  Aar: 

«Kjære   Hr.  Minister! 

Præterea  censeo  Carthaginem  esse  delendam,  o:  Myntvrøvlet. 
Tillad  mig  at  meddele  Dem  følgende  Udtog  af  et  Brev  fra  Wolf- 
hagen ^) : 

«Det  er  fortalt,  at  den  constitutionelle  Samvittighed 
netop   i   dette  Punkt  er  saa   om    .   .   .     Der   kan    dog    anføres 


^)  Dengang  Amtmand  over  Tønder  og  Løgumkloster  Amter  (Dansk 
biogr.  Lexikon  XIV,  S.   23). 

*)  Brevet,  der  i  tre  yderligere  Poster  omhandler  «Kieleruniversi- 
tetets  Byggeplaner«,  «et  storartet  Deficit  ved  de  nye  Tugthuse*  — 
<i:betænk  dog,  om  De  ikke  kunde  bevirke,  at  det  ene  Tugthuus  kommer 
paa  slesvigsk  Grund>  —  samt  «Plads  til  Jernba  nega  ard  paa  Alt- 
stadtsk  Grund »,  er  formentlig  fra  Foraaret  1855. 

*)  Den  senere  Minister  for  Hertugd.  Slesvig,    dengang  Amtmand    over 
Flensborg  Amt  (Dansk  biogr.  Lexikon  XIX,  S.  169). 

gode  Grunde  for,  at  Forbudet  kan  skee  uden  Lov.  Slesvig- 
holstenerne blive  lige  gale  i  Hovedet,  enten  det  skeer  paa 
den  ene  eller  den  anden  Maade;  alle  Andre  ønske  en  snarlig 
Ende  paa  dette  Seigpinerie.  Jeg  har  nu  fundet  det  gamle 
Reskript*)  .  .  .  Kunde  man  ikke  opfriske  dette  Reskript?  Den 
langt  overveiende  Deel  af  Skillinger  stammer  fra 
Meklenborg,  medens  Hamborgerne  og  Lybeckerne 
ere  betydeligt  i  Minoriteten.  Indløsningen  af  disse 
vilde  næppe  foraarsage  et  Tab  af  5000  Rdl.**)»  — 

Det  er  utroligt,  hvad  Regjeringens  Anseelse  slappes  ved 
den  siden  Nytaar  indtraadte  Slaphed.  —  Dersom  De  ikke  vil 
røre  Dem  i  den  meklenborgske  Retning,  hvor  Sagen  fore- 
kommer mig  aldeles  let  og  simpel,  vil  jeg  gjøre  en  IndstiUing 
til  min  høie  Chef.  Derfor  har  jeg  for  det  Tilfælde,  at  jeg 
ikke  træffer  Dem,  skrevet  disse  Linier.  Tro  mig,  naar  man 
tænker  paa  Stænder,  maa   man    have   den  Sag   noget   fremmet 

forinden. 

Deres  hengivne 

Krieger » . 

*)  «Det  er  naturligviis  de  Bestemmelser,  hvorom  De  sidst  talte,  nem- 
lig Skrivelse  fra  Finantscollegiet  22.  Mai  1790,  som  indskjærper  Frdg. 
29.  Mai  1775  og  Frdg.  10.  Marts  1777  (Confiskation),  med  den  Be- 
mærkning, at  Meklenborgerne  ere   14  pc.  for  slette*. 

**)  ''Jeg   maa   tilføie,   at  gamle  Kirstein  igaar  (før  jeg  fik  dette  Brev) 
ganske  talte  i  samme  Retning,  og  netop  gjorde  lignende  Paastande*. 

Med  Brevet  fulgte  Udkast  til  en  Bekjendtgjørelse,  hvor- 
ved «det  fra  iste  Oktbr.  d.  A.  forbydes  Undersaatterne  i 
Hertugdømmet  Slesvig  at  betjene  sig  af  fremmed  Courant- 
skillemynt  i  Handel  og  Vandel  under  Straf  af  Confiscation  af 
det  udgivne  eller  modtagne  Beløb,  hvis  halve  Værdie  tilfalder 
Angiveren* '^). 


^)  Udkastet  væsentlig  ligelydende  med  den  af  Ministeriet  for  Hertug- 
dømmet Slesvig  under  8.  August  1855  udfærdigede  « Bekjendtgjørelse, 
hvorved  de  ældre  Forbud  imod  Brugen  af  fremmed  Courantskillemønt 
paany  indskjærpes>   (Dep.  Tid.   1855,  S.  663). 

Endnu  blot  med  Hensyn  til  Møntforbudet: 

»Søndag   po/9    1855] 

«Kjære  Hr.  Minister! 

Altsaa  imorgen  mit  [vort]  Forbud!  Ved  alle  gode  Aander 
og  Slesvigs  Genius  besværger  jeg  Dem:  Stands  ikke  Sagen! 
Lad  ikke  Holstenerne  kvæle  den  i  en  kjærlig  Omfavnelse  ved 
altfor  stor  Iver  efter  at  ville  være  med !  Husk  paa,  at  Lovens 
og  Regjeringens  Autoritet  i  Slesvig  er  Hovedhjørnestenen  for 
al  Regjering  i  hele  Staten;  men  saalænge  det  Forbud  ei 
sættes  igjennem,  er  Loven  og  Regjeringen  daglig  til  Spot». 

Deres  hengivne 

Fr.  Krieger». 


Ved  Patent  af  28.  Oktober  1855  blev  Provindsialstænder- 
Forsamlingen  for  Hertugdømmet  Slesvig  indkaldt  til  en  over- 
ordentlig Sammenkomst  d.  15.  Novbr.  s.  Aar  (Dep.  Tid.  1855, 
S.  886),  og  i  urolig  Forventning  om  denne  Sammenkomst  fandt 
Krieger  Anledning  til  i  nye  Retninger  at  paakalde  Andræs 
Bistand.     Først  og  fremmest  med  Hensyn  til  Valgretten: 

«Kjære   Andræ! 

Har  De  Medlidenhed  med  mig? 

Nu  kommer  igjen  det  Spørgsmaal  frem,  som  jeg  troede 
for  det  Første  var  begravet,  —  den  fatale  Gjengivelse  af 
Valgretten. 

Jeg  har  udøst  mit  Hjerte  for  Hall  igaar.  Tillad 
mig  at  gjentage*),  at  efter  de  Oplysninger,  jeg  senest  des- 
værre har  kunnet  indhente  i  Haderslev  Amt,  svarer  jeg 
ikke  for  et  dansk  Valg  med  den  høie  Census,  naar  man 
opgiver  Strygningsretten.  Alt  dette  skal  nu  opoffres  af  For- 
fængelighed og  Coquetterie!  Det  hedder,  at  der  ikke  maa 
være  Uoverensstemmelse  mellem  Monarkiets  forskjellige 
Dele  i  Behandhngen  af  Spørgsmaalet  om  Vælgernes  Uberygtet- 
hed.  Men  man  glemmer  reent,  at  Uoverensstemmelse  vil  ved- 
blive, men   kun  flyttes.     Lad   en  Insurgent   komme   i   Konge- 

riget  og  melde  sig  i  en  velorganiseret  Commune,  og  lad  os 
saa  see,  hvorledes  det  gaaer  ham;  lad  os  see,  hvad  Dom- 
stolene ville  sige! 

Medens  der  nu  altsaa  ei"  Lighed  mellem  Slesvig  og  Konge- 
riget i  den  Retning,  vil  man  gjøre  Forskjel  mellem  Slesvig  og 
Kongeriget  og  faae  den  slesvigholstenske  Lighed.  Det  be- 
hager vistnok  den  Minister  [Raasløff?],  der  vil  bruge  Heinzel- 
mann^)  til  Commissær,  men  kan  det  være  sømmeligt?  Er  det  an- 
stændigt at  betage  Kongen  hans  Ret  til  ved  « særlig  Naa des- 
akt***) at  gjengive  den  Enkelte  hans  Valgret  efter  fore- 
gaaende  Ansøgning,  ved  saaledes  at  udøse  Naade,  at  Karret 
næsten  ganske  udtørres. 

Ved  «Beengjærds»  Minde  jeg  besværger  Dem,  lad  dog 
ikke  den  Prostitution  komme  til  de  andre,  at  den  første 
sammentrædende  besluttende  Stænderforsamling  ved 
sit  blotte  Komme  vinder  saadanne  Seire.  Hvad  vil  den 
da  ikke  fordre,  hvad  vil  den  da  ikke  vinde  siden?  Medens 
al  slesvigsk  Regjeringskunst  maa  bestaae  i  at  udvikle  og  nære 
Fællesinstitutionerne,  baade  i  administrativ***)  og  i  con- 
stitutionel  Retning  (i  det  Mindste  ved  aandelig  Forsorg  og 
Røgt),  saa  vil  en  slesvigsk  Minister,  der  gjerne  gik  til  Flens- 
borg som  Commissær  i  Tillid  til  sine  egne  Kræfter  —  saa 
blinde  ere  Menneskene  — ,  begynde  Stændernes  Forherligelse  ved 
en  saadan  Skjænk.  Jeg  kunde  forstaae,  skjøndt  ikke  billige 
en  saadan  Gjerning  samtidig,  ikke  med  den  første  Stænder- 
forsamlings Sammentræden,  men  med  det  første  udvidede 
Rigsraads  Sammenkomst. 

Men  nu!  Deres 

Fr.   K.» 

*)  «Hvad  jeg  her  skriver  til  Dem,  har  jeg  ikke  igaar  i  Hastværket 
fremhævet  for  Halb. 

**)   »Ordene  i  Frd.    15.  Fbr.   i854». 

***)   « Hermed  bestaaer  det  rigtignok  forfærdeligt  slet  at  skrive  tydsk  paa 
Obligationer  til  en  pæredansk  Deel  af  Landet.    O  tejnpora!i> 


^)  Dengang  Departementschef  i  Ministeriet  for  Holsten  og  Lauenborg 
(Dansk  biogr.  Lexikon  VH,  S.  279). 

Yderligere  paakaldes  Andræs  Bistand  med  Hen- 
syn til  Stænderforsamlingens  Valg  af  en  Præsident: 

«Hall  vil  kunne  fortælle  Dem,  hvorledes  jeg  er  kom- 
men efter  en  af  de  slesvigholstenske,  endnu  naturligviis  ikke 
fuldtmodnede,  Planer,  nemlig  at  vælge  en  Præsident,  der 
ikke  kan  Dansk.  En  anden,  der  overveies,  er  at  vise 
L.  Skau^)  den  samme  Ære,  der  blev  Tillisch  til  Deel»^. 

Og  sluttelig  med  Hensyn  til  Stænderforsamlingens 
Kompetence  i  forskjellig  Retning: 

« Endnu  en  mindre  vigtig  Ting,  men  som  dog  har 
nogen  Interesse.  Da  Bang  ikke  traf  Rlf.  [Raasløff]  idag,  kom 
han  til  mig  med  en  Begjæring  om  at  henlede  min  Chefs  Op- 
mærksomhed paa  det  Spørgsmaal,  om  de  slesvigske  Stænders 
Meningsyttring  behøvedes  med  Hensyn  til  nogle  Eiendommes 
Overførelse  fra  Kongeriget  til  Monarkiet.  Hvis  jeg  har 
forstaaet  Sagen  ret,  har  jeg  ingen  Tvivl  om  at  Sagen  er 
Stænderne  i  Slesvig  uvedkommende.  Thi  der  er  jo  her 
aldeles  ingen  Tvivl.  Der  spørges  (jfr,  Fdg.  15.  Fbr.  1854 
§  2)  ikke  om  Grændsen  mellem  slesvigske  Provinds- 
eller  Fællesudgifter,  men  om  Grændsen  mellem  Konge- 
riget (og  maaske  Holst  een)*)  og  Fællesmonarkiet. 

Tout  å  vous 

F.   K.» 

*)   «Han  gav  kun  meget  ufuldstændig  Oplysning  om  Sagen  >. 

Hvorledes  Andræ  har  stillet  sig  overfor  Kriegers  forskjel- 
ligartede  Anmodninger,    skal  jeg   lade   usagt.     Sikkert  dog,  at 


^)  Laurids  Skau,  Politiker,  Amtsforvalter  i  Haderslev  Vesteramt, 
Danskhedens  ihærdige  Forkæmper  i  Slesvig  (Dansk  biogr.  Lexikon 
XVI,  S.  2). 

*)  Tillisch's  Valg  til  Stænderforsamlingen  i  1853  blev  af  For- 
samlingen erklæret  ugyldigt  [Neergaard,  1.  c,  II,  S.  68]  og  «den  samme 
Ære»  blev  for  saa  vidt  viist  L.  Skau  i  1855,  som  der  ved  Valgenes 
Prøvelse  i  Forsamlingens  første  Møde  d.  15.  Novbr,  blev  nedlagt  Indsigelse 
mod  Gyldigheden  af  hans  Valg,  —  en  Indsigelse,  der  dog  ved  Afstem- 
ning herom  i  samme  Møde  blev  tilbagevist  som  ubeføiet,  og  Valget  af 
L.  Skau  med  stor  Majoritet  erklæret  for  gyldigt  (Tidende  for  Provindsial- 
stænderforsamlingen  for  Hertugd.  Slesvig   1855,  Sp.   5  ^O- 

han  ikke  har  indladt  sig  paa  en  Korrespondance  herom,  og 
at  det  langfra  altid  har  været  ham  kjært  at  modtage  dem. 
SU  modus  in  rebus  —  Fas  trop  de  zHe\  —  deslige  har  han 
i  stille  Sind  betænkt,  maaske  ogsaa  foreholdt  sin  Ven  oven- 
for dennes  overvættes  Ihærdighed;  af  Tvangsforanstaltninger, 
være  sig  i  Retning  af  Møntforbud  eller  paa  sproghgt  Omraade, 
var  Andræ  —  langt  mere  liberal  end  i  Reglen  tiltroes  ham  — 
ingenlunde  nogen  Ven. 

Side  73. 

Maaske  Andræs  fordømmende  Ord  om  «den  hele  sles- 
vigske Bestyrelsesmaade>  ere  gjengivne  vel  stærkt  af  Fru  Andræ, 
selv  afseet  fra,  at  Andræ  misbilligende  Et  eller  Andet  jo  nok 
en  famille  kunde  udtale  sig  mere  nedsættende  om  Forhold 
og  Personer,  end  han  vilde  have  gjort,  om  han  skulde  have 
givet  sine  Ord  Udtryk  paa  Prent. 

«In  jedem  Feuer  ein  Funke  von  Holle»  eller,  som  et 
andet  Ord  lyder:  «Za  vertu  la  plus  rare  dans  les  luites 
d'idées,  c'esi  la  moderations ,  og  det  var  netop  Maadehold,  som 
Andræ  saa  ofte  savnede  i  Bestræbelsen  for  at  ville  knytte  Sles- 
vig til  Kongeriget,  mere  skikket  til  at  vække  Strid  og  Splid 
end  til  at  berolige  Sindene.  Omstaaende  (S.  73)  er  berørt, 
hvorledes  Møntforbudet  «med  dets  Confiskationer  og  andre 
UbehageHgheder»  forekom  ham  «en  meget  haard  Forholds- 
regel«, og  med  Hensj'n  til  Foranstaltninger  til  imod  Befolk- 
ningens Ønske  at  lade  det  danske  Sprog  træde  i  det  Tydskes 
Sted  i  de  saakaldte  blandede  Districter  seer  jeg,  hvorledes 
han  som  Medlem  af  Notabelforsamlingen  i  Flensborg  ironiserer 
over  «de  patriotiske  Danske,  som  kun  altfor  ofte  ere  fanatiskes, 
og  i  Hjertet  sympathiserer  med  de  i  deres  Optræden  langt 
mere  moderate  Holstenere.  Nogle  Udtalelser  i  Smaabreve  tør 
i  saa  Henseende  hidsættes,  og  —  henseet  til,  at  Andræ  saa 
lidet  brevskrivende  —  lidt  fyldigere,  end  ellers  vilde  have 
været  Tilfældet. 

«At  jeg  kjeder  mig  i  Flensborg*,   skriver  Andræ  til 

sin  Hustru  i  Mai  1851,  «kan  maaskee  nok  gaae  an,  men  at  jeg 
ikke  er  enthousiastisk  ved  at  træfife  sammen  med  alle  de  over- 
danske,  tro  slesvigske  og  gammeldanske  Patrioter,  vil  nok 
næppe  klinge  godt  for  vore  kbhavnske  Fædrelandsvenner 
—  til  Ex,  Djørup^)  —  heller  ikke  den  store  Berømmelse,  jeg 
tillægger  Holstenerne » . 

Om  de  holstenske  Notabler  hedder  det  tidligere  i 
Brevet: 

«Naar  jeg  skal  være  fuldkommen  oprigtig,  saa  maa  jeg 
erklære  de  holsteenske  Notabler  for  at  være  meget  hæderlige 
og  behagelige  Folk.  De  befinde  dem  jo  i  en  høist  fortvivlet 
Stilling  og  kunne  jo  ikke  Andet  end  forudsee  den  fuldstæn- 
digste  Ruptur  med  os,  men  de  bevæge  dem  i  denne  Stilling 
med  en,  som  mig  synes,  udmærket  Takt,  Forholdet  mellem 
dem  og  os  —  efterat  Isen  var  brudt  —  er  et  meget  ven- 
skabeligt*  —  — 

«Med  Undtagelse  af  et  Par  af  de  tydske  Slesvigere,  med 
hvem  Enkelte  af  dem  tidligere  vare  bekjendte,  have  de  ikke 
nogen  Omgang  med  vore  slesvigske  Collegaer,  som  de  be- 
tragte med  mere  skjæve  Øine,  eller  rettere  sagt,  som  de  ansee 
for  Fanatikere*. 

Og  Andræ  slutter  sit  Brev  med  at  bede  sin  Hustru, 
«naar  hun  næste  Gang,  hvilket  maa  være  øieblikkeHgt  efter 
at  have  modtaget  mit  Brev,  sender  ham  en  Skrivelse,  da  at 
skrive  udenpaa  « Store-Gaden »  istedet  for  «Grosse  Strasse». 
« Rigtignok  taler  Alle  her  kun  Tydsk,  men  Patrioterne  maa  ar- 
beide  paa  Sprogets  Fremkomst,  og  da  Postbudet  en  Gang 
veed,  hvor  jeg  boer,  saa  behøver  han  ikke  mere  at  have 
Adressen  paa  Tydsk.-). 

I  et  følgende  Brev,  ligeledes  fra  Mai  185 1,  fortæller  Andræ 
om  en  lille  Søndagstur  med  Kolleger  «til  Graasteen  (saaledes 
kalder  Patrioterne  «Gravenstein»)».  Først  Kl.  i,  i  en  lille 
Smule  Opholdsveir,  kom  de  afsted,  dog  ikke  til  Graasteen, 
men  «midt  ud  i  Angelen  for  at  see  med  egne  Øine,   om  Bøn- 

^)   Omst.   S.   72. 

deme  vilde  tage  Hatten  af,  hvilket,  som  Du  veed,  efter  dansk 
Politik  og  Mildhed,  er  blevet  paalagt  dem>  ^).  I  Sørup,  «hvor 
man  nu  gjør  Forsøg  paa  atter  at  gjenindføre  dansk  Kirke-  og 
Skolesprog*,  indtoges  Middagen  i  «den  store  Krostue,  som  var 
behørig  muggen,  uhyggelig  og  kold»,  og  « medens  Krofolkene 
(der  vare  etwas  provisorisch,  som  vor  humoristiske  Kudsk  kaldte 
det,  eller  slesvig-holsteenske,  for  at  tale  forstaaeligere)  lavede 
Maden  til,  maatte  vi  da  nu,  opfyldt  af  dansk  Patriotisme,  traske 
ud  til  Kirkegaarden,  Kirken,  Skolen  etc.  Dernæst  bleve  vi  da 
endelig  i  Kroen  trakterede  med  en  frygtelig  Sago-Rødgrød, 
hvorpaa  fulgte  Aal  og  Steg.   Rien  que  d'y  penser  m!effraie-»  — 

Som  Vidnesbyrd  om,  at  Flensborg  nærmest  forekommer 
Andræ  en  tydsksindet  By,  hedder  det  i  et  lille  Brev  til  hans 
Moder : 

«Igaaraftes  var  jeg  til  Afvexling  paa  Comoedie,  eller  rettere 
sagt  i  Theatret.  Det  er  nemlig  Hr.  og  Mad.  Kellermann,  som 
i  Forbindelse  med  Dandseren  Funck  giver  Aftenunderholdninger, 
hvilke  efter  min  Mening  ere  særdeles  vel  arrangerede.  Uagtet 
nu  Hr,  Kellermann  som  Violoncellist  er  en  af  de  første 
Virtuoser  i  Europa,  og  uagtet  Madam  Kellermann,  især  i 
Charakteerdandse,  er  en  meget  god  Dandserinde,  saa  har  det 
dog  ikke  været  muligt  at  faae  det  lille  usle  Theater  mere  end 
halvt  fuldt  nogen  af  de  tvende  ForestiUingsaftener.  Du  vil 
heraf  kunne  danne  Dig  en  Forestilling  om,  af  hvad  Slags 
Folk  den  gode  Stad  Flensborg  er  beboet,  især  naar  det  til- 
føies,  at  næsten  alle  de  i  Theatret  tilstedeværende  vare  Danske, 
hvoraf  der  jo  for  Øieblikket  ere  mange  i  Byen.  Om  det  er 
Indbyggernes  Mangel  paa  Dannelse  eller  paa  Danskhed, 
skal  jeg  lade  være  uafgjort,  dog  helder  jeg  meest  til  at  antage 
det  Sidste,  omendskjøndt  man  ikke  skulde  troe,  at  Dansk- 
heden kunde  genere  betydeligt  hos  en  Musiker  og  hos  en 
Dandserinde  » . 


^)  Mulig  Andræ  sigter  til  en  Ordre  af  »Oberstløjtnant  Peter  Henrik 
Glode  du  Plat,  som  havde  indskærpet  sine  Officerer,  at  de  af  Befolkningen 
i  Angel  skulde  kræve  ydre  Tegn  paa  Høfligheds  (Thrige,  »Danmarks  Hi- 
storie i  vort  Aarhundrede*,  I,  S.  539). 

Om  nu  Andræs,  tildeels  jo  spøgefulde  Bemærkninger, 
muligen  skulde  vække  Anstød,  lad  mig  da  tilføie,  at  den 
Uvillie,  han  nærede  mod  sproglig  Propaganda  i  Slesvig,  seer 
jeg  forsaavidt  ogsaa  deelt  af  Monrad,  som  han  i  den  nys 
udgivne  Redegjørelse  om  sin  Deltagelse  i  Begivenhederne 
1864  udtaler:  «Et  andet  stort  Misgreb  var  det,  at  man 
mod  Befolkningens  Ønske  lod  det  danske  Sprog  træde  i  det 
tydskes  Sted  i  Kirke  og  Skole  flere  Steder  i  Slesvig*  ,  .  . 
«Det  gjaldt  om  at  berolige  Stemningen,  at  tilfredsstille  saa  vidt 
muligt  begge  Nationaliteter,  og  saa  kastede  man  saadant  Tøn- 
der til  Kiv  og  Strid  ind  i  den  politiske  Udvikling.  At  Dan- 
mark, «der  udmærkede  sig  i  lige  Grad  ved  sin  Lidenhed  og 
sit  fjendtlige  Sindelag  mod  Tydskland»,  vovede  at  trænge  Tydsk- 
heden  tilbage  ved  Tvangsforanstaltninger,  dette  kunde  ei  andet 
end  vække  den  mest  levende  Forbittrelse  i  Tydskland.  Alle 
Tidender  strømmede  over  af  Had  til  os;  der  blev  foranstaltet 
Bønner  for  den  lidende  Tydskhed.  Selv  om  Sprogordningen 
ei  krænkede  Retfærdigheden,  selv  om  en  stor  Stat  med  al- 
mindeligt Bifald  kunde  have  truffet  en  saadan  Foranstaltning, 
saa  gjorde  vor  afmægtige  Lidenhed  den  høist  betænkelig  under 
vore   vanskehge  politiske  Forhold » ^). 


Side  74  og  S.  77. 

Med  Hensyn  til  Fengers  Prøvelse  af  Forfatningsudkastets 
Bestemmelser  i  finantsiel  Henseende  nøies  jeg  med  at  henvise 
til  hans  Artikler  i  « Fædrelandet*  af  6.  og  7.  August  1855, 
af  hvilke  det  vil  sees,  at  Fastsættelsen  ved  Lov  af  et  Nor- 
malbudget, indeholdende  et  Overslag  over  de  ordinære 
Fællesindtægter  og  Fællesudgifter,  og  som  kun  kan  forandres 
ved  Lov,  er  en  Foranstaltning,  med  hvilken  han  samstemmer; 


^)  Ovenanførte  Skrift,  S.  33 — 34. 

at  fremdeles  Regjeringens  Ret  til  under  visse  Betingelser  og 
under  Iagttagelse  af  visse  Former  at  afholde  Udgifter,  der 
ikke  ere  bevilligede,  forekommer  ham  fortræffelig  begrændset 
—  «jeg  veed  ingen  bedre  at  foreslaae  end  de,  som  inde- 
holdes i  Udkastets  §  54»^),  og  at  han  endelig  i  Løftet  om 
«en  Regnskab sret,  hvorved  der  grundlægges  en  af  Regje- 
ringen  uafhængig  Revision  af  alle  Forvaltningsgrenes  Regn- 
skaber«, seer  «Spiren   til  et  stort  og  ubestrideHgt  Fremskridt«. 

Under  Angreb  og  Miskjendelse,  som  Forfatningsudkastets 
finantsielle  Bestemmelser  var  Gjenstand  for,  kunde  An  dræ  ei 
Andet  end  glæde  sig  ved  den  fordomsfri  Prøvelse,  som 
Fenger  havde  underkastet  dem,  og  gjentagende  har  han  ud- 
talt sin  Erkjendtlighed  over,  at  Fenger  «paa  en  Tid,  da  det 
var  høist  upopulært  at  udtale  sig  til  Fordeel  for  Forfatnings- 
bestemmelserne  angaaende  de  finantsielle  Forholds  Ordning,  ikke 
tog  i  Betænkning  at  møde  denne  Upopularitet  for  at  hævde 
Sandheden  dens  Ret»^);  saaledes  særlig  i  en  betydningsfuld 
Tale  under  Behandlingen  i  Folkethinget  angaaende  Ikrafttræden 
af  Grundlovsbestemmelsen  af  29.  Aug.  1855,  som  Andræ 
slutter  med  at  bede  om  at  maatte  fremføre  et  Citat  af 
en  Mand,  «som  ikke  nærmest  har  hørt  til  dem,  som  han 
kunde  kalde  sine  politiske  Venner»,  men,  «om  man  skulde  an- 
vende paa  ham  nogen  almindelig  politisk  Betegnelse,   vel  sna- 


^)  Ovennævnte  §  54  saalydende :  tingen  Udgift  maa  afholdes,  som 
ikke  har  Hjemmel  i  de  ovennævnte  finantsielle  Love.  Dog  kan  Kongen 
under  særdeles  paatrængende  Omstændigheder,  naar  Rigsraadet  ikke  er 
samlet,  beslutte  Afholdelsen  af  Udgifter,  der  ikke  ere  bevilgede;  men  en 
saadan  Beslutning  skal  stedse  være  forhandlet  i  en  Ministerconference  paa 
den  i  §  20  foreskrevne  Maade,  forinden  den  endelig  vedtages  af  Kongen 
i  Geheimestatsraadet.  De  Ministre,  der  ere  enige  i  Beslutningen,  contra- 
signere  denne  og  overtage  saaledes  Ansvaret  for  samme,  forsaavidt  den 
ikke  billiges  af  det  først  sammentrædende  Rigsraad,  for  hvilket  den  stedse 
bliver  at  forelægge ». 

*)  Rigsraadstid.  1859,  Sp.   1374. 

rest  vilde  henregne  til  en  venstre  Side  af  en  Forsam- 
ling*, —  —  « denne  Mands,  udtaler  An  dræ,  «overveier  og 
gjennemgaaer  da  omhyggeligt  de  forskjellige  Fordele  og  Mang- 
ler ved  de  givne  Bestemmelser  og  slutter  saaledes:  «Mit 
Hovedresultat  er  altsaa,  at  den  i  Udkastet  bebudede  Ord- 
ning af  Bevillingsmyndigheden  og  i  det  Hele  af  de  finant- 
sielle  Forhold,  er  meget  antagelig.  I  sine  Hovedtræk  stem- 
mer den  ganske  med  Grundloven.  I  visse  Henseender  er 
Folkerepræsentationens  Bevillingsmyndighed  indskrænket,  men 
disse  ere  faa,  tildels  mindre  væsentlige,  tildels  saadanne, 
som  kun  under  ganske  særegne  Omstændigheder  kunne  faae 
praktisk  Betydning.  1  andre  er  den  udvidet,  bedre  befæstet 
og  bedre  ordnet,  og  disse  ere  flere  og  i  det  Hele  taget  vig- 
tigere. Den  yder  flere  fortrinlige  Bidrag  til  en  bedre  Ordning 
af  Finantsbestyrelsen  •,  den  giver  en  ønskelig  Forklaring  af  ad- 
skillige vigtige  Punkter,  som  vare  forbigaaede  i  Grundloven, 
men  om  hvilke  Erfaringen  har  lært,  at  de  trængte  til  For- 
klaring, og  den  yder  et  ret  godt  Værn  imod  Forsøg  paa  at 
omgaae  visse  af  Grundlovens  Hovedbestemmelser,  som  vi  have 
seet  mangle  tilstrækkehg  Beskyttelse  >^). 

Næppe  behøver  det  at  siges,  at  Fengers  finantsielle  Ar- 
tikler ikke  fandt  Medhold  hos  « Fædrelandets »  Redaktion,  som 
derimod  i  en  « Efterskrift »  tog  til  Gjenmæle  mod  dem*). 


Side  83. 

»Fædrelandet  og  Bondevennernes,  hedder  det  om 
Schacks  Brochure  »Bondevennernes  Parti  og  Forfatnings- 
Udkastet«,  « kunne  ikke  glæde  sig  over  den  Omtale,  de  faae>. 


*)  Forhandl,  i  Folketh.,  extraord.  Session    1855,  Sp.  778—779. 
*)   » Fædrelandet »,  8.  Aug.  1855, 

For  « Fædrelandets*  Vedkommende  har  jeg  paavist  det  ved 
Hidsætteise  af  Schacks  skarpe  Bemærkninger  mod  Bladet  for  dets 
Mangel  paa  Loyalitet  i  Bedømmelsen  af  Korfatningsudkastet, 
og  ikke  mindre  skarpt  drager  Schack  til  Felts  mod  Bonde- 
vennerne for  deres  Mangel  paa  « Indsigt  og  gode  Villie», 
deres  egoistiske  «Hovedformaal  at  belønne  sig  selv  og  deres 
Venner« : 

« Eller  skulde  der  være  nogen  Anden  [end  « Fædre- 
landet«], som  endnu  ikke  har  bemærket  den  Gridskhed,  med 
hvilken  dette  Partie  jager  efter  alle  Poster,  som  give 
enten  Fordeel  eller  «Ære»,  og  overalt,  hvor  det  paa 
nogen  Maade  er  dem  muligt,  besætte  de  første  især  med 
Førerne  og  de  sidste  ogsaa  med  «Fuldtroe»?  —  Paa  Rigs- 
dagen og  i  Brandkasser,  ved  Valg  af  Statsrevisorer  og  af 
Comiteer,  af  Domaine-Taxatorer  og  Bibliothekarer,  —  overalt, 
hvor  de  have  havt  Noget  at  sige,  har  intet  Hensyn  kunnet 
opveie  Hovedformaalet:  at  belønne  sig  selv  og  deres 
Venner*.  Eller  om  man  vil  »betragte  Valgene  til  Rigs- 
dagen: ogsaa  til  denne  har  man  jo,  og  det  med  fuld  Føie, 
ment,  at  der  burde  sendes  «de  bedste  Kræfter » ;  men  have 
Bondevennerne  indset  Nødvendigheden  heraf  ligesaa  godt 
som  alle  Andre?  og  hvis  saa  er,  have  de  da  fulgt  denne  Ind- 
sigt? —  Gjennemgaa  deres  Virksomhed  Aar  for  Aar,  og  man 
vil  finde,  at  medens  de  have  forkastet  og  fortrængt  de  i  Sand- 
hed bedste  Kræfter,  have  de  efter  yderste  Evne  fremmet 
Valget  af  vankundige,  ja  endog  foragtelige  Personer,  hvem 
ingen  ærlig  Mand  kunde  ønske  at  omgaaes,  endsige  skaffe 
Plads  paa  Rigsdagen >  ^). 

For  Andræ  kom  disse  stærke  Udtalelser  næppe  over- 
raskende. Om  end  Schack  ved  sin  Indtræden  1848  i  det 
politiske  Liv  nærmest  sluttede  sig  til    et   yderligtgaaende  Ven- 


^)  [H.  E.  Schack]    tBondevennernes    Parti    og   Forfatnings-Udkastet«, 
S.  25—26  (Udhæv,  af  mig). 

stre^),  førte  hans  ideale  Liberalisme  ham  til  snart  at  faae 
Øie  for  Bondevennernes  blot  praktisk-egoistiske  Standspolitik. 
En  Udtalelse  i  et  Brev  til  Andræ  viser  det  stærke  Omslag. 
Schack  er  paa  en  Sommerreise  1853  i  Sverig-Norge  særlig 
begeistret  over  Norge;  «i  næsten  alle  Henseender*,  skriver 
han  til  Andræ,  «har  det  overgaaet  mine  Forventninger;  det 
forekommer  mig  fortrinligt  vel  administreret,  og  skjøndt  Bonde- 
bæsterne  jo  ogsaa  her  have  Majoritet  paa  Rigsdagen,  saa 
har  Intelligensen  dog,  under  Schweigaards  Styrelse,  paa  en 
ganske  anden  Maade  forstaaet  at  kue  dem  og  deres  hemme- 
ligt øvede  Lyster  —  aktive  og  passive  —  end  det  er  lykkedes 
hos  os»  ^). 

løvrigt  er  det  jo  ingenlunde  Bondevennerne,  der  nær- 
mest er  Gjenstand  for  Omtale  i  den  anførte  Brochure,  men 
meget  mere  Forfatningsudkastet  med  tilhørende  Valglov^  der 
tages  i  Forsvar  mod  de  mange  Angreb  imod  det^). 


Side  85. 

Til  Instruktioner,  der  af  de  respektive  Regjeringer  var  givet 
Gesandterne  ved  det  danske  Hof,  hørte  bl.  Andet  den, 
«ganske  at  ignorere  Grevindens  Existens»*).  Efter  at  hen- 
des Stilling  var  bleven  af  mere  officiel  Natur  ved  det  morgana- 
tiske  Ægteskabs  Indførelse  i  Statskalenderen  ^),  henstillede  imid- 


^)  Dansk  biogr.  Lexikon  XV,  S.  31. 

2)  Brev  fra  H.  E.  Schack  af  23.  Juli  1853. 

^)  cAndræ  og  hans  Opfindelse  Forholdstalsvalgmaaden,  Anden  for- 
øgede Udgavej,  S.  229 — 231,  jfr.  Biografien  om  Andræ  vol.  III,  Tillæg, 
S.  255—256. 

*)  Neergaard,  1.  c.  II,  S.   117. 

^)  Reskript  af  I.  Jan.  1856,  paraferet  af  Scheele  og  udfærdiget  til 
Konseilspræsidenten  Bang,  saalydende: 

lertid  Scheele  til  Gesandterne,  at  Instruktionerne  i  den  anførte 
Retning  blev  modificerede.  Ønsket  synes  ikke  at  have  havt 
synderlig  Virkning,  og  navnlig  medførte  det  ikke,  at  Gesandterne 
lod  deres  Damer  blive  præsenterede  for  Grevinden.  Denne 
fortsatte  Ignoreren  af  Grevinden  kunde  ikke  Andet  end  vække 
Misnøie  baade  hos  Kongen  og  Scheele^),  og  denne  Misnøie 
fik  Gesandterne  stundom  at  føle,  idet  man  ved  deres  Afgang 
undlod  at  give  dem  de  ydre  Tegn  paa  Gunst,  som  efter  diplo- 
matisk Skik  og  Brug  tilkom  dem,  om  de  ikke  skulde  føle  sig 
fornærmede.  I  saa  Henseende  skriver  Krieger  til  Andræ, 
formentlig    i  Foraaret   1856: 

«Kjære  Andræ! 

Da  Hall  Intet  vidste  om  Hartigs-)  uforstandige  Tilside- 
sættelse, vil  jeg  dog  spørge,  om  De  kjender  den,  og  i  mod- 
sat Fald,   om  Feilen  ikke  skulde  kunne  rettes. 

«Det  er  jo  Skik  og  Brug,  at  en  Diplomat  ikke  forlader 
det  Sted,  hvor  han  har  været  i  nogen  Tid  i  gode  Forhold, 
uden  en  Prydelse.  H artig  kunde  efter  almindelig  Coutume 
vente  Storkorset.  Han  er  meget  vred,  fordi  han  ikke  har 
faaet  det,  og  vil  nu  altsaa  efter  Evne  rakke  os  til  i  Wien, 
altsaa  i  det  Land,  hvis  Bistand  i  Frankfurt  har  været  os  nød- 
vendig, og  til  hvis  Bistand  vi  atter  i  høi  Grad  kunne 
trænge.      Og    hvorfor?    Fordi    det    antages,    at    han   har  bi- 


« Frederik  den   Syvende  j,   —   —   — 

Vor  Synderlige  Gunst ! 

<Da  Vi  ikke  finde  det  passende,  at  Vort  den  7de  August  1850  med 
Louise  Christine  Lehnsgrevinde  Danner  indgaaede,  for  Nutid  og  for 
Fremtid  morganatiske,  Ægteskab  forbigaaes  med  Taushed  i  Statshaandbogen 
for  Vort  Monarkie,  saa  paalægge  Vi  Dig  hermed  at  foranstalte,  at  der  til 
den  første  om  Os  handlende  Passus  i  Statshaandbogen  føies  de  Ord: 
«morganatisk  formælet  den  7de  August  1850  med  Louise  Christine 
Lehnsgrevinde  Dannen. 

(Dep.  Tid.  1856,  S.  i). 

^)  Bodenhoff,  1.  c.,  S.   121. 

^)  Grev  Edmond  v.  Hartig,  dengang  Østerrigs  Gesandt  i  Kjøbenhavn. 

draget   væsentligt    til,    at    de    fremmede    Diplomat  fruer    ei    fik 
Ordre  til  at  gaae  til  Grevinden !» 

Hvorvidt  An  dræ  er  skredet  ind  for  at  bøde  paa  den 
»uforstandige  Tilsidesættelse*,  skal  jeg  lade  usagt.  Efter  hvad 
godhedsfuldt  meddelt  mig,  er  der  hverken  ved  Grev  Hartigs 
Afgang  herfra  i  Marts  1856  eller  senere  skeet  Indstilling  om 
den   ham   efter   Skik   og  Brug   tilkommende    Ordensdekoration. 


Side  92. 

Naar  Bangs  omst.  berørte  Tale  forekommer  Fru  Andræ 
saa  »ganske  fortræffelig«,  skyldes  dette  vistnok  væsentligt,  at 
der  i  den  rettes  et  stærkt  Angreb  paa  den  almindelige  og  lige 
Valgret,  —  «der  kan  meget  godt»,  pointerer  Bang,  «være 
politisk  Lighed,  fordi  ikke  Enhver  i  Staten  har  akkurat  den 
samme  Indflydelse  paa  Lovgivningsmagten;  deri  ligger  ikke 
den  politiske  Lighed»  ^).  Med  lignende  Ord  havde  Andræ 
alt  i  den  grundlovgivende  Rigsforsamling  taget  til  Orde  mod 
den  ubegrændsede  Lighed  i  Valgretten,  der  tillægger  den  mest 
Uvidendes  Stemme  samme  Vægt  som  den  klogeste,  mest  ind- 
sigtsfulde Mands,  —  «det  er  mig  ubegribeligt,  hvorledes  man 
af  den  Indrømmelse,  at  Valgretten  bør  være  almindelig,  saa- 
ledes  ligefrem  og  uden  nogen  Vanskelighed  kan  udlede  den 
Sætning,  at  Valgretten  skal  være  lige  for  Alle.  Fordi  Staten 
erkjender,  at  Alle  bør  kunne  tage  Deel  i  Lovgivningsværket, 
fordi  Staten  indrømmer  Enhver  en  Andeel  i  dette  Værk^  der- 
for er  det  dog  ingenlunde  sagt,  at  den  skal  indrømme  Enhver 
en  lige  Andeel;  det  forekommer  mig  omtrent  at  være  det 
Samme,  som  om  Staten,  der  nødvendigviis  maa  fordre  de 
materielle  Bidrag    af  Borgerne,    som    dens    Opretholdelse    gjør 


')  Forhandl,    paa  Folketh.,  extraord.  Session   1855,   Sp.   397    (Udhæv. 
af  laig). 

Krav  paa,  vilde  fordre  af  Alle  en  lige  Andeel»^).  Ogsaa 
Forfatteren  af  « Under  Junigrundloven*  giver  Ret  i,  at  hin  Tale 
af  Bang  for  saa  vidt  var  fortræffelig,  «som  den  oratorisk 
set,  var  den  bedste,  han  nogensinde  har  holdt »;  derimod 
samstemmer  nævnte  Forfatter  ikke  i,  at  Talen  var  af  « ud- 
mærket god  Virkning«,  men  formener  —  og  vistnok  med 
Føie,  henset  til  Stedet,  Folkethinget,  i  hvilket  den  blev  holdt  — 
at,  om  end  den  gjorde  et  betydeligt  Indtryk  paa  Forsamlingen, 
var  dette  Indtryk  ingenlunde  gunstigt  til  Fremme  af  den  fore- 
liggende Sag  (Ikrafttræden  af  Grundlovsbestemmelsen  af  2gde 
Aug.   1855)2). 


Side  96 — 97. 

Med  omstaaende  Optegnelse,  at  P rinds  Ferdinand  i  Stats- 
raadet  den  2den  Oktbr.  «ei  gav  Grunde »  for  sin  Vægring  ved 
at  underskrive  Fællesforfatningen,  men  « tydeligt  at  mærke,  at 
han  var  bunden  ved  et  Løfte »,  stemmer  for  saa  vidt  Omtalen 
af  Statsraadsmødet  i  Bodenhoffs  « Kongesorger »,  som  Frind- 
sen  forinden  Mødet  siges  at  have  ytret:  «Jeg  vil  helst  være 
fri  for  at  komme  i  Statsraadet»  .  .  .  «jeg  kan  ikke  tale  for 
mig»  .  .  .  «og  jeg  kan  jo  ikke  nu  være  bekjendt  at  under- 
skrive, da  jeg  har  sagt  til  saa  mange,  at  jeg  ikke  vilde*  ^). 

Som  Vidnesbyrd  om  en  Art  Løfte  til  Grund  for  Prind- 
sens  Vægring  foreligger  ogsaa  en  lille  Optegnelse  af  egne 
ungdommelige  Skriblerier,  saalydende: 

«Prinds  Ferdinand  havde  i  Begyndelsen,  da  Fællesforfat- 


^)  Forhandl,  paa  Rigsdagen  1848  —  49,  II,  Sp.  2913  (Udhæv,  af 
mig  og  med  Rettelse  af  en  Trykfeil:  <Kan  udelade*,  istedetfor:  Kan 
udlede). 

*)  Neergaard,  1.  c.  II,  S.  48. 

^)  Bodenhoff,  1.  c,  S.   141. 

ningen  blev  forelagt  Rigsdagen,  rost  den  som  saa  udmærket 
god,   at  han  lovede  en  stor  Uiner,   hvis  den  gik  igjennem. 

Imidlertid,  Fællesforfatningen  kommer  for  i  Statsraadet  paa 
Eremitagen,  men  Ferdinand  nægter  at  skrive  den  under. 
Grunden  hertil  skal  have  været  følgende:  En  Dag,  da  en  per- 
sonlig god  Ven  kom  op  til  Ferdinand,  traf  han  ham  siddende, 
talende  med  CaroUne.  Blandt  Andet  blev  der  talt  meget  om 
Fællesforfatningen.  Manden  mente,  at  den  var  den  største 
Ulykke  for  Danmark,  og  at,  hvis  han  skrev  under,  kunde  det 
blive  ham  til  mange  Ubehageligheder. 

Manden:  « Deres  Kongelige  Høihed  burde  virkelig  først 
raadføre  dem  med  fornuftige  Mennesker  I » 

Caroline:  «Min  Mand  har  ogsaa  raadført  sig  med  mange 
Mennesker!  —  Regner  De  maaske  ikke  General  Hansen 
for  en  god  Raadgiver?» 

Hvad  derpaa  fulgte,  veed  jeg  ikke,  men  at  han  ikke 
skrev  under,  er  vist.  Da  Fader  var  paa  Eremitagen,  sagde 
Ferdinand  til  Fader:  «Lad  vort  Venskab  blive  ved,  vi  ere  jo 
desværre  af  forskjellige  Meninger !»,  og  derpaa  tog  han  en 
Flaske  og  drak  af  den  med  Fader ». 


Side  ii8. 

Med  den  store  Godhed,  som  An  dræ  nærede  for  den 
militære  Høiskole,  maatte  han  føle  sig  opfordret  til  at  være 
tilstede  ved  Festen  den  iste  November  i  Anledning  af  25-Aars 
Dagen  for  Skolens  Oprettelse.  Festens  alvorlige  Del  afholdtes 
om  Formiddagen  paa  selve  Skolen  —  en  langstrakt,  lav  Byg- 
ning, liggende  paa  Kongens  Nytorv,  hvor  det  Kongelige  Theater 
nu  har  sin  Plads  —  og  efter  at  en  Kantate  var  afsunget  holdt 
Kaptain  Ankjær  den  egentlige  Festtale,  i  hvilken  han  «gav  en 
Udsigt  over  de  Formaal,  som  Høiskolen  skulde  opnaae,  samt 
over  de  Midler,  hvorved  dette  skulde  skee»,  knyttende  dertil 
paa    samtlige  Elevers  Vegne    en   «Tak    til    Skolens    Stiftere    og 

Enhver,  der  paa  forskjellig  Maade  havde  viist  den  Interesse«. 
Dernæst  besteg  Chefen  for  Artilleribrigaden,  Generalmajor 
de  Meza,  Talerstolen  og  «udtalte  sin  Glæde  over  at  have 
været  meddeelagtig  i  Stiftelsen  af  en  Institution,  om  hvis  hel- 
dige Resultater  han  baade  i  sin  nærværende  og  i  sine  tidligere 
Stillinger  havde  havt  saa  god  Leilighed  til  at  kunne  fælde  en 
Dom»  ^). 

Efter  den  alvorlige  Del  af  Festen  fulgte  paa  den  Kgl. 
Skydebane  en  mere  munter  Sammenkomst  af  daværende  og 
tidligere  Lærere  og  Elever.  Ogsaa  ved  denne  Middagsfest 
var  Andræ  tilstede.  Reich  udbragte  her  hans  Skaal,  og 
vistnok  har  han,  som  i  høi  Grad  var  en  Beundrer  af  Andræ, 
mindet  om  hans  fremragende  Egenskaber  som  Lærer  med  lig- 
nende Ord,  som  skeet  i  Skolens  Jubilæumsprogram,  —  «en 
af  de  Eminen teste,  som  Høiskolen  nogensinde  har  havt»,  frem- 
hævende hans  « Fortjeneste  at  have  udbredet  Kjendskab  til  en 
vigtig  mathematisk  Disciplin,  Sandsynlighedsberegningen 
og  de  mindste  Quadraters  Methode,  Afsnit  af  Mathema- 
tiken,  der  tidhgere  næppe  blev  berørte,  men  som  Andræ  fore- 
drog saaledes  som  det  sikkert  endnu  ikke  hertillands ,  og 
maaskee  næppe  andetsteds,  er  skeet »  ^. 

Om  Festens  mere  muntre  Samvær  forehgger  mig  iøvrigt 
ingen  Oplysning,  men  næppe  kan  der  tvivles  om,  at  de  Ældre, 
samlede  her  med  Skolens  unge  Elever,  i  løftet  Stemning  efter 
Maaltidet  har  mindedes  de  unge  Dage,  da  de  selv  —  saa- 
ledes   som    det    hedder    i    en    Høikolevise    fra  30-erne    —    var 

—  —   «en  lystig,  vild  Krabat, 
Jeg  synger  høit  i  Vennelag 
Og  tænker  ei  paa  næste  Dag. 


')   <iTidsskrift  for  Krigsvæsen*,    Første  Aargang  (1856),  S.  402. 

^)  «Program  ved  Høiskolens   25-aarige  Jubilæum  den   iste  November 
1855S,  S.  67—68. 

Jeg  hopper  over  Sorgen  hen 

Og  leer  med  hver  en  lystig  Ven», 

Og  da  man  i  muntert  Lag,  ganske  som  Nutidens  akade- 
miske Ungdom,  sang  ogsaa  Viser  med  kaade  Vers  om  Skolens 
Lærere,  til  Ex.  hint  om  de  Meza: 

«Naar  vor  Frisureaudiablemand 
Udbryder  alt  hvad  Fyren  kan: 
O  dieu,   o  ciel!  Monsieur^  que  non  I 
Quelle  fausse  prononciation  I  — 
Jeg  tænker  paa  Paris  og  Rom 
Og  reiser  glad  i  Verden  om. 

Reise  muntert  om 

Til  Paris  og  Rom! 
Gid  vi  om  fire  Trældomsaar 
Reelle  Reiseglæder  faaer». 

Om  muligen  ogsaa  de  Meza  har  været  tilstede  ved  Mid- 
dagsfesten,  har  man  vel  nok  turdet  synge  det  kaade  Vers  i 
hans  Paahør;  længst  var  han  jo  Seirherren  fra  Isted,  afgaaet 
som  Lærer  ved  Skolen. 


Side   120. 

Om  Kriegers  Uvillie  mod  Raasløff  som  Minister  for 
Slesvig  henvises  til  det  i  det  Flg.  S.  245  hidsatte  Brev  fra  ham  til 
Andræ  under  Behandlingen  af  Sprogandragendet  i  den  sles- 
vigske Stænderforsamling  i  Nvbr.   1855. 


Side   124. 

Om  nogen  i  Toldfaget  Kyndig   skulde   interessere  sig  for 
den  omstaaende  berørte  Brochure  —  eller  rettere  Bog,  thi  den 

omfatter  ca.  200  Sider  —  af  daværende  Kasserer  ved  Øresunds 
Toldkammer  C.  F.  Holm,  bemærkes,  at  overensstemmende  med 
Andræs  Formening  om  det  Ubetimelige  ved  dens  Offentlig- 
gj øreise  udkom  den  for  saa  vidt  ikke,  som  den  ikke  foreligger 
i  Handelen  men  kun  forefindes  i  nogle  faa  Exemplarer  paa 
vore  offentlige  Bibliotheker,  —  « Forhold  og  Omstændigheder, 
der  maatte  respecteres»,  lyder  en  Paategning  i  et  Bibliotheks- 
exemplar,  « forhindrede  i  sin  Tid  Oifentliggjørelsen  af  nærvæ- 
rende lille  Skrift  samt  dets  videre  paatænkte  Fortsættelse  gjen- 
nem  Pressen.  Imedens  selve  Oplagets  Masse  tilintetgjordes 
som  Maculatur,  udtoges  deraf  nogle  faa  Exemplarer  til  Om- 
deling paa  faste  Hænder,  betragtet  som  Manuscript». 

Bogens  Titel  lyder  noget  omstændelig:  «Prospectus  — 
Sex  og  tredive  Aar  under  Øresunds  Toldkammer,  eller  Bidrag 
til  Sundtoldens  Historie,  navnligen  dens  indre  Udviklings  Hi- 
storie, ved  C.  F.  Holm»  osv.,  og  Forfatteren  synes  for  saa  vidt 
selv  at  have  følt  det  Mislige  i  dens  Fremkomst  paa  det  da- 
værende Tidspunkt,  som  det  i  et  Forord  (S.  IV)  hedder,  at 
«der  turde  være  Tvivl  om  Øieblikket  er  heldig  valgt  til  en 
saadan  Fremstilling  af  disse  indre  Kampe  og  Stemninger  i 
Toldk.,  nu  da  en  truende  Crisis  for  Tolden  er  for  Haanden*. 

løvrigt  byder  Bogen  ikke  meget  af  Interesse  for  en  læg 
Læser,  idet  den,  under  Form  af  Dagbogsoptegnelser  fra  Tre- 
diverne, væsentlig  kun  indeholder  Klage  over  Mangler  i  for- 
skjellig  Retning  ved  Toldbehandlingen  i  Helsingør  med  dertil 
knyttede  Forslag  om  bl.  Andet  en  bedre  Benyttelse  af  Per- 
sonalet til  Fremme  af  en  hurtigere  og  mere  ensartet  Forret- 
ningsgang. Mere  indbydende  er  en  fyldig  Indledning:  « Bidrag 
til  Historien  om  Øresunds  Told  ved  Dr.  G.  L.  Baden»^).  «Som 
jeg  troer»,  hedder  det  i  denne  (S.  4),  «maa  Øresunds  Tolds  første 
Oprindelse  søges  i  Hedenoldens  Sæder  og  Tænkemaade,  samt 


^)  Historiker    og    Jurist,    fyldig    omtalt    i    Dansk    biogr.    Lexikon    I, 
S.  394—400- 

den  Olds  Handelsindretninger.  Thi  ifølge  Oldtidens  barbariske 
Folkeret  var  en  Fremmed  og  en  Fjende  Eet.  Den  Fremmede 
nød  vel  Gjæsterettens  hellige  Sikkerhed  og  Skyts,  men  ikke 
længer  end  til  han  yttrede  sig,  med  de  i  Landet  Indfødte  at 
ville  dele  Fordele,  som  disse  troede  sig,  efter  deres  Fødelands 
Beliggenhed,  ene  og  udelukkende  berettigede  til.  Den  danske 
barbariske  Oldnordboe,  med  sin  Beliggenhed  ved  Strømmene, 
som  forene  Nord-  og  Østersøen,  troede  sig  og  derfor  ene 
berettiget  til  at  trække  Nytten  af  denne  BeHggenhed». 


Side  126. 

Saafremt  Prinds  Ferdinand  selv  har  næret  Betænke- 
ligheder ved  at  underskrive  Fællesforfatningen,  skyldtes  disse 
nærmest  tvende  Bestemmelser,  der  angik  ham  i  Egenskab  af 
nærmeste  Thronfølger  mere  personligt,  nemlig  Lovens  §  5, 
der  gjorde  Thronfølgerens  Tiltrædelse  af  Regjeringen  afhængig 
af  en  Eed  paa  Monarkiets  Forfatningslove,  og  Bestemmelsen  i 
§  1 5,  der  ikke  gav  Thronfølgeren  Adgang  til  de  i  nævnte 
Paragraf  omhandlede  Ministerkonferencer. 

Væsentligt  ved  And  ræs  Bestræbelser  lykkedes  det  at  bringe 
denne,  Kongen  og  Ministeriet  i  lige  Grad  pinlige  Demonstra- 
tion mod  den  nye  Forfatningslov,  ud  af  Verden  ved  et  Kom- 
promis, ifølge  hvilket  Prindsen  gik  ind  paa  at  afgive  den 
nævnte  edelige  Forsikring,  mod  at  der  foretoges  nogle  Æn- 
dringer i  begge  anførte  Bestemmelser. 

Saaledes  som  Forslaget  til  dette  Kompromis  blev  forelagt 
Prindsen  til  Underskrift  i  et  af  Bang  omstændelig  redigeret, 
men  af  Andræ  stærkt  forkortet  Udkast,  lyder  det  saaledes: 

« Deres  Kgl.  Høihed  har  gjennem  Hs.  Excellence  Finants- 
minister  Andræ  meddelt  Ministeriet,  at  visse  Forandringer  i 
Forfatningsloven  af  2.  October  d.  A.  vare  en  ufravigelig  Be- 
tingelse for  at  de  af  Deres  Kgl.  Høihed  ved  bemeldte  Forfat- 
ningslovs   Emanation    nærede    Betænkeligheder    kunne    ijernes, 

idet  der  navnlig  hertil  fordredes,  at  Lovens  §  5  erholdt  det 
Tillæg:  «Dog  bortfalder  denne  Forpligtelse  og  Thronfølgeren 
tiltræder  umiddelbart  Regjeringen,  forsaavidt  han  alt  tidligere 
i  Geheimestatsraadet  har  meddelt  sin  Forsikkring  om  ubrøde- 
lig at  holde   Monarchiets  og  Landsdelenes  Forfatningslove«, 

og  «at  der  gives  Thronfølgeren  og  de  andre  Kongl.  Prindser, 
som  maatte  være  Medlemmer  af  Geheimestatsraadet,  Adgang 
til  at  deltage  i  Møderne ,  hvor  disse  under  Kongens  Fra- 
værelse efter  Forfatningslovens  §  15  afholdes  under  Conseils- 
præsidentens  Ledelse*. 

Eftet  at  have  foranlediget  Sagen  nøie  overveiet  af  samt- 
lige Hs.  Majestæts  Ministre,  have  disse  anseet  det  som  Pligt 
til  Opnaaelsen  af  de  angivne  Betingelser  at  andrage  allerund. 
for  Hs.  Maj.   Kongen: 

a)  at  der  afgives  en  AUerh.  Resol.,  som  fastsætter  «at 
de  ovennævnte  af  Conseilspræsidenden  ledede  Ministerconfe- 
rencer  skulle  afholdes  i  den  almindelige  Geheimestatsraadssal, 
at  de  Kongl.  Prindsers  Pladser  i  samme  ved  Thronens  Side 
skulle  staae  dem  aabne,  og  at  det  derhos  skal  være  Conseils- 
præsidentens  Pligt  forud  at  underrette  Prindserne  om  Confe- 
rencers  Afholdelse*. 

b)  at  ligeledes  ved  Allerh.  Resol.  befales,  at  der  skal 
forelægges  det  først  sammentrædende  Rigsraad  et  Lovforslag, 
ved  hvilket  Forfatningslovens  §  5  erholder  det  Tillæg:  «For- 
phgtelsen  til  at  afgive  ovennævnte  edelige  Forsikkring  bort- 
falder, og  Thronfølgeren  tiltræder  umiddelbart  Regjeringen,  for- 
saavidt han  allerede  tidligere  i  Geheimestatsraadet  har  med- 
delt den  omhandlede   Forsikkringsact». 

Naar  Deres  Kgl.  Høihed  nu  naadigst  vilde  behage  at 
give  et  Duphcat  af  denne  Skrivelse  den  Paategning,  at  naar 
de  tvende  ovenmeldte  Betingelser  ere  opfyldte,  og  navnligen 
Forfatningsloven  af  2.  Octbr.  §  5  har  gyldigen  erholdt  det  for- 
anmeldte Tillæg,  ville  de  af  Deres  Kgl.  Hoihed  hidtil  ved 
Forfatningsloven  nærede  Betænkehgheder  være  fjernede,  skal 
jeg  uopholdeligen  foranledige,  at  Ministeriet  indgiver  Allerund. 
Forestilling  til  Hans  Majestæt  Kongen  om  fornævnte  Aller- 
høieste  Resolutioner,  og  ligesaa  uopholdeligen  melde  Deres 
Kgl.  Høihed,  naar  disse  maatte  være  afgivne,  idet  jeg  da 
vover  at  hengive  mig  til  det  Haab,  at  den  opstaaede  beklage- 
lige Forvikling  vil  være   fjernet,   og  Deres  Kgl.  Høihed  paany 

finde  Dem  bevæget    til   at  indtage  det  Dem  forfatningsmæssigt 
tilkommende  Sæde  i   Geheime-Statsraadet. 

Underdanigst 

Bang». 

«Paategningen: 

«Naar  der  er  erhvervet  de  foreslaaede  Kgl.  Resolutioner 
om  Prindsernes  Adgang  til  de  i  Forfatningsloven  af  2.  Octbr. 
d.  A.  §  15  omhandlede  Ministerconferencer  og  om  Forelæggelse 
for  det  først  sammentrædende  Rigsraad  af  det  ommeldte  Lov- 
forslag ang.  et  Tillæg  til  §  5,  og  naar  det  sidstnævnte  Lov- 
forslag med  Rigsraadets  forfatningsmæssige  Samtykke  er  bleven 
Lov,  da,  men  og  først  da,  vil  Jeg,  der  iøvrigt  ikke  finder 
nogen  Betænkelighed  ved  Forfatninglovens  Indhold,  til  Ge- 
heimestatsraadets  Protocol  afgive  den  ovenfor  nævnte  Forsik- 
kringsact  om  ubrødeligt  at  holde  Forfatningslovene*. 

Efter  mundtlig  Forhandling  med  Andræ  gav  Prindsen  en 
Erklæring  af  anførte  Indhold  den  ønskede  Paategning,  og 
efter  at  Kongen  havde  udstedt  den  bebudede  Resolution  om 
de  kongehge  Prindsers  Adgang  til  de  ommeldte  Ministerkonfe- 
rencer^), og  Rigsraadet  derhos  den  15.  Marts  1856  havde  ved- 
taget og  Kongen  stadfæstet  det  forelagte  Lovforslag  angaaende 
Tillæg  til  §  5  i  Forfatningsloven^),  afgav  Prindsen  i  Statsraadet 
den  omtalte  Forsikringsakt  om  ubrødelig  at  holde  Forfatnings- 
lovene, 


Side  132. 

Den  15.  Novbr.  1855  traadte  den  slesvigske  Stænder- 
forsamling sammen  for  at  vedtage  Fordelingen  af  det  over- 
ordenthge    Bidrag,    som   Hertugdømmet   Slesvig   skulde   udrede 


^)  Dep.  Tid.   1856,  S.  252—53. 

^  Rigsraadstid.   1856,  Sp.   579—80,   jfr.  Lov  af  i.  April  s.  A.  (Dep. 
Tid.   1856,  S.  385). 

til  Monarkiets  Fællesudgifter^),  og  bekymret  imødesaae  Krieger, 
om  ikke  Sammenkomsten  vilde  blive  benyttet  til  Demonstra- 
tioner i  dansk-fjendtlig  Retning.  Frygten  viste  sig  hurtig  be- 
grundet. Allerede  den  20de  kom  den  ulmende  Misfomøielse 
hos  de  tydsksindede  Stænderdeputerede  til  Orde,  idet  fem  af 
disse  indbragte  Forslag  til  Andragende  om,  at  Regjeringen 
vilde  forelægge  den  næste  ordentlige  Stænderforsamling  Udkast 
til  en  Lov,  ved  hvilken  Bestemmelserne  om  Brugen  af  Kirke- 
og  Skolesproget  i  flere  Sogne  maatte  blive  forandrede  paa  en 
Maade,  der  svarede  til  Ret  og  Billighed  og  til  Beboernes 
Ønske  ^).  Efter  et  længere  Foredrag  paa  Plattydsk  til  Støtte 
for  Andragendet  af  den  Deputerede  Cordsen  overgaves  Sagen 
til  et  Udvalg,  der  anbefalede  det  og  opfordrede  Regjeringen 
til  at  foretage  en  Undersøgelse  ved  upartiske  Mænd  af  Sprog- 
forholdene  i  de  berørte  Sogne  ^). 

Som  om  An  dræ  var  Minister  for  Slesvig,  holdes  han  af 
Krieger  å  jour  med  Gangen  i  dette  første  Skridt  til  sprog- 
lige Demonstrationer  af  Forsamlingen: 

«Kjære  An  dræ! 

Det  groer  allerede. 

D.  20de  var  Sprogsagen  for.  Naturligviis  blev  en  Comité 
af    5    Tydskere    valgt.     En,    der    ikke    kjender    Noget    til    de 


1)  Dep.  Tid.   1855,  S.  886,  jfr.  S.   1050. 

^)  Ifølge  « Tidende  for  Provindsialstænderforsamlingen  for  Hertug- 
dømmet Slesvig*  1855,  Sp.  16  lød  Forslaget  saaledes:  «At  det  maatte 
behage  Hans  Majestæt  Kongen  at  lade  den  næste  ordentlige  Provindsial- 
stænderforsamling  forelægge  et  Lovforslag,  hvor\'ed  de  i  Tillæg  Litra  A. 
til  Forfatningen  trufne  Bestemmelser  om  Brugen  af  Kirke-  og  Skolesproget 
i  adskillige  Sogne  i  Hertugdømmet  Slesvig  maatte  blive  forandrede  paa  en 
til  Rets-  og  Billighedshensyn  som  og  til  Beboernes  Ønske  svarende 
Maade*. 

*)  Komitébetænkningen  findes  i  nævnte  Stændertidende,  »Tillæg,  2den 
Afdelings,  Sp.  8  S.,  og  »Petitioners  om  Sprogforandring  fra  Beboere  i 
forskjellige  Sogne  i   »Tillæg,   iste  Afdelings,  Sp.  23. 

hemmelige  Traade  i  denne  Sag,  skriver  <det  gjorde  et 
meget  uheldigt  Indtryk,  al  Commissarius  [Kranold]^) 
ikke  mælede  et  Ord». 

Jeg  beder  Dem  vel  over\-eie,  om  der  er  andre  Alter- 
nativer: 

Enten  det  haardeste  og  bedste 

eller  et  af  Regjeringen  dicteret  Svar,  som  det  fra  Con- 
seilspræsidenten  og  den  slesvigske  Minister  i  Forening  paa- 
lægges Kranold  at  meddele,  naar  Sagen  atter  kommer  til  For- 
handling, eller,  hvis  dette  ikke  skulde  skee,  til  C  o  mi  te  en, 
med  Notits  til  Forsamlingen. 

Betænk  vel,  at  det  ikke  er  nok,  at  Folk  vide,  at  den 
nærmeste  Minister  [Raasløff]  ikke  er  den  afgjørende.  Det 
Folk  ikke  vide,  men  hvad  de  trænge  til  at  erfare,  er,  at  den, 
der  er  den  afgjørende,   ikke  er  Scheel,  men  Andræ. 

Deres 
F.  Kr.» 

Vanskelig  kunde  en  Opfordring  rettes  kraftigere  til  Andræ 
om  ikke  at  forholde  sig  passiv,  men  at  skride  ind  til  Af- 
værgelse af  det  « meget  uheldige  Indtryk »,  som  Kommissarius' 
Taushed  under  Behandlingen  af  Sprogandragendet  havde  vakt. 

I  et  Brev  faa  Dage  senere  meddeler  K  ri  eger,  hvorledes 
han  selv  har  søgt  at  indvirke  paa  Medlemmer  af  Ministeriet 
i  den  ommeldte  Retning,  og  paakalder  yderligere  Andræs 
Bistand : 

«Kjære  Andræ! 

Har  De  bemærket,  at  en  Minoritet  af  14  modsatte  sig 
Majoritetens  (26  Medlemmer)  Beslutning  at  nedsætte  en  Comité 
i  Sprogsagen.  Af  »Dannevirke »s  Beretning  fremgaaer  det  ret 
interessante  Factum.  at  Adelby  Repræsentanten  (De  husker 
lige  ved  Flensborg)  var  en  Hovedtaler  for  Forandringen  paa 
Plattydsk.       Se,    hvor    sandt   det    er,    hvad    C.    Moltke    ifjor 


*)  Dengang     Departementschef    i    Ministeriet     for    Hertugd.    Slesvig 
(Dansk  biogr.  Lexikon  IX,  S.  454). 

svarede  de  klagende  gamle  Angelboer:  «Gaa  hjem  og  bland 
Eder  ikke  i  det,  I  ikke  forstaaer;  I  kan  jo  hverken  Tydsk 
(o:  Høitydsk)  eller  Dansk  (Kjøbenhavnsk,  Sjællandsk)*).  At 
Befolkningen  endog  i  Holsteen  adskiller  det  Platte  og  Tydsken, 
fremgaaer  af  det  bekjendte  Ord  hos  Almuen  «Er  hat  Deutsch 
gelernt»,  o:  han  har  været  i  Tugthuset.  I  Slesvig  er  jo 
det  Platte  (i  Mellemslesvig  lige  til  Slien,  ja  maaskee  videre) 
langt  mere  Dansk,  end  Tydsk. 

Dette  og  meget  Mere  har  jeg  idag  forklaret  Simony, 
der  nu  er  fuldstændigt  orienteret,  og  om  hvem  jeg  troer, 
at  han  (med  lidt  velvillig  Opmærksomhed  fra  Deres  Side)  ikke 
blot  vil  være  sikker  selv  ved  Afgjørelsen  af  Spørgsmaalet  om 
en  udtrykkelig  afvisende  Udtalelse,  men  og  vil  kunne  virke 
noget  paa  Liittichau  og  Bang.  Med  den  Sidste  har  jeg 
aftalt  en  Samtale  imorgen  tidlig  Kl.  9.  Men  han  trænger 
utvivlsomt  til  Behandling  fra  Collegers  og  navnlig  fra  Deres 
Haand.  Jeg  skal,  haaber  jeg,  lette  Dem  det;  men  medens 
jeg  har  været  fuldkomment  oprigtig  ligeoverfor  Simony, 
tør  jeg  ikke  gaae  saa  vidt  med  Bang.  Sagen  er  mig  for 
Bangs  Vedkommende  saa  meget  gaadefuldere,  som  han  jo  ved 
flere  Leiligheder  har  yttret,  at  Talen  kun  var  om  et  Par 
Sogne.  Kan  man  tænke  sig  en  større  Absurditet  end  at  ville 
sætte  sig  i  Bevægelse  for  et  Par  Sogne?  Og  dog  maa  Bang 
her  tages  med  megen  Alvor  og  Bestemthed,  da  han  jo  altid 
vil  slippe  bort  under  Skjul  af  et  Retsspørgsmaal,  og  han 
snakker  jo  af  Uvidenhed  om  skeet  «Uret»;  ogsaa  han  talte 
igaar  om  Ministeriets  Opløsning  og  andet  slig  Nonsens  paa 
Gangene  i  Bygningen,  hvor  jeg  da  ikke  vilde  høre  paa  ham. 
Er  det  ikke  Martensen  og  Tscherning,  der  tude  Bang  Ørene 
fulde?  Martensen  har  været  hos  Raasløfif  i  den  Sag!» 

Deres  hengivne 

Fr.  Krieger»^). 

*)  tMen  nok  baade  angeldansk  og  plattydsk». 

Som  omstaaende  S.  131  bemærket,  fandt  ogsaa  Andræ  denne 
Taushed   fra    Regjeringens   Side   overfor   det   indbragte    Sprog- 


^)  Den    i    Brevet    nævnte    »Dannevirkes    Beretning«    findes    i    Bladet 
af  23.  Novbr.,  saa   at  Brevet  rimeligvis  er  af  26. — 27.  s.  Md. 

16* 


244  TILLÆG. 

andragende  «for  talende »,  og  Følgen  blev  da,  at  Kranold  fik 
Ordre  til,  næste  Gang  Andragendet  kom  til  Behandling  i  For- 
samlingen, at  afgive  Een  rklæring  om  den  Stilling,  Regjeringen 
agtede  at  indtage  overfor  det. 

Den  30.  Novbr.  kom  Komitébetænkningen  til  Behandling 
i  Forsamlingen,  og  umiddelbart  efter  at  den  var  bleven  op- 
læst afgav  Kranold  paa  Regjeringens  Vegne  en  Erklæring, 
der  efter  Gjengivelsen  i  Tidende  for  Provindsialstænderforsam- 
lingen  (15.  Decbr.  1855,   Sp.  71)  lød  saaledes: 

«Hvad  den  foreliggende  Sag  angik,  da  var  han  beordret 
til  at  afgive  den  Erklæring,  at  det  saameget  mindre  kunde 
ventes,  at  der  paa  høiere  Sted  vilde  blive  taget  noget  Hensyn 
til  det  stillede  Andragende,  som  det  angik  et  ved  Hertug- 
dømmet Slesvigs  Forfatning  ordnet  Forhold,  og  det  ved  den 
AUerhøieste  Kundgjørelse  af  10.  d.  Md.  var  tilkjendegivet,  at 
Regjeringen  selv  agtede  at  forelægge  den  næste  ordentlige 
Provindsialstænderforsamling  for  Hertugdømmet  Forslag  til  de 
Forandringer  i  bemeldte  Forfatning,  som  Regjeringen  maatte 
finde  hensigtsmæssige^).  Denne  Erklæring  var  at  ansee  som 
afgiven  paa  det  samlede  Ministeriums  Vegne,  og  kunde  Re- 
gjeringen i  det  Hele  ikke  indlade  sig  paa  x\ndragender,  ved- 
rørende Forfatningen,  fra  nærværende  Stænderforsamling,  der 
var  sammenkaldt  i  specielle  Øiemed  til  et  overordentligt  Møde». 

Om  nu  Kranold  havde  ladet  det  bero  ved  denne  Med- 
delelse paa  Regjeringens  Vegne,  var  Sprogandragendet  indtil 
videre  bragt  ud  af  Verden,  og  navnlig  var  det  ikke  kommet 
til  Vredesudbrud  imod  ham  af  RaasløfF  og  til  Beklagelse  af 
Krieger  over  at  skulle  fungere  som  Departementschef  under 
slig  tydsksindet  Minister.  Men  til  den  officielle  Erklæring 
føiede  Kranold  som  sin  personlige  Mening  en  Udtalelse, 
der  ifølge  Gjengivelse,  ligeledes  i  Provindsialstændertidenden, 
lød  saaledes: 


*)  Herom  henvises  til  Dep.  Tid.  1855,  S.  923. 

« Hertil  maatte  han  [Kranold]  knytte  den  Bemærkning, 
at  det  var  saa  usandsynligt,  at  Regjeringen  skulde  finde  det 
hensigtsmæssigt  at  udvide  de  bebudede  Forslag  til  Forandringer 
i  Forfatningen  til  de,  efter  den  nøiagtigste  og  meest  samvittig- 
hedsfulde Undersøgelse  af  de  paagjældende  Forhold,  vedtagne 
Bestemmelser  angaaende  Kirke-,  Skole-  og  Retssproget,  at 
ethvert  Forsøg  paa  at  paavirke  Regjeringen  ved  lignende  An- 
dragender, som  det  nu  foreliggende,  vistnok  maatte  ansees  for 
aldeles  frugtesløst ». 

Selvfølgelig  kunde  en  saadan  Udtalelse  paa  egen  Haand 
af  Kranold  ikke  Andet  end  bringe  Vreden  til  at  blusse  op 
hos  Raasløff,  saa  at  han,  som  det  omst.  S.  131  udtrykkes  af 
Fru  Andræ,  «gjerne  vilde  have  Kranold  brændt»,  medens  den 
omvendt    maatte    forekomme     Krieger    patriotisk    velgrundet. 

Ikke  saasnart  har  da  Krieger  faaet  Nys  om,  hvad  Kranold 
har  udtalt  som  sin  personlige  Mening,  før  han  iler  med  at 
tilskrive  Andræ  herom  og  bede  ham  bistaa  i  Bestræbelsen  for 
at    beskytte   «den   skikkelige  Holstener»   mod  Raasløffs  Vrede: 

«Kjære  Andræ! 

«Kort  efter  at  jeg  havde  varet  Dem  ad  i  Løver- 
dags, blev  det  mig  sagt,  at  Kranolds  Overskridelse  var  i  tydsk 
Revisionsretning  (Saaledes  havde  Bang*)  expliceret  sig). 
Skjøn  paa,  at  jeg  ikke  har  overfaldet  Dem  i  disse  Dage. 
Først  idag  fortæller  min  høie  Chef  mig,  halvt  ufrivilligt,  at 
Kranold  havde  udtalt  det  som  sin  personlige  Anskuelse,  at 
der  ingen  Forandring  vilde  finde  Sted.  Jeg  haaber,  at  dette 
er  sandt,  og  at  De  holder  Deres  beskyttende  Haand 
over  den  skikkelige  Holstener.  Men  jeg  vil  ikke  dolge 
for  Dem,  at  Raasløffs  Forbittrelse,  baade  mod  Kranold  og  mod 
Dem^),  idag    naaede   en  Høide,  som   ikke    engang  jeg   ven- 

*)  <iEr  det  med  Deres  Minde,  at  Bang  vil  overtage  den  sjællandske 
Rentegarantie  for  Jernbanen,  saasnart  den  aabnes  for  Gods?« 


^)  Formentlig  fordi  Andræ  væsentlig  havde  medvirket  til,  at  Raasløffs 
Ordre  til  Kranold  om  at    forholde  sig  taus    under  Behandlingen    af  Sprog- 


246  TILLÆG. 

tede.  Jeg  tilstaaer,  at  havde  jeg  fonidseet,  at  jeg  skulde  tvinges 
ind  i  et  saadant  Forstillelsens  Helvede,  havde  jeg  aldrig  mod- 
taget min  nuværende  Stilling.  Men  det  maa  siges,  at  man 
fornuftigviis  ikke  kunde  forudsee  Sligt.  Tungt  er  det,  at  D  e 
har  bedet  det  Menneske  om  at  blive  Minister,  dengang  han 
vaklede  » . 

Deres 
F.  K.» 

Yderligere  underrettes  Andræ  faa  Dage  senere  om,  hvad 
Kranold  har  udtalt  som  sin  personlige  Mening,  og  anmodes 
paany  om  at  tage  ham  under  Beskyttelse: 

«Kjære  Andræ! 

Da  jeg  har  Grund  til  at  troe,  at  De  endnu  ikke  veed, 
hvad  Kranold  i  Virkeligheden  har  sagt,  sender  jeg  Dem  en 
authentisk  Gjenpart,  bedende  Dem  lade  Hall  faae  den,  naar 
De  har  benyttet  den. 

Tør  jeg  ikke  nok  tilføie  den  Forventning,  at  De  nu  vil 
forebygge,  at  Ministeriet  giver  ham  flere  Ubehagehgheder*), 
naar  den  ham  afæskede  Erklæring**)  forelægges  Minister- 
conferentsen,  og  at  De  selv,  naar  De  seer  ham,  vil  sige 
ham  nogle  Behageligheder,  dem  han  ærlig  har  fortjent. 
Betænk,  at  han  er  en  Holstener,  og  hvad  der  saa  hører  til 
at  taale  Grovheder,  fordi  man  er  redelig  nok  til  at  fastholde 
det  i  5  Aar  fulgte  System.  Betænk  de  mange  halvomvendte 
Slesvigholstenere,  som  kun  holdes  til  Stangen  i  Slesvig  ved 
Frygt  og  Haab,  men  som  strax  slaae  bag  ud,  dersom  dansk 
Virksomhed  forhaanes  i  Stedet  for  at  paaskjønnes. 

Deres 
Fr.   Kr.» 

*)  «Det  ikke-parapherede  Brev,  som  Ministeren  tilskrev  ham,  var 
yderst  ubehageligt«. 

**)   tOvenikjøbet  en  saakaldet  « ansvarlig«   Erklæring*. 


andragendet,  m.  a.  Ord  »tilsyneladende  samtykkende  paa  Regjeringens 
Vegne»,  blev  tilbagekaldt,  og  Kranold  beordret  til  at  afgive  den  ovenanførte 
officielle  Erklæring. 

Den  5.  Decbr.  1855  sluttedes  Stænderforsamlingens  Møder 
og  for  saa  vidt  uden  yderligere  Bryderi  af  Sprogandragendet, 
som  dette  efter  Kranolds  afvisende  Erklæring  blev  taget  tilbage. 

Under  Asken  ulmede  imidlertid  Ilden  i  vor  hjemlige 
Presse,  og  Kriegers  overfor  tydsk venlige  Sympathier  vagtsomme 
Øie  opdagede  selvfølgelig  strax  ethvert  Udslag  deraf: 

« Hvad  synes  De  om  »R. » i  Berlingske  ?  O  tempora!  O  mores h , 
lyder    et    Postscriptum    i    hans    sidst    anførte    Brev. 

Saafremt  Andræ  har  læst  denne  Artikel,  underskrevet 
«R.»,  i  «Berlingske  Tidende»  for  8de  Decbr.,  har  han  vist- 
nok havt  vanskeligt  ved  at  forstaa,  at  Krieger  kunde  føle  sig 
saa  afficeret  af  den.  I  Formen  fremtræder  den  meget  moderat, 
nærmest  som  en  Art  Tilsvar  til  nogle  Artikler  i  «Fædrelandet», 
der  «med  Vehements*  udtalte  sig  for  Afvisning  af  « enhver, 
endog  den  mindste  Forandring  af  det  bekjendte  Sprogrescript, 
i  det  mindste  for  en  Menneskealder*,  men  for  saa  vidt  sympathi- 
serede  den  unægtelig  med  Sprogandragendet,  som  den  gjør  op- 
mærksom paa,  at  «ved  en  Feiltagelse  af  den  daværende  Re- 
gjeringscommissair  kom  Sprogrescriptet  til  at  omfatte  nogle 
smaa,  vel  5  å  6  Sogne,  i  hvilke  i  det  mindste  i  over  en 
Menneskealder  Tydsk  var  Befolkningens  eneste  Sprog»,  .  .  . 
«en  virkelig  Uret,  der  tilføies  en  om  end  lidet  talrig  Be- 
folkning indenfor  Hertugdømmets  Grændser,  maaske  4  å  5000 
Mennesker»,  men  «med  Held  benyttet  af  Slesvigholstenerne 
til  at  fremkalde  Had  mod  det  danske  Sprog  hos  en  vigtig 
Deel  af  Befolkningen,  især  i  Mellemslesvig*.  Hvor  en  Uret 
er  begaaet,  staar  man  sig  bedst  ved  at  redressere  den,  hævder 
Artiklen,  og  slutter:  «Man  kan  tvinge  Børnene  til  i  Skolen  at 
lære  Dansk,  man  kan  ansætte  blot  danske  Lærere  i  tydske 
Byer  og  Sogne,  men  jo  bittrere  et  saadant  Tryk  er  følt  af 
en  virkeligen  tydsk  Befolkning,  desto  sikkrere  ville  Forældrene 
i  Reglen  vide  at  bevæge  det  af  Skolen  udgaaede  Barn  til  at 
kaste  det  forhadte,  paatvungne  Sprog  fra  sig,  og  blive  ved 
det  tydske  Sprog,  som  Moderen  og  Faderen  hjemme  have  lært 

det.     I  den  Kamp  staaer   ingen    udvortes  Magt   sig   imod  Be- 
folkningens faste  Villie». 

Hvem  Andre  end  Raasløff,  spurgte  Krieger  sig  selv, 
kunde  vel  have  skrevet  eller  dog  inspireret  slig  tydskvenlig 
Artikel?  Det  gjaldt  om  snarest  at  faae  den  kraftig  desavoueret, 
og  derved  maatte  Andræ  bistaa  ham: 

«Kjære  Andræ! 

Uagtet  det  burde  være  « glædelig  Juul*  kan  jeg  dog  ikke 
slippe  Dem  med  mine  lidet  glædelige  Betragtninger. 

Hver  Post  fra  Slesvig  bringer  nye  Beviser  paa  Omfanget 
af  det  Nederlag,  den  danske  Sag  har  lidt  ved  Scheels  og 
Raasløffs  Bestræbelser,  besynderlig  ved  R. -Artiklen  og  Commen- 
taren  til  denne  ikke  desavouerede  Artikel^).  Som  et  Be- 
viis  paa,  hvor  planmæssigt  Sagen  drives  af  eller  med  høie 
Vedkommende,  skal  jeg  nævne,  at  der  nu  forestaaer  en  ny 
og  forbedret  Udgave  af  den  fameuse  Martensenske  Reise 
i  Angeln*),  idet  Rigsraad  Warnstedt^),  der  blev  sat  igjennem 


')  Formentlig  sigtes  til  en  Artiliel  i  »Berlingske  Tidende*  af  11.  Decbr. 
1855,  i  hvilken  en  Premierlieutenant  Otto  Westengaard  paa  Grundlag  af 
egen  Erfaring  benægter  for  flere,  nærmere  angivne  sydlige  Angelske  Sognes 
Vedkommende,  Rigtigheden  af  Paastanden  om  Tydsk  som  Befolkningens 
eneste  Sprog  og  spørger,  hvor  de  af  «R. »  udpegede  5^6  smaa  Sogne 
ere  beliggende.     Paa  Spørgsmaalet  sees  ei  at  være  givet  Svar. 

*)  Om  Martensens  Reise  1853  i  Angeln  og  særlig  hans  Opfattelse  af 
Sprogforanstaltninger  i  Slesvig  henvises  til  hans  «Af  mit  Levnet,  Anden 
Afdeling*,  S.  153 — 167,  hvoraf  fremgaaer,  at  han  dømmer  meget  ilde  om 
Sprogreskripterne  af  185 1  (Neergaard,  1.  c.  I,  S.  530  fif.),  bemærkende 
bl.  A.  (S.   165): 

»Der  er  næppe  Noget,  der  i  den  Grad  har  skadet  den  danske  Sag 
som  dette  Sprogrescript.  I  Tydskland  kom  Alt  i  Flammer.  Selv  de  ro- 
ligste og  besindigste  Mænd,  som  stode  ganske  udenfor  Politiken,  deriblandt 
flere  christelige  Theologer,  bleve  grebne  deraf  som  af  en  Krænkelse,  der 
ikke  blot  var  tilføiet  Tydskheden,  men  selve  det  christelige  Menighedsliv, 
var  tilføiet  Menigheder  i  det,  som  for  dem  hørte  til  det  Hellige.  Alle- 
vegne i  Tydskland  blev  der  klaget  over  det  christelige  og  kirkelige  Livs 
Forstyrrelse  i  Slesvig,  og  at  Alt  burde  opbydes  for  at  udfrie  Menighederne 
fra  det  danske  Tyrannie ». 

^)  Dengang    Amtmand    over   Steinhorst   Amt   (Dansk  biogr.    Lexikon) 

ved  de  saakaldte  loyale  Flensborgeres  Bestræbelser,  nu  agter 
at  gjæste  Cancelliraad  Schmidt^)  i  Flensborg  for  paany  at 
overbevise  sig  og  Bønderne  i  Mellemslesvig  om,  at  de  ikke 
forstaae  Dansk. 

Min  uforgribelige  Mening  er,  at  De  bittert  vil  komme  til 
at  fortryde  det,  dersom  De  ikke  tvinger  Hall  og  Bang  til 
«Noget»  i  denne  Sag;  lader  De  det  Hele  ligge  til  Mid- 
sommer, bliver  alle  Støtter  undergravne.  (Om  de 
uforskyldte  Lidelser,  der  tilføies  de  Danske,  navnlig  Præsterne 
i  Angeln,  vil  jeg  ikke  tale  her,  da  det  næppe  rører  Deres 
Hjerte,  skjøndt  disse  Lidelser,  naar  de  gjentage  sig  fjerde 
Gang,   «hardtad>   kunne  blive  utaalelige). 

De  har  Valget  mellem 
det  Mildeste  —  en  officiel  Desavouering  af  R. -Artiklen, 
ved    hvilken    Desavouering    der    naturligviis    ikke    maatte    være 
Rum  for  nogen  lumsk  Fortolkning  fra  Trediemands  Side. 

Det  Bedste  — 
enten  (det  i  den  enkelte  Sag  Bedste)  en  kongelig  Kund- 
gjørelse,  at  Alt  i  Sprogsagen  staar  urokkeligt*) 
eller  (det  i  Almindehghed  Bedste  og  maaskee  Lettere)  Ud- 
sondring af  Raasløff  og  Udnævnelse  af  Kranold  eller  Wolf- 
hagen. (Om  Andre  troer  jeg  ikke  let  det  kan  nytte  at  tale 
—  det  skulde  da  være  Heltzen,  men  det  kunde  strande  i 
sidste  Øieblik,   hvis  det  ei  var   forberedt). 

De  vil  næppe  sige,  at  der  mangler  Leilighed  til  netop 
nu  at  bevirke  denne  Operation.  Jeg  svarer  i  alt  Fald,  at 
netop  denne  R. -Artikel  (hvis  Indhold  han  har  vedkjendt 
sig  som  svarende  til  hans  Overbevisning  [NB.  af  seneste 
Datum]    ligeoverfor    en    brav    dansk-slesvigsk    Veiembedsmand 

*)  « Regenburg  [den  senere  Stiftamtmand,  dengang  Departementschef 
i  det  slesvigske  Ministerium]  arbeider  paa  en  udførlig  Exposé  i  Sprogsagen ». 


XVIII,  S.  276)  og  i  Novbr.  1855  af  den  slesvigske  Stænderforsamling 
valgt  til  Medlem  af  Rigsraadet,  —  et  Valg,  som  han  imidlertid  ikke  mod- 
tog (Barfod,   « Dansk  Rigsdagskalender » ,  S.  313). 

^)  Formentlig  den  i  Dansk    biogr.    Lexikon   XV,   S.  22 1    omtalte    sles- 
vigske Stænderdeputerede,  Kancelliraad  Schmidt. 

Fiedler^)  og  den  Kranoldske  formentlige  Overskridelse 
af  Instruxen  indeholde  et  ubetaleligt  Angrebsmiddel,  Det 
kan  aldrig  stemme  med  hvad  man  skylder  sine  Colleger,  at 
kaste  en  saadan  Brand  ud,  som  Art.  i  Berl.,  hvorved  hele 
Situationen  forrykkes.  Og  i  det  andet  Stykke  har  nu 
netop  iforgaars  Kranold  afgivet  den  ham  afæskede  «ansvar- 
lige»  Erklæring.  I  al  sin  Simpelhed  et  knusende  Svar, 
der  navnlig  og  oplyste  det  hele  Maskepie,  hvori  Rlf.  [Raasløff] 
ved  Expeditionen  af  Ministerconferentsens  Beslutninger  har 
indsølet  sig.  Kranold,  der  i  sin  Naivitet  kan  gjøre,  hvad 
Andre  maaskee  vilde  ømme  sig  ved,  har  stilet  sit  Svar  ikke 
til  Ministeren,  men  til  Ministeriet,  saa  jeg  aabnede  det  til 
min  ikke  ringe  Overraskelse. 

Tro  mig,  De  maa  overvinde  den  Hall-Bangske  Inertie. 

Deres  hengivne 

Fr.   Krieger». 

Næppe  har  Andræ  fundet  Anledning  til  at  skride  ind  i 
nogen  af  de  ønskede  Retninger,  og  navnlig  ikke  til  «en  Ud- 
sondring af  Raasløff »,  saa  meget  mindre  som  det  viste  sig,  at 
om  end  Raasløff  sympathiserede  med  «R.»  Artiklen,  stammede 
den  ingenlunde  fra  ham^).  Hvorvidt  Krieger  har  følt  sig 
stærkt  skuffet  ved,  at  Andræ  for  saa  vidt  delte  «den  Hall- 
Bangske  Inertie*,  skal  jeg  lade  usagt,  men  Smerten  herved 
har  ialtfald  ikke  varet  længe,  idet,  som  omstaaende  (S.  153  ff.) 
berørt,  Raasløff  selv  nogle  Uger  senere  fandt  Anledning  til  at 
ønske  sin  Afgang  som  Minister,  grundet  paa,  at  han  ikke  kunde 
billige  den  stærkt  afvisende  Maade,  hvorpaa  Kongen  besvarede 
de  holstenske  Stænders  Klage  over  Scheele. 


^)  Den  som  Konsulent  i  Fiskerisager  senere  kjendte  Harald  Valdemar 
Fiedler,  dengang  Underinspektør  ved  Veivæsenet  i  Hertugd.  Slesvig  (Dansk 
biogr.  Lexikon  V,  S.  147). 

2)  Dansk  biogr.  Lexikon  XIII,  S.  334. 

Kort  efter  at  den  slesvigske  Stænderforsamling  var  sluttet, 
samledes  de  holstenske  Stænder  d.  27.  Decbr.  1855  i  Itzehoe, 
og  yderligere  Bekymringer  optog  Kriegers  Sind.  Hvor  nær  laa 
nemlig  ikke  at  befrygte  Smitteoverførelse  til  Slesvig  af  hvad 
der  blev  foranstaltet  med  Hensyn  til  den  holstenske  Forsam- 
ling eller  taalt  af  Regjeringen  under  dens  Forhandlinger?  Saa- 
ledes  til  en  Begyndelse  i  Retning  af  den,  af  hvem  Regjeringen 
havde  paatænkt  at  lade  sig  repræsentere  overfor  Forsam- 
lingen : 

«Jeg  Enfoldige*,  klager  Krieger  til  Andræ,   «som 

troede,  at  Scheel  havde  opgivet  den  glade  Tanke  at  præsen- 
tere de  holstenske  Stænder  en  Oprører  som  Regjeringens 
Sendebud.  Agter  De  (som  dog  ikke  kan  undgaae  det  soli- 
dariske Ansvar)  at  give  Deres  Minde  til,  at  den  kgl.  Com- 
missær.  Amtmand  Levetzau  ^)  faaer  til  Medhjælp —  Springer?^) 
Hvorfor  ligger  der  Scheel  saa  megen  Magt  paa  at  fremdrage 
Insurgenter?  Naturligviis  ifølge  den  gamle  Plan,  at  kun  Schles- 
vigholstenere  skulle  have  Indfødsret  i  den  provindsielle 
Administration  i  «Schleswigholstein».  Jeg  behøver  ikke  at 
sige  Dem,  at  denne  Plan  er  opgivet  som  constitutionel 
Plan.  Men  lykkes  det  at  angribe  de  danske  Sprogforan- 
staltninger, saa  kommer  Raden  til  de  danske  Embeds- 
mænd i  Slesvig.  Ifølge  det  Princip,  som  udtales  i  den  Comité- 
betænkning,  jeg  sendte  Dem  igaar,  vil  man  naturligviis  sige: 
I  Holsteen  komme  alle  Schlesvigholstenere  til  Ære 
og  Værdighed  —  hvi  skulle  Kongens  Børn  i  Slesvig 
ikke  have  det  ligesaa  godt?  Lad  os  bHve  af  med  disse 
Fremmede,  saa  skulle  vi  være  saa  rolige!  Jeg  veed  ikke,  om 
De  finder  dette  overdrevent  —  tro  mig,  det  er  den  dybe 
Erfaringsoverbevisning,  som  Studiet  af  de  slesvigske  Bestyrelses - 
forhold  giver.      Den  gamle   Slesvigholstenismes   Virkninger    ere 


^)  Dengang  Amtmand  over  Neumiinster  Amt;  i  1855,  ^^57  og  1859 
kgl.  Kommissarius  i  den  holstenske  Stænderforsamling  (Dansk  biogr.  Lexi- 
kon  X,  S.  247. 

^)  Dengang  Departementschef  i  det  holstenske  Ministerium;  senere 
Amtmand  over  Segeberg  og  Traventhai  Amter  (1.  c.  XVI,  S.  246). 

endnu  for  stærke   til,    at   den   holstenske  Regjeringspraxis  ikke 
skulde  indvirke  paa  de  slesvigske  Tilstande. 

Tro  ikke,  at  Springer  er  en  omvendt  Synder.  Carl  Moltke, 
berømmelig  Ihukommelse,  erklærede,  at  man  endnu  aldrig 
havde  seet  en  omvendt  Schlesvigholstener.  Og  han  kendte 
dem.  Jeg  tilføier,  at  dersom  Springer  var  omvendt,  kunde 
han  ikke  nære  sig  i  Itzehoe.     Cest  clair  (ai>. 

Til  anførte  Bekymring  føier  Krieger  den  Frygt,  han  næ- 
rede overfor  Thronfølgeren,  «Prindsen  af  Danmark*,  som 
forment  Støtte  for  slesvigholstenske  Bestræbelser: 

« Apropos.  Jeg  nævnte  før  Prindsen  af  Danmark.  Skulde 
det  ikke  være  Dem  og  Hall  muligt  at  øve  nogen  Indflydelse 
paa  hamr  Det  berettes  mig  fra  flere  Sider,  naturligviis  som 
en  stor  Hemmelighed,  at  de  ægte,  kloge  Schlesvigholstenere 
af  den  gamle  Stok  sætte  deres  Lid  til  —  Prindsen  af  Dan- 
mark, som  Konge.  Og  der  er  desværre  megen  Sandhed  i 
denne  Beregning.  Medens  vi  synes  at  skulle  blive  Augusten- 
borgeme  og  augustenborgske  Fideicommisser  quit,  voxer  der 
Gliicksborgere  og  gib.  Fideicommisgodser   op  som  Paddehatte. 

Deres 

F.   K.» 

Ogsaa  i  Retning  af,  hvad  der  skulde  bringes  under  For- 
handling i  Stænderforsamhngen,  befrygtede  Krieger  skadelig 
Indvirkning  paa  slesvigske  Forhold,  saaledes  særlig  med  Hensyn 
til  Dækningen  for  Holstens  Vedkommende  af  det  Beløb,  hvor- 
med Monarkiets  Fællesudgifter  oversteg  dets  Fællesindtægter^): 


*)  I  saa  Henseende  bød  Oktoberforfatningens  §  53:  «Det  Beløb,  hvor- 
med Monarkiets  P'ælledsudgifter  maatte  overstige  dets  Fælledsindtægter, 
dækkes  af  de  enkelte  Landsdeles  særlige  Indtægter,  saaledes  at  der  af 
Kongeriget  Danmark  bidrages  60  pCt.,  af  Hertugdømmet  Slesvig  17  pCt., 
og  af  Hertugdømmet  Holsten  23  pCt.,  hvorimod  det  i  Henseende  til  Her- 
tugdømmet Lauenborgs  finantsielle  Stilling  forbliver  ved  det  hidtil  Gjæl- 
dende  indtil  anderledes  ved  Lov  bestemmes«. 

«Kjære  Andræ! 

Skjøndt  jeg  er  forvisset  om,  at  jeg  nu  ikke  kan  sige 
Andet  end,  hvad  De  selv  forud  er  paa  det  Rene  med,  vil  jeg 
dog  lægge  Dem  paa  Sinde,  at  Nødvendigheden  af  at  gjøre 
et  ordentligt  Slag  tilhøire  og  tilvenstre  er  større  end  De 
maaskee  troer,  dersom  det  ellers  skal  gaae  os  og  Ministe- 
riet vel. 

i)  Efter  Samtale  med  mange  Slesvigere  vil  jeg  sige 
Dem,  at  det  heelt  vel  sees,  hvorledes  Holstenernes  Mod- 
stand mod  Ligningen  af  Fællesdeficitet  er  det  Hoved- 
punkt i  Fællesforfatningens  Liv,  hvorom  Alting  for  Øieblikket 
forsaavidt  dreier  sig.  Dersom  den  ikke  knækkes,  blive 
baade  de  holstenske  og  de  slesvigske  Stænder  aldeles 
ustyrlige.  Dersom  Holstenerne  ikke  straffes  paa  Pungen, 
saa  kan  Regjeringen  pakke  ind. 

At  jeg  ved  Siden  heraf  anseer  det  for  høist  magtpaahg- 
gende,  at  Fællesindtægterne  udvikles  ved  en  ny  Ølskat  (idet 
Ligningen  i  Længden  bliver  yderst  mislig),  veed  De  jo  heelt 
vel;  men  vi  have  ikke  den  nye  Skat,  og  faae  den  hverken 
idag  eller  imorgen». 

Hvorledes  Andræ  har  stillet  sig  overfor  Kriegers  hol- 
stenske Betænkeligheder,  er  mig  ganske  ubekjendt.  Kun  saa 
meget  tør  udtales,  at  uanset  Springer  ikke  var  «en  omvendt 
Synders,  blev  han  baade  da  og  senere  i  1859  tilforordnet  den 
Kongl.  Kommissarius  i  den  holstenske  Stænderforsamling^), 
og  at,  skjøndt  Andræ,  som  omst.  S.  76  berørt,  ikke  var  nogen 
Ven  af  nye  Skatter,  men  foretrak  at  holde  sig  til  de  gamle 
og  prøvede,  sympathiserede  han  med  Ønsket  om  en  Skat 
paa  Malt. 

Side  133. 
Ogsaa  paaMathematikensOmraade  kunde  Frederik  VII 
udfolde  sin  muntre  Stemning  ved  Taflerne,  og  til  Overraskelse 


^)  Dansk  biogr.  Lexikon  XVI,  S.  246. 

—  for  ikke  at  sige  til  Beskæmmelse  for  en  Mathematiker 
ex  professo  som  Andræ  —  ved  en  Leilighed  saaledes,  at  han 
viste  sig  som  en  dygtigere  Regnemester  end  denne.  Og  skulde 
nogen  af  Andræs  mathematiske  Beundrere  betvivle  Rigtigheden 
af  slig  Mærkelighed,  er  jeg  saa  heldig  omstaaende  at  kunne 
dokumentere  min  ungdommelige  Optegnelse  med  baade  Kon- 
gens og  Andræs  egenhændige  Løsning  af  Problemet: 
«Den  13.  og  14.  Mai»,  lyder  den  lille  Optegnelse  —  skrevet 
paa  selve  det  Stykke  Papir,  hvorpaa  Kongen  havde  optegnet 
sin  Løsning,  —  «var  der  Statsraad  paa  Frederiksborg.  Den  13de 
sagde  Kongen  til  Fader:  «Jeg  er  i  denne  Tid  ivrig  beskjæf- 
tiget  med  et  stort  Regnestykke,  som  jeg  dog  nu  har  tilende- 
bragtU,  og  nu  fortalte  han,  hvad  der  staar  paa  den  anden 
Side^).  Dertil  svarede  Fader:  «Ja,  Deres  Majestæt,  det  er  da 
ikke  større,  end  at  man  kan  gjøre  det  i  2  Minutter  og  saa 
omtrent  i  Hovedet ».  Kongen  greb  Fader  paa  Ordet,  tog  et 
Blyant  frem,  gav  ham  Papir,  og  nu  maatte  han  da  regne  det. 
Han  gjorde  det  og  gav  Opskriften  til  Unsgaard.  Den  næste 
Dag,  da  der  var  Statsraad,  sagde  Kongen:  «Finantsministeren 
har  nok  siddet  oppe  hele  Natten!*  «Nei  jeg  har  saamænd 
ikke,  thi  jeg  har  leveret  mit  Facit  til  Unsgaard ».    Nu  sammen- 


^)  Scilicet  af  Papiret.  Paa  denne  « anden  Side«  staar  dog  —  næst 
den  omst.  hidsatte  fotograferede  Gjengivelse  af  Kongens  Talrække  og 
Andræs  Rettelse  i  denne  —  kun  de  faa  Ord:  «Hans  Majestæt  Kong 
Frederik  den  7des  Beregning  angaaende  hvormange  Korn  Viismanden  for- 
langte af  Kongen. 

Den    14.  Mai   1858.  p   ^ndræ,, 

og  til  Forstaaelse  bør  da  tilføies,  at  hvad  »Kongen  fortalte »  var  den  kj endte 
Legende  om  den  indiske  Brahmin,  der  skulde  have  opfundet  Skakspillet  og 
til  Løn  herfor  af  sin  taknemmelige  Fyrste  skulde  have  forlangt  den  uop- 
naaelige  Gave  af  i  Hvedekorn  for  det  første  Felt,  2  for  det  andet,  4,  8, 
16  o.  s.  V.  dobbelt  op  for  hvert  af  de  64  Felter. 

lignede  man,    og  Ziffrene   stemmede   med  Undtagelse    af  3  (se 
den  anden  Side) 


Nu  sagde  Kongen:  « Troer  De  Deres  rigtigere  end  Mit!»  «Ja, 
hvorfor  ikke  det?»  Fader  regnede  efter  og  saae,  at  Kongen 
havde  Ret,  og  Kongen  sagde:  «Nu  kommer  det  an  paa,  hvad 
der  er  Bedst,  at  regne  hurtigt  og  uakkurat,  eller  langsomt  og 
rigtigt ». 

Hvad  Andræ  svarede  dertil,  skal  jeg  lade  usagt,  men, 
som  man  seer,  har  han  ved  at  give  sin  Søn  Papiret  ikke 
skyet  at  forevige  sit  Nederlag  overfor  Frederik  VII  som  Regne- 
mester. 


Side  143, 

Under  saa  meget  Alvorsfuldt  i  disse  Tillæg  tør  til  Mod- 
sætning optages  nedenstaaende  lille  Meddelelse  om  Kongens 
Godhed  for  Kabinetssekretæren  Liebenberg,  ganske  saa- 
ledes  som  den.  Interpunktionen  fraregnet,  foreligger  i  egne 
Optegnelser  fra  12- Aars  Alderen: 

« Denne  Dag  [5.  Jan.  1856]  skulde  Fader  til  Geheime- 
statsraad  hos  Kongen  paa  Christiansborg  Kl.  9,  og  Moder  og 
vi  maatte  derfor  temmelig  tidligt  op.  Da  Fader  kom  hjem 
derfra,  fortalte  han  os  et  Træk  paa  Kongens  Godhed.  Kon- 
gen havde  nemlig  forrige  Gang  i  Geheime  Statsraadet  sagt: 
« De  Herrer  kommer  vel  til  mig  idag  til  Middag*;  men  Cabinets- 

sekretairen,  som  sidder  i  et  Hjørne  af  Salen,  vidste  ikke,  om 
han  var  iberegnet  dermed,  og  derfor  blev  han  borte.  Under 
Taffelet  spurgte  Kongen,  hvor  Etatsraad  Liebenberg  var, 
men  der  var  Ingen,  som  vidste  det.  Da  om  Løverdagen,  den 
5.  Januar  1856,  Fader  var  i  Statsraadet,  gik  Kongen,  efter  at 
det  var  endt,  hen  til  Liebenberg  og  sagde  til  ham  ganske 
allene:  « Denne  Gang  haaber  jeg,  at  De  vil  komme  til  mig 
til  Middag ».  Liebenberg  undskyldte  sig  med,  at  han  ikke 
vidste,  om  han  var  iberegnet  med,  men  Kongen  svarte,  at 
det  var  han  naturligviis  altid ». 

Og  lad  mig  som  Vidnesbyrd  om  det  saa  Forskjelligartede 
i  disse  Skriblerier  fra  unge  Aar  ikke  sky  at  hidsætte  Fort- 
sættelsen samme  Dag  af  Optegnelsen,  illustrerende  hvad  man 
vel  kunde  kalde  «Mit  Hjem».  Med  Bibehold  af  Alderens 
Sprog  og  Retskrivning  saalydende: 

«0m  Formiddagen  gik  jeg  ud  til  Bedstemoder  for  at  be- 
søge hende.  Paa  Hjemvejen  derfra  kjøbte  jeg  adskillige  Ting, 
saasom  en  Bog  med  hvide  Blade,  V2  Octav  til  4  /J  hos  Bog- 
handler Zuschlag  i  Pilestræde.  Bedstemoder  &  Fru  Tidemand 
vare  uheldigviis  ikke  hjemme,  saa  at  jeg  maatte  vende  tilbage. 
Da  jeg  kom  til  Pilestræde,  eller  rettere  sagt  til  Kjøbmager- 
gades  Begyndelse,  kjøbte  jeg  hos  Kukkenbager  Kuhn  en  Va 
Pot  Pebernødder  til  5  ji  eller  til  10  fi  Potten.  Tilfældigviis 
mødte  jeg  Victor,  og  jeg  spurgte  ham,  om  han  vilde  kjøbe 
Halvdelen,  og  han  sagde  ja.  og  jeg  gav  ham  da  Halvdelen. 
Da  vi  kom  hjem,  hørte  vi,  at  Fader,  som  havde  været  i  Stats- 
raad,  nu  skulde  til  Taffel  hos  Kongen,  og  vi  besluttede  at 
sælge  Moder  Halvdelen  af  vore  Pebernødder,  for  at  vi  om 
Aftenen  kunne  spille  om  dem.  Moder  gjorde  det,  og  vi  spil- 
lede ogsaa  lidt  om  Aftenen,  men  det  var  rigtignok  ogsaa 
ganske  Hdt,  thi  Victor  havde  spiist  næsten  alle  Sine.  Om 
Eftermiddagen  fik  vi  svensk  Ret,  som  smagte  fortræffehgt.  Da 
Fader  kom  hjem,  fik  vi  nogle  Brystsukkere  og  Schokolade- 
figurer». 

Side  158. 

I  Februar  1856  saae  K rieger  omsider  sit  Ønske  opfyldt, 
at  hans  i  Retning  af  Slesvigs  Styrelse  lidet  sympathiske 
Foresatte  Raasløff  traadte  ud  af  Ministeriet,  og  gjaldt  det 
da  nu  om  at  faae  en  Afløser,  med  hvem  han  bedre  kunde 
samstemme.  Hvilke  onde  Planer  kunde  imidlertid  ikke  be- 
frygtes af  Scheele,  og  hvem  andre  end  An  dræ  skulde  vel  bi- 
staa  med  at  afværge  dem: 

«Kjære  Andræl 

Skjøndt  jeg  haaber,  at  De  med  god  Grund  vil  lee  af, 
hvad  jeg  nu  skriver  Dem,  kan  jeg  dog  ikke  undlade  at  med- 
dele, at  Scheeles  Drabanter  med  Haardnakkethed  vedblive  at 
paastaae,  at  Bargum^)  skal  være  slesvigsk  Minister,  eller,  hvis 
Schfeele]  afgiver  det  holst.  M[inisterium],  at  Bargum  faaer  det 
holstenske-,  og  Geheimeraad  Sch.  det  slesvigske!  Vel  at 
mærke  det  siges  aldeles  ikke  (tilsyneladende)  for  at  spøge  eller 
drille,  men  som  Noget,  der  troes. 

Deres 
F.  Kr.» 

Lykkelig  undgik  Krieger  Faren  af  Scheeles  Protegé,  paa 
hvis  Omvendelse  som  « loyal  og  angergiven  Tilhængers  af  Re- 
gjeringen  (omst.  S.  84),  han  selvfølgelig  ikke  stolede,  og  istedet 
havde  han  den  Glæde  d.  18.  Februar  at  se  Hall  « beskikket 
til  ad  interim  at  overtage  Bestyrelsen  af  Ministeriet  for  Her- 
tugdømmet Slesvig » ^). 

Visselig  var  Hall  med  sin  Mangel  paa  Energi  ingenlunde 
Idealet  af  en  slesvigsk  Minister  for  Krieger,  men  i  alt  Væ- 
sentligt synes  han  dog  at  have  følt  sig  tilfreds  med  den  nye 
Foresatte,  —  ja  saa  tilfreds,  at  da  der  faa  Maaneder  senere, 
nærmest    paa    Grund   af  Scheeles    Bestræbelser,    blev  Tale  om 


1)  Omst.  S.  84. 

»)  Dep.  Tid.  1856,  S.  169. 

Halls  Afgang  fra  Stillingen ,  foretrak  han  at  beholde  ham 
fremfor  enhver  Anden: 

—  —  «Kan  Wolf  hagen  sættes  igjennem»,  skriver  han 
i  Mai  1856  til  Andræ,  «saa  lad  gaae,  skjøndt  det  er 
bedre  at  beholde  Hall.  Men  han  er  og  den  Eneste,  der 
fra  vor  Side  med  Nytte  kan  opstilles.  TiUisch-Bardenfleth- ■ 
Bluhme  sige  alle  Nei,  og  Scheels  virkelige  Candidater  ere 
Bargum  eller  Reventlow-Tønder^).  Altsaa  lad  det  ikke  blive 
erkjendt,   at  Hall  skal  gaae  af, 

saa  at  Kampen  om  Eftermanden  halvt  er  paralyseret, 

men  lad  det  i  det  Høieste  blive  indrømmet,  at  dersom 
Alle  kunne  enes  om  en  ny  Mand,  saa  er  Hall  ingenlunde 
klæbrig. 

Skjøndt  Simony  jo  er  saa  svag,  at  han  vel  ei  kan  hjælpe, 
har  jeg  dog  efter  Evne  opmuntret  ham. 

Deres 

F.  Kr.» 

Og  paa  lignende  Maade  faa  Dage  senere: 

« Det  var  jo  en  god  Dag  igaar.   Desto  mere  fristes 

jeg  til  (af  Frygt  for  at  Hall  skulde  lade  sig  lokke  ved  Ud- 
sigten til  fremtidige  Kampe  til  at  desertere  fra  Slesvig)  ind- 
stændigt at  bede  Dem  see  Dem  vel  for,  inden  De  giver 
Deres  Minde  til,  at  Nogen  kommer  ind  i  Halls  Sted,  før  de 
slesvigske  Stænders  Mode  er  omme.  I  det  bedste 
Tilfælde  —  hvis  \Volfh[agen]  kom  ind  —  ville  vi  savne  baade 
en  indflydelsesrig  Minister  under  Forfatningsrevisionsarbeidet 
og  en  kongelig  Commissær  i  Flensborg.  1  andet  Fald  kan 
jeg  slet  ikke  øine,  hvilken  anstændig  slesvigsk  Minister  De 
vil  opstille.  Ræve  og  Cujoner  er  der  nok  af,  men  dem  kan 
De  dog  ikke  ville  tage  til  Takke  med.  Tillisch  —  ja  vi 
kjende  ham  jo  alle;  jeg  siger,  saalænge  Forfatningsrevi- 
sionen  ei  er  omme  (gjennemført  eller  forkastet),  duer  han 
nu  under  ingen  Omstændigheder. 

Deres 
F.  Kr.» 


^)  Grev  Arthur  Reventlow,  dengang  Amtmand  over  Tønder  og  Løgum- 
kloster Amter  (Dansk  biogr.  Lexikon  XIV,   S.  23). 

Sit  principale  Ønske  at  bevare  Hall  i  Stillingen  opnaaede 
Krieger  vel  ikke,  men  lykkelig  undgik  han  at  faae  en  af 
«Scheeles  Drabanter "  som  Afløser,  idet  den  daværende  Amt- 
mand over  Flensborg  Amt,  Wolf  hagen,  ved  Halls  Fratrædelse 
i  Juni  1856  blev  udnævnt  til  Minister  for  Slesvig^). 


Side  163. 
Med  Andræ  var  Krieger  ganske  enig  om,  at  efterat 
Medlemmerne  af  det  Ørsted-Bluhmeske  Ministerium,  takket 
være  de  8  Høiesteretsassessorers  Votum,  havde  opnaaet  Fri- 
findelse i  den  mod  dem  reiste  Rigsretssag,  var  Højesteret 
moden  til  en  »Reorganisation*,  og,  som  om  det  ogsaa  i  saa 
Henseende  paahvilede  Andræ  at  varetage  det  Fornødne,  under- 
rettes han  af  Krieger  om,  hvilke  Afløsere  denne  har  til  Er- 
statning for  de  Medlemmer  af  Høiesteret,  der  først  og  frem- 
mest ere  « modne  til  at  pilles  ud». 

—  —  « Efter  Samtale  med  mange  Kbhvnere  maa  jeg  nu 
til  Retsbevidsthedens  Betryggelse  ansee  det  for  aldeles  nød- 
vendigt, at  Larsen  snarest  muligt  bliver  Justitiarius 
(da  [A.  W.]  Scheel  og  Sponneck,  Bluhme  og  Bille,  Tillisch  og 
Hansen  have  opnaaet  een  og  samme  Frifindelsesdom,  er  Scheel 
fortiden  umulig),  og  at  dernæst  den  Ene  efter  den  Anden  af 
de  modne  pilles  ud,  alene  med  Undtagelse  af  den  «brune» 
Koefoed^),  Frifindelsens  Hovedmand,  for  hvem  det  vil  være 
en  større  Straf  at  see  Larsen,  som  Justitiarius,  en  Pinsel,  der 
maaskee  endog  vilde  bevæge  ham  til  at  søge  sin  Afsked, 
uanseet  den  mindre  Pension. 

Paa  den  Maade  gik  Lowzow,  Lassen,  Stellwagen,  Nielsen, 
og  meget  snart  vilde  da  og  Jacob  Koefoed  (Dumas'sk  Ihu- 
kommelse)^)   og    Thomsen    (maaskee    den    allersvageste)    være 


1)  Dep.  Tid.  1856,  S.  641   og  S.  673. 

'■')  Hans  Jacob  Koefoed,  siden  1820  Assessor  i  Høiesteret  (Dansk 
biogr.  Lexikon  IX,  S.  332);  benævnt  som  oven  anført  paa  Grund  af  sin  mørke 
Hudfarve. 

^)  Hvad  hermed  menes,  har  jeg  forgæves  søgt  Oplysning  om. 

afleverede.  Af  Candidater  til  de  nye  Pladser  er  der  i  det 
Mindste  Blechingberg  i  Viborg,  Flensborg  i  Hof-  og  Stads- 
retten,  Meyer  i  Politi-  og  Criminalretten,  maaskee  og  Justitiarius 
Drewsen.  Der  blev  da  og  Mulighed  for  at  skafle  anstændige 
Kræfter  ind  i  Overretteme,  hvor  de  senere  Besættelser  have 
været  skandaløse.  Jeg  anseer  en  saadan  Reorganisation  for 
nødvendig,  dersom  man  vil  forebygge  Retspleiens 
Demoralisation  og  en  overilet  Fremskyndelse  af  Jury- 
sagen. 

Deres 
Fr.   Kr.» 

I  hvilket  Omfang  en  « Reorganisation »  af  Høiesteret  fandt 
Sted,  skal  jeg  ikke  opholde  mig  ved;  kun  saa  meget,  at  da  ved 
den  daværende  Justitiarius,  Geheimekonferentsraad  Lowzow's  Ent- 
ledigelse  i  Mai  1856  Embedet  paany  skulde  besættes,  blev  det 
ikke  den  « brune*  Koefoed,  skjøndt  Rettens  ældste  Medlem, 
og  prist  som  dens  « ledende  Tanke »  og  « levende  Lexikon>^), 
men  overensstemmende  med  Kriegers  Ønske  den  bekjendte 
Jurist  J.  E.  Larsen,  der  beskikkedes  til  Justitiarius  i  Høiesteret"). 


*)  Dansk  biogr.  Lexikon  IX,  S.  333, 

»)  Dep.  Tid.  1856,  S.  672  og  S.  719-720. 


PERSON-REGISTER. 


Efter  Ønske  af  cand.  phil,  Schleisner,  hvis  omhyggelige  Udarbeidelse  det 

foreliggende  Person-Register   væsentlig   skyldes,  er    den   af  ham   benyttede 

ældre  Retskrivning  bibeholdt. 


Aagaard,   G.,  Procurator,   71,  93. 
Abrahamson,  F.,  Oberst,   132. 
Abrahamsen,  J.,  Oberst,  121,  122. 
Adler,  Cabinetssecretair,  30,  31. 
Alberti,  C.Overretsprocurator,  196. 
Andræ,  Poul,  17,  18,  20,  118,  187 

—  188,  233,  254—256. 
Andræ,  Victor,   18,   19,  118,  256. 
Ankjær,     Generallieutenant,     121, 

132,    135,   139,  234. 


Baden,  G.  L.,  Historiker,  237. 

Baggesen,  Generalmajor,  32,  33. 

Bajer,  Fr.,  Forfatter,  16, 

Bang,  O.  L.,  Geheimeconferents- 
raad.  Læge,   139. 

Bang,  P.  G.,  Conseilspræsident,  23 
ff.,  42,  46,  69,  76,  77,  87—89, 
92,  94,  loi  — 171  passim,  187, 
194,  199,  200,  204,  205,  222, 
232,  233,  238 — 250  passim. 

Bardenfleth,  Justitsminister,  iii, 
143,   150,   154,   157.   158,  258. 

Barfod,  Fr.,  Forfatter,  72. 


Bargum,     holstensk    Advocat,     84, 

257,  258. 
Berckemeyer,   Landraad  i  Lauen- 

borg,  59. 
Berlin  g.  Kammerherre,  53,   199. 
Berlingske  Tidende,    114,    247. 
Bille,    Redacteur,    124,    125,     181, 

209,  210. 
Bille,  Viceadmiral,  41.   130. 
Bjerring, Vilh.,  Professor,  90,  133. 
Bluhme,  Conseilspræsident,  41,  61, 

83,    124,    140,    143,    162,    165, 

186,  258,  259. 
Brandes,  Georg,  Forfatter,  10,    17. 
Bregendahl,  L.,  Politiker,   78. 
B  ret  ton,    Høiesteretsassessor,     149, 

163. 
Brix,    Chr.,    Skoleinspecteur,     Poli- 
tiker, 38,  115. 
Brock,  G.,  Høiesteretsadvocat,   136, 

137- 
Bruun,   P.  D.,   Høiesteretsassessor, 

33,  86,  89,  90,   123. 
Biilov*',  Frantz,  General,  30,  31. 
B  y  1  a  n  d  t,  nederlandsk  Diplomat,  1 49. 


262 


PERSON-REGISTER. 


Canrobert,  fransk  Marechal,    126. 
Carlsen,  Indenrigsminister,  59,  70, 

152. 
Caroline,   Prindsesse  af  Danmark, 

97,    189,  234. 
Caroline  Amalie,    Dronning,  31, 

54,  77,   109,   126,   131. 
Casse,  Severine,  Fru,  5   ff. 
Cetti,  G.  B.,  Operasanger,   123. 
Christensen,    Balthasar,    Politiker, 

42,  47,  56,  63-65,  84,  85,  88, 

195—197- 
Christian  VIII,   30—36. 
Christian  IX,  147,   161,  252. 
Christian   August,    Hertug    af  Au- 
gustenborg, 34. 
Clausen,  H.  N.,  Theolog,   183. 
de   Coninck,    Justitssecretair,    43, 

69.  77,  79,   130.  206,  207. 
Cordsen,      L.,      Stænderdeputeret, 

241,  242. 
Criminil,  Reventlow-,  Minister,  53. 

Dagbladet,   50,  59,  63,  119,  143, 

208 — 212,  215. 
Dahl,  Stiftamtmand,   143. 
Dahlstrøm,  Stiftamtmand,   150. 
Danner,  Grevinde,  46—54  passim, 
61—63,    75,    76,    81,    85,    loi, 
102,  116,  122 — 144  passim,  188, 
190,    191,  199,  230 — 232. 
David,  N.,  Finantsminister,  38,  39, 
55,    58—60,    62,    63,    73,    83, 
138,  i6t,  207. 
Dirckinck-Holmfeld,  Baron,  po- 
litisk Forfatter,  40. 
Djørup    Stabslæge,  72,  224. 
Dotézac,  fransk  Diplomat,   126. 
Driefer,    Justitsraad,   Landsthings- 

mand,  90. 
Dundas,  engelsk  Admiral,  47. 

